
Prefata 


Graţie unei coincidente neaşteptate, versiunea finală a acestei cărți s-a născut în bună măsură în timp ce ascultam 
cele două variante muzicale compuse de Vaughan Williams! după The Pilgrim 's Progress (Călătoria 
Pelerinului) de Bunyan, o lucrare care începe cu o scuză a autorului, foarte potrivită şi în acest caz: 
Cînd pentru-ntiia oară am purces 
La scris, eu nu am înţeles 
Că orice carte şi oricît de ne-nsemnată 
Se scrie într-un fel anume ; nu, îndată 
Am mizgălit o alta; cînd sfirşită o crezusem, 
Pînă să ştiu, pe-aceasta o-ncepusem. 
în cursul ultimelor 18 luni de zile, cînd oamenii mă întrebau cu ce mă mai ocup, răspundeam că încerc să scriu 
cîte ceva pe tema „metafora în relații" ; mai apoi, răspunsul meu a fost că încerc să realizez o reconceptualizare a 
proceselor de relationare. Această carte, concepută initial în jurul noţiunii de metaforă, se ocupă de natura 
relaţiilor. Pe măsură ce scriam, am conştientizat faptul că metaforele implică acelaşi proces care se regăseşte în 
crearea relaţiilor: procesul stabilirii unor conexiuni semnificative între idei (...oameni) initial separate şi diferite. 
Noţiunea de metaforă în sine a devenit, pentru mine, o metaforă pentru relaţii şi m-a ajutat să găsesc o legătură 
între diferite curente de gîndire cărora m-am dedicat în ultimii ani. Astfel, lucrarea cristalizează gîndurile şi ideile 
mele asupra relaţiilor, dezvăluind ceea ce ar putea fi considerată prima jumătate a carierei mele. 
Cartea oferă o argumentatie, bazată pe semnificaţii personale, asupra proceselor de relationare şi încearcă să ne 
îndepărteze de paradigma dominantă în zilele noastre, conform căreia relaţiile sînt explicate deseori prin 
intermediul emoţiilor, sentimentelor, destăinuirilor sau cunoaşterii - sau, altfel, cu referire la structura socială sau 
la experienţele dezvoltării timpurii, în schimb, pun accentul pe uimitorul fapt că oamenii îşi exprimă şi comunică 
celorlalţi trăirile menționate mai sus. în timp ce scriam această carte m-am convins că relaţiile se bazează într-o 
mare măsură pe propriul mod de reprezentare a lumii şi pe modul în care comunicăm această reprezentare 
celorlalţi, utilizînd dialogul, conversaţia şi discuţia. 

1. Ralph Vaughan Williams (1872-1958), compozitor englez (n.tr.). 

Am vrut, de asemenea, sa subliniez faptul ca relatiile nu sint acele lucruri bine definite despre care citim in 
cercetările de specialitate - stabile şi aride, catalogate ca fiind mereu apropiate şi pline de certitudine (sau în egală 
măsură ,,instabile", întîmplătoare şi dificile). Pentru mine, relaţiile sînt într-o perpetuă transformare, necesitînd 
mereu reacţie şi interpretare. Relaţiile pot constitui procese care se reproduc continuu (în circumstanţele 
adecvate) prin prisma propriei lor imagini, şi acest lucru ne-a condus la ideea că sînt entităţi stabile. Dar ele nu 
trebuie să fie întotdeauna aşa: de multe ori, nu ne putem baza pe starea unei relaţii azi pentru a o anticipa pe cea 
de mîine, care poate oscila între furtuni emoţionale şi extaz. Consider că oamenii îşi construiesc relaţii prin 
tranzacţiile discursului, prin vorbirea, discuţia şi conversaţia zilnică. 


Lucrarea pare, astfel, să aibă ca temă limba şi rolul ei în relațiile interumane, şi, desigur, mă voi referi şi la acest 
aspect. Cu toate acestea, scopul meu este mai cuprinzător şi se bazează pe distincţia dintre limbă şi vorbire sau 
dintre termenii pe care îi prefer, şi anume dintre limbă şi discuţia sau conversaţia mundană. Cartea se referă, 
totodată, la semnificaţiile pe care oamenii le atribuie şi le transmit într-o astfel de discuţie, la modalităţile în care 
indivizii îşi cultivă sentimentul că se află într-o relaţie interpersonală, subliniind ideea de împărtăşire a 
semnificației, intele-gind prin aceasta procesul profund de înţelegere a modului de gîndire a unei alte persoane cu 
privire la experienţele personale. Interesul meu nu se referă atît de mult la ce trebuie să fie o relație, cit la ce 
înseamnă ea, şi nu numai la ce reprezintă o persoană angajată într-o relaţie, ci şi la ce semnifică ea. 

A cerceta implicaţiile unei relaţii stabilite între două persoane înseamnă să păşim pe cărări bătătorite şi, în ultimă 
instanţă, să ne îndepărtăm de ele. Am devenit tot mai neîncrezător în posibilităţile metodelor şi abordărilor 
contemporane de a explica ce gîndesc doi oameni atunci cînd se alintă reciproc, cînd rămîn loiali chiar şi sub 
constrîngere sau cînd plănuiesc să meargă împreună la o petrecere. De asemenea, nu cred că părerile dominante 
de azi pot explica de ce scriu întotdeauna despre relaţiile interumane pe muzică de Ralph Vaughan Williams, dar 
ambele dileme pot fi rezolvate prin identificarea semnificației acţiunilor persoanei implicate. 

Această carte are o trăsătură neobişnuită, şi anume că argumentele ei nu se desfăşoară după modelul „punctul A 
duce la punctul B" şi aşa mai departe, pînă la ,,Concluzie", în schimb, punctele puse în discuţie vor fi privite sub 
diferite aspecte, pentru a urmări relaţiile lor simultane cu diferite contexte, pentru a le repozitiona şi, în anumite 
cazuri, pentru a le revizui. Acesta este un procedeu stilistic important şi o metaforă pentru cîteva dintre scopurile 
pe care vreau să le ating în argumentarea din această carte, în relaţii, la fel ca în conversaţie, nu putem şti cum 
vor evolua lucrurile sau unde se va ajunge. Cel mult, am putea beneficia de unele indicii cu privire la temele care 
vor apărea, ordinea lor sau calea care va fi urmată. Dar chiar 

aceste noțiuni, temă, ordine sau cale, reprezintă o convenție artificială care poate crea falsa impresie că lucrurile 
se prezintă într-o singură relație logică, spațială sau emoțională. 

Aşa cum peisajele ni se dezvăluie diferit atunci cînd sînt privite din perspective diferite, aşa cum indivizii pot fi 
văzuţi într-o lumină noua în momente diferite de timp sau cum relaţiile pot fi reevaluate în momente de reflecţie, 
tot astfel această carte abordează subiectul propus ca fiind în continuă mişcare şi din perspective diferite, 
consecutive sau simultane, într-un anumit sens, acest avantaj mă ajută parţial să pledez pentru faptul că diferitele 
discipline care compun domeniul cercetării relaţiilor interumane facilitează simultan înţelegerea, fără ca noi să 
fim puşi în situaţia de a alege care dintre ele este mai ,,exacta" sau mai validă. Problemele validității şi 
„exactităţii” au sens numai atunci cînd au fost definite atît scopul pentru care, cit şi contextul în care se pune 
această problemă. Totodată, o astfel de poziţie nu ne obligă să afirmăm că toate punctele de vedere sînt în egală 
măsură valide - numai că fiecare dintre ele, cu un anumit scop, într-un anumit moment şi într-un anumit context, 
poate avea o validitate pe care celelalte nu o au simultan pentru acelaşi scop, în acelaşi timp sau context. Prin 
analogie, nu există nici o metodă de o superioritate absolută pentru a găti mîncarea, deşi, în cazuri specifice, 
unele metode dau rezultate mai satisfăcătoare decît altele. 

Deci, dacă te afli în căutarea unei cărți de tip traditionalist, liniar şi autoritar, aşază aceasta înapoi pe raft şi caută 
altceva, împreună cu cei mai perseverenti vom întreprinde o călătorie prin bogata tara a metaforei, discuţiei, 
semnificației, intimitatii, similaritatii şi a altor experienţe mundane. Caracteristicile tradiţionale ale domeniului 
„relaţii publice" vor fi privite din diferite unghiuri şi restituite diferiților proprietari, în timp ce altele, care au fost 
neglijate pînă acum, vor fi dezrădăcinate şi prezentate într-o lumină mai favorabilă. Cred că toate acestea îmi vor 
justifica efortul depus vreme de 22 de ani cercetind acest domeniu, precum şi faptul că mi-ar mai fi necesari încă 
22 de ani de muncă. 


Mulţumiri 
Cred că, în cele din urmă, am reuşit să expun intenţiile mele, deşi la început nu ştiam cu certitudine ce vreau să 
spun. După cum pot atesta eroic editorii, această carte a apărut în urma unui proces de ,,gestatie" facilitat de 
Hendrick’, pe parcursul căruia atît forma, cit şi conţinutul s-au schimbat de nenumărate ori. Mulţi cititori au 
adăugat acestei cărți gînduri pe care eu le-am omis, jucînd rolul de obstetricieni 

2. Clyde Hendrick si Susan Hendrick sînt editorii Seriei Sage, din care făcea parte şi ediţia în limba engleză a 

volumului de fata (n.tr.). 

pentru ideile pe care eu nu le puteam exprima, pînă într-acolo încît mi-au arătat ce voiam de fapt să spun sau au 
sugerat reorganizarea unor noţiuni formulate deficitar. Printre aceştia s-au aflat mulţi colegi, studenii şi prieteni 
cărora le datorez entuziasmul şi perseverenta. Le rămîn profund recunoscător celor menţionaţi mai jos pentru că 
au citit manuscrisul, în întregime sau parţial, într-una sau mai multe din formele sale: Linda Acitelli, Irwin 
Altman, Leslie Baxter, Anne Beai |. Dan Canary, Cad Couch, Perri Druen, Cathleen Farell, Clyde şi Susan 
Hendrick, Bill Ickes, Zoltan Kovecses, Renee Lyons, Cătălin Mamali, Mik Monsour, Karen Prager, Laura 


Stafford, Peter Stromberg şi Julia Wood. Tuturor le rămîn profund îndatorat şi recunoscător şi sper că am reuşit 
să acumulez ceea ce au încercat să mă înveţe. 
Autorul 


Importanţa discuţiei 
Semnificaţia împărtăşită şi discuţia 
ca fundament al relaţiilor interumane 


De ce oare oamenii de sliinfa ştiu atti de multe despre ceea ce înseamnă un organism intr-un mediu, dar atit de pufine despre 
ce înseamnă o fiinfd care denumeşte lucrurile, care enunfa ti înfelege propozifii despre lucruri ? 
W. Percy (1975, p. 8) 


Cînd fiul meu Ben avea un an şi 3 luni, am remarcat pentru prima oară ceva curios în privinţa raporturilor 
dintre noi, lucru care m-a făcut să-mi pun anumite întrebări în legătură cu natura relaţiilor interumane. Eu îi 
arătam, plin de speranţă, cu degetul spre luminile din bucătărie şi spuneam ,,lumina", cu gîndul de a-l ajuta 
să facă asocierea dintre obiect şi cuvîntul lumină, pe care eu îl percep ca pe un simbol pentru obiect, în timp 
ce eu arătam cu degetul în sus, el se uita hotărît la vîrful degetului meu, zimbind cu mindrie pentru că, după 
părerea lui, intelesese - însă din punctul meu de vedere, nu prinsese ideea. Lasind la o parte faptul că este 
singurul copil care creşte cu ideea că are două police şi opt lumini la miini, el nu a perceput indicatia mea 
ca pe un semn spumnd „Mergi dincolo de acest punct şi priveşte mai departe". Semnificația acţiunii mele, 
care ar fi fost luată ca atare de adulţii din cultura mea, nu a fost însuşită şi de către micuțul Ben. 

Scenariul de mai sus mi s-a părut cu atît mai atrăgător, cu cît l-am desluşit din punctul de vedere al unui 
specialist, şi nu at unui părinte superoptimist. Eu foloseam limba pe care Ben nu o folosea (încă); încercam 
să-l determin să stabilească anumite conexiuni şi el făcea cu totul altele decît mine ; am încercat să-i 
împărtăşesc semnificaţia şi el nu a înţeles (deşi şi-a construit o semnificaţie proprie). Aceste observaţii se 

presupuneri şi de circumstanţe. Eu deţin informaţii, mai mult, cunoştinţe (adică informaţii organizate într- 
un sistem) p£ care Ben încă nu le are: de exemplu, eu dispun de un sistem complex de simboluri culturale 
pentru a descrie lumea, sistem care lui îi este necunoscut, în plus, eu am un sistem organizat de semnificaţii 
personale care depăşeşte cu mult ceea ce a acumulat el pînă acum; eu am trăit multe experienţe pe care el 
nu le-a avut, m-am gîndit la lucruri pe care el nu le-a întîlnit, am fost copil, am crescut, am înaintat în vîrstă 
etc. Sistemul meu de semnificaţii este, în mod inevitabil, specific mie, fiind o parte a caracteristicilor mele 
de individ. Ben nu va deţine niciodată un sistem perfect identic, deşi sistemul meu este compus din 
simboluri culturale pe care le va fi dobîndit pînă într-o bună zi. De asemenea, aceste semnificaţii culturale 
vor fi organizate de el în moduri specifice lui - în contextul experienţelor sale de viaţă. 

Acest ultim punct are un corespondent şi în domeniul relaţiilor dintre adulți: fiecare partener într-o relaţie 
are un sistem propriu de semnificaţii (o „personalitate", valori, opinii, atitudini) şi o cunoaştere organizată 
(despre trecut, întîmplări, scopuri) pe care celălalt nu le dobîndeşte niciodată pe deplin. Relaţiile 
interumane se bazează pe gradul in care cei doi parteneri reuşesc să facă fata acestei realităţi. Pe scurt, 
această carte este dedicată explorării proceselor relationale care se bazează pe înţelegerea sistemelor de 
semnificaţii cu care operează ceilalți şi implicaţiile proceselor de înţelegere. 

Intenţia mea de a scrie această carte s-a născut datorită problemelor pe care tocmai le-am enunțat şi 
dificultăţilor pe care le implică fiecare. Cunostintele mele cu privire la cercetarea interdisciplinară a 
relaţiilor interpersonale (deopotrivă cu experienţele mele personale în acest domeniu) m-au convins că 
unele păreri academice cu privire la relaţiile interumane sînt înşelătoare şi regretabil de subiective. Cred că, 
în prezent, ne confruntăm cu unele deficienţe neprevăzute în orientarea predominantă, care caută să explice 
relaţiile cu ajutorul forţelor generale de piaţă - cost, recompensă şi interdependenta. Alternativa propusă de 
mine constă în a dezvălui modurile în care relaţiile interumane sînt create şi întreţinute constant - ca o 
piramidă formată din acrobati la circ - prin interacțiuni constructive între partenerii unei relaţii şi alti 
indivizi apartinind unui anturaj sau unei culturi. Voi discuta şi voi critica aceste idei în capitolele următoare 
şi voi dezvolta ideea conform căreia crearea şi cultivarea unei relaţii constituie procese continue de 
comprehensiune şi transformare reciprocă prin intermediul semnificatiilor şi discuţiei. 

De asemenea, m-am convins, păşind pe urma anumitor indicii, că unele probleme, foarte importante, nu s- 

cercetătorilor, în primul rînd, indivizii se confruntă în viaţa zilnică cu dileme reale, practice - nu cu dileme 
disparate, artificiale şi temporare, de care se pot desprinde la sfîrşitul studiului, ci cu probleme reale, pe 
care trebuie să le rezolve realmente cu sacrificii, cu efort, cu lacrimi şi cu nopţi nedormite, în al doilea rînd, 
orice abordare, explicită sau implicită, a înţelegerii relaţiilor interumane conţine o opinie preconcepută 
asupra naturii şi influențelor acestei experienţe umane, ale căror semnificaţii pentru partenerii într-o relaţie 
şi pentru cercetători vor fi analizate pe mai multe pagini. Abordarea mea se fundamentează pe faptul că 
viaţa omului este în continuă mişcare, fapt cert în practică, dar rareori teoretizat. Oamenii se schimbă 
mereu, fie ca rezultat al îmbătrînirii, fie din cauza trecerii la noi proiecte, fie datorită adaptării compor- 
tamentului în urma acumulării de experienţă. 
Alte două scopuri ale acestei cărți ar fi acelea de a elabora o critică a abordărilor anterioare şi, respectiv, o 
pledoarie pentru cea de mai sus. în continuare, voi discuta toate problemele menţionate mai sus, inclusiv 
ubicuitatea schimbării, pe două niveluri: (1) importanța lor in viata relaţiilor reale dintre oameni reali, 
adică urmărind implicaţiile lor în comportamentul real al oamenilor în cadrul relaţiilor zilnice; şi (2) 
importanţa lor în procesul de cercetare pentru viitoarele lucrări academice şi clinice pe tema relaţiilor 
interumane. Mai mult, cred că nu ar trebui să ne rezumăm la ideea că studiul relaţiilor interpersonale este 
multidisciplinar, ci să încercăm o integrare serioasă a modurilor de gîndire din psihologie, teoria 
comunicării, sociologie, studiu clinic, literatură şi din alte domenii. 
Vă solicit permisiunea de a reformula punctele menţionate anterior într-o manieră distinctă.(Relaţiile 
sînt formate din două persoane care au, fiecare, un anumit bagaj lingvistic, cultural şi uman individual, 
dar care totuşi pot proceda, prin interacţiune, la crearea unei înţelegeri substanţial comune asupra lumii 
înconjurătoare, pe care o formulează în discuţiile pe care le poartă şi pe care o aplică în 
comportamentul lor relational zilnic” Specialiştii în relaţii greşesc dacă ignoră acest bagaj lingvistic. 
Ca şi celelalte elemente, nu constituie numai un obstacol (deoarece restrînge libertăţile pe care le au 
partenerii de a discuta, de a construi şi de a transforma experienţele lor relationale), ci şi un bun 
personal, în măsură să ofere noi oportunităţi. Am greşi în aceeaşi măsură dacă am ignora tipurile de 
iniţiative, proiecte şi activităţi care caracterizează în general experienţa umană a individului. Este 
împotriva naturii umane ca doi parteneri într-o relaţie să-şi asocieze cele două sfere separate de acţiune 
şi gîndire într-o unitate coordonată şi interdependenta. Discuţiile zilnice şi rutina concretizează, susţin, 
dezvoltă şi, în unele cazuri, diminuează interdependenta coordonată care constituie relaţia. 

Astfel, acest prim capitol este dedicat modurilor în care preferinţele noastre lingvistice încadrează şi 
organizează atît gindirea, cit şi experienţa noastră, fie la nivelul comun al trăirii unor emoţii, fie la nivelul 
academic al discursului despre cercetare. Capitolul 2 continuă prin analiza celui mai cuprinzător context 
posibil: experienţa trăirii. Cum sînt influențate relaţiile noastre, preocupările şi raporturile noastre 
relationale de faptul că fiinţele umane trăiesc, inevitabil, într-o lume guvernată de neprevazut, de surprize şi 
de rutină totodată, cărora trebuie să le facă fata? în Capitolul 3 voi introduce ideea că însăşi trecerea 
timpului produce efecte importante asupra experienţei noastre în raport cu lumea înconjurătoare şi cu cei ce 
o populează (de exemplu, demonstrînd ca pe o certitudine faptul că comportamentul celorlalți evoluează, se 
schimbă, este nestatornic sau variabil în aceeaşi măsură ca şi al nostru). Deci cum putem să înţelegem 
variațiile sau stabilitatea aparentă a comportamentului relational al celorlalți? Capitolul 4 prezintă un 
element esenţial al numeroaselor explicaţii date relaţiilor, şi anume forţa aproape irezistibilă a ipotezei 
similitudinii (in special similitudinea psihologică) dintre indivizi. Capitolul 5 completează argumentatia 
prin urmărirea rolurilor discuţiei şi semnificației în viata relationala, în timp ce Capitolul 6 oferă noi 
sugestii de cercetare. 
Chiar şi stilul acestei cărţi sugerează faptul că între punctele menţionate anterior există diferite legături, în 
mod inevitabil, le voi readuce în discuţie sub diferite aspecte, pe măsură ce înaintăm în subiect, îmi place să 
asemăn această incursiune cu o călătorie cu maşina, în care vehiculul rulează mereu înainte : argumentatia 
se va deplasa pentru a atinge noi puncte, dar şoferul şi pasagerii vor privi şi lateral în timpul mişcării de 
înaintare. De asemenea, ei pot privi şi în urmă, prin oglinda retrovizoare, pentru a revedea peisaje deja 
parcurse, cu scopul de a avea o perspectivă completă asupra traseului în ansamblu. Destinația noastră este 
descoperirea rolurilor pe care semnificaţiile personale şi discuţia zilnică le au în desfăşurarea relaţiilor 
zilnice, pe fondul preocupării continue a oamenilor de a-şi continua viaţa plină de neprevăzut. Controversa- 
cheie va fi aceea că înțelegerea (sensului) şi împărtăşirea semnificației (proces social care implica 
înţelegere plus evaluare similară) sînt elemente esenţiale ale relationarii şi că discuţia zilnică reprezintă o 
parte a sistemului de comunicare care le creează pe amîndouă. 


Voi descrie fiinţele umane în general ca fiind preocupate de înţelegere şi conduse de un „efort întru 
semnificaţie" (Bartlett, 1932). Voi susţine, cu cîteva rezerve importante, faptul că relaţiile reprezintă 
procese în care partenerii se străduiesc să-şi înţeleagă reciproc sistemele evolutive de semnificaţii 


personale, 

IMPORTANȚA DISCUŢIEI 

17 

încercînd să înţeleagă cealaltă persoană utilizînd propriile resurse - adică să acceseze sistemul de 
semnificaţii personale specific celeilalte persoane. 

în acelaşi timp, fundamentez conceptul de „semnificaţie personală", o altă noţiune importantă, care face 
legătura dintre metaforă, similitudine, semnificaţie, pe de o parte, şi alte relaţii, de cealaltă parte. Acţiunea 
umană este, în mod esenţial, unaUe înaintare, ,,extinsa" în sensul că este continuu deductiva şi mereu în 
mişcare, în afară de a avea un conţinut intrinsec, orice fapt ne conduce mai departe, fie că este vorba despre 
un cuvînt, fie despre o metaforă, o situaţie, o caracteristică personală, o observaţie, un comentariu, o 
atitudine, o credinţă, o personalitate sau un gest adresat fiului în vîrstă de un an şi 3 luni. Orice fapt poate fi 
extrapolat către altceva, către un alt domeniu de semnificaţii, care nu este implicit. Orice afirmaţie este 
plasată în contexte care îi conferă semnificaţie, acestea putind fi acceptate cultural, relational, individual 
sau personal. Mai mult, fiecare context ne îndrumă spre altceva, călăuzindu-ne inevitabil spre domenii noi, 
implicaţii noi, noi extinderi de semnificaţie. Astfel, contextul nu conţine pur şi simplu un alt concept, 
cuvînt, gest, o altă persoană, atitudine, idee sau relaţie, ci împinge conversaţia sau reflectia spre un subiect 
legat de cel anterior sau dezvoltă o conexiune ori o implicatie pe care o minte umană activă o poate 
dezvolta. Nici un simbol uman nu este inert, nici un cuvînt fără o implicatie concretă, nici un comportament 
fără urmări, încercările de a-i înţelege pe ceilalți pornesc de la vastitatea controversată şi irezistibilă pe care 
o implică o astfel de idee. 


Intelegindu-i pe ceilalți 
Experienţa repetată (a faptului că Ben nu a înţeles semnificaţia transmisă de mine) a dat naştere unei 
întrebări cu caracter general: in ce mod influenţează înţelegerea semnificației transmise o relaţie între două 
persoane? în viaţa cotidiană, acceptăm fără rezerve ideea de înţelegere în relaţiile noastre, iar înţelegerea 
reciprocă stă, de fapt, la baza raporturilor noastre cu ceilalți. Dar informaţia apare în diferite contexte care 
ne ajută să o interpretăm, neavînd însă aceeaşi valoare absolută pentru fiecare dintre noi, după cum am 
descoperit eu şi cu Ben. Organizarea ei sub forma cunoaşterii depinde de faptul că ea înseamnă lucruri 
diferite pentru diferiți oameni. 
Pe măsură ce Ben va creşte, va ajunge să înţeleagă cunoştinţele de bază cu caracter general de care 
dispun ceilalți. Cunostintele acumulate nu numai că îi vor extinde identitatea în formare în noi direcţii, 
dar îi vor oferi şi biletul de Ă 

intrare într-o comunitate mai mare de gîndire şi de limbă. El va putea să formuleze presupuneri cu privire la 
cunoştinţele altor persoane apartinind aceleiaşi comunităţi. Ben va putea spera să înțeleagă mai bine ceea ce 
fac şi ceea ce spun ceilalţi, pe măsură ce începe să construiască relaţii sociale cu ei. în relaţiile 
interpersonale apropiate de mai tîrziu, el va face mai mult decît atît: îşi va construi o cunoaştere 
enciclopedică organizată în ceea ce priveşte patternurile de gîndire specifică, de comportament şi de vorbire 
ale prietenilor săi apropiaţi, ale părinţilor, partenerei, colegilor, tovarăşilor de joacă şi colegilor de clasă etc. 
- chiar şi ale duşmanilor şi rivalilor săi. De asemenea, Ben îşi va dezvolta cadre de referinţă specifice care il 
vor ajuta să înţeleagă subtilitatile comunicate de ceilalţi, făcînd, totodată, distincţie între diferite 
circumstanţe ale respectivei comunicări. Planalp şi Garvin-Doxas (1994) descriu această stare de lucruri 
drept procesul prin care partenerii devin experţi în cunoaştere reciprocă. Cunoaşterea organizează diferitele 
fragmente de informaţie într-un sistem, astfel încît eu pot deţine numeroase informaţii despre tine care mi 
se par mie relevante (adică te privesc „din exterior"). Ca să te înţeleg însă, merg un pas mai departe: îmi 
organizez cunoştinţele despre tine într-un mod care include cunoştinţe despre modul tău de gîndire (adică te 
privesc „din interior"), într-o relaţie, pasul de la cunoaşterea cuiva pînă la înţelegerea acelei persoane este 
unul foarte important. 
Contexte care conferă semnificaţie informaţiei 
în mod cert, scena cu Ben mi-a atras atenţia asupra diversităţii de moduri în care oamenii se înțeleg 
reciproc, de modalităţi în care relaţiile interumane sînt indisolubil legate de această înţelegere, precum şi 
asupra aspectelor de care depinde înţelegerea în sine. Poate am fost obişnuiţi să concepem relaţiile ca fiind 
formate din două personalităţi individuale separate sau două identități care „intră într-o" relaţie, dar in 
realitate este vorba de mult mai mult. în primul rînd, metafora „intrării" este înşelătoare, deoarece ne 


sugerează că relaţiile se află undeva ,,acolo" şi oamenii ,,intra" in ele împreună: or, cartea de față urmăreşte 
modul în care indivizii creează, susţin sau transformă relaţiile, în al doilea rînd, identitățile indivizilor 
(raportate la caracteristicile lor psihologice şi la modurile lor de gîndire) sînt parte integrantă a oricărei 
relaţii pe care aceştia o creează şi - desigur - diferiţi indivizi tratează informaţia în moduri diferite, pe baza 
cadrului lor psihologic individual de interpretare a semnificatiilor. Mai mult, relațiile nu numai că unesc 
două persoane, dar le şi transformă : pe măsură ce senzorii umani adună informaţia, 

ei o şi reorganizează, indiferent dacă e vorba despre informaţii despre alţii, despre sine sau despre alte 
aspecte ale experienţei. Astfel, deşi relaţia este o creaţie a doi oameni, aceştia sînt întru citva transformați 
de procesul de relationare. în încercarea de a afla mai multe despre cineva, modul în care ne privim pe noi 
înşine poate fi modificat atît de interacţiunile noastre cu acea persoană, cit şi de discuţiile pe care le avem şi 
în care apar cunoştinţele respective. Relaţiile interpersonale transformă şi reorganizează semnificaţiile, 
nefiind deci inerte din punct de vedere informaţional. 

în aceeaşi măsură nu sînt nici oamenii inerti. Faptul că fiinţele umane se schimbă, se dezvoltă şi învaţă 
complică experiența reală de viaţă. Astfel, orice proces de înţelegere a celuilalt va fi o sarcină categoric 
continuă întrucît noi, la rîndul nostru, ne schimbăm. Cartea se va referi la teoriile lui George Kelly, în 
această privinţă, precum şi în altele. Kelly (1969b) argumentează faptul că ființele umane încearcă în 
permanenţă să caute noi explicaţii rationale care, pentru moment? „ne permit să ne descurcăm în orice 
căutăm să realizăm" (p. 44). Kelly, fiind un psiholog al personalităţii - şi un practician în domeniu -s-a 
concentrat pe studierea individului şi a modurilor în care fiecare persoană îşi creează un „sistem personal 
de interpretare" (Kelly, 1955) - adică un sistem organizat de interpretări personale ale experienţei, un sistem 
de semnificații personale, în timp ce noi tindem să privim „personalitatea" ca pe ceva relativ stabil, Kelly o 
consideră, dimpotrivă, ca fiind în continuă evoluţie. El a prezentat fiinţele umane într-o continuă căutare de 
răspunsuri, de semnificaţii, încercînd mereu să-şi înțeleagă cît mai bine situaţia. 

Pentru Kelly, activitatea umană - nu numai gîndirea, ci şi comportamentul -este un proces empiric de 
curiozitate şi soluţie creativă: „întrebările se pun prin comportament" (Kelly, 1969b, p. 44). Astfel, pentru 
Kelly, comportamentul este modalitatea unei persoane de a propune şi a testa înţelegerea. Procesul nu ia 
sfirşit o dată ce cineva deţine o explicaţie, pentru că întotdeauna ar putea exista una mai bună. Indivizii îşi 
pot modifica in mod constant explicaţiile, opiniile şi predicțiile despre oameni, relaţii, despre sine, parteneri 
şi standarde de comportament, pe măsură ce evenimentele continuă să se desfăşoare şi îi pun în faţa unor 
relaţia cu ceilalţi, pentru că şi ei, la rîndul lor, se schimbă şi evoluează. 

Un alt motiv pentru care a-i înţelege pe ceilalţi este o sarcină perpetuă ar fi acela că adulţii se înţeleg în 
moduri diferite, fie că e vorba despre identitate, caracter, caracteristici psihologice, comportare fizică, roluri 
sau altceva. Pe măsură ce reuşim să îl cunoaştem pe celălalt, începem să-l înţelegem din mai 20 

multe puncte de vedere; procesul obţinerii a tot mai multe informaţii despre o persoană ne influenţează şi 
pe noi. în funcţie de maniera în care percepem motivațiile celorlalţi, în funcţie de atribuirile pe care le 
operăm, de dezvăluirile pe care ni le fac, tratăm oamenii cu care intrăm în contact ca pe nişte colegi, ca 
parteneri şi/sau ca pe nişte simpli indivizi. Perceptiile sînt bazate pe ,,informatii", dar, mai mult decît atât, 
ele sînt forme ale semnificatiilor pe care noi le ataşăm obiectelor în lumea noastră socială pe măsură ce 
intrăm în contact cu alti oameni. Cînd devenim experţi în cunoaşterea celorlalți, această competenţă implica 
unele cunoştinţe contextuale: familiaritatea cu anumite contexte care ne ajută să interpretăm alti oameni, in 
cazul relaţiilor, un context evident este cultura. De exemplu, adulţii pot să-şi înţeleagă de obicei gesturile, 
dar reuşim să facem acest lucru numai pentru că împărtăşim capacitatea de a plasa un anumit 
comportament într-un context cultural. Unele gesturi (de exemplu, atingerea virfului opozabilului cu vîrful 
arătătorului şi întinderea simultană a celorlalte trei degete) înseamnă un anumit lucru într-o cultură 
(„perfect") şi alte lucruri in altă cultură (insultă sexuală gravă). Comportamentele sînt semnificative într-o 
anumită cultură şi astfel deducem că o cunoaştere culturală este un fundal puternic şi explicit pe care se 
proiectează înţelegerea relaţiilor noastre. 

Acest fundal general reprezintă doar unul dintre numeroasele exemple care ne influenţează capacitatea de a 
participa în „bazarele" relationale ale vieţii. Alte astfel de fundale contextuale sînt stilurile şi identitățile 
(sau sistemele de semnificaţii) ale personalităţii noastre, istoria relaţiei, situaţia actuală, scopurile 
individuale în relaţie, stadiul relaţiei, precum şi multe altele, care conferă sens percepţiei relationale, in 
toate cazurile, fundalul reprezintă o organizare subtilă a fragmentelor de informaţii şi această organizare a 


lor le imprimă o rațiune. Pe măsură ce Ben află mai multe despre mine şi despre aceste fundale sociale, 
organizarea cunoştinţelor dobîndite îl ajută să vadă lucrurile într-o manieră diferită, să-şi coordoneze 
comportamentul cu al meu pe diferite niveluri şi să îşi îmbunătăţească permanent viziunea asupra lumii în 
ansamblu. 

într-o anumită măsură, cunoştinţele noastre despre ceilalţi şi relaţiile cu alţii nu sînt numai clarificate, ci şi 
definite şi limitate de modul în care îi înţelegem într-un context specific. Voi argumenta faptul că abilitatea 
lui Ben de a-şi (re)organiza semnificaţiile personale asupra lucrurilor şi de a înţelege cadrele de referință 
ale altor persoane vor elibera şi/sau constringe, vor dezvolta şi/sau restringe, vor crea şi/sau distruge 


relaţiile sale cu cei pe care îi intilneste, din momentul în care îi salută, cu ,,luminile" sale (!), pînă la 

dezvoltarea celei mai profunde intimitati. Cel mai mult contează măsura în care individul înţelege sistemele 
personale de semnificaţie ale altor oameni şi modurile în care posesorul lor îşi organizează gîndirea. Astfel, 
una dintre tezele principale ale acestei cărți afirmă că abilitatea unei persoane de a înţelege semnificaţia 
alteia constituie baza, catalizatorul şi limita unei relaţii cu o persoană. Una dintre întrebările care ne pot 
ghida de-a lungul acestei cărţi este cum putem ajunge să înţelegem sistemele de semnificaţii personale ale 


altor persoane - care sînt condiţiile (preexistente) şi mecanismele pentru o astfel de înţelegere personalizată 
9 


Citeva cuvinte despre discutie 

Faptul ca detinem informatii vaste despre partenerii nostri de relatie poate fi interesant, dar nu mai 
interesant decît faptul că majoritatea situaţiilor în care dobindim aceste informaţii îşi datorează apariţia 
formei bogate, strîns legate de cultura noastră, a simbolului: limba vorbită sau scrisă (şi, de asemenea, 
printr-unul din opuşii ei, şi anume tăcerea - pauzele importante, omisiunile semnificative sau lucrurile 
nerostite), în viata cotidiană, initiem, dezvoltăm şi încheiem relaţiile mai ales prin discuţii; ne conducem 
relaţiile de afaceri în primul rînd prin discuţii; ne exprimăm personalitatea, oferim sprijin social, ne arătăm 
puterea, ne demonstrăm interdependenta, convingem, lingusim, ne certăm, invităm, respingem, divortam, 
cerem în căsătorie, propunem şi îmbunăm persoanele din jur în primul rînd prin discuţii. Discuţiile prezintă 
atitudinile şi credinţele noastre, ne permit să dezvăluim informaţii despre noi înşine, să ne exprimăm 
sentimentele şi să arătăm cum gindim. Discuţia presupune, totodată, implicare şi produce reacţii din partea 
celorlalți (de exemplu, îi face să întreprindă ceva: „închide uşa! "). într-adevăr, discuţia are multe roluri, pe 
care trebuie să le urmărim îndeaproape dacă vrem să înţelegem relaţiile. Bochner (1984), de exemplu, 
prezintă exprimarea ca fiind numai una dintre cele cinci funcţii ale comunicării relationale: (1) de a genera 
o impresie favorabilă în mintea ascultătorului; (2) de a organiza o relaţie (adică de a crea o structură de 
putere şi control); (3) de a construi şi valida un mod comun de a privi lumea; (4) de a exprima sentimente şi 

Discuţia ca sursă de informare asupra altor oameni 

Totodată, discuţia creează şi serveşte la exprimarea conceptelor social-psihologice abstracte despre care 
citim că fac parte din stăpînirea impresiilor, precum şi a dezvăluirilor despre sine, a interdependentei şi 
schimbului social. Discutia trudeşte pentru noi şi creează legături între minţi şi oameni. Discuţia operează 
prin simboluri comune, dar este eficientă numai pornind de la ipoteza că persoanele cu care vorbim vor 
putea deduce mesajul real al afirmațiilor noastre, dat fiind faptul că împărtăşesc universul nostru de discurs 
(Mead, 1934/1967). Pe scurt, discuţia constituie o sursă principală de informaţii despre sistemele de 
semnificaţie şi preocupările oamenilor, şi trebuie să reflectăm asupra modului în care funcţionează. Din 
păcate, oamenii sînt fiinţe atît de complexe, încît discuţia nu poate numai să clarifice, ci şi să complice, nu 
poate numai să dezvăluie, ci şi să disimuleze, şi nu poate numai să călăuzească, ci şi să abată din drum. De 
fapt, ambiguitatea şi echivocul sînt, uneori, importante pentru o relationare reuşită (Bavelas, 1990; Duck, 
1994d). Din fericire, discuţia apare în contextul social al altor acţiuni şi majoritatea observatorilor vor fi de 
acord că astfel de acţiuni spun mai multe decît cuvintele. Totuşi, această afirmaţie nu susţine faptul că 
discuţia nu contează, după cum nu susţine nici ideea că discuţia este tot ce contează: mai degrabă, discuţia 
trebuie interpretată în lumina altor lucruri cunoscute şi observate în legătură cu sistemul de semnificaţie 
specific unei persoane (Berger şi Bradac, 1982). 

Discutia dictează majoritatea conceptelor social-psihologice, în decursul unei singure conversații derulindu- 
se, simultan sau consecutiv, mai multe subiecte de interes, în timp ce partenerii vorbesc, evident, despre ei 
şi relaţia lor în mod direct (Acitelli, 1988, 1992, 1993), discuţia în contextul relaţiei realizează mult mai 
mult decît atît, ceea ce demonstrează geografia psihologică şi modul de gîndire al unei persoane (Duck, 


Rutt, Hurst şi Strejc, 1991). Pe măsură ce relationeaza, persoanele se dezvăluie pe sine şi opiniile asupra 
lumii prin discuţie, atît prin context, cît şi prin stil, atât prin ceea ce se afirmă, cît şi prin ceea ce se omite în 
discuţie, atît direct, cît şi indirect. Desigur, oamenii folosesc discuţia pentru a-şi pune întrebări directe şi 
specifice, pentru a afla informaţii şi pentru a se destăinui atît cu precauţie, cit şi neintentionat. Prin discuţie, 
oamenii conduc alte afaceri relationale de rutină (Duck, 1994c); îşi verifică reciproc pornirile, dorinţele şi 
atitudinile; îşi afirmă valorile; dezvăluie structura preocupărilor lor; descoperă stilul lor de ataşament; şi 
vorbesc liber pe o mulţime de teme care dezvăluie, atît în manieră deschisă, cit şi la nivel subtil, propria lor 

semnificaţiile altor indivizi. Chiar şi disputele, lamentatiile şi regretele reprezintă etalări verbale de 
semnificaţie. Oamenii dau glas sentimentelor, dorințelor şi opiniilor lor în moduri care, pentru o persoană 
cu spirit de observaţie, demonstrează fără echivoc felul lor de a gîndi. Ei tratează, în acelaşi timp, partea 
întunecoasă a relaţiei pe fundalul mai luminos al discuţiei (Duck, 1994d), dispunînd, astfel, de bunurile 
specifice relației, cum ar fi disputele şi certurile (Bolger şi Kelleher, 1993). Dar acestea nu sînt singurele 
lucruri care se întîmplă în decursul unei discuţii, care nu presupune numai transmiterea de informaţii 
serioase şi care poate fi vulgară, glumeata, cicăli-toare, simpatică, poznasa, spirituală şi distractivă. 
Oamenii mai si rid, se mai şi joacă, chicotesc, parodiază, se distrează, fac năzbitii şi pozne şi mai şi 
glumesc în discuţiile pe care le poartă; nu ar trebui să ignorăm aceste roluri ale discuţiei în relaţii, deoarece 
ele pot evidenția semnificaţia la fel de bine ca monologurile serioase, sobre şi severe. 

Discuţia ca instrument persuasiv 

Lăsînd la o parte varietatea, forţa socială, stilul şi conţinutul ei tematic, discuţia mai are o calitate 
interesantă: este folosită pentru a convinge (Duck şi Pond, 1989). în mod normal, noi nu ne concentrăm 
asupra acestei calităţi şi tindem să privim discuţia ca pe o activitate care foloseşte limba, pe care o 
considerăm un instrument neutru, pentru descrierea realităţii: pentru reprezentarea unor lucruri, pentru 
definirea unor idei, pentru desemnarea unor obiecte, a unor lucruri sau persoane. Cuvintele reprezintă 
simboluri pentru lucruri şi pentru acţiuni; de exemplu, propoziţiile simbolizează gîndirea şi multe alte 
lucruri pe lîngă aceasta. Cu toate acestea, există un alt mod sugestiv de a privi limba, care oferă posibile 
caracterizări, care pot fi discutate, reconsiderate sau pur şi simplu negate de către ceilalţi vorbitori, în 
virtutea unei astfel de viziuni, vorbitorul, şi nu limba poartă răspunderea celor afirmate. De exemplu, în 
momentul în care o atitudine, o scară de valori sau o opinie intră în domeniul public al conversatiei, devine 
subiect de controversă şi constituie un centru retoric pentru ceilalţi vorbitori şi ginditori: Trebuie să-ţi aperi 
afirmaţiile! 

Nuantele de semnificaţie nu numai că sînt responsabilitatea emitatorului, şi nu a limbii, dar sînt mai 
degrabă relevante pentru modul în care vorbitorul interpretează şi înţelege lumea decît descrieri ale lumii în 
sine. Discutia unui vorbitor este simptomatică pentru modul său de a privi lumea şi îl prezintă ca pe o ofertă 
pe care ceilalţi o pot accepta, contrazice, respinge sau asimila. 24 

Vorbirea, chiar şi cea cotidiană, are rol de prezentare, argumentează un mod de a privi lucrurile, foloseşte 
metafore şi termeni pe care acea persoană îi consideră relevanti, prezintă opiniile vorbitorului, este 
„propovăduitoare" (Hauser, 1986). Prin subaprecierea acestui punct, cercetarea anterioară asupra relaţiilor a 
atribuit discuţiei un rol minor. Funcţiile discuţiei au fost ascunse ca şi Cenuşăreasa, sub straie mohorite şi 
unicolore, importanţa sa relationala dosită, iar rolul său social imobilizat în cămaşă de forță. 

Putem privi chiar actul discutării în sine ca pe un simbol. Chiar şi simpla „flecăreală" zilnică despre nimic 
anume susţine o relaţie (Duck, Rutt et al., 1991). Desigur, o astfel de flecăreală are loc într-un important 
context cultural, relational şi de cunoştinţe individuale, care înzestrează cuvintele cu semnificaţii profund 
personale şi intime. Partenerul de discuţie, care împărtăşeşte sistemul de simboluri al vorbitorului, înţelege 
discuţia aproximativ în aceeaşi măsură ca acesta din urmă, după cum fiul meu, Ben, va înţelege, într-o bună 
zi, la fel ca mine semnificaţia indicării cu degetele. 

Discutia, ca orice altă formă de folosire a simbolurilor, este, de asemenea, restrictivă. Ea este compusă din 
cuvinte, care au o anumită semnificaţie socială ce impune anumite limite asupra folosirii lor (de obicei!). O 
„spadă" e o „spadă", indiferent ce altceva este ea, iar noi nu avem libertatea lui Humpty-Dumpty de a face 
cuvintele să însemne ce vrem noi, cel puţin dacă stă în intenţia noastră să comunicăm cu ceilalţi. Noi 
respectăm strict, m general, definițiile şi intrebuintarile acceptate din punct de vedere social ale cuvintelor, 
în comunicarea cu o reţea socială mai largă, precum şi în majoritatea cazurilor de comunicare cu orice 
partener - altfel, cuvintele ar înceta să exprime înţelesul într-un mod folositor. 


Există însă unele dovezi în măsură să confirme faptul că, în cadrul relaţiilor interpersonale, oamenii îşi 
creează semnificaţii idiomatice personale pentru unele cuvinte ca mijloc de consolidare şi adăugare a unui 
caracter special la relaţiile lor (vezi mai jos). Partenerii de relaţie trebuie şi nu pot evita sâ-şi dezvolte 
propria ,,cultura" (Wood, 1982), chiar dacă relaţiile sînt fondate pe semnificaţii comune şi pe abilitatea de a 
comunica pornind de la un fond de presupuneri comune, de la sine înţelese (Garfinkel, 1967; Goffman, 
1959). Prin conversaţie, ne exprimăm propriile gînduri într-o formă generală, comună a limbii, astfel încît 
ceilalți să le poată înţelege; în cadrul relaţiilor, ne exprimăm deseori gîndurile pe baza cunoştinţelor 
comune, dar principiul este acelaşi: comunicarea presupune un cadru de bază de semnificaţii comune şi 
credinţa că aceste semnificaţii sînt împărtășite. Regula de bază aici este ca partenerii să creadă, într-adevăr, 
că semnificaţiile sînt comune şi că interacţiunile dintre ei 

nu contravin acestei presupuneri, din moment ce descoperirea unei astfel de diferenţe de semnificație poate 
cauza ruperea relaţiei. Astfel, o altă întrebare după care ne vom ghida pe parcursul cărţii se referă la rolul 
discuţiei în sensul de favorizare a înţelegerii: Cum influenţează discuţia activitatea noastră relationala şi 
conştientizarea semnificatiilor celorlalţi ? 

Discuţia ca perspectivă 

Discutia este mai mult decît comportament; este o forță cu caracter de prezentare simbolică care convinge 
în aceeaşi măsură în care expune, arată şi informează. Discuţia reprezintă, în acelaşi timp, un punct de 
vedere cultural (prin cuvintele şi semnificaţiile pe care le cuprinde) şi poate fi condusă într-un mod care 
permite oamenilor să o folosească în felul lor pentru a exprima semnificaţiile lor personale. Discutia 
utilizează o limbă comună; limba utilizează simboluri comune şi personalizate; simbolurile utilizează 
semnificaţia; semnificaţia implică împărtăşire; împărtăşirea utilizează indivizii, indivizii utilizează discuţia. 
Astfel, nu numai că trebuie să includem discuţia în analizarea relaţiilor, ci avem nevoie de o teorie asupra 
funcţiilor pe care discuţia le are şi asupra modurilor lor de realizare. Discutia nu este numai exprimarea 
unor colete de informaţie împachetate cu grijă, un simplu agent de transfer de informaţie obiectivă sau 
neutră sau un simplu mediu pentru construirea de inventare enciclopedice ale gîndirii altor oameni. Discutia 
serveşte, simultan, unor scopuri diverse, unele strategice (de exemplu, negarea unor poziţii opuse, propria 
prezentare, administrarea impresiilor ş.a.m.d.), altele individuale (de exemplu, stabilirea, exprimarea sau 
înfăptuirea unui scop individual într-o interacţiune; recunoaşterea credințelor şi valorilor altor persoane) şi 
altele relationale (de exemplu, iniţierea unor conversații despre asemănări, obţinerea dezacordului, 
indicarea afecțiunii, realizarea de propuneri relationale). 

In capitolele următoare, voi arăta că discuţia are teoretic legături nu numai cu unele funcţii retorice ale 
vorbirii, dar şi cu procese fundamentale care implică unele dileme în comportamentul cotidian. Vorbirea, 
chiar şi discuţia de zi cu zi au funcţia de a influenţa pe alţii şi de a prezenta o anumită poziţie, oferind, în 
acelaşi timp, mijloace pentru recunoaşterea şi acceptarea sistemului de semnificaţii specific unei persoane, 
în discuţiile cotidiene, modul de gîndire al unei persoane este prezentat altora simbolic, astfel încît cei doi 
parteneri pot să detecteze, să recunoască, să creeze şi să răspundă la asemănările de interpretare a lumii. 
Astfel, ei ajung la intersubiectivitatea care alcătuieşte esenţa relationalii şi a existenţei ca fiinţă socială 

de intersubiectivitate nu reprezintă atât o interdependenta de comportament şi gîndire, cît percepţia 
trăsăturilor comune şi înţelegerea conştientă a sistemului personal de semnificaţie specific celuilalt. Cu 
toate acestea, realizarea inter-subiectivitatii nu este o stare inertă de cunoaştere, dar, în momentul apariţiei, 
ea modifică însăşi interpretarea persoanelor participante, împărtăşirea semnificației nu este numai o 
suprapunere de conţinut, ci şi o chestiune interpretativă, constructivă şi organizațională care presupune 
asimilarea de noi semnificaţii comune în sistemele preexistente ale indivizilor, ceea ce reprezintă, desigur, 
un proces de transformare. 

Deşi nu am folosit aceşti termeni pînă acum, prezentarea de mai sus poate fi comparată cu existența unei 
serii infinite de fluxuri şi refluxuri de înţelegere reciprocă în decursul vieţii unei relaţii. Astfel de fluxuri şi 
refluxuri sînt relevante nu numai pentru înţelegerea fiecărui partener de către celălalt, ci şi pentru 
înţelegerea relaţiei pe care cei doi o creează şi recreează între ei (Genero, Miller,' Surrey şi Baldwin, 1992). 
Voi afirma mai tîrziu că alte aspecte ale relaţiei şi ale vieţii umane în general sînt activităţi niciodată 
sfirsite, caracterizate de comparaţie şi asimilare a interpretărilor alternative, şi că împărtăşirea semnificației 
este un proces permanent variat şi mereu incomplet, chiar şi în relaţiile bine stabilite. Nu oamenii sînt în 
relaţii, ci relaţiile sînt în oameni şi, în acest sens, relaţiile evoluează pe măsură ce credinţele sau amintirile 


oamenilor despre ele se schimbă - dar oamenii înşişi se schimbă. Astfel, schimbările ce apar în cadrul 
relaţiilor sînt legate indisolubil de schimbări în semnificaţia relaţiei, în parteneri (inclusiv în situaţiile lor) 
sau în viitorul comun al celor doi parteneri, precum şi de evoluţia persoanelor înseşi. Altfel spus, astfel de 
transformări reflectă o schimbare în viziunea pe care o analizăm, caracterizînd totodată acţiunea comună, 
întreaga argumentatie a lucrării se bazează pe tratarea cu seriozitate a acestui punct. 


Semnificaţia în context relational 

Reflectia imediată şi relativ superficială la scena cu fiul meu, Ben, a revelat un număr de caracteristici 
interesante ale comunicării şi relaţiilor, caracteristici legate de simboluri, înţelegere şi discuţie. Dar m-a 
determinat să mă gîndesc şi la modul în care indivizii împărtăşesc semnificaţia. Pentru a cerceta problema 
împărtăşirii sistemelor de semnificaţii trebuie să identificăm influenţa reciprocă a semnificației personale, 
pe de o parte (din ce surse şi componente este construită şi organizată de fiecare persoană), şi a negocierilor 
de semnificaţie 

care au loc între două persoane prin comunicare, de cealaltă parte. Deşi ne este uşor să ne închipuim 
oamenii făcînd schimburi de semnificaţii construite pentru ei, procesul în sine nu este chiar atît de simplu; 
el ne solicită, în primul rînd, să observăm modul în care indivizii reuşesc să înţeleagă şi să folosească 
simboluri care sînt înţelese şi folosite de către ceilalți. 

Cred că devine clar faptul că eu nu mă refer la natura semnificației, care este o problemă filosofică 
referitoare la relaţia dintre sunete şi obiectele pe care le desemnează. Semnificaţia nu este urmărită în 
această carte în sensul observării raporturilor dintre „semnificam" şi „semnificat". Pe mine mă preocupă 
faptul că individul acţionează ca şi cum cuvintele ar însemna lucruri şi ceilalţi ar avea o logică internă care 
ar putea fi înţeleasă pe baza semnificatiilor pe care le exprimă. Astfel, interesul meu se referă la modul în 
care se înţeleg două persoane, indiferent de baza filosofică a semnificației. 

împărtăşirea semnificației 

Cum este semnificaţia folosită şi împărtăşită de către partenerii unei relaţii ? Prin aceasta nu vreau să întreb: 
„Cum se aseamănă oamenii ? " sau „Cum sau de ce asemănarea este baza unei relaţii ? ". Atenţia mea nu se 
concentrează numai pe nevoia în sine de asemănare dintre două sisteme de semnificaţie, în schimb, pun 
accentul pe procesul social de negociere, actul de comparare, de transfer, de extindere sau de legătură dintre 
cele două sisteme de semnificaţie -actul de împărtăşire. Voi argumenta că tocmai această distincţie, dintre 
relaţia dintre două lucruri (similitudine) şi consecinţele ei sociale de negociere (împărtăşire), este 
importantă pentru a înţelege relaţiile sociale şi personale. Actul de împărtăşire depinde mai curînd de 
utilizarea socială a similitudinii, de procesul interpersonal de asociere şi de realizarea deductiei, decît de 
similitudinea în sine, privită ca o relaţie logică abstractă. Exprimarea semnificației poate fi un act 
individual, dar procesul de citire reciprocă a gîndurilor este unul categoric social. Astfel, deşi două 
persoane pot fi asemănătoare prin faptul că folosesc aceleaşi tipuri de cuvinte pentru a vorbi despre o 
anumită temă, importanţa socială şi relationala este dată de percepţia şi de acţiunile de recunoaştere 
comună a acestei asemănări. Simpla existenţă a asemănării cognitive are consecinţe nesemnificative pînă în 
momentul in care „trecem dincolo de ea". 

Cititorii familiarizați cu cercetarea psihologică asupra importanţei similitudinii de atitudine şi personalitate 
într-o relaţie (vezi Capitolul 4) îşi vor da seama că afirmaţia aparent simplă şi inofensivă de mai sus este 


oarecum 28 RELAȚIILE INTERPERSONALE. A GÎNDI, A SIMŢI, A INTERACTIONA 
IMPORTANTA DISCUŢIEI 
29 


radicală. Pentru a o explica pe larg, vor fi necesare două capitole (Capitolele 4 şi 5), dar am mentionat-o 
acum întrucît ea decurge în mod direct din punctele prezentate anterior. Am putea spune că existența 
similitudinii este ca o masă întinsă în fata unei persoane, dar că este nevoie de o recunoaştere a acestei 
similitudini pentru a ajunge la partea într-adevăr plăcută şi utilă din punct de vedere social - şi anume a lua 
masa împreună. Folosirea acestei similitudini este procesul care îi extinde semnificaţia şi o duce mai 
departe, acolo unde îşi poate exercita influenţa relationala în modul cel mai eficient pentru o relaţie reală. 
Acest proces se bazează pe discuţie, care, prin faptul că foloseşte semnificaţiile şi perspectivele comune, 
permite intersectarea sistemelor de semnificaţie incluse în gîndirea individualizată (Capitolul 5). 
Semnificaţia ca „trecere dincolo de ceva dat" 

Am menţionat deja faptul că viata, oamenii şi limba ne duc mereu spre altceva şi transcend realitatea 
imediată. Chiar şi cuvintele în sine sînt întotdeauna contextualizate de acest impuls nestăpînit de a trece 
dincolo de ceva dat. Orice semnificaţie a unui cuvînt sugerează inevitabil mai mult decît ceea ce spune 
direct, iar acest lucru se întîmplă deoarece vorbitorul sau ascultătorul ştiu mai multe despre ceea ce se 


spune prin orice cuvînt dat pe care îl alege vorbitorul. (De exemplu, alegerea unui anumit cuvînt implica 
deja o cunoaştere mai extinsă a limbii care conţine acel cuvînt.) 

Pe măsură ce exasperarea mea părintească se accentua urmărind scena cu Ben repetîndu-se, mi-am dat 
seama că această noţiune mai avea o implicatie şi că eu eram ca Ben dintr-o anumită privinţă; aveam o 
viziune limitată asupra lucrurilor (în cazul meu, asupra relaţiilor, similitudinii, metaforei, limbii şi 
memoriei) şi nu constientizam că ea poate fi, de asemenea, extinsă la un alt nivel. Toate punctele din lista 
de mai sus (relaţiile, similitudinea etc.) nu sînt numai simple lucruri, ca degetele mele, sau simple acţiuni, 
ca a arăta, ele servesc totodată unui scop indicativ larg. Fiecare concept (relaţie, similitudine etc.) indică o 
legătură, realizată printr-o asociere, între două semnificaţii, conținînd implicit impulsul de extindere şi de 
„trecere dincolo de ceva dat", pentru a mări capacitatea de înţelegere. O relaţie presupune asocierea a doi 
indivizi anterior independenţi şi, prin alăturarea lor, creează ceva nou prin intermediul acţiunii de 
împărtăşire - ceva care probabil îşi are rădăcinile în fiecare dintre cei doi indivizi şi care influenţează modul 
în care fiecare se va gîndi la celălalt în viitor. Similitudinea şi împărtăşirea unesc două entități separate prin 
indicarea unei legături comparative care poate fi făcută dintr-un punct exterior. 

Metafora ilustrează o arie a gîndirii prin indicarea relevantei unei alte arii, ca atunci cînd ne gindim la două 
persoane care se îndrăgostesc (realizînd astfel legătura dintre dragoste şi pierderea controlului şi tot ce 
presupune acest lucru). Memoria readuce trecutul în prezent şi indică importanţa implicării sau relevanta 
unuia fata de celălalt (ea fiind in mod deosebit o tendinţă retorică umană imperioasă de referire la istorie 
sau la un precedent ca justificare a unei acţiuni; de exemplu, Megill şi McCloskey, 1987). 

Există multe alte aspecte importante ale acestui fapt care, deşi par simple şi izolate, ne trimit în mod 
continuu spre altceva. Voi susţine faptul că o relaţie (şi chiar folosirea limbii în sine) face parte din această 
categorie. Relaţiile sînt întotdeauna „în mişcare" (Bennett, în curs de apariţie) şi se sfirşesc, cîteodată, chiar 
din cauză că unul dintre parteneri simte că relaţia nu duce nicăieri. De asemenea, folosirea unui cuvînt ca 
simbol nu înseamnă numai a trece dincolo de undele sonore spre obiectul pe care îl sugerează, ci şi a aduce 
toate celelalte asocieri sociale pe care un cuvînt dat le poate avea. Astfel, a spune „te iubesc" nu înseamnă 
numai a exprima un sentiment, ci şi a aduce în discuţie bagajul de definiţii relationale („Ar trebui să ne 
implicăm sentimental ? "), de conveniente sociale („Dar eşti profesorul/profesoara mea! "), precum şi un 
mare număr de detalii sociale, culturale, organizaționale, de cuplu şi personale. Cei trei termeni implica un 
context social vast, în cadrul căruia sînt înţelese semnificaţiile şi se produc consecinţele lor. 

Acest proces surprinzător de deducție asociativă sau implicatie va fi aplicat in această carte la relaţii. El se 
bazează pe faptul (1) că mintea umană trece rapid de la un domeniu de semnificaţie la altul şi construieşte 
legături; (2) că gîndirea umană se mişcă, de asemenea, continuu de la un „loc" prezent la altul - care nu 
poate fi prevăzut; (3) că oamenii au deseori simultan în minte două domenii de discurs între care realizează 
comparații. Mai mult, la nivel social, ne înţelegem pe discuţii bazate pe cei trei factori anteriori. Nici unul 
dintre aceste puncte nu este o observaţie nouă în sine, dar le-am extins influenţa la nivelul proceselor de 
împărtăşire a semnificației, pe care eu le consider baza relaţiilor interumane. 

Voi afirma, in această carte, că „relaţiile", „similitudinea" şi „semnificaţia" sînt procese create prin 
interacţiunea intelectelor mediată de comunicare. Procese, nu produse! Relaţiile, similitudinea şi 
semnificaţia nu sînt nişte concepte abstracte, ci lucruri pe care oamenii le fac continuu. Oamenii le 
realizează prin mijloace care îi diferenţiază de animale şi de insecte: ei discută şi îşi prezintă 
gindirea/semnificatia în cuvinte. Discutia nu este o simplă activitate orală nesemnificativă prin care apar 
procesele relationale cu 30 RELAȚIILE INTERPERSONALE. A GÎNDI, A SIMȚI, A INTERACTIONA 

adevărat importante, ci principalul proces prin care oamenii îşi construiesc şi îşi comunică propriile imagini 
asupra lumii. Mai mult, prin intermediul discuţiei şi al simbolurilor, oamenii îşi prezintă unul altuia dovezi, 
atît directe, cît şi indirecte, despre propria viziune asupra vieţii, asupra celuilalt, asupra lumii şi a tot ce 
cuprinde ea. De aici, un ascultător poate formula deductii cu privire la convingerile vorbitorului. 

După cum încercările mele de a emancipa gîndirea lui Ben erau bazate pe presupunerea că puteam realiza o 
legătură între punctele noastre de vedere, tot astfel acţiunea umană se extinde prin deducție, iar relaţiile prin 
utilizarea constructivă a mai multor puncte de vedere. Un singur intelect poate vedea lucrurile în mai multe 
moduri (prin imaginaţie, prin memorie sau prin experienţă), dar două intelecte pot adopta perspective 
diferite şi, prin discuţie, le nuanteaza, într-adevăr, înseşi noţiunile de deducție şi extindere presupun mai 
multe opţiuni strategice, fie că e vorba despre o persoană în două momente diferite, fie despre o persoană 
care-şi imaginează lucrurile într-o altă ipostază, fie de două persoane care privesc simultan lucrurile din 
perspectivele lor individuale. Abilitatea de a concepe diferite perspective se află la baza relaţiilor sociale şi 
personale, într-adevăr, chiar termenul de relație implică o minte cercetătoare, care construieşte o legătură 
între lucruri mai presus de percepţia singulară a articolelor pe care le intilneste. Percepția de gradul doi a 


relationarii dintre două „obiecte" reprezintă în mod esenţial un alt nivel de perspectivă asupra procesului 
cognitiv, nivel care a fost considerat de unii gînditori (de exemplu, Mead, 1934/1967) ca fiind specific 
conştiinţei umane. 

Legătura dintre diferite seturi de idei 

Un aspect surprinzător al proceselor de extindere negociata şi de deducție este oferit de folosirea metaforei. 
Metaforele (din grecescul fiETcupepEiv\netaphereiri\, însemnînd „a transpune") sînt, în aparenţă, doar 
moduri de deducere, de extindere sau trecere a unui domeniu de discurs sau a unui conţinut în altul, 
considerat mai viu şi mai evocator, care înviorează cele spuse sau scrise. Cînd scriitorii se refereau la 
„corabia statului”, în loc să folosească cuvîntul guvern (incidental, derivat din latinescul gubernator, 
insemnind „cîrmaciul unei corăbii”), ei foloseau o metaforă. Statul nu este propriu-zis o corabie şi nici 
preşedintele un cîrmaci, cu toate acestea, noi am înţeles ideea. Aceşti scriitori au preluat sensurile unor 
termeni din navigaţie şi le-au aplicat temei guvernării, aducînd, prin aceasta, ceva în plus modului în care ei 


concep ideea de guvernare, ca fiind o activitate îndreptată spre un anumit scop, care poartă un 

grup de oameni prin ape necunoscute spre locuri şi experienţe noi (cu riscul de a le provoca la toţi rău de 
mare!). 

în acelaşi mod, cînd ne referim la relaţii ca fiind „apropiate", folosim o metaforă. Apropierea este un 
termen care se referă concret la distanţa în spaţiu şi la aducerea a două lucruri unul lîngă altul (este derivat 
din latinescul claudere’, cu sensul de „a închide - capacul unei cutii, de exemplu). Chiar şi în accepțiunea 
sa modernă - aplicată şi distanţei emoţionale - sensul reprezintă o extindere plină de vitalitate a termenului 
spaţial de la amplasarea sa iniţială la una nouă. Este interesant faptul că, pentru a da semnificaţie relaţiei 
personale, ne adaptam sau ne extindem gindirea la alt domeniu de cunoştinţe (cele despre relaţiile spatiale). 
Astfel, mecanismele metaforei conţin mai mult decît acea vitalitate a unei imagini ajutătoare care ne oferă o 
viziune sau posibilitatea de a înţelege: metafora presupune o capacitate de a reflecta pe o anumită temă şi 
de a profita de o perspectivă din afara temei pentru a crea legătura cu o alta. în acelaşi timp, o relaţie 
presupune mai mult decît simple modele comportamentale sau interacțiuni discrete dintre doi indivizi, 
fiecare dintre persoane sau observatori trebuind să aibă capacitatea de a reflecta asupra comportamentelor 
şi interacțiunilor, de a găsi o perspectivă obiectivă, precum şi de a construi o legătură mentală între ele. 

O altă asemănare dintre metafore şi relaţii rezidă în faptul că amîndouă implică activităţi ale intelectului, în 
încercarea sa de a înţelege sau de a-şi face o idee despre lume. Prin folosirea unei metafore, încercăm să 
înţelegem mai exact ceva complex, comparîndu-l pentru moment şi pentru simplificare cu altceva, al cărui 
înţeles îl ştim deja foarte bine. Cînd Shakespeare scrie despre moarte ca fiind „acea neştiută tara, din a cărei 
imbratisare nici un călător nu se mai întoarce", metafora ne ajută să privim moartea ca pe un loc în care 
mergem după viaţă. Această metaforă nu ne cere să ne luptăm cu concepte metafizice complexe asupra 
transformării esenței sau a transfigurării sufletelor, sau a metamorfozei Fiinţei-cu-F-mare, sau cu opinii 
complexe şi obscure asupra morţii pe care le înțelegem cu greu. Ea prezintă moartea ca pe o simplă 
destinaţie, un altundeva, un loc pe care îl putem găsi, un loc în care vom ajunge la timpul potrivit (probabil 
împreună cu toţi perceptorii de taxe şi tintarii care au trăit vreodată). Această imagine simplă şi familiară a 
„unei destinaţii" este una pe care o cunoaştem deja foarte bine şi deci pe care o putem înţelege mai uşor. 


1. Este vorba despre termenii din limba engleză pentru ,,apropiat"/,,apropieie" anume dose/doseness (n.tr.). 

Desi folosirea unor astfel de metafore poate să ne faciliteze înţelegerea, ea ne limitează totodată percepţia. 
Dacă mă gîndesc la moarte ca la o destinaţie, asta mă împiedică, în acelaşi timp, să mă gîndesc la ea ca 
fiind, să spunem, un somn care aduce odihnă, pace şi sfîrşitul pentru acea „mie de lovituri naturale, al căror 
moştenitor este omul" (deşi Shakespeare urmăreşte aceşti termeni în acelaşi monolog din Hamlet). 
Metafora destinaţiei nu-mi permite să mă gîndesc simultan la moarte ca la o transfigurare a unei alte forme 
de viaţă, după cum susţin unele religii orientale. Astfel, prin adoptarea unui nou cadru de referinţă, îmi 
formez şi îmi limitez, în acelaşi timp, înţelegerea momentană a unui fenomen numai la unele aspecte ale 
sale. în acelaşi fel, într-o relaţie cu persoana A, voi limita, probabil, discuţia la acele domenii care ştiu că ne 
interesează pe amindoi şi voi renunţa la discutarea acelor aspecte din afara cunoştinţelor pe care le 
împărtăşim. Cu persoana B urmez, în general, o tactică similară, deşi subiectele în sine pot fi diferite. 
Legăturile dintre oameni şi intelecte 

Modul în care acţionăm pentru dezvoltarea şi exprimarea unei noi interpretări a experienţei într-o relaţie 
este în multe puncte similar cu funcţiile metaforei. Relationarea şi folosirea metaforelor ilustrează deci 
acelaşi important proces j psihologic. Pe de o parte, în cazul unei metafore avem de-a face cu două j 


domenii de semnificaţie (de exemplu, navigatie/guvernare sau spatiu/sentiment), iar extinderea se 
realizează de la un domeniu la celălalt pentru a-l înţelege mai bine pe unul cu ajutorul celuilalt. De cealaltă 
parte, în cadrul unei relaţii, pornim de la două sisteme de semnificaţie personalizate, cîte unul pentru fiecare 
persoană care intră în relaţie - putem să considerăm, pentru moment, aceste sisteme de semnificaţie ca 
,personalitati" - şi, prin crearea legăturilor între aceste sisteme, cei doi parteneri pot să se considere inter- 
dependenţi din punct de vedere psihologic şi comportamental. Cele două persoane construiesc, prin diferite 
procese de negociere, o entitate comună, dar nouă. Această nouă creaţie extinde conştiinţa existenţei celor 
două persoane, influentind totodată comportamentul, gîndurile şi sentimentele lor, transformind, în acest 
sens, gindirea lor. Astfel, la fel ca metaforele, relaţiile sînt vaste. Complexul interdependentelor relationale 
reiese partial din negocierea semnificatiilor împărtăşite, care se bazează pe cele două seturi originale de 
fundaţii mentale ale celor două intelecte individuale. 

Metaforele, ca şi relaţiile, sînt indisolubil legate de moment şi <ie cultură. Noi nu vom vorbi astăzi despre 


şeful unui stat ca fiind un bun păstor, de 

exemplu, deşi această metaforă era uzuală acum 2000 de ani. La fel ca relaţiile, metaforele sînt catalizatori 
pentru dezvoltări creative ale gîndirii, semnificatiilor şi înţelegerii dependente de contextul apariţiei unei 
astfel de dezvoltări, în mod similar, relaţiile se înscriu într-un context derivat din cultură şi într-un anumit 
loc în timp. Astfel, demersurile de a cultiva egalitatea în relaţiile dintre femei şi bărbaţi în zilele noastre ar 
stîrni probabil uimire în rîndul predecesorilor noştri, care concepeau o altă „ordine naturală". 

în contextul temporal şi cultural, partenerii de relaţii realizează, aşadar, unele lucruri similare metaforei: ei 
pornesc de la două universuri de gîndire diferite (cele două intelecte separate ale lor) şi creează punți de 
legătură între ele, care extind, limitează şi transformă comprehensiunea şi identitățile. Există un anumit 
paralelism între folosirea şi aprecierea metaforei, pe de o parte, şi activitatea a două minți omeneşti în 
procesul lor de creare, susţinere şi dezvoltare a relaţiilor sociale şi personale, de cealaltă parte, într-o 
metaforă, un domeniu de discurs este tradus în altul; într-o relaţie, două minţi separate se bazează pe un 
context de cunoştinţe pentru a realiza transferul, comparatia, deductia şi pentru a găsi punctele comune. 
Voi dedica tot restul acestei cărți explorării situaţiilor în care apare tendinţa de „a trece dincolo de aici şi a 
privi mai departe", dar trebuie să mentionez că acelaşi lucru se aplică şi în cazul metaforei, relaţiilor, 
similitudinii, schimburilor, semnificației şi altor concepte intilnite în cercetarea relaţiilor, în spatele 
fiecăruia dintre concepte se află procesele de deducție şi extindere, şi totuşi fiecare dintre ele necesită nu 
numai existenţa a două entităţi între care să apară transferul relevant (două domenii de referinţă în cazul 
metaforei, două intelecte în cazul relaţiei, un simbol şi obiectul desemnat în cazul semnificației), ci şi o 
conştiinţă sau o construcţie a legăturii dintre ele. O astfel de conştiinţă implică capacitatea de plasare 
(mentală) în afara obiectelor, oamenilor, evenimentelor şi experienţelor comparate şi, dintr-o astfel de 
perspectivă, înţelegerea lor diferențiată. 

Pentru a realiza extinderea în cazul unei figuri de stil, în mintea unei persoane trebuie să îşi manifeste 
prezenţa simultan mai multe elemente. Dacă eu accept la un moment dat utilitatea denumirii de ,,corabie" 
pentru „guvern", atunci eu trebuie să mă gîndesc simultan că ştiu cîteva noţiuni elementare despre corăbii şi 
guverne. Trebuie ca eu să văd o legătură folositoare între cele două domenii de discurs şi trebuie să pot 
lucra cu această legătură, în cazul relaţiilor, pentru a crea o înţelegere reciprocă extinsă sau o lume de 
semnificaţii comune, trebuie să-mi dau seama ce gîndeşte partenerul meu, să compar acest lucru cu ce 
gîndesc eu, să pot identifica o legătură şi să pot, astfel, lucra cu această legătură. Desigur că, în general, ne 
aşteptăm ca, într-o relaţie, să ne fie mai uşor 34 RELAȚIILE INTERPERSONALE. A GÎNDI, A SIMȚI, A 

să patrundem semnificaţiile şi intelectul altcuiva pînă la nivelul in care gindirea lor este similară cu un lucru 
pe care noi deja îl înţelegem foarte bine : propria noastră gîndire. O astfel de pătrundere a semnificației 
altor indivizi depinde de o serie de procese care reies dintr-o examinare mai atentă a metaforei. 


Rolul metaforelor în ghidarea relafiilor şi a cercetării 

Dintr-un anumit punct de vedere, poate fi interesant să privim, ca mai sus, metaforele, imaginile şi 
simbolurile pe care oamenii le folosesc în relaţii ca o prezenţă simultană a două persoane în acelaşi univers 
comportamental. Cu toate acestea, tocmai am arătat că paralelismul dintre metafore şi relaţii ca procese 
interpersonale bazate pe semnificaţie se extinde dincolo de astfel de interconexiuni şi serveşte unui rezultat 
constructiv. Procesul psihologic al inferentei, important şi metamorfozam (,,extensiv"), creează baza de la 


care un intelect poate transforma sau influenţa pe un altul şi fundamentul pe care două persoane pot 
construi împreună ceva nou, care devine ulterior noua bază de operare. 

Metaforele ca mod de gindire a relaţiilor 

Modul în care oamenii vorbesc despre relaţii realizează o legătură între două domenii de discurs. Afirmația 
de mai sus nu aduce nimic original, nimic în măsură să ne suscite interesul. Este atît de comun să vorbeşti 
astfel despre relaţii încît, de obicei, nici nu conştientizăm acest lucru. Vorbim despre legături dintre oameni, 
despre cupluri, descriem căsătoria ca uniune conjugala (din latină „a pune vitele împreună în acelaşi jug" !); 
auzim că unele relaţii s-au destrămat din cauza unor frictiuni relationale sau de la sine, sau auzim uneori că 
doi oameni „s-au luat”, s-au îndrăgostit la prima vedere sau se simt atraşi unul de celălalt. Toate aceste 
expresii cotidiene sînt metaforice şi provin din domenii importante ale experienţei predecesorilor noştri. 
Majoritatea acestor expresii ne este atît de familiară, încît nu îi mai recunoaştem originea metaforică, iar 
multe dintre metafore, pierzîndu-şi baza concretă, au devenit pur şi simplu arhaice. Cu toate acestea, 
metaforele sînt ca dionea’, subjugindu-ne 

2, Flori originare din SUA, cu frunze formate din doi lobi care se închid ca o capcană atunci cînd se aşază o insectă pe 
ele (n.tr.). 

prin farmecul lor viu şi ispitindu-ne, apoi, către un anumit mod de gîndire. Afirmația se dovedeşte valabilă 
şi utilă în practica cercetătorilor relaţiilor şi a specialiştilor oricărui alt domeniu. Un lucru aparent 
superficial (limba vie) este, de fapt, adînc structurat în gîndirea umană, iar această structură de adîncime 
este cea care modelează comportamentul. 

Lakoff şi Johnson (1980) şi Lakoff (1986) au prezentat ipoteza că metaforele nu sînt simple figuri de stil, 
dacă această denumire implică ideea de instrument lingvistic de înfrumusețare, cu rolul de a da viaţă unui 
discurs altfel plicticos şi monoton - deşi aceasta a fost definiţia metaforei vreme de circa 2000 de ani. Din 
contră, Lakoff a propus ideea că metaforele sînt figuri de gîndire: adică reprezentări care, întîmplător, sînt 
exprimate mai des în vorbire, ale modurilor în care oamenii își dezvăluie, îşi dezvoltă şi îşi extind gîndurile. 
Deşi sînt folosite în calitate de categorii în analiza pură a limbii, metaforele dezvăluie, de asemenea, cîte 
ceva despre intelectul care se exprimă prin ele, la fel cum îmbrăcămintea nu are numai rolul de a acoperi 
corpul, dezvăluind anumite lucruri despre purtător. 

Modul în care oamenii folosesc metaforele pentru a descrie relaţiile a fost studiat de numeroşi 
specialişti, dar eu voi menţiona numai cîţiva dintre aceştia. Lista de autori selectată de mine include 
lucrarea lui Kovecses (1991) despre metaforele iubirii, cărțile lui Owen (1984, 1985) asupra metaforelor şi 
dezvoltării relaţiei, lucrările lui Baxter (1987, 1992b) asupra simbolurilor relationale şi metaforelor, precum 
şi lucrarea de Harvey, Weber şi Orbuch (1990) asupra cauzelor destrămării unei relaţii. Există mai multe 
lucrări în acest domeniu general, cum ar fi cea a lui McCall (1982), care discută rolul metaforei în cadrul 
sentimentelor de desprindere dintr-o relaţie; cea a autorilor Bernard, Adelman şi Schroeder (1991), care 
observă metaforele uzuale ale partenerilor într-o întîlnire de afaceri, precum şi propriile mele lucrări (Duck, 
1984, 1987a) asupra metaforelor alese de cercetători pentru a descrie dezvoltarea unei relaţii sau pentru a 
conceptualiza întreaga gamă de subiecte cuprinse în acest domeniu. Există şi o publicaţie periodică pe 
aceeaşi temă - Metaphor and Symbolic Activity (Metafora si activitatea simbolică) -, precum şi suficiente 
lucrări cît pentru a umple cîteva rafturi mari de bibliotecă. Poate că acest subiect este deja familiar, dar din 


cercetările menţionate mai sus reies cîteva puncte importante pe care trebuie să le scot în evidenţă. 

Metaforele iubirii 

Limba noastră abundă în metafore care exprimă dragostea, cum ar fi metaforele „nebuniei" („Sînt nebun 
după tine", „E nebun după ea"), metaforele ,,nutritiei" („Mi-e sete de dragoste", „Tînjesc după tine", „Nu 
pot trai fără tine", chiar şi apelativul ,,Dulceata"), metaforele ,,focului" („focul pasiunii", „mă topesc după 
tine", „arzînd de dor", „gînduri fierbinţi"), precum şi altele, studiate de Kovecses (1986, 1991). în cazurile 
menţionate metafora prezintă dragostea prin altceva, cum ar fi nebunia, focul sau nutriția. Aceste imagini 
sînt oarecum convingătoare pentru că au o bază fiziologică şi, astfel, experienţa trăită este legată de ceva 
familiar, fiziologic. Metafora focului descrie cîteodată atît de fidel trăirea viscerală a pasiunii, încît este 
irezistibilă. Pe de altă parte, un autor creativ îi poate ajuta pe cititori să înțeleagă o experienţă misterioasă 
prin legătura cu ceva mai familiar, dar care, iniţial, nu părea să fie relevant (de exemplu, că dragostea este 
un fel de dependenţă, o boală sau o pedeapsă), în orice caz, metafora are rol informativ, datorită legăturii pe 
care o realizează între două domenii de experienţă. 

Desigur că, în vorbirea curentă, sîntem departe de a fi nişte mici Shakespeare creativi şi nu folosim mereu 
metafore inedite şi sugestive. Noi adoptăm, de fapt, metaforele pe care cultura noastră ni le pune la 


dispoziţie pentru a ne elucida experienţele. Astfel, metaforizarea dragostei, în modalităţile deja consacrate 
de o cultură, nu are atît rolul de a oferi o mai bună înţelegere a acestui sentiment, cît de a oferi puncte de 
referinţă sau norme cu autoritate socială pentru modul în care este concepută iubirea în gîndire. Cu toate 
acestea, metaforele, noi sau vechi, ajută fiecare individ să-şi construiască sentimentul iubirii, oferind 
imagini şi puncte de referinţă care contribuie la interpretarea acestei experienţe (cum ar fi, de exemplu, 
fierbinte şi copleşitoare). 

Un alt aspect al metaforei este faptul că ne conduce la deductii care pot facilita înţelegerea conceptului de 
dragoste. De exemplu, dacă dragostea este nebunie, atunci persoana care are acest sentiment (sau care îi 
aude pe alţii descriindu-l) ar putea deduce că ea implică pierderea controlului conştient sau tendinţe spre 
un comportament irațional. Anumite metafore ar putea astfel modela atît comportamentul, cît şi aşteptările 
şi/sau ar putea ajuta la definirea unor norme la fel de bine precum le reflectă, deoarece spectrul metaforelor 
nu este infinit, iar unele tipuri de metafore sînt preferate altora. 

Kovecses (1991) a urmărit mecanismul care stă la baza oricărui sentiment (în acest caz, dragostea) ilustrat 
prin metafore şi introdus în conştiinţa populară, comună. Kovecses tratează metaforele ca pe descrieri 
teoretic-populare ale 

iubirii, cazuri care întruchipează viziunile conceptuale împărtăşite de membrii unei culturi cu privire la 
acest sentiment. Argumentatia lui se bazează pe faptul că dragostea este o experienţă emoţională complexă, 
alcătuită din mai multe aspecte, care pot părea uneori misterioase pentru oameni, atît în ansamblu, cît şi 
luate fiecare în parte. Oamenii apelează imediat şi în mod natural la metafore, în calitatea lor de reper: ei 
folosesc metaforele ca un mod de a-şi defini şi explica experienţa sentimentelor proprii. Astfel, pentru 
Kovecses, studiul metaforelor iubirii înseamnă descoperirea unui complex de credinţe ale unei culturi cu 
privire la definirea şi înţelegerea unor experienţe emoţionale misterioase. 

Metoda lui Kovecses se bazează esențialmente pe limbă. Prin gruparea diferitelor situaţii de folosire a 
metaforelor, Kovecses identifică anumite asemănări în materialul lingvistic. O astfel de asemănare se 
regăseşte, de exemplu, în metaforele nutritiei: „Am nevoie de iubire" ; „Mi-e sete de dragoste" ; „Nu pot 
trăi fără iubire" etc. Dintr-o astfel de analiză, Kovecses dezvoltă ideea că, privit ca un element al nutriţiei, 
conceptul de dragoste este o componentă importantă a înţelepciunii populare asupra caracterului esenţial al 
dragostei: dragostea îl satisface şi îl sprijină pe îndrăgostit; să trăieşti fără dragoste înseamnă să fii ceva mai 
putin decît ţi-a fost dat să fii sau să nu poţi prospera. 

Kovecses (1986, 1991) a arătat că metaforele sînt nişte modele conceptuale ale naturii dragostei care 
exercită o puternică influenţă psihologică asupra experienţei individuale. Kovecses nu consideră aceşti 
termeni şi folosirea lor ca fiind simple zorzoane lingvistice, ci susţine că, de fapt, metaforele sînt nişte teorii 
neinitiate. Adoptăm o metaforă pentru că ea surprinde şi explică ceva din esenţa unui fenomen într-un mod 
care ne extinde înţelegerea într-o manieră utilă nouă. La fel ca alte tipuri de teorii, teoriile neinitiate ne 
atrag atenţia asupra unui anumit aspect al fenomenului (căldura, nutriția), excluzind altele; ele ne ajută la 
conceptualizarea unor lucruri şi ne îndreaptă spre alte orizonturi, explicînd totodată anumite aspecte. 
Teoriile neinitiate au rolul de puncte de referință mentală, care au fost denumite, în alte lucrări asupra 
relaţiilor, ,,prototipuri" (Fehr, 1993). Cu toate acestea, abordarea propusă de Kovecses se bazează în 
întregime pe analiza lingvistică şi, după cum el însuşi recunoaşte (Kovecses, 1986, pp. 84-85), acest tip de 
analiză nu demonstrează prin ea însăşi că „oamenii chiar trăiesc dragostea prin intermediul modelelor 
prezente în folosirea conventionalizata a limbii". Noi gîndim în metafore, dar oare şi acţionăm prin 
intermediul lor ? 

Da, chiar aşa se întîmplă. Arătind cum modelul metaforic se aplică celorlalte moduri de a trăi dragostea, 

dovezi importante în acest sens, în studiile lor despre „diferitele moduri de a iubi”. Ei au folosit o metodă 
de legătură între utilizarea lingvistică şi celelalte aspecte ale dragostei ca experienţă emoţională, folosind 
metafore precum culorile şi explorînd modurile de exprimare a dragostei. Autorii acestor studii au descris 
dragostea ca fiind un set de percepții polivalente şi interdependente, care implică gîndirea, sentimentele şi 
comportamentul. Ei au argumentat că experienţa dragostei este un fenomen foarte complex, care nu poate fi 
redus la un domeniu singular de simţire sau comportament sau gîndire umane. Această experienţă a 
dragostei implică o largă varietate de elemente lingvistice, emoţionale, comportamentale şi de gîndire, iar 
examinarea „modurilor de a iubi" s-a concentrat pe definițiile lingvistice ale dragostei (de exemplu, 
dragostea înseamnă a face ceva împreună), pe experienţele fiziologice ale dragostei (de exemplu, dragostea 


conferă o senzaţie de căldură), precum şi pe dimensiunile comunicative ale dragostei (de exemplu, îmi 
exprim dragostea spunîndu-i partenerului „Te iubesc! "). 

Rezultatele studiului au relevat o gamă largă de experienţe ale dragostei, pe care oamenii le comunică 
partenerilor prin şase „moduri de a iubi" preferate, cum ar fi dragostea în calitate de colaborare (sentimente 
de energie şi reacţii emoţionale intensificate) sau dragostea ca implicare (dorinţa de a fi împreună ca mod 
de a comunica dragostea). Modurile în care oamenii trăiesc într-adevăr un sentiment sau o relaţie sînt strîns 
legate de limba în care comunică şi descriu această experienţă. Termenii pe care îi folosesc conţin 
experienţa, dar o şi directioneaza într-un fel: termenii de metaforă (şi alte moduri de gîndire) fac parte din 
realizarea semnificației pe care oamenii o folosesc în înţelegerea unei experienţe complexe. De fapt, o 
lucrare ulterioară de Hecht, Marston şi Larkey (1994) arată că oamenii care trăiesc dragostea ca „implicare" 
stabilesc relaţii de o calitate superioară. Astfel se arată că limba nu este irelevantă: ea este strîns legată de 
experienţa dragostei. 

Metafore ale schimbării relationale 

Unii critici ar putea argumenta faptul că astfel de concluzii nu sînt relevante o dată raportate la întreaga 
experienţă şi desfăşurare a unei relaţii, dar ele sînt adevărate în ceea ce priveşte unele componente 
emoţionale, cum ar fi dragostea. Cu toate acestea, mai multe lucrări de cercetare sugerează o corespondenţă 
apropiată între descrierile lingvistice ale relaţiilor în ansamblu şi modurile în care oamenii gîndesc şi 
acţionează în timp în dezvoltarea unei relaţii. 

Owen (1984) a remarcat recurenta unui număr de şapte teme în discursul persoanelor care îşi descriu 
relaţiile: angajament, implicare, muncă, unicitate, manipulare, respect şi fragilitate. El a argumentat că 
astfel de teme reprezintă organizarea sau structura prototipică a unei opinii personale asupra experienţei. 
Alţi autori (de exemplu, Honeycutt, 1993) au arătat, de asemenea, că UOM (unităţile de organizare 
mnezică) stochează cunoştinţele relationale în unele moduri care afectează comportamentul în relaţii şi 
judecata asupra acestora (de exemplu, asupra atingerii „vitezei de croazieră" în dezvoltarea unei relaţii). 
Owen s-a oprit asupra acestor teme, arătînd că o astfel de gîndire poate fi extinsă la nivelul construirii de 
relaţii şi al comportamentului. El a argumentat faptul că temele episodice care influenţează anumite 
evenimente specifice (de exemplu, îndrăgostirea) sînt grupate în teme (cum ar fi implicarea) care stau la 
baza tranziţiilor dintre evenimente specifice sau stări (de exemplu, tranziţia de la simple întîlniri la 
căsătorie). Owen a concluzionat afirmind că „cunoaşterea metaforelor folosite într-un cuplu ne ajută să ne 
construim o imagine mai bună asupra comunicării în relaţii” (1985, p. 10). Owen a arătat, de asemenea, că 
metaforele au o forţă psihologică care influenţează modurile în care o persoană sau o pereche construieşte o 
relaţie (fapt care se aplică şi în cazul cercetătorilor), într-o lucrare recentă, el a mai arătat cum acţionează 
metaforele în cazul disolutiei unei relaţii (Owen, 1993). Limba este deci esenţială, deoarece afectează şi 
influențează modurile în care noi prezentăm o experienţă şi ne implicăm în ea. 

Desigur, „limba" nu este numai ceva abstract, ci chiar baza discuţiei umane reale, şi, după cum afirmă 
Wood (1982, p. 75), „discuţia este cea prin intermediul căreia persoanele se definesc pe sine şi relaţiile lor, 
şi tot prin discuţie sînt revizuite, de-a lungul întregii vieţi a unei relaţii, aceste definiţii acceptate de comun 
acord". De exemplu, partenerii într-o relaţie îşi creează deseori „expresii personale" sau un mod stenografie 
propriu de a codifica experienţa (de exemplu, prin născocirea de porecle pentru alţii sau pentru unele 
activităţi intime, cum ar fi sexul), după cum au arătat Hopper, Knapp şi Scott (1981). Autorii au demonstrat 
că cuplurile utilizează aceşti termeni ca un mod de a „celebra" legătura lor ca pe o diadă deosebită. Bell, 
Buerkel-Rothfuss şi Gore (1987) au arătat că aceste expresii personale sînt reconstruite şi dezvoltate pe 


măsură ce se dezvoltă relaţiile şi că ele au rolul de a crea şi de a exprima apropierea implicată de relaţia în 
dezvoltare. Aceste expresii construiesc relaţiile prin dezvoltarea unui sistem de comunicare, împărtăşit 
numai de cei doi parteneri, sistem care este, astfel, intim lor, excluzîndu-i pe ceilalți. Limba creează astfel o 
barieră care defineşte relaţia într-un anumit mod, cu importante consecinţe comportamentale şi psihologice. 

Alte cercetări în domeniu clasifică modurile în care persoanele simbolizează relaţiile lor şi în care folosesc 
limba pentru a le construi. Baxter (1992b), de exemplu, a folosit metafora ca un instrument pentru 
înţelegerea modurilor în care oamenii îşi percep relaţiile romantice pe parcursul evoluţiei lor. Autoarea a 
urmărit metaforele care fundamentează descrierile progreselor romantice ale partenerilor relationali, 
sustinind că astfel de metafore fac parte din activitatea de percepere prin care oamenii îşi organizează 
relaţiile. Baxter a căutat metaforele de bază, temele organizatoare fundamentale ale expresiilor metaforice, 
care surprind şi redau experienţa persoanelor - fie structura globală a experienţei, fie modelele de percepţie. 
Baxter argumentează faptul că metaforele îi ajută pe oameni să exprime ceva ce ar fi dificil de exprimat la 
nivelul literal. Vivacitatea unei metafore îl ajută pe partener să ,,obtina" (şi, de asemenea, să împărtăşească) 
semnificaţia pe care doreşte să o exprime. Ce a remarcat Baxter (1992b) ? Ea a descoperit că există trei 
metafore de bază care domină vorbirea persoanelor care îşi descriu relaţiile romantice. Dezvoltarea relaţiei 
ca muncă a fost reprezentată de expresii precum „ne-a fost destul de greu să ne intrăm în formă... am 
muncit cu problemele noastre... nu am obținut nimic fără munca". Dezvoltarea relației ca o călătorie de 
explorare a ajutat la destăinuirea mai multor lucruri despre parteneri şi despre consecinţele negative ale 
unor situaţii cum ar fi „comutarea pe pilot automat... lipsa elementelor captivante ale relaţiei... monotonia 
permanentă", în schimb, lucrurile au mers bine pentru că oamenii au „găsit mereu lucruri noi... şi (au) 
continuat să redescopere". Dezvoltarea relaţiei ca o forță incontrolabilă a produs concepte precum „relaţia 
ne-a acaparat cu totul azi... am renunţat la alte lucruri pentru că nu pot face nimic altceva... pentru că aşa a 
fost să fie". 

Baxter (1992b) a mai descoperit o serie de metafore de bază puternice, deşi mai puţin frecvente, cum ar fi 
dezvoltarea relaţiei ca pericol (necesitatea de a fi atent la început... jocul cu focul... trebuie să tin garda 
sus), dezvoltarea relaţiei ca schimb economic (facem compromisuri... impartim totul în mod egal... ne 
tocmim şi negociem), dezvoltarea relaţiei ca un organism viu (naşterea relaţiei... maturizarea relaţiei... 
supraviețuirea sentimentelor... e o relaţie care nu a murit niciodată), precum şi dezvoltarea relaţiei ca joc 
(ne-am jucat de-a şoarecele şi pisica... a jucat, pe rînd, rolul de urmăritor şi urmărit... relaţia a devenit un 
joc mental... l-am cîştigat). 

Studiul lui Baxter ilustrează astfel că metaforele influențează puternic experiența oamenilor cu privire la 
relaţii. El subliniază, de asemenea, utilitatea şi funcţiile imaginilor metaforice în dezvoltarea propriu-zisă a 


relaţiei şi a comportamentului relational. Baxter a avut totodată o contribuţie teoretică valoroasă 

la demonstrarea ipotezei conform căreia in diferite stadii ale relației predomină diferite imagini sau diferite 
tipuri de relaţii implică anumite categorii de imagini, deosebite de altele. Baxter sugerează că, prin 
înţelegerea diferitelor tipuri de logică populară, putem ajunge la o percepţie mai bună a forţelor logice şi 
cognitive care însoțesc dezvoltarea comportamentală a relaţiilor. 

Metaforele relaţiilor şi problemele relationale 

McCall (1982) a remarcat că metaforele utilizate de persoanele care dau detalii cu privire la problemele 
relaţiilor lor dezvăluie informaţii utile care indică modul în care cineva percepe o situaţie dificilă, în 
viziunea sa, astfel de metafore sugerează o posibilă linie de tratament al persoanei sau de recuperare a 
relaţiei. Astfel, cel care simte că relaţia „se destramă" va fi consiliat cu altfel de sfaturi decît cineva care 
simte că relaţia „a devenit ca o cusca", într-adevăr, unii terapeuti şi specialişti în consiliere (Mair, 1976) au 
subliniat, de asemenea, importanţa metaforelor pentru modul în care oamenii îşi prezintă alte necazuri. 
Argumentul acestor practicieni este că metafora prezintă şi modelează deopotrivă reacţiile pacientului la 
respectivele probleme, actionind prin prezentarea unei versiuni într-un mod care creează cadrul pentru 
anumite consecinţe şi conduce la ele. 

Ca o continuare la lucrarea despre dezvoltarea relaţiilor, Harvey et al. (1990) au prezentat un studiu cu 
privire la destrămarea relaţiilor, în special la modurile în care oamenii relatează acest lucru. S-a admis (de 
exemplu, Owen, 1993) faptul că metaforele joacă un rol important în relatările cu privire la destrămarea 
relaţiilor. A fost sugerat, de asemenea (Duck, 1982b), că astfel de discursuri metaforice ajută oamenii „să 
se îmbrace în haine de doliu", adică să realizeze „înmormîntarea socială" a relaţiei, după ce aceasta moare, 
şi astfel să se împace cu urmările şi să se pregătească pentru relaţii viitoare. Harvey et al. (1990) s-au 


concentrat preponderent pe relatări - semnificaţii organizate în povestiri - pentru a explica pierderea 
relaţiilor personale de apropiere. Ei au arătat cum astfel de povestiri nu numai că explică evenimentele, ci şi 
ajută persoana respectivă să-şi structureze reacţia la îndurerare oferind raţiuni şi justificări pentru cauza 
care a produs pierderea. Astfel, formele lingvistice folosite de persoanele în suferinţă constituie, din nou, 
repere practice pentru a face faţă unei situaţii dificile. 

Harvey et al. au pus accentul pe homo narrans (vezi şi Fisher, 1985) sau omul ca povestitor, iar acest lucru 
se potriveşte cu punctele discutate aici. Modurile lingvistice în care oamenii relatează situaţiile cu care se 

nu sînt doar indicatori superficiali ai unor fapte neimportante din viata psihologică. Aceste relatări oferă 
dovezi directe ale modurilor în care se pregătesc şi fac fata situaţiilor întâlnite in viata. Pe scurt, relatările şi 
povestirile încurajează indivizii să se concentreze asupra anumitor probleme şi preocupări şi astfel să 
privească evenimentele prin prisma lor. Astfel de relatări, pe lîngă faptul că reprezintă versiuni personale 
ale evenimentelor văzute dintr-un anumit unghi, se bazează pe modele şi cadre culturale existente. Cel care 
relatează, cel care foloseşte metafora şi cel care utilizează limba se inspiră, în egală măsură, dintr-o arhivă 
cultural-lingvistică, pentru a-şi explica experienţele personale. Aceste arhive personale şi culturale sînt 
importanţi formatori de experienţă în relaţii (McAdams, 1993). Metaforele sînt mai mult decît nişte baterii 
amuzante de termeni care ne insufletesc limbajul; ele sînt, de fapt, structuri psihologice organizate din 
punct de vedere personal şi cultural, care nu numai că ne exprimă gîndurile, ci şi „structurează percepţia, 
gîndirea şi acţiunile noastre" (Lakoff şi Johnson, 1980, p. 4). 

Metaforele în cercetarea relaţiilor 

Deşi discuţia de mai sus s-a concentrat asupra activităţilor oamenilor ca povestitori, nu doresc să exclud din 
această analiză pe cercetătorii relaţiilor interumane. Nu numai povestitorii folosesc metafore, ci şi oamenii 
de ştiinţă. Cu toţii folosim resursele limbajului pentru a stabili şi întreţine (cerceta) o relaţie, iar limbajul 
modelează relaţiile ca atare, atît prin extinderea, cît şi prin restrîngerea modurilor în care indivizii le concep 
(cercetează). Aşa cum gindirea celor ce povestesc despre sentimentele lor este modelată de cadre 
metaforice, tot astfel gîndirea cercetătorilor este influenţată de metafore în alegerea modului de descriere a 
fenomenului relational. De exemplu, cercetătorii care privesc dezvoltarea unei relaţii ca pe „o traiectorie" 
(de exemplu, Surra, 1984) vor căuta, în mod cert, „puncte de cotitură" sau „schimbări de direcţie” (Surra, 
Arizzi şi Asmussen, 1988). Este adevărat că particularitatea inerentă metaforei traiectoriei constrînge 
cercetarea de fata la concentrarea asupra traiectorie/ unei relaţii şi nu ne permite să începem să exploram 
traiectorij'/e separate ale diferitelor componente ale experienţei relaţiilor (Duck, 1980, p. 118). Dacă începi 
prin a conceptualiza un lucru (o relaţie) ca avînd o anumită rută (o traiectorie), atunci nu mai are rost să-i 
cauţi diferitele componente separate. Cu atît mai putin ar trebui să presupui că fiecare componentă are 


simultan o altă rută sau că progresează pe această rută cu o 

anumită viteză, cum erau carele Conestoga’, care aveau fiecare ruta lui cînd traversau preria spre cite vreun 
nou oraş din Vestul Sălbatic în anii 1870. Cu toate acestea, studiile recente au arătat că intimitatea, 
cunoştinţele, asemănarea şi evaluarea evoluează simultan în direcţii diferite (Duck, Rutt er al., 1991). 
numai spre găsirea unei unice Cai Adevărate pentru dezvoltarea unei relaţii. Metafora îi constringe, în 
acelaşi timp, pe cercetători la a opera dezvoltarea unei relaţii prin intermediul creşterii intimitatii, ca şi cum 
aceasta ar fi cel mai important sau chiar singurul tel de atins într-o relaţie (Allan, 1993). Metafora 
traiectoriei este deci una dintre acelea la care s-a gîndit Fitzpatrick (1993) atunci cînd ne-a avertizat că 
„revelaţia de astăzi poate deveni dogma de mîine" (p. 284). 

Ca un alt exemplu, cercetătorii se referă, cîteodată, la declinul unei relaţii ca la „un film care rulează în sens 
invers" (Altman şi Taylor, 1973), imagine care sugerează că declinul unei relaţii este exact inversul 
dezvoltării relaţiei. Această afirmaţie este adevărată într-o oarecare măsură (de exemplu, afecțiunea şi 
ataşamentul scad în intensitate, timpul petrecut împreună şi intimitatea se diminuează). Cu toate acestea, 
metafora ne poate induce în eroare prin ignorarea altor aspecte ale relationarii în contextul declinului unei 
relaţii. De exemplu, la destrămarea unei relaţii, volumul de informaţii despre partener rămîne acelaşi, doar 
că informaţia ca atare pierde din importanţă (Duck şi Lea, 1983). Analogia cu filmul însă nu ne atrage 
atenţia asupra unor astfel de transformări. De asemenea, cercetătorii care consideră dezvoltarea relationala 
ca un drum imaginar de la o intimitate scăzută la una mai mare au tendinţa de a ignora posibilitatea ca 
relaţiile sa fie mai degrabă transformate (decît să înregistreze o simplă creştere în ceea ce priveşte un 
anumit aspect, cum ar fi nivelul de intimitate) prin dezvoltare (Conville, 1988). După cum am precizat 


anterior (Duck, 1984), viaţa relaţiilor poate fi metaforizată la fel de uşor cu ajutorul ciclului de viaţă a 
broastelor (ou, mormoloc, broască) sau a insectelor (ou, larva, crisalidă, adult), în care fiecare stadiu 
anterior este complet diferit în ceea ce priveşte forma de stadiile următoare, cu toate acestea, broasca sau 
insecta ca atare raminind aceleaşi. Deşi astfel de transformări reprezintă o reflectare mai verosimilă a ceea 
ce se întîmplă, de fapt, în cadrul relaţiilor, metaforele mormolocului şi insectei nu vor fi niciodată aplicate 
relaţiilor, datorită dificultății de a opera cu ele în acest domeniu. 


3. Căruțe cu coviltir folosite pentru traversarea Americii de Nord la începutul migrării spre Vestul Sălbatic (n.tr.). 

Perspectiva cercetătorului este prezentată de metaforele folosite pentru a descrie fenomenul respectiv, iar 
paralelismul dintre activităţile cercetătorului şi cele ale altor persoane nu ar trebui minimalizate (Duck, 
1987a). în ambele cazuri, la fel cum se întîmplă cu alte încercări de a comunica cu cineva, presupunem un 
cadru de referinţă şi un fundal de ipoteze. Cadrul are rolul atît de a informa, cât şi de a limita modurile în 
care noi concepem fenomenul. Este vorba, aici, de aceeaşi problemă ca în fizică: observarea nu poate fi 
neutră. Orice observare a unui fenomen presupune unpunct de vedere, iar relativitatea diferitelor puncte de 
vedere ne poate ajuta să vedem ceva de o importanţă fundamentală în privinţa relaţiilor, la fel cum se 
întîmplă în fizică, în domeniul relaţiilor interpersonale, instrumentele de evaluare relaţională nu sînt neutre, 
ci presupun şi conţin, la rîndul lor, un anumit punct de vedere. La fel ca metafora, acest proces încadrează 
şi modelează tipurile de lucruri pe care noi le numim ,,date", precum şi tipurile de explicaţii pe care le 
acceptăm drept satisfăcătoare. 

Poziţia adoptată mai sus are multe implicaţii pentru cercetarea asupra relaţiilor. De exemplu, după cum au 
argumentat Bernard (1972), Olson (1977), Duck şi Sants (1983) şi Duck (1990), în cadrul unei teoretizări 
cunoscute astăzi ca opinie asupra relaţiilor (Noller si Guthrie, 1992; Surra şi Ridley, 1991), persoanele 
implicate şi cele neimplicate îşi pot forma opinii foarte diferite asupra aceloraşi evenimente relationale. 
Această diferenţă i-a surprins, se pare, pe unii cercetători care nutreau convingerea că există un singur mod 
adevărat de a privi evenimentele relationale, şi care au fost puşi în dificultate de motivele pentru care 
subiecţii lor nu se supuneau acestei legi evidente (Christensen, Sullaway şi King, 1983). Adoptînd o 
metaforă ştiinţifică pentru propria lor activitate, astfel de cercetători caută o unică modalitate pentru a privi 
lucrurile care se întîmplă în cadrul relaţiilor. Unii sînt de părere (ca o alternativă la cea prezentată aici) că 
diferenţele dintre părerile observatorilor sînt dovada faptului că unul dintre observatori (de obicei, cel care 
nu este om de ştiinţă) greşeşte. De exemplu, teoria lui Berscheid şi Peplau (1983) pune accentul pe adevărul 
obiectiv şi pe percepţia autorizată a unui investigator: 

„gradul de corespondenţă dintre credințele participanţilor despre o relaţie şi descrierea de către investigator 
a adevăratei activităţi relationale dă naştere la un mare număr de întrebări interesante. Cu toate acestea, 
pentru a fi folositori, descriptorii de relaţii trebuie, în ultimă instanţă, să fie fideli proprietăților modelelor 
de activitate interconectată, modele care pot fi înregistrate şi aprobate de către investigatori imparțiali” (p. 
13, sublinierea ne aparţine). 

Prin contrast, poziţia mea în această privinţă sugerează că utilitatea investigaţiei ţine de gradul de 
corespondență dintre descrierea investigatorului şi descrierile semnificative pentru persoanele implicate în 
relaţii, şi nu acelea care au semnificaţie numai pentru investigator, pentru colegii săi sau pentru alți membri 
ai culturii academice. Totuşi, este puţin probabil ca acei investigatori care nu caută semnificaţia personală 
(diferită de „realitatea obiectivă") să o găsească vreodată sau să-i descopere importanţa în cadrul relaţiilor. 
Totuşi, Duck, Pond şi Leatham (1994) au demonstrat că persoanele singure privesc rezultatele 
interacțiunilor lor într-un mod cu totul diferit faţă de modul în care aceleaşi evenimente sînt văzute de 
persoane din afară (sau de partenerul persoanei singuratice), în mod particular, persoanele singure au 
tendinţa de a trage concluzii negative în privinţa interacțiunilor lor şi de a percepe un efect negativ asupra 
relaţiilor lor, chiar şi atunci cînd alţi observatori nu înregistrează acelaşi rezuMirAceste diferenţe constau în 
modul de interpretare a faptelor sau în semnificaţiile atribuite, şi nu într-o înţelegere eronată sau o greşeală. 
Percepția evenimentelor de către persoanele singure este la fel de validă din punct de vedere personalca şi 
modul de înţelegere a lumii de către oricare altă persoană, chiar dacă această, percepţie denotă o nefericire 
pe care altele nu o au. Atenţia acordată organizării şi importanţei unorlastfel de interpretări accentuează 
rolul lor-în crearea, Şi sustinereajsxperientei singurătăţii pe care aceste persoane o trăiesc. 

Oricum am interpreta aceste afirmaţii şi alte numeroase studii asemănătoare, esenţa mesajului lor este că 
evenimentele relationale nu diferă de alte evenimente în măsura în care părerile oamenilor despre ele sînt 
structurate în funcţie de punctele lor de pornire şi de contextul prin care ei privesc lucrurile. Observatorii 
individuali interpretează diferit astfel de evenimente, iar diferenţele reprezintă, parţial, experienţa 


relationala pe care observatorii şi-o însuşesc. Astfel de studii demonstrează că aceste interpretări alternative 
ale evenimentelor sînt o parte atît de familiară a vieţii noastre, încît nu reuşim să le remarcăm existenţa 
numai atunci cînd devenim ,,stiintifici" şi începem să credem că realitatea se prezintă numai sub o singură 
formă, în relaţiile zilnice, în discuţia cu alti oameni, întîlnirea punctelor de vedere alternative este o 
realitate. Cu toate acestea, ea reprezintă uri "fapt pe care partenerii relationali trebuie să-l rezolve în mod 
creativ pentru a putea comunica mai bine. 

De asemenea, cercetătorii sînt şi ei oameni şi prezintă aceleaşi tendinţe de “-şi structura gindirea şi de a 
folosi termeni care susţin şi produc această structură. La fel cum metaforele şi relaţiile se propagă spre noi 

rolul de a extinde înţelegerea oamenilor cu privire la lumea înconjurătoare, tot astfel oamenii de ştiinţă îşi 
dezvoltă cercetarea prin adoptarea şi utilizarea unei terminologii comune. Astfel, termenii, metaforele şi 
opiniile oamenilor de ştiinţă se pot supune aceleiaşi analize ca şi termenii, metaforele şi opiniile celorlalți 
indivizi. Astfel de termeni, metafore şi opinii sînt la fel de relevante pentru activitatea umană ca şi termenii, 
metaforele şi opiniile oamenilor obişnuiţi, care duc o viaţă obişnuită. Ambele categorii servesc 
esențialmente aceluiaşi scop: încercarea de a da un înţeles lumii înconjurătoare şi de a găsi alte persoane 
care îi acordă aceleaşi semnificaţii inteligibile. 

O altă consecinţă incidentală, dar importantă a abordării de fata este aceea că acceptă şi argumentatia lui 
Kelly (1969b), conform căreia teoriile asupra comportamentului uman trebuie să fie reflexive - adică 
trebuie să explice intenţia teoreticianului în formularea unei teorii cu privire la comportamentul uman. 
Orice astfel de teorie ar trebui să includă posibilitatea de a explica şi comportamentul teoreticianului în 
aceiaşi termeni, în caz contrar ea nefiind o teorie generală a comportamentului uman (Mair, 1970). Similar, 
teoriile asupra relaţiilor trebuie să poată explica nu numai regularitatile trecute, ci şi transformările viitoare 
din cadrul relaţiilor, în mod particular, teoriile ar trebui să cuprindă faptul că multe din evenimentele 
relationale care au o importanță majoră asupra oamenilor nu sînt acelea care reprezintă repetiţii fidele ale 
trecutului, ci acelea care nu au mai avut loc înainte şi sînt transformări de identitate şi de semnificaţie (de 
exemplu, primul sărut, naşterea unui copil, o nuntă, sfîrşitul unei relaţii, moartea unui partener, prima 
experienţă sexuală). Deseori, oamenii îşi ghidează comportamentul relational prezent prin anticiparea unor 
astfel de evenimente iminente şi, în acest sens, lucrurile viitoare pot avea efect înainte de a se întîmpla. 
Mai mult, orice teorie, la fel ca orice enunţ, ar trebui înţeleasă mai curînd ca o declaraţie provocatoare cu 
privire la opiniile teoreticianului (vorbitorului) asupra lumii înconjurătoare, decît ca o revelare a unui fapt 
obiectiv. O teorie sau un enunţ prezintă o „viziune retorică" (adică o imagine convingătoare) care este 
oferită unui public, pe care îl invită să accepte acel punct de vedere. Teoriile care intră în uz sînt acceptate 
probabil deoarece se află în rezonanță cu opiniile lumii, împărtăşite, în acel moment, de alti oameni, care, 
în consecinţă, acceptă acea invitaţie. Sau, cel puţin, acele teorii îi îndreaptă pe cititori spre o poziţie în care 
rezonanţa devine posibilă, iar acceptarea probabilă. 

Rezumat şi concluzii 

Acest capitol a început prin discutarea extinderii şi deductiei, apoi a trecut la discuţie şi metaforă şi s-a 
încheiat prin prezentarea modurilor în care limba încadrează gîndurile noastre şi joacă rolul procesului prin 
care este creată semnificaţia, fie de către una sau două persoane, fie de către oameni de ştiinţă sau de către 
alti indivizi. Deşi au fost gindite initial ca observaţii despre metaforă şi limbă, aceste prezentări se aplică la 
fel de bine relaţiilor şi cercetării asupra relaţiilor şi sînt deosebit de relevante pentru comportament. La fel 
cum ne exteriorizăm gîndurile prin comunicare, iar acestea ajung să influenţeze comportamentul nostru şi 
al altora, tot astfel se infiltrează acest fapt şi în relaţii, în cadrul relaţiilor, vorbim cu partenerii noştri şi, prin 
aceasta, ne exteriorizăm gîndurile astfel încît să putem crea o legătură între noi. La fel cum metaforele 
creează un anumit cadru pentru a privi o situaţie, tot astfel discuţia din cadrul relaţiilor este mai degrabă un 
mod de a ne prezenta opiniile sau gîndurile asupra lumii înconjurătoare, decît un simplu mecanism pentru a 
elibera gîndurile din colivia lor. 

Pe scurt, acest capitol propune contextele necesare pentru înţelegerea valorii împărtăşirii simbolului. 
Metaforele au fost date ca un prim exemplu pentru indicarea unei abordări general umane a viziunii asupra 
lumii înconjurătoare şi a acţiunii. Capitolul s-a inspirat, de asemenea, din ipoteza generală a teoreticienilor 
retorici, care susţin că orice declaraţie sau enunţ, asupra oricărui subiect, implică, presupune şi conţine o 
opinie, o perspectivă - chiar o teerie. După cum am văzut, multe metode şi teorii social-stiintifice contin, de 
asemenea, unele perspective (deseori implicite) asupra naturii fundamentale a vieţii umane şi pe care le-am 
numit, cu altă ocazie, „teoriuţe" (Duck, 1992c). Aceste „teoriuţe" ghidează, formează sau constring 


lucrurile pe care cercetătorii le fac şi le văd, în acelaşi fel ca şi metaforele. Dacă iau în mînă un ciocan, şi 
nu o cheie franceză, atunci înseamnă că privesc problema într-un anumit mod şi văd că ciocanul îmi este 
mai folositor decît cheia franceză pentru acel scop anume, şi nu pentru că ciocanul este în general un 
instrument mai bun decît cheia franceză. Acelaşi argument se aplică şi la metodele social-stiintifice, cum ar 
fi chestionarele sau testele specifice, şi se aplică şi pentru metode de studiu şi concepte despre relaţii (Duck 
şi Montgomery, 1991). La fel, orice teorie asupra relaţiilor îşi structurează datele din lumea înconjurătoare 


într-un mod care conţine o „leoriuţă" (Duck, 1992c). 
48 RELAȚIILE INTERPERSONALE. A GÎNDI, A SIMȚI, A INTERACTIONA 


Orice teorie presupune, de asemenea, o viziune fundamentală asupra esenței naturii umane. O teorie 
vorbeşte, de obicei în tăcere, despre modul în care fiinţele umane îşi desfăşoară activitatea zilnică de 
existență umană, în acelaşi mod, o persoană îşi formează un punct de vedere despre lume şi îşi creează 
relaţii avînd acel punct de vedere mereu mai la indemina decît orice altceva -cel putin la început. Astfel, 
activitatea de relationare apare în şi prin negocierea unor astfel de cadre şi presupuneri. Noi ar trebui să le 
examinăm pe acestea din urmă, precum şi modul în care ele acţionează mai ales prin discuţie. Este ca şi 
cum fiecare partener ar avea cîte o lentilă de stereoscop, iar relaţia ar fi adusă la viaţă de către parteneri prin 
alăturarea lentilelor şi observarea reînnoită a tuturor lucrurilor în perspectivă tridimensională. 

Astfel, acest capitol a schiţat cazul în care relaţiile se bazează pe negocierea de semnificaţii şi în care 
discuţia este o activitate-cheie prin care relaţiile sînt create, susţinute şi dezvoltate. Capitolul a debutat prin 
prezentarea poziţiei care susţine că interacţiunea dintre două intelecte apare într-un context semantic în care 
semnificația este împărtăşită şi unde aprecierea acţiunilor, gesturilor, a limbii, a comportamentului non- 
verbal, precum şi a altor forme de comunicare simbolică este împărtăşită de către participanţii la relaţie. 
Am susţinut, de asemenea, că extinderea negociată de semnificaţie de la un domeniu al gîndirii la altul este 
o caracteristică a relaţiilor, în care două intelecte care intră în relaţie se extind reciproc în procesul de 
comunicare. Capitolul a prezentat, de asemenea, ideea că acelaşi principiu, care apare şi în cazul 
metaforelor, care (ca şi relaţiile) dau naştere la o extindere negociata a semnificației, este supus unei 
anumite constrîngeri de către contextul în care îşi are originea, ia în considerare influenţele lingvistice 
asupra gîndirii şi extinde sistemul de semnificaţii din care a apărut metafora. 

Procesul de creare a unei legături între lucruri prin utilizarea unor puncte de referinţă comune sau prin 
unirea diferitelor domenii de discurs, sau a diferitelor moduri de înţelegere, este un proces-cheie nu numai 
pentru înţelegerea modului în care oamenii comunică, ci şi pentru cel in care ei relationeaza. Prin folosirea 
instrumentelor reciproc avantajoase, discuţia le permite oamenilor să recunoască asemănările care 
construiesc legături între intelecte, care dau naştere, la rîndul lor, accesului de la unul la altul, permitind, 
apoi, dezvoltarea mai departe de acest punct. Procesul psihologic de referire reciprocă, care are loc în 
cadrul conversatiilor zilnice, este o concretizare omisă, dar importantă, care are funcţia de a crea legătura 
dintre două intelecte, permitindu-le să inventeze o nouă înţelegere cooperantă, ajutîndu-i totodată să o 
susțină. Discuţia este factorul de comportament social din care reies multe dintre celelalte procese 
relationale. 


Viaţa umană relationala în contextul ei Traind cu 
posibilul 


Dacă am trăi pur şi simplu afundaţi [influxul conştiinţei], am intilni numai experienţe nediferenfiate, care se topesc una în 
alta ca într-un nesfirşit continuu. 

A. Schultz (1973, p. 17) 

Dacă dorim să avem o psihologie a experienţei proprii [a unei persoane], atunci trebuie să ne ancorăm conceptele de bază în 
acea experienţă personală. ... [O persoană] ajunge să atingă lumea reală numai prin prisma propriilor ei predic[ii. 

George A. Kelly (1969a, pp. 273-275) 

Mens cuiusque is est quisque. /Mintea oricărei persoane este persoana. ] 

Marcus Tullius Cicero, De Republica (49 î.Hr.) 

Căutarea umană nu se apropie de sfirşit... în schimb, este posibil ca un lucru care azi ni se pare evident să arate foarte diferit 
in lumina teoriilor noi de mtine... Inițiativa umană este, în cel mai bun caz, o chestiune de risc. 

George A. Kelly (1969a, p. 284) 

SINOPSIS 

Capitolul 2 începe cu observaţia că omenirea se confruntă cu o incertitudine continuă. Ca şi în cazul previziunilor 
meteorologice, trăim o viaţă plină de neprevăzut şi ne confruntăm mereu cu o varietate infinită de rezultate posibile. 
Capitolul de fata argumentează că acest fundal nu este neapărat amuzant sau enervant, ci are rolul de bază de formare a 
activităţii umane. Activitatea umană, inclusiv relationarea, este structurată, în mod semnificativ, de constanta iminenta 
a viitorului şi este strîns legată de nevoia umană de a înţelege fluxul 50 RELAȚIILE INTERPERSONALE. A GÎNDI, A 

continuu de experienţă năvalnică a vieţii pe măsură ce se desfăşoară. Acest capitol explorează consecinţele individuale 
şi relationale ale acestui context de incertitudine, ambiguitate şi neprevăzut, realizînd, totodată, legătura cu alte 
contexte, în acest scop, Capitolul 2 explorează modurile în care persoanele segmentează fluxul de experienţă, optează 
între moduri alternative de a prezice viitorul şi creează simţul semnificației din activitatea nesfirsita de a trăi cu 
posibilul. Explorînd aceste probleme, capitolul nu continuă numai să încerce o integrare a comunicării interpersonale 
cu retorica (adică să reprezinte comportamentul interpersonal ca persuasiv şi demonstrativ), ci şi începe prezentarea 
unor afirmaţii teoretice formale. 

Importanţa schimbării si constantei în viata cotidiană 

Ar fi prea banal să medităm la comportamentul uman fără să luăm în considerare unul dintre contextele sale 
importante: viitorul. Adevărul este că oamenii nu ştiu sigur cum vor decurge lucrurile, fie că e vorba despre 
o plăcintă pe care o coacem, o carieră profesională, o prietenie sau un copil mic. Din acest motiv, ne 
petrecem o mare parte a timpului sperînd, pregătindu-ne, făcîndu-ne planuri, îngrijorîndu-ne, temîndu-ne, 
făcînd aranjamente, asigurîndu-ne, fiind nerăbdători, aşteptînd derularea evenimentelor, aranjindu-ne şi 
organizîndu-ne viaţa în jurul unor termene-limită şi, în general, sperînd, în încercarea de a ne pregăti pentru 
un viitor incert. 

Mai mulţi teoreticieni au pus accent pe faptul că lumea se află, într-adevăr, într-un flux constant. Filosoful 
antic grec Heraclit a observat că nu putem să ne scăldăm de două ori în apele aceluiaşi rîu, pentru că el îşi 
schimbă mereu forma specifică, şi chiar noi o schimbăm. Această observaţie a dat naştere unei tradiţii de 
gîndire care consideră schimbarea un ,,dat" în viata umană. Acest capitol va dezvolta implicaţiile şi efectele 
psihologice ale schimbării şi incertitudinii, în spiritul gîndirii lui Marcel Proust, George Kelly şi Mick 
Billig. 

Schimbarea, incertitudinea şi procesele sînt deseori neclare; oamenii recurg la multe trucuri pentru a face 
viaţa să pară mai stabilă şi mai previzibilă. Romancierul Marcel Proust a remarcat că, deşi viaţa este în 
continuă desfăşurare, dezvoltare şi într-o continuă viteză, deşi îmbătrînim constant, chiar dacă avem mereu 
parte de noi provocări, chiar dacă avem mereu de rezolvat dileme relationale şi ne confruntăm zilnic cu 


dispute, inventăm fără încetare noi moduri de a face lumea să pară un loc relativ stabil. 

Cu excepția acelor momente şocante cînd ne uităm prea atent în oglindă, ne comportăm, de obicei, ca şi 
cum timpul ar trece numai într-un sens teoretic, banal. Descriem lumea în care trăim prin prisma unor 
concepte aparent stabile precum „căsătoria mea", „cariera mea", „copiii mei" sau ,,eu". Ar părea ciudat să 
sugerez că aceste cuvinte care sună a stabilitate denotă, într-adevăr, lucruri care se schimbă, sînt variabile 
sau se dezvoltă - dar acesta este adevărul. Stabilitatea despre care vorbeam este realizată parţial de însăşi 
natura structurii limbii noastre europene, care se concentrează mai degrabă pe substantive (,,lucruri"), decît 
pe procese continuc, şi pe formula lingvistică de subiect--predicat, care ne încurajează să identificăm 
legături liniare între lucruri. Alte forme lingvistice (de exemplu, limbile orientale) reliefează procesul mai 
mult decît noi (Yum, 1988). 

Percepția tipică a fluxului de experienţă de către fiinţele umane este sub formă de blocuri, segmente sau 
evenimente, iar acest lucru se aplică şi în cazul relaţiilor, care reprezintă unităţi cu o aparenţă convenabil de 
stabilă, însă, după cum a susţinut Bennett, majoritatea fenomenelor relationale sînt înconjurate de o 
„impresie de «continuitate»" şi deci sînt implicit întotdeauna nesfirşite şi incomplete în experienţa noastră, 
chiar în timp ce noi atribuim stabilitate lumii. Pentru a înţelege impactul recunoaşterii relaţiilor şi 
comportamentelor ca procese în sine, trebuie să luăm în discuție modurile în care persoanele tratează 
incertitudinea, segmentează experienţa, fac alegeri între alternative de viitor, sînt afectate de senzaţia 
continuu neterminată a vieţii, precum şi modurile în care îşi exprimă concluziile, ipotezele şi aşteptările. 
Segmentarea experienţei în blocuri şi unităţi 

Segmentarea umană a experienţei se aplică aproape la orice, deşi membrii unor culturi diferite nu despart 
fluxul de experienţă în aceleaşi moduri (de exemplu, unele culturi nu sînt atît de dispuse să despartă 
experienţa în „lucruri" ca şi culturile occidentale, preferind să se concentreze pe activităţi sau pe conjugarea 
de forte), în loc să privească timpul, de exemplu, ca pe o curgere nediferentiata, oamenii | -au despărțit în 
zile şi nopţi, sau săptămîni, luni şi ani. Chiar şi aşa, soarele nu luminează la fel de mult în fiecare zi a 
anului, unele luni au 30 de zile, iar lungimea uneia dintre luni este mai mare o dată la 4 ani! Deşi nouă ni se 
pare normal ca anul să aibă patru anotimpuri distincte, egiptenilor antici li se părea la fel de normal ca 
natura să parcurgă trei anotimpuri (Timpul Potopului, Timpul Căldurii, Timpul Recoltei). 


OPSIL 

în ciuda caracterului lor arbitrar la origine, punctele de referinţă îi ajută pe membrii anumitor culturi să-şi 
împartă experienţa într-un mod care anticipează continua sa desfăşurare şi dă o anumită rațiune experienţei. 
Cu toate acestea, chiar şi natura acestor evenimente şi a punctelor de referinţă este instabilă, fluctuantă şi 
schimbătoare: nu se întîmplă aceleaşi lucruri în fiecare an pe data de 8 mai; această relaţie romantică nu 
este exact la fel sub toate aspectele ca acea relaţie romantică (sau chiar cum era această relaţie romantică în 
urmă cu 2 ani); tu nu vezi mereu lucrurile exact la fel cum.le văd eu. De asemenea, „o zi" conţine multe 
evenimente diferite şi fără legătură între ele, iar circumstanţele pot fi foarte diferite la sfirsitul ei fata de 
cum erau la început. 

în acest caz se pot pune două întrebări psihologice interesante, şi anume (a) de ce oamenii caracterizează 
lucrurile ca fiind stabile, cînd ele sînt variabile? şi (b) cum fac oamenii alegerea fenomenelor care sînt 
destul de „importante" pentru ei pentru a le observa distinct de fundalul pe care apar? De exemplu, 
greutatea mea fluctueaza de la zi la zi între anumite limite, dar eu observ schimbările numai cînd lucrurile 
îmi scapă de sub control. 

Este important să recunoaştem că segmentarea evenimentelor este esential-mente arbitrară, dar este totodată 
funcţională din punct de vedere psihologic pentru oameni şi contribuie la „punctarea" comunicării şi a 
experienţei lor (Watzlawick, Beavin şi Jackson, 1967). Poate din acest motiv schimbările sînt marcate şi 
reţinute ca schimbări între stări, iar denumirile sînt aplicate acelor stări. Pentru unele culturi sau religii „o 
zi" se termină la apus şi începe o alta; pentru altele, se termină şi începe la miezul nopţii, pentru altele, 
„leri" se termină cînd răsăritul soarelui îl preschimbă în ,,azi" - dar toate culturile marchează aceasta 
schimbare într-un fel sau altul, iar apariţia unei astfel de segmentări ilustrează un important proces uman de 
comprehensiune. 

Segmentarea relaţiilor în stări şi stadii 

Probabil că putem să dăm toţi înţelept din cap pentru a aproba caracterul evident al acestei observaţii, dar 
observaţiile despre arbitrar şi variabilitate sînt valabile şi pentru experienţa zilnică a relaţiilor stabile, într-o 
manieră similară, diferite schimbări în relaţii sînt marcate şi reţinute prin segmentari, întîlnirile duc la 
logodnă, logodna duce la căsătorie după o ceremonie completă, plină de rude groteşti şi fotografii pentru a 
o celebra în viitor. Alte treceri în cadrul unei relaţii, cum ar fi tranziţia la maternitate sau paternitate, sînt 


realizate şi recunoscute, chiar anunţate în ziare. Aceste tranzitii notabile sînt, în felul lor, 

moduri formale de segmentare a unei vieţi relationale şi de marcare a unei diferente prin crearea unui 
sentiment de progresie gradată de la o „stare" recunoscută la alta, precum şi prin celebrarea acelor ,,stari" 
(Werner, Altman, Brown şi Ginat, 1993). 

Cu toate acestea, mai există un punct foarte important, care, de multe ori, nu este recunoscut în cercetare. 
Relaţiile sînt, de asemenea, experienţe variabile pline atât de încercări, schimbări şi diferenţe, cît şi de 
stabilitate. Chiar şi în cazul relaţiilor bune, partenerii au certuri ocazionale şi îşi petrec fiecare zi 
confruntîndu-se cu evenimentele relationale ale acelei zile, indiferent care ar fi ele. Dintr-un anumit punct 
de vedere, noi nu intrăm în aceeaşi relaţie de două ori. Cu toate acestea, la nivelul practicii psihologice, 
oamenii (inclusiv cercetătorii) îşi organizează vieţile în moduri care fac relaţiile să pară stabile, previzibile, 
chiar de rutină, ca şi cum „aceeaşi" relaţie ar putea fi trăită de o mie de ori şi ca şi cum o simplă etichetă (de 
exemplu, căsătorie, prietenie) ar surprinde în mod adecvat variabilitatea inerenta. 

Cercetătorii încearcă, de obicei, să excludă astfel de variaţii din analiza relaţiilor sau să înlăture caracterul 
atipic, cu scopul concentrării asupra trăsăturilor stabile şi prototipice. De exemplu, majoritatea 
măsurătorilor care se fac în privinţa intimităţii şi apropierii sînt lăudate ca fiind „de încredere", în loc să fie 
criticate pentru că sînt nereprezentative pentru variabilitatea pe care o trăiesc, de fapt, oamenii (Berscheid, 
Snyder şi Omoto, 1989). O imagine reală asupra experienţei relationale ar trebui să includă însă evaluarile 
a unui pendul oscilant, sau ar putea să-şi atribuie sarcina de a găsi unicul moment de timp exact care 
caracterizează cel mai bine acest 4 ianuarie. 

Cercetătorii caracterizează, de asemenea, relaţiile ca fiind bune, funcţionale, satisfăcătoare sau proaste, 
disfunctionale şi nesatisfăcătoare, ca şi cum astfel de atribute ar putea fi trăsături inerente sau stabile într-o 
relaţie. Problema este că toate relaţiile contin atît o „parte luminoasă", cît şi o „parte întunecoasă" (Duck, 
1994b). O parte a problemei continuării unei relaţii o reprezintă dificultatea de a controla partea 
întunecoasă - diferende, certuri şi momente dureroase - în contextul părții luminoase. Oamenii care 
relationeaza cu succes controlează partea proastă: ei pur şi simplu nu au o parte proastă. Etichetele fixe 
disimulează variațiile care apar în cadrul experienţei. 


Problema segmentării este valabilă nu numai pentru stadiile relaţiilor, ci şi pentru tipurile de relaţii, 
unele dintre ele fiind tratate ca evidente într-o anumită cultură, dar nu neapărat şi în altele. De exemplu, 
Harre (1977) a scos în evidenţă faptul că unele culturi pun accentul pe importanţa ,,fraternitatii" 

dintre bărbaţii adulţi, care trebuie, uneori, chiar să treacă prin anumite ritualuri oficiale pentru a stabili 
legăturile reciproce de loialitate; cu toate acestea, cultura noastră nu are un astfel de sistem oficial (cu 
excepţia poate a frăţiilor! şi a lojelor masonice), în alte culturi, verii au o importanţă centrală în viata 
familiei, dar în cultura noastră nu putem explica de ce o astfel de relaţie ar fi mai importantă decît cea 
dintre fraţi, în lumea occidentală, importanţa intil-nirilor ca un stadiu al relaţiei nu este disputată, dar, de 
fapt, ele reprezintă o etapă relativ nouă, atît din punctul de vedere al formei, cît şi al caracterului lor, fiind 
introduse pe la începutul secolului XX (Rothman, 1984). în cei 2000 de ani dinainte, o posibilă relaţie 
intimă nu putea începe pur şi simplu cu o invitaţie în oraş la o pizza. 

în cadrul relaţiilor, de asemenea, segmentarea şi caracterizarea evenimentelor relationale sau a ,,stadiilor" 
depind de preferinţele influențate de cultură (Honeycutt, 1993). Cultura modernă occidentală consideră că 
trecerea de la intilniri la căsătorie reprezintă un progres, văzut ca atare încă de la începuturile lumii (de 
exemplu, Surra, 1987). De fapt, cu numai 150 de ani în urmă, cultura occidentală considera că singura cale 
decentă de a mijloci acest progres era printr-o serie complexă de prezentări, plimbări sub supravegherea 
severă a unui însoțitor şi consimtamint părintesc (Rothman, 1984). 

Există totodată şi preferinţe individuale în ceea ce priveşte modurile în care relaţiile ar trebui conduse. 
Părerile persoanelor chestionate diferă în privinţa a ce este şi cum ar putea progresa prima întîlnire, de 
exemplu. Christopher şi Cate (1985) au arătat că 7,4% din cupluri au întreţinut relaţii sexuale la prima 
întîlnire, în timp ce 16% nici măcar nu s-au sărutat. Oamenii au păreri diferite în ceea ce priveşte 
interpretarea diferitelor tipuri de comportament relational, cum ar fi flirtul (de exemplu, Montgomery, 
1986, a arătat că bărbaţii tind să vadă comportamentul în timpul flirtului ca avînd profunde conotaţii 
sexuale, în timp ce femeile îi atribuie în primul rînd caracterul unei prietenii). 

Totodată, nici opiniile partenerilor nu corespund în privinţa lucrurilor pe care le dau şi le primesc într-o 
relaţie (Prins, Buunk şi van Yperen, 1993). într-o interacţiune dată, există tot atîtea relatări discrepante 
asupra dezvăluirilor cîte există în deplin acord. De exemplu, Sprecher (1987) susţine existenţa unui grad 
redus de reciprocitate între dezvăluirile făcute şi cele primite. Baxter şi Bullis (1986) au relevat faptul că 
partenerii erau de acord 

1. Frăţii - organizaţii locale sau nationale de studenţi, în SUA, cu scop social, care condiţionează statutul de membru de 
anumite rituri de iniţiere şi al căror nume este format din două sau trei litere ale alfabetului grecesc (n.tr.). 

numai în ceea ce priveşte circa jumătate dintre evenimentele relationale cheie sau momentele cruciale ale 
relaţiei lor. Surra (1987) a relatat că unii parteneri nu reuşeau să se pună de acord, cu diferenţe de pînă la un 
an, asupra datei primei lor experienţe sexuale comune! 

Negocierea segmentelor de experienţă relationala 

Alegerile în ceea ce priveşte segmentarea experienţei relationale pot fi şi ele negociate în cadrul unei diade. 
Indivizii trebuie, desigur, să cadă de acord asupra unor aspecte ale relaţiilor, de exemplu, două persoane se 
vor căsători numai dacă ambele sînt de acord asupra acestui lucru, în alte cazuri, este bine, pur şi simplu, ca 
părțile să fie de acord. Dacă eu cred că tu şi cu mine avem, în stadiul intilnirilor, o relaţie serioasă, care se 
îndreaptă spre exclusivitate şi responsabilitate, iar tu nu crezi acelaşi lucru, atunci, la un moment dat, acest 
lucru va ieşi la iveală! Similar, dacă eu cred că cearta noastră conjugală a pornit din cauza unui anumit 
comportament al tău X, atunci alegerea mea de a puncta experienţa în acel moment ar putea să nu coincidă 
cu alegerea ta cu privire la segmentele de percepţie a evenimentelor (Watzlawick et al., 1967). Atunci, o 
astfel de discrepanta în sine este de natură să devină o scînteie pentru o dispută relationala de proporţii. 
Cercetătorii (de exemplu, Gottman, 1979) au arătat că multe dispute relationale gravitează în jurul a două 
probleme: (1) segmentarea şi succesiunea evenimentelor (de exemplu, al cui comportament a provocat 
disputa) şi (2) interpretarea segmentelor sau a disputelor despre rolul celor două persoane în discuţie. 
Disputele pe o temă în care se „aştepta" acordul pot face ca tema să devină un diferend simbolic pentru o 
problemă mai gravă a relaţiei, şi nu o simplă divergență de opinii. Cuplurile cu framintari cronice în 
relaţiile lor maritale sau cu probleme conjugale persistente au, în mod tipic, moduri diferite de segmentare 
şi de interpretare a segmentării comportamentului, deşi acest lucru este prezentat deseori ca fiind numai o 
diferenţă de strategie comunicativă (Noller şi Guthrie, 1992; Noller şi Venardos, 1986). Unul dintre 
numeroasele motive de conflict şi framintari într-o relaţie este tocmai faptul că oamenii nu sînt de acord in 
ceea ce priveşte modurile în care fluxul de experienţă trebuie descris sau caracterizat (Noller şi Fitzpatrick, 


1990). Lipsa ecoului în privinţa acestui rezultat al cercetării ar trebui să ne determine să renuntam la a 
analiza cine are dreptate şi cine nu şi ar trebui, în schimb, să încurajeze discutarea frecvenţei cu care 
diferenţele de experienţă sînt raportate cercetătorilor în ştiinţele umane. Motivele acestor diferenţe trebuie 

şi explicate mai degrabă decît condamnate ca fiind erori subiective şi, poate mai important, cercetătorii 
trebuie, de asemenea, să teoretizeze funcţiile pozitive ale diferenţei (Baxter, 1993b). 

Segmentarea ca experiență 

După cum a arătat Proust, ,,portionarea" fluxului experienţei personale este, în general, utilă şi necesară in 
confruntarea cu viata. Rezultatele particulare ale acestei portionari sînt deschise propriei orientări stilistice 
a unui individ, precum şi modului preferat al unei culturi de a gîndi şi a acţiona. Desigur, nu vreau să 
sugerez că orientările indivizilor sînt întîmplătoare sau solipsiste: ele se profilează pe fundalul oferit de 
acordul cultural şi societal. Această afirmaţie nu înseamnă că persoanele din exterior nu ar putea să-şi 
exprime şi să discute părerile despre valoarea, validitatea sau utilitatea perceptiilor altor persoane. Pe de 
altă parte, nu înseamnă că unii indivizi nu ar putea beneficia de aceeaşi poziţie sau că toţi acceptă şi adoptă, 
în mod individual, modul de a privi lucrurile al societății lor. în unele cazuri, ne confruntăm cu o alegere 
reală foarte restrînsă (în privinţa semnificatiilor cuvintelor, de exemplu), iar apartenenţa la o cultură 
implică, desigur, asimilarea unei mari parti din modurile acelei culturi de a vedea lucrurile. 

Membrii unei societăţi sînt implicaţi în deciziile cu privire la problemele culturale, sociale şi interpersonale, 
astfel încît chiar individul şi părerile sale asupra relaţiilor sînt puternic influențate de această apartenenţă. 
Acelaşi lucru este valabil, pînă la un punct, în privinţa termenilor lingvistici, metaforelor şi modurilor de 
gîndire, pe care un individ le vede ca aplicabile unei relaţii, în societatea occidentală modernă, de exemplu, 
folosim termeni precum iubirea pentru a explica relațiile romantice dintre doi oameni, în timp ce societăţile 
orientale le văd ca pe un rezultat al unei confluenţe de forte şi karma (Yum, 1988). 

Există diferente individuale în ceea ce priveşte percepțiile relaţiilor în societatea noastră, dar nu ar trebui să 
ne concentrăm numai asupra acestor diferente şi astfel să ne scape din vedere concordantele pur şi simplu 
uimitoare. De exemplu, Fehr (1993, p. 119) a prezentat un program de lucru care a relevat prototipuri 
similare ale dragostei la nivelul unor „grupuri de subiecţi din Noua Zeelandă şi diferite părţi ale Americii 
de Nord: bărbaţi şi femei, homosexuali şi heterosexuali, studenţi la psihologie şi studenţi din alte domenii, 
patronii unor centre comerciale, funcţionari guvernamentali şi subiecţi căsătoriţi, care s-au axat pe dragoste 
într-un context conjugal". Astfel de prototipuri culturale 

puternice utilizează doze mari de comportament, aşteptări şi interpretări în relaţii sistematic similare şi 
atitudini schematice în privinţa lor (Andersen, 1993; Berger, 1993). La fel ca metaforele, astfel de 
prototipuri canalizează gîndirea noastră şi modul nostru de a acţiona în relaţii. 

Cu toate acestea, alegerile cu privire la comportament şi atitudini sau scheme rămîn individuale într-o 
privinţă foarte importantă, pe care doresc să o analizez, chiar dacă un individ alege să vadă toate aceste 
aspecte precum altcineva. Organizarea alegerilor comportamentale şi cu privire la atitudini ar putea foarte 
bine să fie o organizare individuală, una pe care un nou partener într-o relaţie nu ar putea să o prevadă 
apriori. Sîntem cu toţii răspunzători, la un anumit nivel, pentru sfatul - chiar şi sfatul cultural - pe care 
alegem să-l acceptăm sau să-l adoptăm, şi sîntem, de asemenea, răspunzători pentru întregul model de 
semnificaţii personale pe care îl creăm din el. Un astfel de sfat cultural pe care îl primim ne parvine prin 
interacțiuni cu simboluri, structuri şi practici culturale (Allan, 1993), mai ales prin limbă şi prin discuţia 
zilnică pe care o purtăm cu prietenii sau cu alţi indivizi. Astfel, concluziile individuale la care ajunge o 
persoană sînt, în cele din urmă, comunicate altora şi deschise pentru discuţie în cadrul activităţii niciodată 
sfirsite de relationare. 


Abordarea activitatii nesfirsite 

Billig (1987) a arătat că, pentru indivizii comportamentali, abordarea vietii este in ansamblu o activitate 
nesfirşită, observaţie care se aplică activităţii de segmentare a experienţei, după cum am arătat. Billig vede 
persoanele ca fiind într-un dialog constant cu ele înseşi (gîndirea) şi cu alţii (argumentarea) pe anumite 
teme care le deranjează sau le presează pe măsură ce se derulează experienţa temporală. Oamenii discută 
sau gîndesc esențialmente prin argumentatii cu ei înşişi sau cu alţii, purtînd dialoguri în mintea lor sau, 
respectiv, în domeniul public cu alti oameni. Astfel, pentru Billig, activitatea nesfirşită a vieții este un 
rezultat al faptului că oamenii, metaforic vorbind, privesc viitorul in fata şi sînt ocupați cu construirea şi 


Billig analizează, de asemenea, unele implicaţii ale faptului că oamenii nu numai că au planuri, dar le 
şi realizează. Fie că ne propunem un anumit obiectiv, fie că elaborăm proiecte, rezolvăm lucruri de rutină, 
stabilim priorităţile unei zile, ne organizăm viata, ne propunem obiective importante (,,promovarea") sau 
mărunte („trebuie spălate vasele”), trebuie să luăm decizii. 

Cîntărim alternativele şi luăm o decizie, pe care o putem apoi reconsidera, luăm altă decizie, după care ne 
apucăm iar să cîntărim alternativele! Chiar şi o decizie care a fost luată şi înfăptuită poate genera decizii 
viitoare. Procesul deliberativ, argumentativ şi contemplativ nu se termină niciodată, atît timp cit viata 
merge înainte. 

Un context cultural 

Cu toate acestea, gîndirea individuală are loc într-un context social, folosind instrumente purtătoare de 
implicaţii, cum sînt limba şi metafora. Billig (1987) şi colaboratorii săi (Billig et al., 1988) au demonstrat 
relevanta ideologiei culturale pentru gîndirea individuală. Contextul cultural de credinţe creează in 
vastitatea sa fundalul pentru exprimarea şi considerarea opiniilor personale ale individului - chiar şi opiniile 
de o noutate radicală trebuie să le conteste sau să le dispute pe cele deja existente, şi astfel trebuie plasate în 
contextul istoric al acelor credinţe existente. Aceia care aduc argumente în favoarea modurilor de viata 
alternative sau a relaţiilor neconvenţionale ştiu prea bine acest lucru. 

Maximele, valorile şi opiniile care sînt acceptate într-o anumită cultură sau societate reprezintă produse ale 
condiţiilor şi credințelor care au o istorie. Valorile culturale nu apar pur şi simplu de nicăieri. Similar, 
credinţele indivizilor asupra relaţiilor lor îşi au sorgintea în trecutul cuplurilor de indivizi ca parteneri, al 
relaţiei şi al culturii. 

Credintele despre sine, despre relaţii şi aşa mai departe nu numai că au o istorie, dar servesc şi anumitor 
funcțiuni prezente. Aceste funcțiuni se referă la nevoile unui individ într-un context care reflectă ipotezele 
valabile în acel moment de timp. De exemplu, noi nu evaluăm calitatea mariajelor noastre cu ajutorul unor 
standarde absolute, ci le comparăm cu ideologiile culturale referitoare la „o căsnicie bună" sau „o prietenie 
adevărată" (McCall, 1988). Ziarele, posturile de televiziune, cărţile şi revistele ne oferă informaţii 
referitoare la aceste standarde. „Este căsnicia ta cu adevărat un succes?", „Cincisprezece moduri de a-ţi 
îmbunătăţi prietenia", precum şi alte asemenea titluri reprezintă strategii obişnuite ale revistelor de a 
influenţa şi reifica ideologia culturală în acest domeniu. Prusank, Duran şi DeLillo (1993), inspirîndu-se 
dintr-o lucrare anterioară a lui Kidd (1975), au arătat recent modurile în care rubricile de sfaturi şi sugestii 
din reviste şi-au modificat modelele de relaţii în fiecare deceniu din anii '50 şi pînă în '90. Ideologia 
„relaţiilor bune" s-a schimbat din 1950 în 1960, în 1970, în 1980. Ideologia anilor '50 susţinea că o căsnicie 

problemele conjugale ar avea o singură soluţie, acceptată de toţi experţii. Ideologiile ulterioare, din anii '60 
şi '70, subliniau faptul că partenerii ar trebui să-şi rezolve singuri problemele prin „comunicare deschisă" şi 
prin „sinceritate faţă de ei înşişi". Cea mai recentă ideologie, apărută la sfirşitul anilor '80, sublinia 
egalitatea şi conştientizarea nu numai a sinelui si a telurilor acestuia, ci şi acomodarea cu cele ale 
partenerului. Aceasta, la timpul său, va evolua negresit într-o noua ideologie. Evoluţia ideologică nu se 
opreşte cînd ajunge la ziua de azi. 

Paradoxul ideologiei este, atunci, că indivizii operează într-un context care, ca şi metaforele din Capitolul |, 
nici nu îi obligă să creadă în anumite lucruri, nici nu le permite în totalitate să gîndească şi să se comporte 
într-o libertate absolută (Billig, 1991). în relaţii, ca şi în privinţa altor lucruri, acest paradox determină 
anumite implicaţii asupra partenerilor relationali, în primul rînd, acest lucru înseamnă că nu putem sti 
niciodată cu certitudine dacă un nou partener crede că relaţiile ar trebui abordate aşa cum credem noi. 
Totodată, la începutul unei relaţii, cei doi parteneri nu ştiu dacă viziunile lor asupra modului în care trebuie 
abordată relaţia coincid (şi, după cum indică Baxter şi Wilmot, 1985, acesta este un subiect de discuţie 
periculos şi imprevizibil, o dată atacat în mod direct), în al doilea rînd, acest lucru înseamnă că nu putem şti 
niciodată cu siguranţă ce va gîndi partenerul despre viitorul relaţiei şi despre modul în care relaţia ar trebui 
să se dezvolte, în al treilea rînd, înseamnă că doi oameni într-o diadă se bucură întru citva de libertatea de a 
crea o anumită formă a relaţiei, după cum doresc ei să o facă (Berger şi Kellner, 1964), dar partenerii nu au 
o libertate completă, nelimitată de a devia de la normele culturale, în orice mod ar decide să o facă (Allan, 
1993). De exemplu, o persoană nu are voie să „se căsătorească" cu un frate sau o soră. 

Cu toate acestea, indivizii, diadele şi culturile sînt continuu reflexive, între anumite limite, şi sînt capabile 
de a lua în considerare alternative pentru opiniile lor prezente sau pentru segmentarea experienţei (cum ar fi 


atunci cînd, de exemplu, o cultură dezbate recunoaşterea unor noi forme de „căsătorie”, cum ar fi cea dintre 
parteneri de acelaşi sex). 
Contexte personale şi de audienţă 

în timp ce cultura oferă un fundal general pentru relaţii, există şi alte contexte particulare care îşi fac 
intrarea şi ieşirea în diferite momente ale desfăşurării continue a acelor relaţii. Indivizii îşi pot exprima 
părerile personale în diferite circumstanţe, unor audienţe diferite sau aceleiaşi audienţe (sau partenerului 

într-o relaţie), în momente diferite de timp, pe măsură ce contextul afirmațiilor lor se schimbă. Astfel, rolul 
discursului sau discuţiei despre relaţii şi în relaţii este unul care trebuie plasat printre contextele importante 
menţionate mai sus. 
Billig (1991) a arătat că cineva care discută despre familia regală britanică cu un monarhist declarat îşi va 
nuanţa opiniile într-un mod care se potriveşte cu opiniile celeilalte persoane (dacă îl agreează pe 
monarhist), sau în dezacord cu aceste opinii (dacă îl displace). La fel, dacă stă de vorbă cu un adept al 
marxismului, o persoană poate exprima aceleaşi opinii în forme diferite, în funcţie de audienţă. Observatia 
lui Billig se referă la faptul că opiniile unei persoane sînt un amestec de moduri diferite de exprimare a unei 
evaluări centrale, care este ea însăşi supusă unei reevaluări continue şi unor formulări diferite. O dată cu 
trecerea timpului, dialogurile atente cu noi înşine scot în evidenţă anumite aspecte ale acestor evaluări, în 
detrimentul altora. Oricum, oamenii îşi schimbă uneori părerile doar în urma analizării individuale a 
respectivelor lucruri (Duck, 1980, de exemplu, a discutat rolul gîndirii „din afara interacțiunii" asupra 
relaţiilor). De asemenea, ei îşi formulează credinţele şi conştiinţa relaţiilor lor prin dialoguri cu partenerii 
(Acitelli, 1988, 1993), iar astfel de dialoguri le schimbă credinţele şi comportamentele. 
Afirmațiile partenerilor într-o relaţie despre relaţiile, sentimentele, problemele, responsabilitatile lor, 
nivelul lor de intimitate et al.m.d. sînt puternic contextualizate de istoriile lor individuale; de istoria 
relationala; de circumstanţele diadice, de reţea şi culturale, precum şi de situaţia în care are loc discuţia. De 
aceea noi trebuie să fim foarte precauti în caracterizarea relaţiilor unei persoane ca stări prin concentrarea 
asupra unui singur nucleu central invariabil al credințelor persoanei cu privire la acestea, credinţe care ar 
putea să confere o imagine completă a sentimentelor persoanei într-o relaţie. De exemplu, Hendrick şi 
Hendrick (1993) au subliniat relevanta acestei observaţii pentru cercetare: prezentarea credințelor cuiva 
asupra relaţiilor unui investigator constituie un caz special de asociere între vorbitor şi audienţă. Această 
asociere ar putea genera anumite afirmaţii din totalitatea afirmațiilor care ar putea fi exprimate cu privire la 
relaţii. Mai departe, descrierea sentimentelor cuiva pentru partener, făcută în mijlocul unei dispute, poate fi 
diferită de cea făcută în timpul unei cereri în căsătorie a aceluiaşi partener, ambele distingîndu-se de 
exprimarea pasională a acestor sentimente (Duck, 1992a). Sentimentele de bază/esenţiale sînt, dintr-un 
anumit punct de vedere, de lungă durată, dar ele pot fi exprimate, evocate diferit, în funcţie de audienţă, de 
circumstanţe sau de situaţie. Existenţa variabilitatii, discutată în secţiunea 

precedentă, pune oamenii fata în fata cu opţiuni reale în ceea ce priveşte propriul mod de reprezentare a 
experienţei lor într-un anumit moment de timp. O astfel de datare temporară a expresiilor experienţei are 
multe ramificații (vezi Capitolul 3) nu numai pentru propria înţelegere a partenerilor asupra relaţiilor, ci şi 
pentru înţelegerea cercetătorilor, pe măsură ce încercăm să înţelegem procesele relationale care sînt 
continue, în ciuda faptului că noi folosim metode şi tehnici care le ,,ingheata", în esenţă, argumentul meu 
este acela că astfel de segmentări metodologice se concentrează exclusiv pe forma exterioară, asemănătoare 
unei cochilii, a relaţiilor, şi prea puţin pe conţinutul agitat, care reprezintă viaţa din interiorul cochiliei. 
Relaţiile privite ca activitate continuă 

Lucrarea lui Billig relevă un număr de puncte importante care influenţează opiniile noastre asupra 
modurilor în care operează intelectul unui individ. Pe de o parte, trebuie să vedem importanţa fundamentală 
a operaţiilor mentale în cadrul social şi societal. Pentru a exprima acest punct în termeni retorici, 
exprimările şi expresiile unei persoane sînt „situate" (Ginsburg, 1988), adică ele pot fi modificate pentru a 
fi în acord cu percepțiile persoanei asupra situaţiei sau circumstanțelor retorice. Pe măsură ce oamenii 
dirijează activitatea nesfirşită a vieţii, expresiile şi exprimările lor vor fi situate ca o reflectare a 
circumstanțelor curente, a audienței sau a nevoilor lor prezente. Dar, după cum am arătat referitor la 
metafore în Capitolul 1, diferitele contexte şi circumstanţe influenţează ce simt ei şi cum interpretează 
experienţa (Wood, 1993a, 1993b). 

în cazul relaţiilor, atît variațiile, cit şi consecventele au rolul de a arăta că relaţiile nu sînt fixitati 
psihologice stabile, ci sînt procese continue, mereu deschise reinterpretărilor sau reformulărilor în 


perspectiva noilor evenimente. Astfel, ele pot fi exprimate, demonstrate sau manifestate în diferite moduri, 
conform circumstanțelor, stărilor de spirit şi situaţiilor (Duck, 1990). 

A trăi într-o relaţie înseamnă deci, în acelaşi timp, a trăi cu explicarea sau interpretarea continuă şi 
care unii oameni ar prefera să le găsească. Căsătoria nu răspunde o dată pentru totdeauna la întrebarea dacă 
partenerii vor rămîne împreună. Existenţa căsătoriei nu este măsura cea mai sigură a responsabilităţi pe 
care şi-o asumă cineva cînd scrie că mariajul este „relaţie apropiată" absolută (de exemplu, Kelley, 1983). 

De pildă, eu cunosc o lesbiană şi un homosexual care s-au căsătorit pentru a obţine dreptul de şedere în ţară 
pentru femeie. Ei sînt prieteni apropiaţi, dar căsătoria lor nu este una apropiată. Căsătoria, ca orice altă 
relaţie, poate fi „apropiată" cînd merge bine, dar nu merge bine tot timpul, în cazul unor relaţii (de 
exemplu, căsătoriile dintre muncitori), intimitatea nu este singura şi nici măcar cea mai bună măsură a unei 
relaţii satisfăcătoare (Krokoff, Gottman şi Roy, 1988). Nici durata unei prietenii, nici simpla sa existenţă, 
raportată de un subiect o data (sau chiar de trei ori) nu constituie în sine o măsură satisfăcătoare a intimităţii 
relaţiei. Reacţia iniţială de respingere puternică fata de un coleg de serviciu nu înseamnă că nu vei deveni 
niciodată mai apropiat de el. Astfel, faptul că doi oameni nu s-au plăcut o dată nu implică faptul că ei nu se 
plac în stadiul prezent al relaţiei lor (Wiseman, 1989), deşi acest fapt ar putea asigura un context util pentru 
înţelegerea relaţiei lor ca întreg. 

Chiar şi în cazul relaţiilor aparent fixe şi bine stabilite, măsurile care încurajează subiecţii să facă aprecieri 
ferme şi cu o notă de finalitate asupra stării relaţiei lor pot induce în eroare investigatorii în ceea ce priveşte 
considerarea stadiilor relaţiei ca o activitate finalizată. Cu toate acestea, căutarea stabilităţii ar putea fi 
echivalată cu fuga după o himeră sau, altfel spus, pierderea din vedere a unui lucru important, şi anume a 
faptului că oamenii găsesc variabilitate în experienţă şi, totuşi, deseori ei comprimă şi interpretează acea 
experienţă fără a lua în considerare variabilitatea. Deşi partenerii într-o relaţie stabilă îşi exprimă uneori un 
puternic ataşament reciproc, ar fi ciudat dacă diferitele experienţe de zi cu zi ale relaţiei nu ar afecta 
sentimentele de intimitate şi ataşament, pe termen lung şi scurt deopotrivă. 

Deci, în relaţii, ca şi în restul vieţii, indivizii se confruntă cu „originalitatea mereu neprevazuta" a 
evenimentelor, după cum a afirmat Shotter (1987, p. 237). întrebarea, atunci, devine: care sînt principiile pe 
care oamenii le invocă în luarea deciziilor şi în crearea stabilitatilor subiective asupra relaţiilor şi a 
celorlalte lucruri în contextul schimbării neîncetate ? 


Luarea deciziilor ca realizare a semnificatiilor 

George Kelly sprijină poziţia pe care o conturez prin observaţia că gîndurile şi comportamentul indivizilor 
sînt conduse (,,canalizate", în termenii pe care îi foloseşte Kelly) de modurile în care ei anticipează 
diferitele momente ale curgerii continue a lumii experienţei. Pentru Kelly (1969b), individul face acest 


lucru prin încercarea de a caracteriza trecutul în moduri care îl vor ajuta 

să anticipeze viitorul. Kelly a exprimat acest lucru astfel: O persoană anticipează evenimentele prin 
interpretarea replicilor lor. Cu alte cuvinte, oamenii încearcă să descopere patternuri (segmente, 
fragmente) în trecut şi să presupună că replicile acelor patternuri vor fi recurente în viitor. Rezultatul poate 
fi o presupunere calculată asupra posibilelor rezultate sau urmări, sau o evaluare probabilistică. 

Această idee nu implică neapărat faptul că acelaşi eveniment chiar se repetă; într-adevăr, o parte a 
problemei umanităţii este că ştim că rareori se întîmplă ca evenimentele să se repete în mod fidel. Astfel, 
anticiparea de către o persoană a viitorului este o problemă care ţine de găsirea, de către acea persoană, a 
unor teme aparent recurente în evenimentele sau experienţele din trecut şi bazarea aşteptărilor pe acele 
teme. în mod clar, oamenii pot fi diferiţi în abilităţile şi stilurile de a judeca felul în care un pattern a fost 
detectat. Teoria lui Kelly (1969b) includea anumite afirmaţii categorice asupra naturii rationamentelor 
individuale în această problemă, precum şi în ceea ce priveşte interpretarea de către o persoană a modului 
de organizare şi utilizare a acestor raționamente. Deşi abordarea lui Kelly (1955) reprezintă baza pentru o 
abordare a psihologiei şi terapiei clinice, intenţia lui a fost să o aplice fiecărui individ, nu numai acelora 
cărora detectarea patternului le provoca dificultăţi în relaţiile cu ceilalți sau în propriile lor moduri de a se 
descurca în viaţă. Totodată, această idee nu implică faptul că doi oameni care au luat parte la acelaşi 
eveniment sau care au avut aceleaşi experienţe fizice le vor explica sau interpreta în moduri invariabil 
identice. Pentru Kelly, doi oameni trăiesc aceeaşi experienţă atunci cînd interpretează lucrurile în acelaşi 
mod, indiferent dacă interpretarea se bazează pe „aceleaşi lucruri" care li s-au întîmplat sau nu. Astfel, 
teoria lui Kelly referitoare la evenimente şi stimuli era foarte apropiată de cea a lui Mead (1914, în Miller, 


1980), care nota că „stimulii sînt oportunităţi sau ocazii pentru fapte, şi nu mandate" (p. 15). Oamenii au o 
anumită libertate de decizie în privinţa reacţiilor lor, chiar şi atunci cînd e vorba de reacţii la Stimuli-cu-S- 
mare. 

Deşi discuţia de mai sus scoate în evidenţă anticiparea viitorului ca pe o forţă majoră în activitatea umană, 
nu ar trebui interpretată ca scăpînd din vedere trecutul. Pasajele de mai sus se referă la toate procesele de 
interpretare Şi la atribuirea de semnificaţii personale unor evenimente sau oameni. Din acest motiv, trecutul 
nu este sacru. Examinarea trecutului include posibilit,;ica reconceptualizarii lui, reevaluării semnificației 
sau chiar reformulării iui înlr-un anumit fel. Kelly a subliniat faptul că experienţa cu privire la evenimente 

constituie mai degrabă în cunoştinţe subiective, decît în ,,experientele" trăite de individ sub formă de 
stimuli (de exemplu, aprecierea celor mai probabile evenimente şi presupunerea că acelaşi eveniment 
afectează mai mulţi oameni în exact acelaşi mod, după cum presupune în principiu behaviorismul). 

Kelly afirmă, de asemenea, că este posibil ca opiniile diferite asupra evenimentelor să coexiste şi că 
interpretările alternative ale evenimentelor şi experienţei (sau relaţiei) sînt întotdeauna posibile pe mai 
multe niveluri. El a denumit acest fapt „alternativism constructiv". Pentru Kelly, consecinţa 
alternativismului constructiv este aceea că oamenii iau decizii între interpretări alternative şi că îşi 
formează un sistem de semnificaţii personale prin organizarea acelor decizii pentru ei înşişi. 

Decizii şi contraste 

Desigur că deciziile unui individ se realizează între sau în cadrul altor lucruri, prin definiţie, iar Kelly a 
remarcat importanţa psihologică a acestui fapt. Alternativismul constructiv include, astfel, un alt punct 
recunoscut de multe teorii, înţelegerea perfectă a semnificatiilor personale specifice unui individ nu vine 
numai din cunoaşterea modului în care el sau ea grupează lucrurile, precum se întîmplă într-un dicţionar, ci 
şi din descoperirea modului in care ea sau el distinge lucrurile. Din punct de vedere psihologic contrastul 
este esenţial pentru clarificarea semnificaţiilor unei persoane. După cum indică Kelly (1969b, p. 9), 
„cîteodată, ceea ce este implicit negat este mai important pentru intenţia persoanei decît ceea ce a fost 
afirmat, ca atunci cînd ofiţerul secund ar scrie nemulțumit în jurnalul de bord că «in seara asta căpitanul a 
fost treaz»". Negarea, sau contrastul, sau opoziţia, este considerată de multi gînditori ca fiind ingredientul- 
cheie pentru delimitarea semnificației (de exemplu, Bakhtin; vezi Baxter, 1993b). Kenneth Burke, un 
teoretician al retoricii, a mărturisit, de asemenea, importanţa negării în gîndirea umană, el caracterizînd 
fiinţele umane ca inventatorii negării (vezi Capitolul 3). Semnificaţia nu este numai atribuirea magică de 
conţinut unui concept, ci reprezintă o alegere a unui lucru şi o respingere simultană a altuia: semnificaţia 
personală este, astfel, esențialmente un concept organizatoric bazat pe contraste. Contrastul nu este nici 
reliefarea unei acţiuni sau decizii împotriva a tot ceea ce nu este: înseamnă mai degrabă a înţelege ceva prin 
intermediul contrastului său. Altfel spus, contrastul este „pus într-o perspectivă relevantă de conştiinţa 
noastră structurată a ceea ce ar fi putut să fie (Kelly, 1969b, p. 12, sublinierea noastră). Din acest motiv, 
este important să remarcăm faptul că modurile unui individ 

de a face ceva trebuie văzute în contextul timpului (vezi discuţia de mai sus şi Capitolul 3), deoarece 
modurile de a face acele lucruri ar fi putut fi modificate în urma reflectiei asupra experienţei. 

Influențele sociale asupra deciziilor pentru realizarea semnificatiilor 

Indivizii îşi creează propriul sistem de semnificaţii, dar, pentru a face acest lucru, ei sînt influenţaţi de 
convențiile culturale. Prin concentrarea predilectă asupra individului, am ridicat pînă acum o problemă 
dificilă. Unii critici ar putea pune întrebarea: dacă oamenii pot lua decizii, mai mult sau mai puţin contrînşi, 
atunci cum se poate produce comunicarea între ei? Totodată, prin sublinierea modurilor în care individul ia 
decizii, Kelly (pe atît cit i-am expus teoria pînă în acest punct) pare să nege rolul dialogurilor şi 
conversaţiilor interpersonale omniprezente, discutate anterior. De ce există deja atîta similaritate 
pretutindeni în lume şi cum o tratează indivizii atunci cînd o întîlnesc ? Unii ar putea întreba dacă poziţia 
lui Kelly nu susţine cumva prezenţa unei originalitati neînfrînate, care să facă viata socială esențialmente 
imposibilă. 

Din contră, o analiză atentă arată că originalitatea umană alcătuieşte, de fapt, întreaga bază a vietii sociale 
şi a relaţiilor care se nasc în cadrul ei (Burkitt, 1991; Goffman, 1971). Desigur, se pot lua diferite decizii 
asupra interpretării, iar interpretarea poate avea loc la mai multe niveluri, dar similitudinea de fond este 
uşor de observat. O gamă largă de forţe, cum ar fi socializarea, adoptarea unui anumit sistem lingvistic şi 
calitatea de membru într-o anumită cultură asigură indivizilor, ca grup, anumite moduri de a privi lumea 
înconjurătoare, ca rezultat al acestei apartenente (Mead, 1934/1967). Existenţa unei astfel de similitudini 


mijloceşte posibilitatea iniţială de comunicare (Duck şi Condra, 1989). Apartenența culturală asigură un 
sistem bogat de moduri împărtăşite şi înrădăcinate de caracterizare a experienţei, care reprezintă esenţa 
societăţii care utilizează acea limbă şi acele simboluri. Apartenența culturală pregăteşte terenul pentru 
întîlnirea intelectelor, prin furnizarea unor instrumente lingvistice comune, însă nu construieşte, cum s-ar 
spune, clădirea. 

Societatea oferă contextul în care indivizii îşi prezintă deciziile şi punctele de vedere - un context care nu 
de puţine ori intimidează. Astfel, semnificaţiile individuale se întrepătrund frecvent, accidental şi din pură 
întîmplare cu semnificaţiile altor indivizi (Duck, 1992b; Duck şi Condra, 1989), dar aceste cazuri sînt, de 
departe, cele mai puţin interesante, mai ales în ceca ce priveşte dezvoltarea relaţiilor interpersonale 
spontane (vezi 66 

Capitolul 4). Cu toate acestea, libertatea nelimitată de decizie, sugerată la începutul acestui capitol, este 
inalienabilă, exceptînd cazul renunţării la comunicare cu ceilalţi şi la viaţa socială. Deciziile, comunicarea 
şi cultura sînt concepte strîns legate între ele, de tema centrală a acestei cărți, de problema semnificației, 
precum şi de modul în care aceasta este împărtăşită de oameni în cadrul relaţiilor. 

Cultura ca ghid pentru decizii 

Fie că o persoană este preocupată de gama de decizii, de forma în care ele sînt exprimate, de tipurile de 
povestiri, relatări, metafore şi de istorisirile pe care oamenii le folosesc pentru a-şi descrie relaţiile, ea se 
întoarce întotdeauna la semnificaţie, la cultură şi, în final, la comunicare. Pentru apariţia oricărui tip de 
comunicare trebuie să existe anumite baze de reciprocitate şi similitudine. Dincolo de aceasta, extinderea 
negociată de semnificaţii prin acţiuni deliberate, diadice adaugă importanţă psihologică şi forță socială 
similitudinilor deja existente. Pentru a înţelege pe deplin această forţă, trebuie să analizăm, pe scurt, 
„cultura" din alt punct de vedere. Mead (1934/1967) a reliefat trei noţiuni ale ,,culturii", pe care, mai tîrziu, 
Philipsen (1987) le-a dezvoltat: cultura în calitate de cod se referă la un sistem organizat de credinţe sau 
valori; cultura în calitate de conversaţie subliniază modelarea experienţei trăite, care este creată în 
conversaţia normală; cultura în calitate de comunitate accentuează împărtăşirea identităţii bazată pe o 
ordonare comună a amintirilor, în cele ce urmează, voi adopta un model mixt şi voi sublima diferite aspecte 
din diferite momente de timp, începînd cu noţiunile clasice referitoare la cod. Teoreticienii retoricii au 
subliniat în numeroase rînduri importanţa noţiunii de doxa (doxa insemnind „opinii primite"), prin care un 
vorbitor şi audiența sa (psihologia socială ar spune „un subiect si un observator”) interacționează. 
Individualitatea exprimată a unei persoane este, de fapt, semnificativă numai în contextul opiniilor şi 
credințelor receptate prin cultură, iar citeodata prin contrast cu acestea (c/. Hinde, 1981). Dacă extindem 
această noţiune treptat de la Cultură-cu-C-mare la cultura relationala a unei diade (Wood, 1982), atunci 
putem dezvolta unele implicaţii foarte interesante în sprijinul argumentatiei de faţă. Cuplurile îşi pot crea 
propria lor minicultură, compusă dintr-un „set extins de definiţii, valori şi reguli, care [compun] o ordine a 
lumii relaţiei. Pe rînd, această ordine a lumii este nucleul relaţiei şi are rolul unei scheme de filtrare 
elaborate, prin care partenerii se interpretează reciproc şi se ghidează" (Wood, 1982, p. 77). 

Pe măsură ce indivizii iau decizii, analizează alternative şi îşi exprimă aceste decizii în prezenţa altcuiva 
(cultura în calitate de conversație), apare posibilitatea unei transformări a sistemului de semnificaţii 
caracteristice fiecărui individ. Pe măsură ce doi indivizi încearcă să-şi integreze sistemele independente de 
semnificaţii, se produce o anumită transformare în cadrul fiecărui sistem. O astfel de integrare a celor două 
sisteme este mai mult decît o juxtapunere sau o simplă co-prezenta a două puncte de vedere: ea presupune o 
muncă psihologică activă şi are ca rezultat transformarea şi schimbarea. Astfel, indivizii sînt transformați 
de participarea într-o relaţie personală. Integrarea poate duce la crearea unei ordini a lumii relationale care 
asimilează opiniile iniţiale şi duce totodată la crearea unui nou fundal pentru acţiunile viitoare, comune, ale 
partenerilor. Este foarte important faptul că o astfel de asimilare trebuie realizată şi recunoscută; el va fi 
luat în discuţie în Capitolele 3 şi 4. 

întîlnirea iniţială a două sisteme de semnificaţii (personalităţi, intelecte etc.) este posibilă numai dacă ele 
comunică reciproc şi numai dacă această „comunicare" înseamnă că ele înţeleg cadrele de bază prin care 
fiecare operează: adică, dacă fiecare persoană manifestă o anumită comprehensiune pentru sistemul de 
semnificaţii personale al celeilalte. Oamenii realizează comprehensiunea prin faptul că percep vizual şi 
auditiv acţiunile expresive ale celuilalt, se chestionează reciproc asupra intentiilor, observă reacţia celuilalt 
la sine, iar apoi atribuie semnificaţii acestor observaţii (Berger şi Bradac, 1982). La început, observatorii 
(ca şi cercetătorii) pun pe seama acţiunilor numai semnificaţiile lor (adică ei atribuie semnificaţia). Mai 


tîrziu, ei vor putea deduce cîte ceva din semnificaţia actorului, pe măsură ce analizează mai profund 
semnificaţiile personale ale acestuia, în mod natural, în viaţa de zi cu zi, primele dovezi asupra 
semnificatiilor personale ale actorului apar din modurile în care acele semnificaţii sînt exprimate în discuţii 
şi în acţiuni. 

în viaţa cotidiană, oamenii obişnuiţi sînt implicaţi în dezbateri, discuţii, declaraţii şi decizii asupra opiniilor 
lor pe o gamă largă de probleme, mai mult sau mai puţin importante. Stilul limbajului lor trădează şi scoate 
la lumină poziţiile şi interpretările lor, la fel ca şi conţinutul. Un model simplu de comunicare tratează stilul 
ca pe simpla expresie a gîndurilor şi sentimentelor intime. Cu toate acestea, există unele deficienţe serioase 
în cadrul acestei abordări, iar noi avem nevoie de o cale mai bună de a privi comunicarea în relaţii, decît ca 
fiind o simplă reprezentare a gîndirii preexistente. 68 

Exprimarea semnificației noastre celorlalți 

Interpretările diferite asupra realităţii reprezintă baza individualitatii, dar ele nu există undeva într-o gaură 
neagră, abstractă şi personală. Ele îşi exercită forța socială de îndată ce oamenii încep să comunice. Prin 
comportament, discurs şi simboluri, oamenii îşi declară interpretările lor asupra experienţei, în toate 
modalităţile, prin conţinut şi/sau prin stilul discuţiei. Prin discuţie, indivizii nu se limitează la prezentarea 
opiniilor lor sau luarea de poziţie oficială în cazul unor probleme controversate, ci şi declară sau ,,scapa" 
interpretările şi analizele lor de evenimente în diverse moduri, verbale şi non-verbale (Goffman, 1959). 
Astfel de „scăpări" constituie baza pentru testul realizat de detectorul de minciuni, de exemplu, şi sînt 
cunoscute în amănunt de un grup de cercetători în comportamentul non-verbal, patternurile de vorbire, 
putere, status, preferinţe, autodezvăluire şi psihologie clinică (Keeley şi Hart, 1994, revizuiesc implicaţiile 
acestor domenii asupra relaţiilor), în astfel de cercetări s-a stabilit că, în principiu, comunicarea non-verbală 
oferă sugestii despre atitudinile fata de sine, atitudinile fata de alții şi atitudinile faţă de gradul de confort cu 
privire la interacţiune în sine, în timp ce unele trăsături minore ale limbajului indică preferinţele, intimitatea 
şi statusul (Duck, 1992a). Totuşi, şi in viata reală apar astfel de sugestii din abundență, prin discursul 
normal al vieții şi relaţiilor. 

Comunicarea este mai mult decît expresie 

Sugestiile cu privire la mentalitatea unei persoane sînt totuşi evidente, chiar şi atunci cînd urmărim numai 
funcţia expresivă a limbajului - „comunicarea la”, mai degrabă decît „comunicarea cu”. Expresivitatea nu 
înseamnă neapărat „comunicare" între doi oameni, ci este ca şi cum doi oameni şi-ar arăta unul altuia 
panouri publicitare, care afişează stările interioare, viziunea asupra lumii, atitudinile lor şi aşa mai departe. 
O astfel de viziune asupra comunicării nu este atît de simplistă precum pare. într-adevăr, majoritatea celor 
care folosesc cuvîntul comunicare nu se gîndesc îndeobşte la nimic altceva decît la această funcţie 
expresivă („Ar trebui să-ți comunici sentimentele"). Unii oameni de ştiinţă, precum Jourard (1971), s-au 
concentrat asupra autodezvă-luirii ca fiind deschiderea sinelui către ceilalți pentru a crea un sine 
transparent. Jourard (1971) a considerat o astfel de expresivitate deschisă un semn al 


integrităţii mentale. Pentru alti autori de mai tîrziu, autodezvăluirea a devenit la fel de interactivă ca o 
simplă declaraţie a sentimentelor (vezi Hendrick, 1987, pentru comentarii). Aceste moduri monovalente, 
declarative în care se operează frecvent autodezvăluirea în cercetare i-au determinat pe critici să privească 
procesul de ,,autodezvaluire" în ansamblu ca fiind nimic altceva decît expresia sentimentelor şi 
experienţelor care caracterizează şinele interior al celui care realizează acest proces (Dindia, 1994; Spencer, 
1994). Procesul implică multe declaraţii care sînt, de fapt, mai curînd de natură să menţină o conversaţie, 
decît să ofere informaţii în sine (Planalp şi Garvin-Doxas, 1994); acestea pot fi folosite şi pentru a controla 
conversaţia sau pentru a coordona identitatea (de exemplu, atunci cînd părinţii îşi admonestează copiii şi le 
solicită să dezvăluie anumite lucruri despre obiceiurile şi comportamentul lor - Spencer, 1994). V 
Descrierea dezvăluirii ca o declaraţie ne conduce in mod natural, chiar neintentionat, să privim 
autodezvăluirea mai degrabă ca pe o caracteristică esențialmente individuală, decît ca pe una interactivă sau 
comunicativă (Duck şi Pittman, în presă). Reprezentarea autodezvaluirii ca o trăsătură de personalitate sau 
ca o caracteristică individuală nu constituie o problemă în sine dacă se au în vedere anumite scopuri (de 
exemplu, munca clinică sau cultivarea abilităţilor conversationale ale persoanelor singure; Jones, Hansson 
şi Cutrona, 1984). Cu toate acestea, o astfel de reprezentare a autodezvăluirii devine înşelătoare atunci cînd 
specialiştii tratează declaraţiile despre sine ca fiind acelaşi lucru cu autodezvăluirea ca interacţiune sau cînd 
o folosesc drept criteriu pentru o „bună comunicare" în relaţii, sau pentru anticiparea intimitatii unei relaţii 


(de exemplu, Berg şi McQuinn, 1986). Intenţia unor astfel de cercetători este de a trata autodezvăluirea ca 
pe o caracteristică diadică sau relationala; or, „expresivitatea" nu este diadică, iar o astfel de ecuaţie eronată 
a autodezvăluirii duce la o falsă reprezentare a contribuţiei ei la intimitatea unei relaţii (Acitelli şi Duck, 
1987). 

Simpla declaraţie şi expresivitate joacă, se pare, roluri importante în cadrul relaţiei şi al dezvoltării relaţiei 
(de exemplu, pentru crearea oportunităţilor de reciprocitate a dezvăluirilor dintre două persoane care 
interacționează sau pentru a-l încuraja pe cel care face dezvăluirile să se simtă mai relaxat în prezenţa 
celeilalte persoane sau în privinţa prezentării informaţiei). Totuşi, acest fapt confirmă prezumția potrivit 
căreia „exprimarea" înseamnă şi „comunicare". De exemplu, reciprocitatea autodezvăluirii nu este neapărat 
valoroasă (Fitzpatrick, 1988). Dacă persoana A afirmă „Am o problemă de sănătate", iar persoana B 
răspunde „Şi eu", atunci reciprocitatea ar putea să nu fie atît de folositoare în sine. în schimb, utilitatea şi 
importanţa unei autodezvăluiri 70 

reciproce depind de modul în care fiecare ascultător reacționează şi dacă persoana care răspunde se 
lansează, ca reacţie, în prezentarea unui întreg arsenal de simptome dureroase, pustulare şi urit mirositoare 
(în acest caz, există diferenţe interesante în ceea ce priveşte reacţiile diferite ale sexelor, iar femeile sînt 
predispuse mai degrabă la un „Şi eu", încurajator pentru că este comun; Wood, 1993a, de exemplu). 
Mai mulţi autori (de exemplu, Montgomery, 1984) au arătat că un lucru care este intim pentru un vorbitor 
poată să nu pară la fel unui ascultător şi astfel poate să nu exercite o influenţă eficientă asupra nevoilor 
ascultătorului de a răspunde sau de a dezvolta o relaţie. Oamenii de ştiinţă trebuie mai curînd să-şi îndrepte 
atenţia în altă parte, pentru a vedea că percepția unei afirmaţii ca autodezvăluire intimă, şi nu exprimarea 
cu aceeaşi monedă. Fundalul şi contextul social pentru un anumit comportament (precum autodezvăluirea) 
- inclusiv rolul ascultătorului receptiv (Harris şi Sadeghi, 1987) - sînt cel puţin la fel de importante pentru 
impactul său social ca şi comportamentul în sine. 
Cercetările recente recunosc din ce în ce mai mult faptul că semnificaţia şi impactul autodezvăluirii vin nu 
numai din producerea ei ca atare, ci şi din impactul său asupra ascultătorului şi din implicarea acestuia din 
urmă (Hendrick, 1987). O astfel de afirmaţie porneşte de la observaţia că autodezvăluirea devine o forță 
relationala atunci cînd comunicarea dintre doi indivizi se bazează pe utilizarea unor mesaje prin care 
conlocutorii dobindesc certitudinea sau se aşteaptă să fie intelesi de către celălalt. 
Cum ar putea un vorbitor să ajungă să creadă că un ascultător va înţelege sensul lucrurilor exprimate de el ? 
O presupunere indreptatita este aceea că un ascultător ar putea înţelege pur şi simplu pentru că membrii 
aceleiaşi culturi recunosc simbolurile şi limbajul folosite. Totuşi, nu există nici o garanţie în acest sens. Un 
vorbitor poate să-şi ajute ascultătorul prin clarificarea afirmațiilor sale sau a deciziei luate şi astfel să 
excluda alte interpretări. „Mă refer la acestea, nu la acelea; ea indică aici, nu acolo; am vrut să spun asta, nu 
cealaltă". Foarte puţine lucruri pot fi afirmate fără a putea fi atacate, negate sau plasate într-un context de 
interpretare alternativă sau într-un context mai larg. Astfel de implicaţii şi clarificări prin contrast reprezintă 
bagajul, țesătura internă a semnificatiilor de care vorbitorii au nevoie pentru a putea exprima lucrurile într- 
un mod compatibil cu stilul partenerilor lor de a vedea lumea înconjurătoare. 
Vorbirea ca eşantionare a semnificatiilor 
Ambiguitatea limbajului este importantă întrucît subliniază o dată în plus caracterul inadecvat al tratării 
exprimării în ansamblu ca o componentă a comunicării. Pentru un vorbitor, unele lucruri au o semnificaţie 
particulară; cuvintele, locurile şi sugestiile sînt deseori ambigue pentru un ascultător în contextul unei 
relaţii sau pot avea simultan mai multe sensuri, în funcţie de modul în care partenerul decide să le înţeleagă. 
De exemplu, „De ce nu mergem împreună pînă la mine să bem o cafea" ar putea însemna strict ceea ce se 
declară, ar putea fi o propunere sexuală sau ar putea fi o invitaţie care exprimă interesul pentru oportunități 
care pot apărea, in fata unei potenţiale ambiguitati ascultătorul va trebui să decidă care sînt implicaţiile unei 
consimtiri. Viaţa relationala şi socială este în mare parte la fel de ambiguă, iar sarcina partenerilor 
interacțiunii constă în a determina intenţia vorbitorului (Shotter, 1987). 

în calitate de etalon al schimburilor reciproce în cadrul vieții relationale, semnificaţiile (ca şi discuţia) 
sînt mult mai complexe decît simpla declaraţie de sentimente sau simpla exprimare a gîndurilor. Afirmațiile 
individuale în sine sînt întotdeauna incomplete, în sensul că se revine asupra lor în timpul procesului 
continuu de gîndire. De asemenea, nu precizează întotdeauna clar sau în detaliu etalonul prin comparaţie cu 
care ele se autodefinesc. Mai mult decît atît, foarte puţini indivizi pot condensa esenţa tuturor cunoştinţelor 


lor asupra unui anumit subiect într-o singură frază. Poate că ar fi nimerit să comparăm semnificaţia cu un 
bazin de apă, din care fiecare enunţ al nostru extrage cîte o găleată. O putem considera o metodă de 
„eşantionare", de vreme ce e imposibil să se extragă dintr-o dată cantitatea de apă din bazin. Găleţi diferite 
aduc la suprafaţă volume diferite, selectind diferite eşantioane. Astfel, o singură afirmaţie ,,esantioneaza" 
ceea ce o persoană ar putea spune despre un anumit obiect, reprezentînd astfel o opţiune de moment făcută 
din întregul lucrurilor pe care o persoană le-ar putea spune despre ceva. Astfel de afirmaţii ar putea da unor 
observatori o imagine adecvată pentru a înţelege semnificaţia unui lucru - sau dimpotrivă. Şi aici putem 
vedea că metaforele ne influenţează gîndirea şi acţiunea. Dacă credem că discuţia reprezintă semnificaţie 
(sau identitate), ne purtăm diferit faţă de cazul în care credem că discuţia este un eşantion de semnificaţie 
sau identitate. Numai prin interacţiune continuă şi discuţii cu partenerul se poate ajunge la înţelegerea celui 
mai mic detaliu şi se poate scoate în evidenţă caracterul reprezentativ al oricărui eşantion în sine. 

Rezumat şi concluzii 

Importanţa socială a discuţiei rezidă, mai degrabă, în caracterul ei de activitate interpersonală, de legătură 
între oameni, decît ca legătură între concepte sau ca simplă exprimare a ideilor unei persoane. Capitolul s-a 
concentrat asupra rolului discuţiei ca prezentare şi ca experienţă a modurilor cuiva de a se acomoda cu 
lumea înconjurătoare într-un context în care astfel de opinii sînt construite individual şi deci nu sînt în mod 
necesar uşor de prevăzut sau de înţeles. Ca şi metaforele, modul în care o persoană discută ajută o alta să 
înţeleagă necunoscutul - în acest caz, semnificaţiile individuale ale vorbitorului. Dar înţelegerea apare 
numai dacă aceste semnificaţii pot fi înţelese prin prisma propriei experienţe. Activitatea simbolică, mai cu 
seamă discuţia, permite initial, ca un truism, o înţelegere de bază a semnificatiilor unei persoane prin alta. 
Metafora, discuţia şi alte moduri de a împărtăşi semnificaţia sînt factori primordiali în relationarea umană, 
deoarece indică, provoacă şi materializează ,,interdependenta simbolică" (Stephen, 1985) dintre două per- 
soane şi creează simultan acel sentiment de „a exista într-o relaţie", care constituie esenţa relationarii (Duck 
şi Sants, 1983). 

Capitolele următoare dezvoltă o teorie interpersonală şi intersubiectiva a relationarii, bazată pe dezvoltarea 
de către individ a unui sistem de semnificaţii personale, pe prezentarea şi împărtăşirea acestui sistem de 
semnificaţii cu alti oameni în cadrul relaţiilor. Astfel, deşi majoritatea consideratiilor asupra discuţiei şi 
metaforei vizează aspecte lingvistice, această carte le explorează la nivelul interpersonal şi le consideră ca 
fiind factori esentiali şi canale de împărtăşire a experienţei. 

Deoarece majoritatea afirmațiilor reprezintă indicatori de opţiune, fiind mai putin decît tot ceea ce ele ar 
putea spune şi rareori elaborate pe deplin de fiecare dată cînd persoanele vorbesc, ascultătorii trebuie să 
descopere ei înşişi moduri de a interpreta şi completa afirmaţiile pe care le aud, pentru a intui semnificaţia 
vorbitorului. Iniţial, după cîte s-ar putea presupune, ascultătorul atribuie sensul prin prisma propriului său 
sistem de gîndire, proiectează intenţiile şi face mult mai multe decît i-ar impune calitatea de simplu 
receptor pentru undele sonore. Astfel, ,,comunicarea" implică nu numai exprimarea valorilor şi 
semnificatiilor individuale ale unui vorbitor, ci şi interpretarea lor de către ascultător. O astfel de 
interpretare ar putea transforma ori relocaliza într-un anumit fel semnificaţia unui vorbitor sau ar putea să o 
asocieze/transfere/extindă. 

Fundamentul natural pentru o astfel de interpretare îl oferă, desigur, ] formaţiile pe care cineva le deţine cu 
privire la vorbitor sau la circumstanţele în care acesta se află. în unele cazuri se ştie numai că persoana 
aparţine aceleiaşi culturi, vestimentația sa se încadrează în anumite rigori, arată aşa, are un anumit stil de 
comportament non-verbal şi a fost intilnita într-un set specific de împrejurări (de exemplu, la un interviu 
pentru o slujbă, într-un magazin, într-un autobuz), în alte cazuri putem avea ani de experienţă cu persoana 
respectivă şi o amplă comprehensiune asupra modurilor în care el sau ea interpretează şi descrie 
experienţele, în ultimul caz beneficiem de un cadru elaborat prin care să diferentiem şi să extindem 
semnificaţiile pe care o persoană le poate exprima printr-o singură rostire - bazîndu-ne (şi putînd face acest 
lucru numai din această cauză) pe cunoaşterea faptului că numai noi vom putea umple golurile, şi nimeni 
altcineva, în orice caz, discuţia exprimă şi dezvăluie modurile cuiva de a vedea lumea înconjurătoare. 
Gradul în care aceste moduri sînt înţelese depinde de capacitatea ascultătorului de a umple golurile şi de a 
interpreta semnificaţiile. O relaţie furnizează informaţii despre umplerea acestor goluri şi reprezintă, astfel, 
un mod de a cunoaşte o altă persoană, nu numai un mod de a relationa cu ea. 

Acest capitol a dezvoltat astfel mai multe teme sugerate în Capitolul | şi anticipează patru tipuri distincte de 
interpretări care stau la baza comunicării relationale: (a) interpretarea lumii de către un individ; (b) 


participarea la doxa culturală sau opiniile primite şi interpretarea comună; (c) întîmplarea cauzală a 
interpretărilor comune ale experienţei de către doi indivizi; (d) dezvoltarea activă comună a împărtăşirii de 
către două persoane care îşi adaptează reciproc opiniile. Capitolele | şi 2 au dezvoltat primele trei puncte, 
deci în următorul capitol energiile noastre vor fi dedicate acestui ultim proces. 


O anexă de afirmaţii formale 

Consideratiile de mai sus pot fi sintetizate într-un număr de afirmaţii formale privind natura 
fundamentală a interpretării de semnificaţie şi organizarea ei într-un sistem care influenţează abordarea 
relaţiilor. Celor prezentate aici li se vor adăuga altele în Capitolele 3,4 şi 5, pe măsură ce se desfăşoară 
argumentatia. 

74 RELAȚIILE INTERPERSONALE. A GINDI, A SIMŢI, A INTERACTIONA 

VIAȚA UMANĂ RELATIONALA IN CONTEXTUL EI 

75 

Presupuneri fundamentale 

1. Experienţa poate fi segmentata sau interpretată în mai multe moduri de către diferiţi receptori sau de către 
acelaşi receptor în momente diferite de timp. Această idee a stat la baza prezentării argumentatiei in acest capitol. 
2. Activitatea psihologică este modelată şi canalizată de modurile în care persoana segmenteaza sau 
interpretează experienţa. După cum am arătat în prezentul capitol, semnificațiile personale ale unui individ se 
bazează pe modurile în care segmentează realitatea şi interpretează experienţa. Astfel, pentru a înţelege o 
persoană, cineva din afară trebuie să-şi dezvolte o înţelegere a modurilor în care acea persoană realizează 
segmentarea şi interpretarea experienţei. 

Corolare 

Interpretare: O persoană conferă o semnificaţie personală experienţei, prin identificarea simultană a modelelor 
recurente şi a contrastelor din fluxul experienţei. După cum am arătat în acest capitol, importanţa contrastelor se 
regăseşte în valoarea lor de a defini ceea ce se poate distinge de un model recurent. 

Replică: Semnificaţia dată de o persoană unui fenomen se bazează pe interpretarea replicilor lui. Acest lucru 
înseamnă că semnificaţia personală este esential-mente procesul de anticipare a modului in care lucrurile se vor 
repeta. 

Interpretare serială: Oamenii interpretează continuu semnificaţia în mod serial, pe măsură ce îşi revizuiesc 
anticipările manierei în care vor apărea replicile fenomenului. 

Aspiratia către validitate : O persoană atribuie experienţei semnificaţii considerate valide în conformitate cu 
propriile standarde de validitate ale acelei persoane, încercînd să interpreteze experienţa într-un mod folositor şi 
valid, individul stabileşte totodată standardele pentru a decide cînd o anumită interpretare poate fi realizată, iar 
aceste standarde sînt la fel de personale ca şi interpretările în sine. Astfel, o persoană poate decide singură că 
interpretările nu mai sînt valide sau se poate împotrivi ,,demonstratiilor" din exterior referitoare la faptul că 
demonstrațiile sale „nu sînt valide". 

Context: O persoană atribuie, în mod caracteristic, semnificaţie unui fenomen în contextul altor semnificaţii şi 
decide asupra momentului în care disponibilitatea pentru construirea unei semnificații se poate extinde şi asupra 
altor aspecte ale experienţei. 

Metainterpretare reflexiva: O persoană poate reflecta asupra procesului de interpretare a semnificației si îi 
poate conferi semnificaţie. Altfel spus, o persoană poate reflecta asupra procesului de interpretare (adică poate 
crea o metainterpretare). 

Organizare: în cazul fiecărei persoane, semnificaţiile sînt organizate într-un sistem de interrelatii ierarhice şi 
metainterpretări. 

Responsabilitate: O anumită interpretare de semnificaţie poate fi organizată în sistem astfel incit individul se 
simte direct responsabil faţă de ea, astfel încît infirmarea sau respingerea ei de către ceilalți reprezintă un eşec 
personal, iar confirmarea ei este văzută ca o satisfacție majoră. 

Formă aleatorie: Indivizii pot exprima semnificaţiile informe incomplete, multiple sau neclare şi nu prezintă 
neapărat semnificaţia într-un mod exhaustiv sau în acelaşi mod fiecărei audientei, cu fiecare ocazie. 
Consecventă: Un set de semnificaţii poate fi, în mod deductiv, inconsecvent cu un alt set de semnificaţii (ale 
aceleiaşi persoane). 

Majoritatea afirmațiilor de mai sus sintetizează argumentele prezentate în acest capitol, dar cîteva 
dintre ele contin unele sugestii care ne duc mai departe în argumentatia acestei cărți. De exemplu, corolarul 
consecventei scoate în evidență faptul că indivizii pot deveni conştienţi prin gîndire, comportament sau 
conversaţie cu alţii, că sistemul lor conţine tensiuni dinamice şi inconsecvente care trebuie rezolvate. 
oameni discută şi compară opiniile lor asupra experienţei. Capacitatea de a reflecta şi de a acţiona în urma 
reflectiilor stimulate de conversaţie ne oferă una dintre modalităţile prin care persoanele negociază şi ne 
conving cu privire la relaţiile lor. Astfel de procese vor fi explorate în următoarele capitole. 


întâlnirea cu celălalt 


Imaginafi-vă mirarea unui martian după aterizarea pe Pămînt, cînd observă că pamintenii vorbesc tot timpul sau comunică 
permanent prin simboluri: birfesc, spun glume, se ceartă, fac relatări, conferențiază, ascultă conferinţe, iau notițe, scriu cărți, 
citesc cărți, pictează tablouri, regizează piese de teatru, merg să vadă piese teatru, spun povesti, ascultă poveşti, acoperă 
table cu simboluri matematice - chiar şi noaptea visează o adevărată țesătură de simboluri. Pe scurt, pămintenii par sa-fi 
petreacă cea mai mare parte a timpului comunicind cu ajutorul unui simbol sau al altuia, în timp ce celelalte creaturi 
alepămintului -peste două milioane de specii - nu scot nici un cuvînt... [Dar] cînd marfianul a întrebat despre posibilele 
legături dintre ciudatul negot cu cuvinte al omului si încă mai ciudatul său comportament [in relaţii], a primit drept răspuns o 
cane intitulată Maimuta goală. 
W. Percy (1975, pp. 12, 29, sublinierea în original) 
SINOPSIS 

Cei doi parteneri care se întîlnesc într-o relaţie sînt doi indivizi autoreflexivi, înconjurați de diferite contexte 
sociale şi umane, studiate în Capitolele 1 şi 2. Capitolul de faţă dezvoltă explorarea contextelor temporal şi lingvistic 
care afectează modurile în care cei doi parteneri ajung să înţeleagă mai multe unul despre celălalt, încercînd să 
dobindeasca acces în sistemul de semnificaţii personale al celuilalt, fiecare persoană caută, la început, să explice 
comportamentul (adică, explicarea celuilalt ca obiect) şi apoi să interpreteze sistemul de semnificaţii al celuilalt (adică, 
să-l înţeleagă pe celălalt ca persoană). Acest capitol ia în discuţie rolul timpului în această interpretare şi arată că 
selecţia termenilor de către un vorbitor în discuţia cotidiană se foloseşte inevitabil de un limbaj motivational ineluctabil 
care, la fel ca metaforele, extinde şi constrînge înţelegerea de către noi a altor persoane, în final, sugerez faptul că 
relaţiile dintre oameni sînt stabilite de gradul în care fiecare persoană îşi poate dezvolta o înţelegere pentru celălalt sau 
de măsura în care poate (spre satisfacția sa) 

interpreta sistemul de semnificaţii al celeilalte persoane - cu alte cuvinte, acest capitol argumentează faptul că limitele 
unei astfel de înţelegeri circumscriu însăşi relaţiile. Teoriile lui George Herbert Mead, George Kelly şi Kenneth Burke 
sînt, astfel, corelate pentru a arăta modul în care partenerii ajung să se cunoască ca indivizi, precum şi pentru a 
diferenţia partenerii de generalitatile contextelor în care sînt intilniti. 
Nu există două persoane identice din punct de vedere psihologic, chiar şi atunci cînd aparţin aceleiaşi 
culturi sau vorbesc aceeaşi limbă, în schimb, intelectele sînt ,,proprietatea" indivizilor, deşi ele sînt 
construite cu ajutorul instrumentelor şi materialelor puse la dispoziţie aprioric de societate şi de 
interacţiunea socială. Cînd două intelecte se întîlnesc, ele ştiu deja că fiecare dintre ele este un mixtum 
compositum de constituenți derivați din materiale uşor de recunoscut şi de utilizat în general de către 
ceilalți. Cu toate acestea, trăsăturile vizibile din exterior, vorbirea şi comportamentul, trebuie să fie, mai 
presus de orice, disponibile ambilor parteneri, în caz contrar cele două intelecte neputînd comunica deloc. 
Acest fapt îl interesează pe un specialist în relaţii, care caută modurile în care se asociază două intelecte, 
dar, în viata reală, reprezintă o dilemă socială pentru două persoane într-o relaţie: cum pot să-şi diferentieze 
partenerul de oricine altcineva şi, mai important, cum pot să ajungă să-şi înțeleagă partenerul ca individ ? 
Studiul relaţiilor ne aduce astfel la o răscruce, deoarece indivizii, în mod clar, îşi construiesc propriul 
sistem de semnificaţii folosind simboluri culturale existente şi pot totuşi să participe în cadrul construcţiei 
comune şi în utilizarea semnificatiilor. Cea mai putin interesantă formă a întrepătrunderii psihologice 
(pentru că este cea mai comună) este dată, în mare parte, de apartenenţa culturală comună, întrebările cele 
mai interesante cu privire la relaţii se referă la consecinţele sociale care apar atunci cînd oamenii se 
lansează în estimări cu privire la zonele comune şi legăturile dintre ei. 
Capitolul de faţă urmăreşte, astfel, discuţia anterioară despre contextele cultural şi personal dintr-un alt 
punct de vedere - ca mijloc de a înţelege gîndirea altor indivizi ca indivizi, şi nu ca specimene ale culturii 
lor. Prin aceasta, sper să clarific cum apare posibilitatea ca intelectele împărtăşind o cultură comună să se 
intilneasca şi să creeze într-un mod interesant baza pentru relaţii interpersonale voluntare. Vom cerceta 
acest proces complex prin analiza părţilor sale separate, dar trebuie avut în vedere faptul că nu este vorba 
despre un proces unidirectional: în acest punct, îl voi împărți în „persoana exprimindu-se" şi „o persoană 
intelegind-o pe alta", numai pentru comoditatea analizei. Tot pentru comoditate, capitolul se îndreaptă la 
început spre modurile 
în care ajungem să caracterizăm pe cineva ca pe un obiect, pentru ca, apoi, să treacă mai departe, la modul 
în care înţelegem acea persoană prin prisma sistemului de semnificaţii al acelei persoane. Consider că cele 
două procese funcţionează în strînsă legătură pe fondul realităţii cotidiene. 
Contexte temporale şi gîndirea relationala 
în Capitolul 2, am urmărit anumite contexte importante pentru modul în care o persoană interpretează 
lumea în ansamblu. Capitolul de fata extinde această analiză la un nivel mai subtil, şi anume faptul că 


cunoştinţele asupra acestor contexte furnizează, de asemenea, un fundal pentru ca individul să poată 
înţelege modul în care alti oameni interpretează lumea, ceea ce înseamnă că, pe măsură ce ajungem să 
cunoaştem sistemul de semnificaţii personale al cuiva, luăm în considerare (poate în mod inconştient) 
contextele prezentate în Capitolul 2. O astfel de extindere ne determină să ne referim pentru moment la 
teoriile lui George Herbert Mead (1934/1967). 
O doză de Mead! 
Simpla menționare a numelui lui G.H. Mead este suficientă pentru a da naştere unui sentiment de teroare 
unor persoane altfel agere şi inteligente. Lucrările publicate ale lui Mead sînt lecturi dificile, mai ales din 
cauză că moştenirea sa ştiinţifică a fost transmisă prin editări ale notitelor luate de studenţi la cursurile lui. 
După cum ştiu majoritatea profesorilor şi studenţilor, o astfel de ,,traducere" poate transforma gînduri dintre 
cele mai valoroase în nonsens; şi totuşi, conceptele lui Mead au fost considerate profunde şi, în orice caz, 
dificile. Soluţia este de a rezuma ideile lui Mead într-o formă care, desi le eludează subtilitatea, clarifică 
unele principii de bază şi le demonstrează relevanta pentru argumentatia mea cu privire la relaţii. 
Mead s-a preocupat, în general, de relaţiile dintre societate, sine şi intelect, în particular de modurile în care 
societatea „pătrunde în individ". Răspunsul său a fost că noi sîntem introduşi „prin discuţie în umanitate" şi 
viceversa - o opinie foarte radicală la acea vreme. Astfel de bilete de intrare verbale sînt 

l. Autorul foloseşte un joc de cuvinte intraductibil, bazat pe faptul că numele filosofului american. George Herbert 
Mead (1863-1931) este identic cu numele unui tip de băutură alcoolică, obținută prin fermentarea mierii în apă (n.tr.). 

prezentate permanent în interacţiunea noastră cu şi prin simbolurile importante ale societăţii, culturii, 
subculturilor, familiei şi culturilor relationale diadice de care apartinem. Prin interacţiunea cu simbolurile 
care au o semnificaţie pentru noi şi pentru alţii, primim accesul la codurile şi ideile culturii, putindu-le 
folosi pentru propriile noastre scopuri. 

Ideea fundamentală a lui Mead a fost că, pentru a realiza oricare din aceste lucruri, trebuie să stim că astfel 
de simboluri sînt semnificative şi pentru alţii. Utilizarea de către noi a simbolurilor este permanent 
recontextualizată de cunoaşterea acestui fapt şi de recunoaşterea de către noi a faptului că alti oameni 
folosesc semnificaţiile în moduri personale. Noi reuşim să înţelegem o astfel de multitudine de semnificaţii 
prin (între altele) conversaţie, discuţii pe marginea experienţelor comune, precum şi prin comparații între 
trecuturile noastre (Katovich şi Couch, 1992). Prin discuţie, noi comparăm şi împărtăşim experienţe şi 
realizăm acest lucru prin simboluri comune, care au semnificaţii aparte pentru noi, dar care pot fi revelate şi 
interpretate de către alti oameni. 

Mead a pus accentul pe o abordare pragmatică a comportamentului social: el a privit cunoaşterea ca fiind în 
legătură cu acţiunea sau, după George Kelly, semnificaţiile ca fiind formate şi adoptate în comportament 
(vezi Capitolul 2). Mead ar fi sprijinit, probabil, poziţia lui Kelly, conform căruia comportamentul este un 
experiment care propune o viziune asupra lumii şi testează ipoteze semnificative din punct de vedere 
personal asupra ei. 

Mead a evidenţiat, de asemenea, procesul ca atare. Pentru el, lumea reală nu este atemporală, adică nu este 
formată din evenimente ideale într-un sens abstract, în schimb, este compusă din lucruri care apar constant, 
de-a lungul timpului. De asemenea, şinele uman este caracterizat partial de capacitatea sa de a reflecta 
asupra timpului, trecutului şi viitorului, în aceeaşi măsură ca şi asupra prezentului. Atunci cînd indivizii 
suferă de amnezie, ei se schimbă, ca persoane, în moduri importante. 

Persoanele nu stabilesc relaţii într-un sens abstract sau atemporal; ei au . interacțiuni reale cu alte fiinţe in 
viata aici, acum, ieri şi mîine, în scaune, maşini şi cafenele adevărate. Lucrurile care îi deranjează sau îi 
stimulează astăzi le vor afecta interacţiunile, deciziile asupra subiectelor de conversaţie, opiniile asupra 
sinelui şi aprecierile cu privire la reacţiile partenerilor lor, dar în egală măsură pot deveni simple amintiri 
sau chiar pot dispărea cu totul din memorie pînă a doua zi. Astfel, interacţiunile de azi vor fi modelate de 
influenţe diferite de cele care le vor afecta miine. Oricum, un trecut construit împreună este un moderator 
important pentru acţiuni prezente în relaţii. Nici o lege generală a relaţiilor care nu se supune acestui fapt 
nu poate explica 

in mod satisfăcător ce fac, de fapt, oamenii reali. Contextul temporal al evenimentelor relationale le 
afectează semnificaţiile. 

Pentru Mead, trecerea constantă a timpului dă naştere unor evenimente pentru care o persoană are nevoie 
de pregătiri în vederea adaptării. Dar, mai mult decît atît, relaţia dintre un individ şi societate în ansamblu 
(sau dintre indivizi specifici) este un proces continuu de adaptare. Adaptarea implică interacţiunea dintre 


indivizi şi o comuniune de intelecte diferite, care acţionează ca un cadru de interpretare a semnificatiilor 
personale. Capacitatea noastră de a reflecta continuu sau de a ne adapta la celălalt într-o interacţiune (de 
exemplu, prin privirea sinelui ca un obiect pentru cealaltă persoană sau prin luarea în considerare a 
reacţiilor celuilalt pe măsură ce comunicăm) este, de asemenea, o sarcină niciodată sfirşită. 
Accentul pe care Mead îl pune pe importanţa evenimentelor şi experienţelor produse „într-un moment" şi 
„într-un loc" este deosebit de util pentru reflectia asupra relaţiilor. De exemplu, Werner, Brown, Altman şi 
Staples (1992) au analizat importanţa unor locuri consacrate de întîlnire cu prietenii. Drept exemplificare, 
ei au prezentat dezmembrarea socială a unei comunităţi nubiene? atunci cînd comunitatea a fost repartizată 
în blocuri de locuinţe, ceea ce a distrus vechile tradiţii de interacţiune socială „peste gard", în încercarea de 
a înţelege relaţiile, Werner et al. (1993) au propus, în continuare, explorarea mediului fizic şi a contextului 
social ca aspecte esenţiale pentru procesele relaţiilor, şi nu numai ca simple contexte scenice în care apar 
astfel de procese. Este mai probabil să te intilnesti la o birfa cu prietenii într-un bar/restaurant, într-un birou 
de pompe funebre, pe terasă/în curtea interioară, într-o sală de clasă, acasă sau în agitația unui birou ? 
Oamenii relationeaza în egală măsură în contexte şi la contexte. Mediul este uneori aranjat într-un mod care 
celebrează relaţiile, un simplu exemplu fiind plasarea unei fotografii de nuntă -adică o fotografie făcută 
într-un moment considerat special - undeva la vedere, şi nu într-un sertar - celebrînd, astfel, extinderea 
perpetuă a evenimentului în timp. După cum indică acest exemplu, contextele pot reaminti oamenilor de 
istoria relaţiei, fapt care influenţează interacţiunile aici-şi-acum. 
Disocierea vieții reale de variațiile temporale 
Spre deosebire de Mead, cercetătorii care tratează (implicit în metodele lor sau explicit în teorii) adevăruri 
generale asupra interacțiunilor relationale disparate, ca şi cum acestea ar fi evenimente atemporale, îşi 
asumă riscul ignorării 

2. Nubia - regiune la sud de prima cataractă a Nilului (n.tr.). 

influențelor majore pe care timpul şi locul le exercită asupra comportamentului. O astfel de disociere 
minimalizează semnificaţiile personale, presante ale acestor circumstanţe în relații (Gergen, 1990). în viata 
reală, evenimentele relationale sînt interpretate în context temporal şi exprimă semnificaţii cu privire la 
intelectul unui partener în acel context, în schimb, cercetarea asupra schimburilor sociale, de exemplu, se 
axează, în mod tipic, pe găsirea unui rol generalizat de costuri şi recompensări ca factori ai 
comportamentului, fără a contextualiza fiecare schimb în momentul sau locul specific în care se produce 
(de exemplu, Foa şi Foa, 1974; sau La Gaipa, 1977). Această decontextuali-zare atribuie implicit o 
constanţă mai mare unei „recompensări" sau unui ,,schimb" în sine decît ar putea avea, de fapt, în vieţile 
subiecţilor într-o anumită ocazie, sau într-un anumit set de circumstanţe. Astfel se produce disocierea unui 
element important de semnificaţia care este atribuită evenimentului în viaţa reală, esenţial pentru 
înţelegerea intelectului unei alte persoane. 

Cît valorează un dolar ? Un dolar e un dolar, nu-i aşa ? Ei bine, în realitate nu-i chiar aşa. Astăzi, la Student 
Memorial Union, el valora trei „Cadbury's Creme", dar ieri valora două (astăzi au făcut reduceri). Valora şi 
un drum cu autobuzul sau un galon de benzină fără plumb. Cu două zile înainte de victoria în alegeri din 
1992 a Partidului Conservator din Marea Britanic, cu un dolar puteai cumpăra 49 de pence’, dar la o zi 
după alegeri, dolarul valora 57, iar azi ai putea aduna 65 de pence pentru fiecare dolar. Totul este o 
problemă de context şi de influenţa acestuia asupra telului relevant. Obiectul in sine nu are o valoare 
absolută reală. Valoarea sa depinde preponderent de ceea ce fac oamenii cu el la un moment dat şi într-un 
anumit context. 

De ce am adus în discuţie acest lucru ? Ei bine, care este valoarea unui sărut (şi ce informaţie aduce acesta) 
? Cît de valoroasă, cît de satisfăcătoare este o declaraţie de afecţiune (şi ce ne comunică ea despre intelectul 
celeilalte persoane) ? Ce valoare are statutul conferit de căsătorie (şi ce înseamnă ea) ? Dacă valoarea a 
ceva aparent atît de simplu precum valuta forte poate varia de la o zi la alta, de ce nu ar fi posibil, atunci, ca 
şi un sărut să aibă valori diferite în funcţie de timpul şi contextul personal de semnificaţii în care apare? Ei 
bine, desigur că se întîmplă acest lucru, în funcţie de persoana de la care vine sărutul, un iubit, o rudă la o 
nuntă sau Iuda Iscariotul. Să mergem mai departe. Un sărut de la iubit poate varia ca valoare la prima 
întîlnire, la 6 luni după despărţire, după o ceartă sau îndeplinit ca un ritual de dimineaţă, la trezire, în orice 
caz, valoarea depinde de semnificaţia ataşată sărutului la un 

3. Diviziune a lirei sterline (n.tr.). 

moment dat şi în contextul respectiv. Astfel, cercetătorii relaţiilor ar trebui să fie foarte precauti cu 
generalizările, cu excepţia celor la un nivel superficial, în ceea ce priveşte valoarea de schimb a unui sărut 


şi cea a informaţiei sau a banilor (de exemplu, Foa şi Foa, 1974). Nici o variabilă de schimb nu are o 
semnificaţie inerentă şi eternă. Semnificațiile personale ataşate unei variabile de schimb în context sînt cele 
mai importante aspecte de observat. Cercetătorii ar trebui nu numai să sublinieze importanţa semnificatiilor 
personale (Kelley, 1983), ci şi să analizeze semnificaţiile personale în contextul specific fiecărei situaţii. 
Fluctuatiile valorii unei trăsături comune a relaţiei reprezintă o parte integrantă a semnificației simbolice a 
acelei trăsături, şi nu o deviatie de la această semnificaţie, după cum remarcă Mead. 

Plasarea unui astfel de accent asupra timpului înseamnă totodată sublinierea, în alte moduri, a experienţelor 
actorilor sociali. De exemplu, cînd unii autori (de exemplu, Baxter, 1990; Hinde, 1981; Rawlins, 1992) 
menţionează, în lucrările lor, dialectica (sau tensiunile create prin experimentarea simultană a unui lucru, 
cum ar fi nevoia de intimitate şi de opusul ei, deschiderea necesară dezvoltării unei relaţii), ei subliniază 
deseori faptul că dialectica nu apare pur şi simplu dintr-un vid abstract. Dialectica se bazează esențialmente 
pe praxis în timp - înfăptuirea practică a comportamentului social cu o anumită ocazie. Dialectica 
reprezintă dileme practice, şi nu idei disparate care nu au nici o legătură cu realitatea pentru oamenii care 
încearcă să le abordeze la un moment dat. Tensiunile dialectice apar în anumite situaţii sau contexte 
temporale, şi nu ca experienţe disparate. Similar, termenii dialectici sînt subiectul gîndirii reflexive sau 
reformulării experienţei de-a lungul timpului (Baxter, 1990). în fine, o astfel de dialectică creează dileme 
practice, dat fiind faptul că oamenii interacționează în timp. Astfel, dialectica contextualizează la rîndul ei 
interpretarea comportamentului. 

Plasarea factorilor temporali în relaţii 

Contextualizarea în timp devine, de asemenea, importantă pentru relaţii din mai multe puncte de vedere, 
dacă analizăm procesul de comprehensiune a altor intelecte. 

Rolul cadrului temporal şi al ciclului vieții în relaţii. Timpul influenţează deciziile relationale şi 
comportamentul oamenilor în relaţii într-un singur mod, de altfel simplu: deciziile asupra relațiilor apar 
într-un cadru temporal Şi într-un ciclu al vieţii. De exemplu, tinerii din cultura occidentală sînt cei 

mai activi î, căutarea unui partener de viata între vârstele de 16 şi 26 de ani f (Bailey, 1988); persoanele angajate 
în relaţii heterosexuale serioase se con- \ fruntă cu decizii fundamentale, după o perioadă de 15-18 luni, cu 
privire la transformarea sau nu a relaţiei în căsătorie (Levinger, 1979); de obicei, studenţii iau decizii relationale 
importante cu cîteva săptămîni înainte de sflrşitul semestrului (Hill, Rubin şi Peplau, 1976); oamenii au anumite 
aşteptări cu privire la „momentul potrivit" în dezvoltarea unei relaţii, la care se acceptă diferite grade de activitate 
sexuală (Christopher şi Cate, 1985). Ca un exemplu diferit, relaţiile conţin deseori o presupunere mediatoare 
temporală conform căreia, în relaţiile dezvoltate, partenerii nu se răsplătesc imediat, ci echilibrează lucrurile de-a 
lungul întregii vieţi a relaţiei (c/. Mills şi Clark, 1982). Cu atît mai exigente sînt aşteptările părinţilor ca 
devotamentul fata de copiii lor să le fie răsplătit mai tîrziu, pe măsură ce înaintează în vîrstă. 

Aceste exemple confirmă, pe scurt, faptul că timpul afectează comportamentul relational într-un mod important, 
care nu ar trebui nici desconsiderat, nici ignorat, şi nici catalogat de cercetători drept o problemă tehnică de fia- 
bilitate. Timpul influenţează abordarea reală a relaţiilor prin faptul că permite forțelor culturale şi sociale 
(simboluri, credinţe) să afecteze comportamentul individual prin oferirea unui standard de referinţă pentru 
comportamentul relational. Noţiunea de competenţă în relaţii, de exemplu, presupune deseori implicit noţiunea 
de temporizare în reacţie (de exemplu, răspunsul imediat la o întrebare, şi nu după o pauză de 4 minute) sau de 
temporizare în comportament relativ la acţiunile partenerului (de exemplu, reacţia imediată la un salut, mai 
degrabă decît ignorarea lui sau ascultarea fără întreruperi a discursului unei alte persoane; Spitzberg şi Cupach, 
1985). 

Rolul variaţiei de comportament în relaţii. O a doua influenţă pe care timpul o exercită asupra relaţiilor se 
manifestă în variația comportamentului continuu, în Capitolul 2 am analizat o astfel de variabilitate numai prin 
prisma implicatiilor sale asupra modului în care oamenii se confruntă cu lumea înconjurătoare. Voi aprofunda 
această discuţie. Imaginati-va acum că variabi-litatea nu caracterizează experiența de viata în anasamblu, ci se 
aplică numai în mod specific la experienţa cu privire la comportamentul sau exprimarea partenerului vostru de 
relaţie. Partenerii nostri de relaţie sînt schimbători şi întru câtva inconsecventi de-a lungul timpului, ca şi noi. La 
fel ca noi, au îndoieli, toane, momente de anxietate şi de infumurare, regrete, nesigurante şi şovăieli. Astfel, 


sarcina unei persoane care observă un partener relational nu 
ÎNTÎLNIREA CU CELĂLALT 85 


este numai aceea de a detecta o trăsătură „de încredere" a celuilalt, ci şi de a identifica şi totodată de a interpreta 
anumite reacţii contrare aşteptărilor - cu alte cuvinte, de a şti cîte ceva din spectrul şi limitările individuale ale 
acelei persoane. Actorul David Niven (1974) a scris cîndva despre Errol Flynn că este o persoană absolut de 
încredere: te poţi baza întotdeauna pe faptul că te va dezamăgi! Pentru a putea face o astfel de glumă pe seama 
unui prieten, c persoană trebuie să recunoască anumite situaţii comportamentale specifice şi să le interpreteze ca 
pe un pattern semnificativ, în concordanţă cu ceea ce am discutat în Capitolul 2. 


Patternul general pe care un observator îl atribuie comportamentului unei alte persoane devine un context pentru 
interpretarea situaţiilor specifice, ca bază pentru înţelegerea comportamentului celuilalt şi a intelectului care îi 
guvernează acţiunile. O înţelegere cu adevărat profundă a intelectului celuilall vine numai din capacitatea de a 
recunoaşte şi „plasa" inconsecventele ir contextul unui model general atribuit anterior. Astfel de interpretări sini 
necesare pentru ca relaţiile să fie abordate în mod corespunzător de aceia care chiar realizează relationarea în 
circumstanţele variabile ale vieții zilnice. Astfel, observaţia lui Mead cu privire la timp şi context are un al doilea 
punct de relevanţă în ceea ce priveşte relaţiile: timpul ne permite să modelăm şi să organizăm informaţiile. 
Timpul ca transformator al experienţei relationale. Un al treilea punct de relevanţă a timpului este faptul că 
schimbă, maturizează şi atenuează interpretarea evenimentelor şi oamenilor. Fiind gînditori reflexivi, oamenii 
pot (ş desigur că şi fac acest lucru) regindi trecutul şi pot reorganiza planurile de viitor, în contextul relaţiilor, 
Harvey, Orbuch şi Weber (1992) au arătat cz persoanele îşi dedică o mare parte a energiilor lor personale şi 
relationale pentru a evoca experienţele trecute şi, astfel, pentru a reformula interpretările acelor experienţe, în 
urma unei astfel de reinterpretări, un prieten din trecut se va dovedi un ,,conspirator" (Jones şi Burdette, 1994). 
Modul în care sînt trata de către o persoană poate indica o afecţiune mai profundă decît am apreciat ev la început. 
După cum au arătat unii cercetători în teoria reducerii nesigurantei informaţia ulterioară (de exemplu, „Am o 
aventură") poate destabiliza aşteptă rile existente, poate accentua sau reduce nesiguranța (Berger, 1988; Planalp ş 
Honeycutt, 1985). Problema este totuşi că o astfel de destabilizare reprezinti un transformator pentru organizarea 
cunoştinţelor personale despre celălalt. 

Mai mult decît atît, multe dintre sentimentele vieţii reale acţionează c; motive pentru reflecţie şi reformulare a 

din viitor (Duck, 1992a). Regretul, remuşcarea, dezamăgirea, anxietatea, speranţa, iertarea şi aşteptările, de 
exemplu, reprezintă sentimente care realizează o legătură între două momente de timp (de exemplu, 
„dezamăgirea" descrie observaţia că speranţele care au fost create pentru un anumit eveniment din viitor nu 
s-au materializat, de fapt, atunci cînd evenimentul a avut loc în prezent). Convingerile cu privire la evoluţia 
unei relaţii sau la deznodamintul unei aventuri romantice se bazează de asemenea pe timp, fiind 
esențialmente experienţe de formulare şi reformulare trăite la momente diferite. 

în fine, deşi cercetătorii ataşamentului nu au reuşit să demonstreze fără putinţă de tăgadă legătura dintre 
experienţele primei copilării şi comportamentul relational al adultului (Bartholomew, 1993 ; Stafford şi 
Byers, 1993), există, în acest moment, dovezi în măsură să confirme faptul că amintirile din copilărie 
afectează categoric modul în care mamele îşi cresc proprii copii (Putallaz, Costanzo şi Klein, 1993). Acest 
fapt sugerează că paralelele recent studiate dintre relatările asupra modului de educare de către părinţi în 
copilărie şi experienţele romantice actuale din viaţa adultă ar putea fi rezultatul refor-mulării, de către 
persoana în cauză, a amintirilor din copilărie, într-un mod conform cu experienţa actuală a relaţiilor din 
viaţa adultă (Adler, 1929). însă, la fel cum adulţii îşi pot interpreta copilăria pentru a înţelege experienţele 
prezente (Stafford şi Byers, 1993), ei pot, la fel de bine, să-şi folosească sentimentele prezente pentru sine, 
pentru a interpreta amintirile din copilărie (Handel, 1993). 

Orice formă de reflecţie este deci o măsură a proceselor transformatoare menţionate în capitolul anterior: 
oamenii reflectează cu scopul de a elabora explicaţii funcţionale mai realiste sau de a învăţa, adică de a găsi 
semnificaţii pentru evenimentele din trecut, care pot fi utile în viitor. O observaţie esenţială este aceca că o 
astfel de semnificaţie este identificată ca model şi utilizată totodată drept context pentru o interpretare 
viitoare a unor acţiuni specifice (Capitolul 2). 

Dacă aceste contexte temporale sînt atît de importante pentru experiența relationala a unei persoane, atunci 
o înţelegere totală a proceselor relationale va include, mai devreme sau mai tîrziu, efectele acestor contexte. 
Cu toate acestea, principala observaţie pe care intentionez să o fac este aceea că astfel de influenţe sînt, 
totodată, prezente sub formă de cunoştinţe pentru persoanele care interpretează comportamentul celuilalt 
în relaţii. Mead ne-a îndemnat să urmărim efectele timpului asupra relaţiilor, deci asupra intelectelor, 
asupra înţelegerii de către noi a altor intelecte, precum şi asupra comportamentului social, în general. Ar 
trebui să ţinem seama de lecţia lui. 


Contextele lingvistice şi gindirea relationala 

Mai devreme am remarcat faptul că Mead recunoaşte importanţa limbajului şi a utilizării obişnuite de 
simboluri în comunicarea dintre parteneri, într-adevăr, teza lui se fundamentează pe recunoaşterea 
importanţei comunicării ca bază pentru conectarea gîndirii şi acţiunii. Discutia în schimb este înrădăcinată 
în modurile în care concepem limba şi o utilizăm pentru a descrie şi interpreta comportamentul altora. 
Limbajul, discuţia, comunicarea, şinele, societatea şi intelectul sînt strîns legate în concepţia lui Mead, ca şi 
în lucrarea de fata. Prin urmare, trebuie să analizăm limbajul mai atent din această perspectivă. 


Argumentatia de faţă dobindeste consistenţă o dată in plus datorită contribuţiei lui Kenneth Burke, 
teoretician al retoricii, critic literar şi de teatru şi observator al vieţii sociale umane. Burke a încercat să 
explice temele care apar in mod sistematic în literatura, artă, precum şi de-a lungul întregii vieţi. El a 
realizat acest lucru prin intermediul analizei limbajului şi utilizării de simboluri, care, la prima vedere, nu 
par a avea multe în comun cu relaţiile sau cu comportamentul indivizilor în relaţii, în realitate, analiza sa 
are mai multe în comun cu ambele: dacă se pot descoperi adevăruri generale despre limbaj, care, ca şi 
metafora, extind şi circumscriu deopotrivă modurile noastre de înţelegere a relaţiilor sau a celorlalţi, atunci 
astfel de adevăruri ar trebui să apară în teoriile noastre asupra relaţiilor. Lucrările lui Burke se referă la 
activităţile partenerilor relationali, în încercarea lor de a se înţelege reciproc, pentru că noi folosim în mod 
tipic limbajul pentru a gîndi, a descrie, a atribui şi a conversa cu ceilalți. Lucrările lui Burke constituie, de 
asemenea, o veritabilă sursă de inspiraţie cercetători, pe măsură ce aceştia încearcă la rîndul lor să 
înţeleagă, să caracterizeze, să descrie sau să scrie despre afectul, comportamentul şi cognitia în relaţii a 
subiecţilor (Dixson şi Duck, 1993). Din păcate, lucrările lui Burke, deşi sînt pline de analize remarcabile şi 
pătrunzătoare, sînt privite, de obicei, ca fiind la fel de obscure ca şi cele ale lui Mead. 

Burke a contribuit cu două teorii principale la realizarea argumentatiei de faţă: (a) el a arătat că limba 
engleză este structurată într-un fel anume care ne determină, în mod tipic, să ne concepem motivațiile în 
moduri specifice şi (b) el a propus ideea că persuasiunea nu operează (după cum a presupus toată lumea, de 
la Aristotel încoace) prin faptul că o persoană o obligă pe alta să adopte o opinie diferită asupra unui 
subiect decît cea avută anterior. Pentru Burke, persuasiunea are loc atunci cînd o persoană o determină pe 
alta să simtă că împreună împărtăşesc o anumită înţelegere a unui anumit lucru 88 RELAȚIILE 

sau au abordări substanţial similare în privința unui subiect. Pentru Burke persuasiunea este actul de creare a 
sentimentului de similitudine substanţială de valori între vorbitor şi ascultător, astfel încît ascultătorul se 
identifică cu vorbitorul şi imediat percepe un sentiment de înţelegere - o nouă perspectivă asupra problemei mai 
vechi. Prin identificare, cadrul de semnificaţie a unei alte persoane devine transparent, iar persoana devine uşor 
de înţeles deoarece ascultătorul găseşte o cale de a încadra gîndirea persoanei în propriile sale moduri de a gîndi. 
Burke a folosit, oarecum caracteristic, doi termeni întru citva speciali pentru aceste procese : identificare (ca mai 
sus) şi consubstantialitate, cu alte cuvinte conştientizarea faptului că împărtăşeşti puncte comune esenţiale cu o 
altă persoană. Cele două procese sînt fundamentale pentru influența socială. Ascultati discursurile politice şi veţi 
auzi în acelaşi moment cum vorbitorii încearcă să creeze o identitate fundamentală cu audiența lor: „Noi, 
americanii/democratii/republicanii/conservatorii/membrii comunităţii economice, credem în aceleaşi valori şi de 
aceea..." (vorbitorul numeşte în continuare propriile sale valori şi planuri). O astfel de identificare constituie baza 
pentru împărtăşirea sau consubstantialitatea de idealuri şi valori - sau, în termenii pe care i-am folosit pînă acum, 
o împărtăşire a sistemelor de semnificaţie prin întrepătrunderea intelectelor. Ceea ce vreau să spun este că o 
astfel de persuasiune are efect în discuţia relationala, ca şi în alte forme de adresare (vezi Capitolul 4), şi este 
întotdeauna, in mod inevitabil şi inextricabil, o parte a conversatiilor zilnice 

Retorica motivatiilor 

Burke, la fel ca numeroşi cercetători ai atribuirii de după el, era conştient de faptul că una dintre problemele 
centrale ale fiinţelor umane o constituie explicarea comportamentului celorlalți. Spre deosebire de alti specialişti 
care au căutat motivele în ceilalți, Burke s-a interesat de modul în care limbajul însuşi îi conduce, în mod 
automat, pe receptori să gîndească în termeni motivationali despre comportamentul altora - la fel cum metaforele 
continuă să ne conducă spre gîndirea asupra fenomenelor într-un mod foarte canalizat. Pentru Burke, cuvintele de 
acţiune maschează o implicatie motivationala sau intentionala greu de dirijat. Implicarea îi predispune 
(„extinde") pe utilizatorii de cuvinte să gindeasca mai întîi, în termenii ,,motivatiilor" şi apoi să înceapă să caute, 
să descopere, să găsească, să descrie şi să aplice astfel de motivații. Altfel spus, imediat ce numim ceva, ni se 
pare că acel lucru există. Eu simt deci trebuie să am sentimente; eu spun că eşti introvertit, deci această trăsătură 

trebuie să se regăsească implicit în tine mai degrabă decît în afirmațiile mele despre tine. Prin contrast, pentru 
Burke, descrierea comportamentului celuilalt în termeni motivationali nu este o consecinţă a motivatiilor sale ca 
atare, ci a sistemului nostru lingvistic, în mod surprinzător, George Kelly credea, de asemenea, că majoritatea 
descrierilor motivationale vine din mentalitatile specifice receptorului, mai degrabă decît să existe în 
comportamentul celui în cauză. De exemplu, Kelly (1969a) a observat că: 

„Orice persoană încearcă să comunice neliniştea sa în termeni care au sens pentru el, dar nu neapărat în termeni care au 
sens pentru alţii sau pentru persoana căreia i se adresează. [...] Acelaşi lucru se petrece cu toţi termenii motivaţionali - 
ei îşi pierd valoarea descriptivă atunci cînd cineva devine apropiat cu lucrurile care se întîmplă în lumea altei persoane" 
(p. 58). 

Gramatica motivatiilor 


Ce elemente putem folosi dacă dorim să ,,explicam" sau să lămurim ceva? Teoria clasică a atribuirii (Kelley, 
1967) ne oferă trei termeni: Persoana, Situaţia şi Tranzitoriul. Totuşi, Burke a mers mai departe, din mai multe 
puncte de vedere, în primul rînd, el a observat că există mai mult de trei componente care trebuie analizate în 
explicarea sau lămurirea oricărui lucru care implică oamenii: (1) ce s-a făcut (act), (2) cine a făcut acel lucru 
(agent - corespunde Persoanei din teoria atribuirii), (3) unde a fost făcut acel lucru (scena - corespunde Situatiei 
din teoria atribuirii), (4) cum a fost făcut (agenția), (5) cu ce tel a fost făcut (scop). Aceşti cinci termeni sînt 
cunoscuţi ca formînd ,,cvintetul dramatic" al lui Burke. (El a adăugat mai tîrziu un al şaselea termen, atitudinei 
sau „motivaţia incipientă", termen care semnifică esențialmente acelaşi lucru cu termenul de „extindere", în 
sensul in care l-am folosit eu. O dată ce începem să descriem acţiunea unei persoane, cu greu putem rezista 
tentatiei de a introduce o serie de alti termeni pentru acţiuni implicaţi de alegerea în sine a cuvintelor care să 
caracterizeze prima acţiune.) într-o definiţie formală, actul este orice verb care are conotaţii de conştientă şi scop; 
scena este situaţia în care apare actul; agentul este persoana care realizează acel act; agenţia este instrumentul 
(instrumentele) folosit de agent pentru realizarea actului; scopul este intenţia care aparent se află în spatele 
actului sau țelul ultim urmărit de agent (Burke, 1945/1969). 

Burke a mai făcut trei observaţii: (1) alegerea termenilor pe care cade accentul nu este determinată sau dictată de 


comportamentul investigat, ci este realizată de observatorul/persoana care explică, ca o perspectivă pentru 90 

explicarea sau prezentarea oricărui lucru (dacă eu te numesc introvertit, acest lucru se datorează faptului că 
mă ajută să-mi explic comportamentul tău, nu pentru că tu chiar eşti un introvertit). (2) Selectarea unui 
singur termen explicativ este, de fapt, rară. Mult mai des sînt aleşi şi asociaţi implicit doi sau trei termeni. 
Acest lucru înseamnă că selectarea unui anumit termen este cel mai adesea automată, inconştientă, însoţită 
inevitabil de selectarea unui alt termen sau contrastată cu alt termen, în aceeaşi manieră deductivă în care 
metafora ne conduce către un nou cadru de referinţă. Astfel, noi alegem de multe ori ,,cine-unde" (sau 
persoana-situaţia, în termenii teoriei atribuirii) ca o pereche conectată de termeni şi îi considerăm ca fiind 
împreună baza prezentării noastre, şi nu fiecare luat separat. (3) De fapt, multe dintre implicaţiile care sînt 
extrase din asociere nu sînt derivate empiric, ci sînt determinate de însăşi structura limbii. De exemplu, 
dacă eu aleg ,,cine-unde" ca fiind baza explicatiej sau prezentării mele, atunci eu voi scoate în relief 
aspectele acelei persoane care sînt în concordanţă cu situaţia şi voi ignora alte aspecte ale acelei persoane 
care nu par a fi în concordanţă, în această ipoteză, selectarea termenilor pentru explicarea 
comportamentului altora este un exemplu specific pentru observaţia generală pe care o fac în această carte, 
şi anume faptul că termenii unui vorbitor reprezintă o decizie luată de vorbitor şi în acelaşi timp constrîng 
şi circumscriu oportunităţile ulterioare de discurs ale vorbitorului. Termenii sînt relevanti în ceea ce 
priveşte vorbitorul, nu neapărat în privinţa lucrului descris de vorbitor, ei reprezentînd viziuni şi 
perspective. 

O retorică a deductiei 

Burke a mai făcut unele remarce pe marginea acestei ultime observaţii importante : termenii descriptivi 
sînt, de cele mai multe ori, juxtapusi în ,,raporturi" unul fata de celălalt (de obicei perechi), iar aceste 
raporturi încadrează modurile noastre de gîndire. Ele nu sînt neutre din punct de vedere deductiv; altfel 
spus, folosirea oricărei perechi particulare de termeni ne predispune la gîndirea unor anumite relaţii 
utilizăm un raport agent-scenă, ne vom gîndi inevitabil la tipuri de locuri potrivite cu tipuri de agenţi - nu 
putem să nu facem acest lucru, deoarece alegerea iniţială a cadrelor (,,agent--scena") ne predispune sa 
gîndim în acest fel. Burke a folosit mai multe exemple din literatură, unul dintre acestea fiind următorul: 
„aceşti arabi printre care s-a născut Mohamed sînt, cu siguranţă, nişte oameni de seamă, însăşi tara lor este 


de seamă; locul potrivit pentru un astfel de popor... 

O astfel de tara este potrivită pentru un popor de oameni iuți de mînă şi cu inimi largi" (Carlyle, citat în 
Burke, 1945/1969, pp. 7-8). Asocierea caracterelor localnicilor direct cu caracteristicile scenei sau locației 
lor pare a fi o comparaţie naturală, dar, de fapt, comparatia se realizează prin procesul descris în Capitolul 1: 
deducție, extindere şi „trecere mai departe de dat". Un alt tip de exemplu este raportul agent-act: „Oamenii 
buni [agenţi] fac lucruri bune [acte]". Atunci, în explicarea celor întîmplate, noi nu ne mai obosim să ne 
gîndim la scena în care au apărut aceste acte, deoarece primul gînd care ne-a venit în minte a fost acela că 
avem de-a face cu un anumit tip de agent şi că astfel de agenţi realizează anumite tipuri de acte. Dacă 
„această persoană este o persoană bună”, rezultă că actele acelei persoane vor fi în primul rînd bune şi că 
sînt explicate în ansamblu de bunătate. „Prietenii [agenţi] nu-şi lasă [act] prietenii să conducă sub influenţa 
alcoolului” este un alt exemplu al acestui raport. Prin concentrarea implicită asupra unui cadru de raport, 


care este dirijat de agent, începem să gîndim prin prisma caracteristicilor personale şi, apoi, a actelor 
potrivite pentru acele caracteristici personale. De exemplu, o persoană ar putea să o acuze pe alta prin 
intermediul unei definiţii a agentului, cum se întîmplă în afirmaţia: „prietenii nu se poartă aşa, deci tu nu 
eşti cu adevărat prietenul meu". Un astfel de vorbitor ar putea folosi, apoi, această afirmaţie ca bază pentru 
interpretarea adevăratei lipse de responsabilitate pentru relaţie a celeilalte persoane, declarînd relaţia 
compromisă şi, astfel, încheind-o. 

Acelaşi tip de principiu operează şi în cazul raportului scenă-act. Scena este pregătită pentru anumite tipuri 
de acte, prin cadrul selectat iniţial. De exemplu, prin definirea situaţiilor ca fiind urgente (scenă), 
politicienii justifică luarea de măsuri neobişnuite (acte). Familiara lamentare că „la vremuri grele trebuie 
luate măsuri grele" reprezintă un raport scenă-act, care ne conduce în mod natural de la primul termen 
(scenă [grea]) să ne aşteptăm la anumite tipuri de consecinţe (acte [grele]) mai mult sau mai putin 
inevitabile. Noi nu gîndim că „Acestea sînt vremuri grele, deci haideţi să ignorăm implicaţiile acestei 
caracteristici a vremurilor" sau „acestea sînt vremuri grele, dar haideţi să nu ne gîndim la asta acum". 
Importanta analiză a lui Burke se referă la faptul că alegerea termenilor în care ne gîndim la un anumit 
subiect este o decizie luată de vorbitor într-un anumit context retoric. Această decizie atrage după sine alte 
presupuneri şi terminologii care conduc vorbitorul şi audiența în anumite direcţii, la fel cum fac metaforele. 
De fapt, această implicatie este, în linii mari, ceea ce Burke a numit „atitudine" sau acţiune incipientă. 
Alegerea termenilor duce direct la încadrarea restului gîndirii noastre asupra problemei, persoanei sau 

relevanţă. Astfel, percepţia şi interpretarea comportamentului relational sînt influențate partial de 
raporturile scenă-act sau agent-act, care sînt alese de receptor pentru gîndirea asupra problemei, persoanei 
sau relaţiei. Pentru Burke, nu numai structura „lumii reale", ci mai ales structura limbajului ne influenţează 
modul de gîndire, o dată ce vorbitorul alege un cadru de gîndire. Pentru el, chiar şi percepţia de către noi a 
cauzei şi efectului este dirijată de structura limbajului şi de intelect, şi nu de relaţiile intrinsece lumii reale. 
Un exemplu pentru o astfel de încadrare este oferit de articolul lui Surra (1987), în care indivizii care şi-au 
autodefinit relaţiile ca fiind „apropiate şi personale" (o scenă) au descoperit că relaţia lor era condusă de 
forte diadice de apropiere şi personale (agenţi), şi nu de forte situationale. într-un fel, acest rezultat este o 
circularitate, despre care Burke ar afirma că este încadrată de limbaj şi că nu aduce informaţii despre nimic 
altceva; o dată ce indivizii decid să-şi descrie relaţia ca fiind apropiată şi personală, atunci ar fi ridicol şi 
nepotrivit ca ei să-şi explice circumstanţele altfel decît în termeni relationali diadici, de apropiere şi 
personali. 

Discutia de mai sus ne conduce astfel într-un punct în care vedem „cauzele" personale ca fiind partial 
deductii bazate pe limbaj. Dar, în relaţii, o descriere a cauzelor interpersonale necesită acordul ambilor 
parteneri la acelaşi nivel. Astfel, noţiunea lui Burke de consubstanţialitate este foarte importantă - dar ea ne 
cere să regîndim procesele relationale prin prisma interacțiunii asupra cauzelor şi interpretării acordului 
asupra lor. Cum îşi formează indivizii impresiile că sînt de acord asupra cauzelor sau că se înţeleg reciproc 
9 

Gruparea deductiilor şi stabilirea cadrelor 

Orice încercare de a explica gîndurile şi comportamentele altora începe din afară şi se realizează prin 
intermediul categoriilor sau motivaţiilor generale. Astfel de încercări iniţiale de a înţelege vor fi modelate 
de faptul că noi gindim prin limbaj, iar limbajul nostru conţine deductii, scene şi cadre, la fel ca metaforele. 
Forma lingvistică şi contextul social operează conjugat, pentru a circumscrie şi extinde gîndirea noastră 
asupra altor intelecte. 

O astfel de observaţie reprezintă în esenţă un nou mod de a reflecta asupra problemelor enunțate în 
Capitolele 1 şi 2, cu privire la viziunea observatorilor şi la modurile în care aceste puncte de plecare 
„fixează" interpretările observatorilor cu privire la evenimentele ulterioare, în Capitolul 1, am formulat 
această observaţie în legătură cu modurile în care metaforele despre relaţii ne influenţează negativ gîndirea; 
în Capitolul 2, am plasat aceeaşi idee de bază 

în contextul opţiunilor zilnice ale individului. Aici reiau aceeaşi idee din perspectiva naturii limbajului, a 
utilizării lui în conversațiile zilnice, precum şi a faptului că, în procesul de cunoaştere a unei alte persoane, 
trecem de la categorii largi la interpretări fine cu privire la sistemul de semnificaţii personale ale celuilalt, 
în toate aceste cazuri, este vorba despre acelaşi proces psihologic, care depinde de uşurinţa cu care 
receptorii clasifică grupurile de evenimente şi „trec mai departe" de individualitatea acestor evenimente, fie 
prin aplicarea unui stereotip de grup, fie prin presupunerea similitudinii dintre sine şi celălalt. 


Deşi recunoaşterea celuilalt ca membru al unei anumite clase sau al unui anumit grup (de exemplu, un 
victorian) poate fi folositoare, nu este aproape niciodată adevărat că membrii unei anumite clase de indivizi 
acţionează exact în acelaşi mod sau că au caracteristici identice, sau, mai ales, că toate popoarele acţionează 
invariabil de-a lungul timpului sau al contextelor. De exemplu, nu toţi victorienii erau la fel. Nici chiar toţi 
englezii din perioada domniei Regelui Edward al VII-lea nu erau la fel (deşi erau diferiţi de victorieni). în 
ziua dinaintea morţii Reginei Victoria, nu toţi oamenii erau reţinuţi, conservatori, pudici şi severi, şi nu toţi 
aveau huse speciale pentru acoperirea pianului, pentru ca nu cumva imaginea picioarelor de lemn să 
funcţioneze ca metaforă pentru alte picioare goale şi să producă, astfel, supraexcitare. Iar în ziua în care 
Regele Edward al VII-lea a venit la tron, nu s-au transformat toţi brusc într-un grup vesel şi exuberant de 
indivizi relaxaţi, plimbindu-se prin parcuri în după-amiezele de duminică şi simțindu-se minunat, după cum 
ne sugerează stereotipurile. 

A recunoaşte unei persoane calitatea de membru al unei anumite clase sau grup înseamnă a cunoaşte numai 
o mică parte dintre calităţile ei, deşi receptorii deseori nu se retin şi acţionează, de multe ori, ca şi cum ar 
deţine cunoştinţe personalizate, şi nu generale (Billig, 1976). Oricum, în primele zile ale unei relaţii, noi nu 
ştim detalii importante şi specifice, care să caracterizeze persoana în mod individual. Deşi apartenenţa la o 
clasă oferă anumite indicii contextuale despre o persoană, rareori se întîmplă ca ea să ofere - cel puţin la 
început -importante dovezi specifice şi personale, care să constituie baza unei relaţii interpersonale. într- 
adevăr, este la fel de adevărat că, deşi latura majoritară a comportamentului unei persoane îi este 
caracteristică, de-a lungul timpului pot fi observate multe exemple de inconsecventa - momente de 
originalitate, ocazii surprinzătoare, apariţii ale unor schimbări sau diferențe. Astfel, actorii sociali au sarcini 
mari în ceea ce priveşte diferenţierea experienţelor, prietenilor şi persoanelor cunoscute lor. O iniţiativă 
majoră în privinţa intilnirii unui alt intelect individual este de a-i descoperi limitele şi variabilitatea şi de a 

diferenţia acel intelect particular de altele pe care persoana le-a întîlnit (precum şi de cel propriu). 
Cercetarea relaţiilor interpersonale nu a reuşit, pînă acum, să garanteze o astfel de diferenţiere a 
partenerilor, deoarece ne-am concentrat pe problema, la fel de importantă, a găsirii modurilor comune de 
reacţie şi răspuns fata de alţii (cum ar fi efectele generale ale atracției sau modurile tipice în care se 
dezvoltă prieteniile). Cunoaşterea altora în viata reală însă este o chestiune personală şi contextualizată, dar 
şi comună şi umană - la fel ca găsirea valorii exacte a unui dolar sau a unui sărut într-o anumită ocazie. 
Pentru a reformula observaţia cu privire la stereotipuri prezentată mai sus în termenii lui Burke, cu cit 
cineva ştie mai puţin despre o anumită persoană ca individ, cu atît este mai puţin probabil ca acea persoană 
să deţină explicaţii „agent" bine individualizate pentru comportamentul celei de-a doua persoane, explicaţii 
care ar putea identifica variabilitatile şi centrele stilistice (adică este cu atît mai putin probabil ca acea 
persoană să poată explica comportamentul celei de-a doua persoane prin prisma caracteristicilor particulare 
ale reacţiilor persoanei la situaţii specifice). Dacă nu cunoşti indivizii ca indivizi, comportamentul lor poate 
fi rareori explicat corect prin analize individuale; în aceeaşi măsură nu poate fi explicat modul în care 
„scena'Vsituaţia poate afecta comportamentul individului, în acest caz, trebuie să ne concentrăm, în schimb, 
pe explicaţiile generale agent/persoană, după cum ne sugerează teoriile personalităţii implicite. Un exemplu 
clasic este eroarea fundamentală de atribuire (Ross, 1977), care arată că observatorii tind să generalizeze cu 
privire la caracterul actorului pe baza unui singur exemplu de comportament; cu alte cuvinte, „Am văzut ce 
ai făcut şi presupun că toate celelalte acţiuni ale tale vor fi similare sau în concordanţă cu aceasta". Ca un 
alt exemplu, este mai probabil ca cineva să folosească descrieri stereotip ale agenţilor pe care nu îi cunoaşte 
bine (de exemplu, să afirme că „Toţi indivizii din această clasă sau grup acţionează în acest mod. De aceea 
ei sînt aşa" sau „în acea scena/situatie majoritatea ar acţiona asa"). Se pot folosi explicaţii de agent net 
diferenţiate atunci cînd cineva cunoaşte persoana mai bine şi deţine, astfel, un volum mai mare de 
cunoştinţe despre modul în care persoana s-a comportat în situaţii (scene) anterioare comparabile (Dixson 
şi Duck, 1993). 

Termenii cvintetului lui Burke nu sînt universal valabili şi nu se aplică tuturor în egală măsură, nici măcar 
aceleiaşi persoane în diferite momente ale relaţiei - o reafirmare a efectelor timpului ca un context pentru 
comportamentul şi explicaţia relationale. Cercetătorii au greşit citeodata - ca şi partenerii relationali - 


presupunînd că acelaşi proces poate fi folosit pentru a înţelege pe 

cineva în orice moment de timp, indiferent de trecerea timpului şi de influenţa sa asupra interpretării 
evenimentelor. 


Modul în care observatorii îşi extind deductiile despre persoane stereotip este un alt exemplu al procesului 
de „extindere" discutat în Capitolul 1. Extinderea realizată prin stereotipizare este derivată esenţial din 
percepții ale „similitudinii" dintre un individ şi o clasă. ,,Similitudinea", în sens larg, este ea însăşi un 
indicator al mai multor exemple de extindere în comportamentul relational uman, dar toate extinderile sînt 
exemple ale căutării de către oameni a semnificației şi interpretării prin trecerea mai departe de ceea ce 
apare in mod direct în percepțiile lor. De exemplu, azi-dimineaţă am văzut la televizor un părinte 
deznădăjduit, care întreba: „Ce fel de om ar putea face aşa ceva unui copil mic?", în mod evident, o dată cu 
înfăptuirea unui prejudiciu, autorul acestuia devine „un anume fel de om", deci mai mult decît un simplu 
executant. Prin prisma argumentelor anterioare, caracterul general este atribuit de extinderea de la o acţiune 
la un caracter, care pregăteşte scena pentru relationarea cu cealaltă persoană în termenii caracterului 
respectiv. Astfel, extinderea de la o acţiune la un caracter este un mod de a crea raportul ulterior scenă- 
agent. Ca un alt exemplu, Vanzetti, Notarius şi NeeSmith (1992) au arătat că uneori partenerii unui cuplu 
tind să generalizeze aşteptările reciproce şi să realizeze judecăţi caracterologice despre comportamentul 
celuilalt chiar şi atunci cînd sînt martori la o unică manifestare a respectivului comportament. Partenerii 
unei căsătorii eficiente (aceia ce nutresc o încredere absolută în capacitatea d iade i de a rezolva cu succes 
problemele relationale) au şanse mai mari decît cei ai uneia într-un anumit sens eşuate de a face o atribuire 
pozitivă a caracterelor pentru a explica comportamentele specifice pe care le percep ca pozitive atunci cînd 
se aşteaptă la expunerea unui comportament negativ. Soții din căsătoria „eşuată" realizează atribuiri 
caracterologice negative, indiferent dacă se aşteptau sau nu la un comportament negativ. Pe scurt, soţii 
dintr-o căsătorie cu probleme se aşteaptă la mai multe exemple de comportament negativ şi mai puţine de 
comportament pozitiv din partea partenerilor lor decît soţii dintr-o căsătorie fericită, chiar dacă partenerii 
intenţionează ca anumite comportamente ale lor să genereze sentimente pozitive (Vanzetti et al., 1992). In 
termenii pe care îi folosesc aici, o persoană nefericită realizează extinderea de la exemple specifice de 
comportament, prin adăugarea unei conotaţii negative şi, totodată, prin aşezarea, de la început, a noului 
exemplu de comportament într-un mulaj negativ. Ne putem aştepta la faptul că relatarea unor exemple de 
comportament de către un sot/o soţie nefericit(ă), prin comparaţie cu o persoană fericită, este de mult mai 

negative, limbaj negativ, comunicare non-verbală negativă, precum şi de semne generale ale unui mod 
predominant negativ de a privi lumea şi de a o explica sau reacţiona la ea din punct de vedere 
comportamental, într-adevăr, un stil de percepţie (sau orice alt stil) negativ este, de fapt, o tendinţă de a 
vedea, în primul rînd, similitudinile (negative) dintre lucruri acolo unde alti indivizi (non-negativisti) nu 
văd nici o similitudine. Reformulînd în termenii pe care i-am folosit în acest capitol, persoana 
contextualizează comportamentul celuilalt prin perceperea unui model negativ, creează acest lucru ca pe o 
scenă pentru interpretarea agentului şi apoi relationeaza cu celălalt într-un mod care confirmă, testează sau 
presupune această interpretare. 

Pentru a oferi un al treilea exemplu, Mieii (1987) sugera că există o probabilitate mult mai mare ca indivizii 
să se lase influenţat de un efect produs de un eveniment recent şi să „extindă" începînd cu ultimele trei zile 
ale experienţei lor relationale în descrierea viitorului ei probabil, decît să admită în calcul întreg istoricul 
relaţiei. Autoarea a arătat că subiecţii extrapolau experienţele lor recente, ca şi cum acestea se constituiau 
într-un model inexorabil de comportament; subiecţii nu recunoşteau adevărul fundamental conform căruia 
viaţa este oricum variabilă! Oamenii tind să-şi proiecteze viitorul pe baza unei similitudini sau model în 
experienţele trecute (Capitolul 2). Reformulînd observaţia în termenii pe care i-am folosit în acest capitol, 
prin proiectarea unui viitor similar trecutului, indivizii îşi pot structura experienţele relationale prin crearea 
unui raport scenă-act. 

în acelaşi fel, duşmanii se aşteaptă reciproc să acţioneze în moduri ostile, similare cu cele la care aparent 
luaseră parte anterior (Wiseman, 1989). Persoanele care dispretuiesc se aşteaptă ca persoanele dispretuite să 
continue să facă lucruri la fel de demne de dispreţ (Shoenewolf, 1991). Se aşteaptă ca oamenii caracterizați 
într-un anumit mod (prieteni, timizi, neserioşi, paranoici, seducători etc.) să continue să se comporte în 
moduri similare (în concordanţă) cu ceea ce a determinat iniţial primirea respectivei etichete. La fel, 
conceptele de personalitate duc la un astfel de mod de gîndire, şi acelaşi lucru se întîmplă şi cu eticheta 
incapacității. Acelaşi lucru se aplică în cazul primei impresii sau al atracției la prima vedere; şi aici, mintea 
receptorului se „fixează" pe cele dinţii acţiuni, calităţi şi caracteristici observate şi, de aici, orice acţiune 
ulterioară intra automat în cadrele prestabilite de pozitivitate (cu alte cuvinte, se repetă greşeala enunțată 
anterior, omitindu-se nestatornicia fiinţei umane şi asteptindu-se un comportament consecvent din partea 
celorlalți). Deoarece am scris deja despre raporturile scenă-act şi agent-act, e inutil să mai adaug că aceste 
trei funcţii ale rationamentului asupra similitudinii sînt exemple ale operării cu astfel de raporturi. 

Aceste exemple ajută la stabilirea rolului jucat de grupurile formate pe baza unei similitudini percepute 
între persoane şi o anumită categorie, sau între o acţiune şi o categorie de acţiuni. Fiecare caz constituie o 
confirmare a faptului că extinderea prin similitudine contribuie la ameliorarea relaţiilor sociale, facilitînd 
înţelegerea comportamentului, stilului şi sistemului de semnificaţii caracteristice celuilalt în termenii unei 
scene de ansamblu. O astfel de extindere creează probabil alte efecte sociale, deoarece încurajează apariţia 
unor consecinţe în plan conversational: o persoană va discuta cu alta în contextul unor scene create exact în 
maniera de mai sus. 

O scurtă recapitulare 

înainte de a trece mai departe, voi reformula punctele-cheie pentru următorul pas al argumentatiei. 
Persoanele implicate într-o relaţie încearcă să se înţeleagă reciproc mai întîi în termeni generali şi să 
înţeleagă motivul în virtutea căruia celălalt s-a comportat într-un anumit fel într-un context dat. Pentru a 
realiza acest lucru, indivizii utilizează o terminologie motivationala contextualizată, care este integrată în 
sistemul nostru lingvistic, şi realizează proiecţii dincolo de observabil (,,extinderi"). Noţiunea de intenţie 
este [adînc] înrădăcinată în limbajul descriptiv utilizat pentru a evalua comportamentul şi cuvintele altor 
persoane, astfel încît se pare că înţelegem, într-adevăr, psihologia cuiva atunci cînd utilizăm aceşti termeni. 
Căutarea intenţiei reprezintă o parte integrantă a arsenalului pentru evaluarea şi realizarea unei hărţi a 
intelectului celuilalt. Deoarece opiniile persoanelor asupra lumii pot fi construite diferit (Capitolul 2), în 
încercarea de a înţelege intelectul celuilalt contează gradul în care cineva este dispus să acţioneze, în mod 
extensiv, pentru a înţelege cadrul general de semnificaţie în cadrul căruia operează amindoi. 

O observaţie crucială pentru argumentatia mea este că procesul nu se opreşte aici. Pe măsură ce relaţiile 
evoluează, partenerii evoluează spre un alt mod de cunoaştere reciprocă: cunoaşterea celuilalt în termenii 
săi proprii. Cu alte cuvinte, comprehensiunea unui intelect nu este numai o funcţie a experienţei (în sensul 
de „capital de timp") într-o relaţie cu o persoană şi nici a aplicării descrierilor sau atribuirilor cu privire la 
comportamentul acelei persoane. Comprehensiunea depinde de experienţa (în sensul de ,,invatarii") cu 
privire la modul în care o persoană intervine asupra lumii. 

Astfel, cunoştinţele referitoare la intelectul celuilalt trebuie să se fundamenteze pe conştientizarea deciziilor 
pe care acea persoană le ia şi pe dimensiunile între care se încadrează aceste decizii. Sarcina 


observatorului/partenerului relational în înţelegerea intelectului celuilalt este de a deveni conştient de 

contrastele care reliefează preocupările centrale ale persoanei în teoriile sale asupra lumii. Sarcina de a 
interpreta cadrele de referinţă ale gîndirii celuilalt nu este deloc aceeaşi problemă cu aceea de a justifica 
ratiunile comportamentului unei persoane, în sensul limitat în care teoria atribuirii încearcă să explice 
,cauzele". Indiferent dacă individul ca atare conştientizează sau nu, înţelegerea unui alt intelect reprezintă, 
parţial, activitatea de interpretarea termenilor şi deciziilor prin care acesta operează, şi nu numai a 
termenilor prin care poate fi descris din exterior. După cum susţine şi Billig (1987), afirmaţiile trebuie să 
fie înţelese, mai degrabă, în contextul altor decizii şi dileme cu care se confruntă persoana în cauză. 

în mod clar, o astfel de comprehensiune este facilitată de o înţelegere personală şi contextualizată a 
modurilor indivizilor de a se comporta şi de a gîndi, înţelegere obţinută prin observare, discuţie, 
conversaţie, reflecţie şi interacţiune (Berger şi Bradac, 1982). Comprehensiunea este totodată influenţată de 
gradul în care o persoană poate împărtăşi cu o altă persoană aceeaşi viziune sau poate extrapola, pornind de 
la enunturi singulare, cadrele de referință mai largi prin intermediul cărora lucrează cealaltă persoană. Inter- 
pretarea este, de asemenea, facilitată de influențarea gîndirii celuilalt, spre a deveni mai apropiată de a sa. 
Procesul de acumulare a cunoştinţelor cu privire la intelectul şi geografia mentală a celuilalt a fost studiat în 
amanuntime (de exemplu, Berger, 1988; Berger şi Bradac, 1982; Planalp şi Garvin-Doxas, 1994). Mai 
precis, procesul are loc fără întrerupere de-a lungul relaţiei, pe multiple niveluri. El reprezintă, de 
asemenea, o combinaţie de cunoştinţe articulate şi nearticulate, încercăm să îi înţelegem pe ceilalţi suficient 
de bine cît pentru a obţine informaţii satisfăcătoare şi adecvate, dar nu procedăm identic pentru fiecare 
relaţie în parte. Partenerii caută să descopere în semnificaţiile altora aspecte diferite în circumstanţe diferite 
de timp, aspirînd la mai mult decît o înţelegere globală, care să fie valabilă pentru totdeauna. Dezvoltarea 
acestui punct crucial pentru relaţii ne conduce înapoi la lucrările lui George Kelly. 


Interpretarea şi relationarea 
Mead ne învaţă cum operează anumite contexte temporale în viaţa reală, conferind semnificaţie unor 
evenimente şi interpretări altfel ambigue sau nesigure. Burke ne arată în ce manieră o încercare de a 


interpreta comportamentul altora poate să ne conducă, în mod natural, la utilizarea unui limbaj care să ne 

concentreze atenția asupra motivelor. Kelly ne poate fi de folos în dezvoltarea acestor linii de raționament; 
el arată în ce măsură interpretarea noastră asupra celorlalți, a motivatiilor lor şi a propriei persoane ne 
influenţează direct abilitatea de a relationa la diferite niveluri. 

Cadre de interpretare 

in mod clar, simpla juxtapunere a sistemelor cognitive a două persoane - chiar dacă ele sînt consubstantiale 
- nu înseamnă, în mod automat, că indivizii reuşesc să se înţeleagă, nici că ei acordă aceleaşi ponderi şi 
semnificaţii fenomenelor pe care le interpretează (Dixson şi Duck, 1993). O astfel de comprehensiune este 
stabilită prin (1) cunoaşterea propriului intelect (dacă nu urmăm vechiul dicton grecesc ,,Cunoaste-te pe 
tine însuţi", atunci cum putem vedea că altcineva se aseamănă cu noi ?); (2) cunoaşterea intelectului 
celuilalt; (3) o combinaţie de interacţiune (şi indiciile pe care aceasta le oferă despre intelectul celuilalt) şi 
interpretare, în timp ce Mead subliniază importanţa interacțiunii cu alte intelecte (şi chiar cu propriul 
intelect, interacţiune căreia Mead îi atribuia un pronunţat caracter social, chiar şi atunci cînd cineva 
vorbeşte singur!), Kelly se concentrează asupra interpretării unei persoane de către un interpret, prin 
observaţie. Ambele poziţii au condus în linii mari la o aceeaşi concluzie, dată fiind insistența cu care Kelly 
a susținut că comportamentul reprezintă concretizarea în practică a interpretărilor, explicatiilor şi ipotezelor 
specifice unei persoane. 

Kelly a insistat asupra faptului că există două niveluri de înţelegere a celuilalt, un nivel care îl tratează ca 
pe un obiect, pentru noi, în calitate de observatori (vezi mai sus), iar altul care încearcă să pătrundă 
psihologia sa şi să înţeleagă cum percepe el însuşi circumstanţele în care se află (vezi mai jos). Kelly 
(1969a) a remarcat că: 

„Ar fi o idee bună să identificăm două niveluri de interpretare. Primul s-ar ocupa de evenimente şi de [persoane] 
tratate ca evenimente. Prin aceasta vreau să spun că noi am interpreta mai curînd comportamentul [persoanelor], 
şi nu concepţiile lor. O altă persoană ar fi pur şi simplu un alt obiect pe orizontul nostru... Dar să presupunem că 
ar exista şi un al doilea nivel de interpretare. Acesta s-ar ocupa de interpretarea interpretărilor altor [oameni], în 
loc să căutăm sensul nostru în ceea ce au făcut alţii, noi am încerca să înțelegem ce sens au dat ei lucrurilor pe 
care le-au făcut, în loc să punem cap la cap evenimentele din viaţa lor în modul cel mai parcimonios din punct de 
vedere ştiinţific, noi ne-am întreba cum realizează ei înşişi acest lucru, indiferent dacă schemele lor ar fi 
parcimonioase sau nu" (p. 203). 100 

Această observaţie marchează un moment crucial în argumentatia cărţii, cu implicaţii foarte importante 
pentru modul în care noi înţelegem relaţiile şi capacitatea oamenilor de a aborda relaţiile cu ceilalți. 
Empatia sau intersubiec-tivitatea depind de termenii în care îl percepem pe celălalt; cu alte cuvinte, 
intersubiectivitatea nu constă în considerarea modului în care eu m-aş simţi dacă experienţa ta, X, mi s-ar fi 
întîmplat mie, ci în considerarea modului in care te simți tu cînd ti se întîmplă X. 

Pentru Kelly, abilitatea unei persoane de a manifesta un comportament social fata de o alta este definită, 
limitată şi circumscrisă de comprehensiunea reciprocă a sistemelor lor de semnificaţii. Altfel spus, natura 
relaţiei între două persoane depinde de gradul în care ele îşi interpretează sau înţeleg reciproc modul de 
gîndire. Kelly (1955) a formulat acest lucru astfel: Rolul pe care îl poate juca un individ în procesele 
sociale care implică un altul depinde de măsura în care el interpretează fiecare proces de interpretare a 
celuilalt. Termenii-cheie aici sînt „a juca un rol într-un proces social care implică o altă persoană" şi „în 
măsura în care" (Duck, 1982a, 1983), iar restul capitolului clarifică această importanţă. 

Trebuie remarcată mai ales importanţa sugestiei lui Kelly conform căreia gradul de înţelegere a unei 
persoane de către o alta nu este neapărat echivalent în ambele sensuri, acest lucru fiind, de obicei, trecut cu 
vederea în analizele tradiţionale ale proceselor relationale. Din această cauză, nătărăul şi escrocul (care se 
înţeleg reciproc în diferite grade) se află, de fapt, în relaţii diferite unul cu altul, deşi ei sînt prezenţi la 
aceeaşi întîlnire fizică. Aceeaşi asimetrie de înţelegere apare în cazul majorităţii interacțiunilor dintre adulți 
şi copii (şi, ca o observaţie interesantă, şi în cazul interacțiunilor dintre experimentatori şi subiecţii lor, 
după cum susţin primii). De asemenea, una dintre problemele cu care se confruntă adolescenţii şi părinţii 
este aceea că adolescenţii încep să-şi înțeleagă părinţii mai bine ca înainte, în timp ce părinţii cred că încă îl 


mai înţeleg pe adolescent la fel de bine cum îl înțelegeau pe copil (Rawlins, 1992; Rawlins şi Holl, 1988 ; 
Stafford şi Byers, 1993). 

în măsura în care alti cercetători ai relaţiilor interpersonale presupun că „o relaţie" reprezintă întotdeauna 
acelaşi context psihologic pentru ambii parteneri, ei omit un aspect esenţial în ceea ce priveşte natura 
asimetrică a relaţiilor - indiferent dacă susţin în mod explicit simetria acestora sau pur şi simplu utilizează 
metode care pornesc de la ipoteza echivalentei ca fiind deja demonstrată (de exemplu, tratînd în mod 
echivalent informaţiile despre partenerii unui cuplu în cadrul unui chestionar sau prelucrînd matematic 
datele - Duck, 1990). 

Relationarea ca înţelegere a organizării semnificatiilor 

Pentru Kelly (şi desigur, pentru noi toţi), tipurile de „procese sociale" în care o persoană ar putea „juca un 
rol" cu altcineva sînt definite în termenii interpretării semnificatiilor valabile la un moment dat pentru 
celălalt. Aceasta este o idee interesantă în contextul relaţiilor şi mă conduce la un set de afirmaţii radicale, 
în primul rînd, sugerează că dezvoltarea relaţiei nu ar fi afectată de o anumită creştere în ceea ce priveşte 
apropierea sau sentimentele, nici de obţinerea de informaţii, ci de (re)interpretarea organizată, de către o 
persoană, a celuilalt şi de consecinţele sociale ale acestei (re)interpretări. 

Sugestia lui Kelly nu plasează accentul pe conţinutul a ceea ce ştie o persoană despre o alta, aşa cum 
consideră majoritatea teoreticienilor, şi nici pe cît de multă informaţie poate aduna cineva pentru sine, din 
diferite surse, despre cealaltă persoană (Berger şi Bradac, 1982). în schimb, sînt valorizate consecinţele 
sociale ale organizării şi completării interpretării cuiva cu privire la cadrele psihologice şi valorile 
celeilalte persoane - măsura în care cineva înţelege sistemul sau organizarea cunoştinţelor celuilalt, precum 
şi conţinutul sau; cadrul de operare şi decizie, în măsura în care se iau decizii; lucrurile distinse din unitatea 
aleasă, la fel ca şi unitatea aleasă în sine. O astfel de înţelegere are consecinţe sociale profunde, ea afectînd 
totodată comportamentul social. De exemplu, avînd datele de mai sus, autodezvăluirea ar fi mai semni- 
ficativă în dezvoltarea relaţiei atunci cînd contribuie la interpretarea de către receptor a experienţei (= 
gîndirii) în ansamblu a celui care face dezvăluirea, decît chiar atunci cînd ea revelează evenimentele care i 
s-au întîmplat acelei persoane. O confidenta care nu dezvăluie nimic nou cu privire la organizarea 
gîndurilor celui în cauză sau care nu presupune nimic nou referitor la identitatea sau experienţa respectivei 
persoane (un contraexemplu ar fi afirmaţia „Am fost violată în adolescenţă" şi efectul ei) nu are prea multe 
şanse să schimbe tipurile de roluri sociale pe care le pot juca partenerii unei relații. Efectul ar fi pur şi 
simplu de a adăuga ceva la ceea ce se ştia deja în cazul rolurilor vechi, nedeterminînd absolut nici o 
schimbare la nivel organizational asupra înţelegerii celuilalt şi nici asupra relaţiei ulterioare dintre 
parteneri. 

Determinarea cadrelor de referinţă ale celuilalt nu se reduce la o simplă identificare a termenilor utilizaţi şi 
nici nu reprezintă o impunere a cadrelor proprii de comprehensiune asupra comportamentului său. în 
schimb, comprehensiunea intelectului altcuiva într-o relaţie socială necesita, partial, o soluţie 
organizaţională. Acest lucru înseamnă că problema relationala constă în a determina modul în care celălalt 


organizează valorile şi semnificaţiile, ceea ce 

pune în contrast cu anumite lucruri, ceea ce include sau exclude în procesul de creare a unui sistem de 
semnificaţii personale (Capitolul 2). (într-adevăr, intilnirile joacă, într-un mod comparabil, acelaşi rol de 
distingere a lucrurilor care se potrivesc de cele care nu se potrivesc.) O persoană organizează semnificaţiile 
prin eliminarea sistematică a alternativelor şi prin contrastarea sistematică, cu celelalte lucruri, a 
posibilităţilor care rămîn. Kenneth Burke (1985, p. 20) a formulat acest lucru într-un aforism: „Fiecare mod 
de a vedea este un mod de a nu vedea”. 

Interdependenta relationala 

Analiza de mai sus ne oferă o şansă de a reconsidera şi de a testa unele propuneri noi în ceea ce priveşte 
modurile în care se dezvoltă interdependenta relationala. De exemplu, acesta nu este un model aristotelic de 
schimbare în relaţii, în care, de exemplu, o persoană se confesează alteia şi astfel „cauzează" schimbarea în 
relaţie sau determină, aproape automat, mutarea relaţiei la un alt nivel sau stadiu, sau îi oferă celeilalte 
persoane o gamă de sugestii fizice care „cauzează atracţia", sau spune ceva incintator de strategic care îl 


convinge pe celălalt să accepte o întîlnire. Modelul de mai sus, corelat cu abordarea lui Burke, arată că, o 
dată creat acel sentiment de identificare, consubstantialitate sau comunalitate, în ambii parteneri se produce 
o metamorfoză prin transformarea naturii procesului social în care fiecare dintre ei joacă un rol. în modelul 
de mai sus, actul de interpretare a unui anumit sentiment de comunalitate dintre cei doi parteneri este cel 
care determină schimbarea relationala, şi nu sentimentul în sine (vezi Capitolul 4). Efectul psihologic şi 
social al interpretării constă în a modifica comprehensiunea partenerilor cu privire la relaţia dintre ei. într-o 
astfel de modificare constă transformarea relationala. Abordarea de mai sus ne oferă totodată o nouă 
viziune asupra interdependentei implicite în forţa relationala: forţa relationala rezidă în persoana care, la un 
moment dat, o înţelege pe cealaltă „mai bine" sau într-o măsură mai mare. Unei asemenea persoane i se 
deschide un număr de roluri în procesele sociale cu celălalt, pe care îl înţelege. Cu cît cineva înţelege mai 
bine procesele de gîndire a partenerului, cu atît se dovedeşte mai capabil să-şi potrivească comportamentul 
cu al celuilalt, să prevadă, să prevină, să anticipeze reacţiile celuilalt. O astfel de ipoteză poate fi foarte 
simplu verificată prin intermediul gradului in care cei cu o personalitate puternică pot să-i ,,citeasca" pe alţii 


în anumite circumstanţe. 

Analiza de mai sus sugerează, în primul rind, că interacţiunea zilnică şi conversațiile în relaţii oferă nu 
numai informaţii şi context, ci şi cunoştinţe organizaționale cu privire la cadrele articulate de gîndire şi 
dimensiunile de interpretare a altora. Mai mult, ea afirmă că, între două persoane, este posibilă simultan 
existenţa de cadre şi organizări ale cunoştinţelor psihologice diferite din punct de vedere calitativ. Aceasta 
implică faptul că doi indivizi nu numai că se pot interpreta reciproc asimetric sau, în general, la diferite 
niveluri, dar chiar în cadrul aceleiaşi relaţii sau aceleiaşi interacțiuni, gradele de înţelegere reciprocă pot fi 
diferite pentru cele două persoane implicate. Astfel de diferenţe pot exista, chiar dacă persoanele au moduri 
similare de gîndire, deoarece similitudinea la nivel global nu presupune neapărat o activitate identică în 
fiecare situaţie particulară, după cum nici nu înseamnă că ,,similitudinea" este o descriere singulară şi 
atotcuprinzătoare sau o stare neapărat permanentă a relaţiei dintre două intelecte (Acitelli, Douvan şi 
Veroff, 1993). încă o dată, timpul şi variabilitatea sînt probleme relevante pe care trebuie să le luăm in 
considerare. 

Interdependenta a două persoane nu este, astfel, o realizare comportamentală în sensul că exercită un 
anumit impact unul asupra celuilalt, şi nici măcar o interdependenta cognitivă, în sensul că procesele de 
gîndire ale unei persoane cauzează o schimbare în cealaltă şi viceversa (Berscheid şi Peplau, 1983, p. 12). 
Interdependenta este cu atît mai putin un rezultat al unor schimburi negociate. Nu este suficient să-i dai 
unei persoane ceva de care are nevoie şi să primeşti altceva în schimb; este mai important să înţelegi cadrul 
pentru această necesitate şi astfel să înţelegi ce înseamnă să ai o astfel de necesitate (Kelly, 1969a). Aşadar, 
interdependenta este o realizare socială şi psihologică fundamentală bazată pe mai mult decît simpla 
identificare a gîndurilor celuilalt sau a legăturii comportamentale cu sine. O astfel de interdependenta nu 
poate fi explicată cu ajutorul modelului simplificat al unei mingi de biliard, în care gîndurile unei persoane 
le „lovesc" şi le „mişcă" pe ale alteia sau în care comportamentul uneia are ca rezultat ricoşarea celuilalt, 
din punct de vedere comportamental, într-un buzunar lateral al mesei de biliard. Este vorba, mai mult, de 
relaţia unui mecanic cu maşina sa. Un mecanic acţionează într-un anumit mod în relaţia cu o maşină, 
deoarece cunoaşte conexiunile şi organizarea ei internă, şi este conştient de faptul că mişcarea unei parti 
afectează mişcarea celorlalte şi creează, astfel, o schimbare funcţională în întreaga maşină. La fel, eu nu îmi 
conduc maşina numai prin apăsarea levierelor şi a butoanelor, ci şi prin cunoaşterea funcţiilor acestora. 

Rezumat şi concluzii 

Acest capitol a argumentat faptul ca una dintre problemele potenţialelor persoane care relationeaza este de 
a înţelege, din interior, sistemul de semnificaţii specifice celeilalte persoane, şi nu de a atribui din exterior 
cauze pentru un anumit comportament. Cu toate acestea, pentru a interpreta un sistem de semnificaţii în 
mod pragmatic, o persoană trebuie, mai întîi, să localizeze trăsăturile sale generale din exterior, iar apoi să 
înţeleagă modurile în care acestea sînt modificate de diferite contexte. Există multe contexte pentru 
înţelegerea comportamentului şi gîndirii altor oameni: de exemplu, timpul, sistemul nostru lingvistic, 
precum şi tendința de a găsi modele, puncte comune sau constante în evenimentele şi persoanele variabile. 
Importanţa critică a acestor puncte rezidă în faptul că rolurile sociale asumate de partenerii unei relaţii sînt 
afectate, în mod radical, de interpretarea reciprocă a sistemelor de semnificaţii personale. Interpretarea 
sistemului de semnificaţii personale este astfel un factor important al relaţiilor, nu din cauză că gradul de 
înţelegere afectează cantitatea de informaţie a cuiva despre cealaltă persoană, ci pentru că interpretarea 


realizată de o persoană îi afectează modul de organizare a acelor cunoştinţe şi deci capacitatea sa de a 
relationa cu cealaltă persoană. 

Capitolul a analizat efectele diferitelor contexte de comportament care ajută în comprehensiunea sistemelor 
de semnificaţii ale altora de-a lungul timpului (şi, implicit, de-a lungul dezvoltării unei relaţii). Un lucru 
important pentru primele întîlniri îl constituie descoperirea unor forme de similitudine între acţiunile sau 
gîndurile celeilalte persoane şi cele ale altora. La fel de importantă este perceperea legăturii dintre acţiunile 
unei persoane şi alte modele interpretabile, dat fiind faptul că acestea din urmă contin o gama mai largă de 
implicaţii deja înţelese. Deşi este utilă în identificarea terenului de joc, numai percepţia similitudinii nu este 
suficientă. Capacitatea de a identifica o astfel de similitudine între parteneri şi alte grupuri de persoane 
oferă o bază pentru deductii, asimilări şi pentru conturarea imediată a bazelor comportamentului celuilalt. 
Aceste deductii permit unui observator să genereze interpretări de ansamblu ale sistemului de semnificaţii 
caracteristice celeilalte persoane, în cele din urmă, consecinţele sociale ale credinţei în similitudinea dintre 
intelectul cuiva şi cel al unei alte persoane sînt, totuşi, mai puternice decît acest tip de presupuneri. Această 
credinţă este importantă din acelaşi motiv - similitudinea psihologică dintre sine si celălalt permite 
extinderea înţelegerii. Motivul este acela că similitudinea dintre sine şi celălalt implică 

faptul că cealaltă persoană este interpretabilă în termenii pe care prima persoană îi înțelege deja : aceia ai 
propriului sistem de semnificaţii. 


O anexă de afirmaţii formale 
Ca şi în capitolul anterior, raţionamentul de mai sus poate fi exprimat sub forma unor afirmaţii formale, 
care au implicaţii în restul argumentatiei. 
Gama: Semnificațiile se formează în funcţie de o anumită gama de experienţe, dar ele pot fi extinse asupra 
altora ca rezultat al reflectiei sau interacțiunii. O astfel de afirmaţie se bazează pe ideile dezvoltate în Capitolul | 
în legătură cu metafora, dar acum se extinde, de asemenea, ca rezultat al discuţiilor despre rolul timpului. 
Modificare personală: Semnificațiile unei persoane cu privire la un fenomen pot fi modificate personal, ca rezultat al 
unei noi interpretări, prin reflecţie profundă, precum şi ca rezultat al unei schimbări aparente în cadrul acelui 
fenomen, de-a lungul timpului. 
Modificare interpersonală: O persoană poate fi determinată să realizeze metainter-pretări, prin interpretarea 
semnificatiilor altor persoane şi a ramificatiilor lor pentru propriul sistem. Acest lucru înseamnă că un individ 
poate fi stimulat să reflecteze asupra semnificatiilor personale date unui fenomen, prin discuţii cu alte persoane, 
fiind, astfel, confruntat cu semnificaţii alternative pentru el. 
Sociabilitate: Rolurile persoanelor în procesele sociale cu alții sînt definite de măsura în care sînt capabile să-şi 
înțeleagă reciproc semnificaţiile şi modul de organizare a acestora. După cum am arătat în acest capitol, forma 
şi natura relaţiei sînt circumscrise de gradul acestor comprehensiuni. După cum am mai indicat, două persoane îşi 
pot înţelege reciproc, în diferite grade, semnificaţiile şi, astfel, ele sînt, într-un sens important, în diferite relaţii 
psihologice, chiar atunci cînd se află în aceeaşi întîlnire fizică. Pentru fiecare persoană, relația se bazează pe 
comprehensiunea explicită sau implicită a interpretării „experienţei" de către celălalt. 

Aceste ultime corolare se ocupă pe larg cu influenţele care transformă înţelegerea în relaţii, dar ele au 
totodată implicaţii în înţelegerea similitudinii (sau a oricărei relaţii mentale) dintre oameni, iar noi ne vom 
îndrepta acum spre o astfel de problemă. 


Două intelecte în acelaşi context social Ghidul 
semnificației personale 


Unu nu este jumătatea lui doi; doi sînt jumătatea unuia. 

E.E. Cummings 

Prietenia apare dintr-o simplă Camaraderie, cind doi sau mai mulfi camarazi descoperă că au în comun o intuiţie, un interes 
sau chiar o preferinţă pe care alții nu o împărtăşesc şi despre care, pînă în acel moment, fiecare credea că era comoara (sau 
povara) sa unică. Expresia tipică care deschide o Prietenie ar fi ceva de genul ,, Ce ? Şi tu ? Credeam că eu eram singurul". 
C.S. Lewis (1960, p. 97) 

SINOPSIS 

Indivizii care se angajează într-o relaţie încearcă iniţial să se înţeleagă în modurile prezentate în Capitolul 3, dar şi să-şi 
construiască o interpretare a sistemului de semnificaţii caracteristice celuilalt, într-un mod mai particularizat, utilizînd 
propriii săi termeni. Pe măsură ce persoanele sînt prinse în ,,mrejele" relaţiei, explorarea mutuală începe să includă, în 
relaţia lor, elemente din experiența comună a partenerilor. Capitolul de fata se referă la modurile în care partenerii unei 
relaţii îşi interpretează reciproc sistemele de semnificaţie la diferite niveluri, cum acest proces de interpretare 
influenţează capacitatea lor de a se înţelege unul pe celălalt, cum înţelegerea le afectează relaţia lor şi cum aceste 
procese conjugate inaugurează crearea semnificatiilor comune pentru relaţia lor; de exemplu, în spatele acordurilor 


asupra unor teme particulare sau evaluări similare ale unor evenimente specifice, există conştientizarea, de către ambii 
parteneri, a faptului că ei interpretează o mare parte din experienţă, inclusiv relaţia în sine, în moduri comparabile. 


Credinţa în similitudine reprezintă un mod de a lega două domenii de semnificaţii (două intelecte, în acest caz) şi 

permite o deducție rezonabilă de la un domeniu la celălalt, ca ghid pentru unele păr(i deocamdată nevăzute. Credintele 
despre legăturile dintre intelecte generează însă acţiuni sociale, mai ales discuţii. Sustinind punctul de vedere conform 
căruia similitudinea psihologică este un exemplu de proces social, şi nu al unei stări pur cognitive, capitolul propune un 
model de interpretare serială a semnificației. Acest model sugerează faptul că punctele comune iniţiale sînt corelate 
succesiv cu interpretările revizuite ale sistemului de semnificaţii specifice celuilalt şi că unul dintre telurile partenerilor 
într-o relaţie este semnificația comună. 

Desigur, nimeni nu crede că tot ceea ce trăiesc doi oameni într-o relaţie este experienţa similitudinii. Este 
imposibil să nu conştientizezi că dezacordul, lucrurile neobişnuite, disimilitudinile, diferenţele, 
compromisurile şi negocierea sînt la ordinea zilei - chiar dacă nu ai citit analiza din Capitolul 2 cu privire la 
alternativismul constructiv. Principala mea preocupare în acest capitol se referă la efectele similitudinii 
psihologice ca instrument social, pe un fundal în care dezacordul şi celelalte constituie, de asemenea, 
experienţe comune. Se ştie de multă vreme că, oricare ar fi experienţele lor în privinţa inconsecventelor 
vieții, oamenii afirmă că preferă armonia, stabilitatea, echilibrul, concordanța sau similitudinea (de 
exemplu, Festinger, 1954; Heider, 1958, Newcomb, 1971; ca să nu mai vorbim despre Aristotel, Platon şi 
Cicero, în urmă cu mai mult de 2000 de ani). Tocmai această preferinţă umană este analizată în 
argumentatia de fata. Rezolvarea diferendelor şi negocierea disimilitudinilor sînt exemple ale efectelor 
sociale ale unei preferinţe pentru similitudine, astfel încît, atunci cînd scriu despre similitudine, îi voi lăsa 
pe cititori să descopere singuri faptul că, după părerea mea, o căutare a similitudinii este de multe ori 
determinată de o descoperire a unei diferenţe şi de o dorinţă de a o aplana, chiar prin acordul de a tolera 
diferenţa sau de a reinterpreta semnificaţia acesteia (de exemplu, Wood, Dendy, Dordek, Germany şi 
Varallo, 1994). Disimilitudinea poate fi interpretată ca factor ce asigură autonomia, integritatea personală 
sau arată deschiderea relationala şi toleranța reciprocă - la fel de bine cum ar putea fi considerată ca fiind o 
infirmare a sinelui sau o sursă de divizare (Wood er al., 1994). Disimilitudinea nu are o semnificație 
absolută; semnificaţia ei este dată mai curînd de partenerii relationali în procesele sociale, într-adevăr, 
diferenţa poate implica noutate şi stimulare (McCarthy şi Duck, 1976) sau autodezvoltare (Aron şi Aron, 
1986) şi trebuie presupusă parţial în relaţiile de succes - dacă cealaltă persoană nu este diferită de sine, 

Principala mea preocupare este deci asupra proceselor sociale care au loc atunci cînd indivizii interpretează 
similitudinile dintre ei în două sensuri: pentru a crea şi pentru a compila, în special mental. De fapt, eu 
propun o argumentatie generală despre interpretarea semnificației şi a relaţiei dintre două intelecte de către 
persoanele implicate, şi folosesc similitudinea numai ca un exemplu îndelung studiat al acelei relaţii. 
Similitudinea psihologică 

Efectele similitudinii psihologice îi preocupă de ceva vreme pe teoreticienii relaţiilor şi sînt la fel de 
renumite pentru confuzia pe care au creat-o, ca şi pentru orice altceva (vezi, de exemplu, Bochner, 1991; 
Byrne, 1971; Duck, 1977 ; Duck şi Barnes, 1992; Sunnafrank, 1991). Un număr recent al publicaţiei 
Communication Monographs (Burgoon, 1992) conţine mai multe articole dedicate în întregime subiectului 
similitudinii, iar întreaga problemă tot nu este, în nici un caz, complet elucidată, aşa cum ar dori unii 
comentatori să fie (de exemplu, Bochner, 1991). Capitolul de faţă afirmă că similitudinea afectează, într- 
adevăr, relaţiile, dar ea realizează acest lucru în mai multe moduri, care au fost anterior ignorate, trecute cu 
vederea, în primul rînd, similitudinea într-o anumită problemă măreşte, desigur, înţelegerea sau capacitatea 
de comprehensiune şi comunicare cu alţii în mod direct în ceea ce priveşte acea problemă. Mai mult, ea 
oferă simultan o bază pentru deductiile cu privire la cealaltă persoană şi un fundament viabil pentru ca două 
persoane să se poată acomoda una cu alta, folosind tocmai acea similitudine drept cadru de negociere - de 
aceea negociatorii şi intermediarii încep, de obicei, prin a căuta 

puncte comune. 


Deoarece discuţia şi comportamentul nu sînt decît esantioane ale sistemului de semnificaţii specifice unei 
persoane, probabil că ar dura o eternitate să asamblăm o imagine completă a sistemului de semnificaţie 
caracteristic celuilalt, mai ales deoarece interpretarea semnificației este o activitate fără sfîrşit. Partenerii nu 
au totuşi nevoie de o imagine completă a celuilalt - ei au nevoie de una uşor de prelucrat. Deci, partenerii 
relationali pot utiliza similitudinea în avantajul lor, pentru a economisi timp şi efort. Mai întîi, stabilirea 
similitudinii celuilalt cu sine într-un anumit domeniu reduce nevoia de a acorda fiecărui comportament sau 
enunţ particular o atenţie la fel de intensă (vezi Capitolul 2), deşi variabilitatile comportamentului sau ale 

rînd, tendinţa de a extinde sau deduce dincolo de elementele date permite partenerilor să-şi construiască 
modele de proiecţie a sistemului de semnificaţii specifice celuilalt, fără a acorda, de fapt, atenţie fiecărui 
detaliu în parte. Capitolul 3 a început prin analizarea modurilor în care aceste procese operează atunci cînd 
o persoană o priveşte pe alta ca pe un obiect al percepţiei şi realizează extinderea de la comportamentul 
observabil imediat la imaginarea sau fixarea unui „model" semnificativ şi interpretabil. Capitolul de fata 
examinează unele dintre modurile în care presupunerea similitudinii psihologice (ca un exemplu) se 
foloseşte de un sistem existent (propriul sistem de semnificaţii) şi îl pune în legătură directă cu sistemul 
celeilalte persoane. Presupunerea similitudinii permite unei persoane să umple golurile din modelul 
sistemului de semnificaţie al celuilalt. Acest lucru facilitează presupunerea că acele goluri vor fi ocupate de 
elemente de semnificaţii asemănătoare celor care ocupă poziţii similare în propriul sistem. 

Un ultim element al rolului similitudinii este faptul că similitudinea oferă deseori (în funcţie de anumite 
subiecte exacte) o validare consensuală (Byrne, 1971; Duck, 1991), dat fiind faptul că noi toţi ştim că 
ceilalți vor vedea deseori lucrurile diferit faţă de noi. Cunoaşterea acestui lucru ne pune fata în fata cu 
provocarea de a găsi momentul exact în care similitudinile sînt semnificative ; cînd este vorba despre o 
similitudine autentică, ea valideaza implicit judecatile independente ale celor două persoane cu privire la 
subiectul respectiv. Similitudinea psihologică construită este deci o validare reciprocă: faptul că o altă 
persoană a luat, în lumea nesigură discutată în Capitolul 2, decizii similare constituie un sprijin implicit 
pentru deciziile luate de cineva. 

Dat fiind faptul că relationarea socială este un proces continuu de verificare, echilibrare şi adaptare la 
ceilalţi, precum şi un proces continuu de transformare, influenţa similitudinii este necontenită. Pe măsură ce 
relaţiile evoluează în timp, indiferent dacă intimitatea creşte sau nu (Allan, 1993), nu numai că apare 
posibilitatea găsirii unor noi exemple de similitudine, dar şi aceea a verificării unor noi niveluri de 
organizare a semnificatiilor celuilalt. Fluxurile şi refluxurile comprehensiunii, postulate în Capitolul 1, sînt 
verificate în mod continuu de raportarea la orice nivel de înţelegere, care este susținut sau dezvoltat de 
credinţa într-o anumită similitudine. 

în capitolul de fata, voi stabili o distincţie crucială între două tipuri de subiecte pe care partenerii relationali 
le pot discuta pornind de la baza de similitudine sau de la cea de disimilitudine: (a) elementele exterioare 
relaţiei (de exemplu, evenimente trecute care s-au întîmplat fiecărei persoane separat, opinii formate înainte 
ca persoanele să se fi întîlnit sau atitudini privitoare la 

subiecte care au puţine lucruri în comun cu relaţia, în mod direct, cum ar fi opiniile politice); şi (b) 
elementele interioare relaţiei, cum ar fi similitudinea în privinţa credințelor despre relaţie, în privinţa 
comportamentelor constructive sau distructive în situaţii conflictuale, precum şi lucruri care nu ar putea fi 
obiecte ale percepţiei, dacă relaţia nu ar fi existat - cum ar fi viitorul relaţiei, cum ar trebui abordată relaţia 
sau cum ar trebui distribuite munca, timpul liber şi activităţile recreative în cadrul relaţiei. Astfel, capitolul 
de fata ne conduce către o asociere, în curs de dezvoltare, între intelecte: similitudinea (si înţelegerea) în 
privinţa experienţelor comune din cadrul relaţiei în sine. 

Pentru a dezvolta aceste puncte de discuţie, trebuie să analizăm anumite aspecte ale similitudinii şi să 
deducem ce este, de ce funcţionează şi de ce este importantă. 


Ce este ? Multiplele fațete ale similitudinii psihologice 

în general, tendinţa cercetătorilor a constat în a compara rezultatele obţinute în urma măsurătorilor 
similitudinii psihologice şi procesele cognitive individuale, nu sociale. De curînd, de exemplu, s-a sugerat 
(Burleson şi Denton, 1992) faptul că similitudinea comportamentului non-verbal şi deprinderile sociale ar 
putea avea drept consecinţă interacțiuni relationale mai plăcute pentru ambele persoane si deci încurajarea 
dorinţei de interacţiune continuă, în schimb, prin considerarea similitudinii ca fiind o comparaţie mentală 
seacă, care nu conţine nici o voce umană sau accesorii sociale, cercetarea a exclus forţa socială a 


interpretării şi abordarea similitudinii în discuţia cotidiană. De asemenea, prin tratarea dezacordului şi 
disimilitudinii ca simple experienţe negative, riscăm să ne scape din vedere modurile în care acestea sînt 
abordate ca fiind partea întunecoasă a unei relaţii, în contextul părţii mai luminoase (Duck, 1994d) sau al 
modurilor cărora li se conferă, prin discuţie, o fateta pozitivă (Wood er al, 1994). 

Mai mult, trebuie să reafirmăm diferenţa esenţială între asemănarea cu cineva şi recunoaşterea acestui fapt. 
Presupunînd sau recunoscînd similitudinea dintre sine şi celălalt, două persoane se angajează implicit în 
mai multe importante procese sociale psihologice consecutive şi nu numai într-un singur proces de reacţie 
individuală la o realitate psihologică. Presupunerea similitudinii necesită un model al sistemului de gîndire 

recunoaşte totodată că şi cealaltă persoană deţine un astfel de model despre sine. Este posibil ca 
interacţiunile iniţiale dintr-o relaţie în dezvoltare să se refere la discuţii şi elaborarea unor similitudini în 
istoriile, atitudinile sau experienţele celor doi parteneri anterioare relaţiei, în plus, pe măsură ce o relaţie se 
dezvoltă, devine important ca partenerii să-şi arate, să compare şi să negocieze moduri de a aborda 
experienţa lor comună din cadrul relaţiei în sine. Astfel, este din ce în ce mai probabil ca îmbinarea de 
similitudini să încorporeze noi domenii ale experienţei: atitudini şi reacţii psihologice referitoare la relaţie, 
partener şi experienţa comună de apartenenţă la relaţie, precum şi alte tipuri de explorări reciproce. 
Elemente de similitudine 

Datorită motivelor prezentate mai sus, cred că similitudinea psihologică este o problemă care face parte din 
esenţa relaţiilor, o dată înţeleasă cum trebuie şi plasată în context, bine diferențiată de noţiunea de 
înţelegere, cu care a fost deseori confundată (vezi Acitelli et al., 1993 ; White, 1985, pentru discuţie) şi 
pusă într-o legătură concludenta cu contextele sociale continue pentru activitatea nesfirşită a relationaril. 
Va deveni clar faptul că „similitudinea psihologică" a fost folosită pentru multe tipuri de conexiuni dintre 
intelecte şi persoane, variind de la similitudine de atitudini, valori, judecăţi, variabile psihologice şi opinii 
despre evaluările echivalente ale experienţei şi evenimentelor (Bochner, Krueger şi Chmielewski, 1982). 
Autorii au combinat termenii (tratînd similitudinea, reciprocitatea şi acordul, de exemplu, ca fiind 
esențialmente interschimbabile; c/. Bochner etal., 1982), studiind, uneori, similitudinea presupusă, 
reciprocitatea percepută, reciprocitatea, proiecția sau similitudinea percepută, mai degrabă decît „simili- 
tudinea reală" (Dymond, 1954; Kenny, 1988; Kenny şi Acitelli, 1989; Levinger şi Breedlove, 1966, vezi 
Acitelli et al, 1993, pentru recapitulare), văzînd, uneori, prea puţine diferente între ,,intelegere" şi 
„similitudinea percepută" (Acitelli et al., 1993, de exemplu, se referă la ambele ca fiind „variabile de 
congruenţă perceptiva") sau o prea mică diferenţă între empatie şi alte procese intersubiective (Ickes, 
Tooke, Stinson, Baker şi Bissonnette, 1988), iar, cîteodată, nereuşind să recunoască reliefarea diferită a 
concentrării perceptuale asupra similitudinii în diferite momente ale evoluţiei unei relaţii (Duck, 1973, 
1977). Tendintele de a nu diferenţia în mod explicit între similitudinea aspectelor interioare şi exterioare 


unei relaţii şi aceea de a nu plasa similitudinile în context temporal au fost deosebit de importante. 

Citeva clarificări şi distincții. Printre altele, capitolul de faţă prezintă mai multe aspecte care confirmă 
importanţa distinctiei dintre înțelegere si similitudine. După cum am precizat în Capitolul 3, similitudinea 
nu implică în mod necesar înţelegerea (de exemplu, eu şi fiul meu Ben vorbim aceleaşi cuvinte) după cum 
înţelegerea nu presupune automat similitudinea din punct de vedere psihologic (de exemplu, eu pot înţelege 
mai multe din ceea ce spune Ben decît înţelege el din ceea ce spun eu). De-a lungul timpului, într-o relaţie, 
cele două experienţe intersubiective ale similitudinii şi înţelegerii ar putea ajunge să coincidă într-o măsură 
mai mare (Blankenship, Hnat, Hess şi Brown, 1984), dar asta nu înseamnă neapărat că reprezintă acelaşi 
lucru. Măsura în care cercetarea diferenţiază sau confundă aceste două procese convergente depinde de 
aspectele relaţiei celor două persoane, care reprezintă punctul focal al atenţiei cercetării. 

în anumite momente din viata unei relaţii, similitudinea psihologică ar putea fi mai mult sau mai putin 
relevantă (de exemplu, în acest moment nu mă deranjează că Ben şi cu mine nu sîntem similari, dar cînd el 
va fi adult, acest lucru m-ar putea deranja). Este la fel de important să diferentiem acele similitudini care 
pun baza relaţiilor sociale superficiale de acelea care fac într-adevăr ca relaţiile să devină apropiate şi 
personale (Duck, 1977), recu-noscind, în acelaşi timp, că creşterea intimitatii nu este nici scopul dorit, nici 
cel realizat pentru majoritatea relaţiilor (Allan, 1993). 

Anumite tipuri de similitudine (de exemplu, apartenenţa culturală comună sau aceeaşi lungime de undă) fie 
sînt presupuse atunci cînd oamenii inter-acţionează, fie sînt negate, şi atunci, rezultatul obţinut este 
neasumarea responsabilitatii sau respingerea (Rodin, 1982; Rosenbaum, 1986). in mod similar, numeroase 
studii au arătat că efectele similitudinii sînt modificate (în sens pozitiv sau negativ) de raritatea sa. 


Experienţa întîlnirii cu o persoană care împărtăşeşte o anumită atitudine considerată neobişnuită (de 
exemplu, credința că pămîntul este de fapt plat) are un efect mai puternic asupra atracției decît experienţa 
trăită cu cineva care împărtăşeşte atitudini considerate comune (Byrne, Nelson şi Reeves, 1966). De 
asemenea, similitudinea are un efect mai mare asupra atracției atunci cînd apare în privinţa unor atitudini 
importante decît cu privire la atitudini considerate mai puţin importante de către acea persoană (Lea şi 
Duck, 1982). 

Primele cercetări au arătat că importanţa similitudinii aspectelor diferite ale sinelui creşte progresiv, pe 
măsură ce relaţiile se dezvoltă (Duck şi Craig, 1978). La fel, oamenii-pot fi similari în privinţa anumitor 

în altele (Kerckhoff şi Davis, 1962). Unii cercetători arată că similitudinea iniţială este deseori 
reinterpretată şi reevaluată ca semnificînd ceva diferit în cunoaşterea de mai tîrziu (Duck, 1975) sau cînd 
relaţia se dizolvă (Weber, 1983). în fine, aceiaşi parteneri pot descoperi în unele momente afinități mai mult 
decît evidente, iar în altele similitudini aproape imperceptibile, subtile (Neimeyer şi Neimeyer, 1985); 
modelul interrelatiilor dintre variabilele de similitudine poate varia de-a lungul timpului (Neimeyer şi 
Mitchell, 1988). Astfel, o similitudine importantă într-un anumit moment al relaţiei se poate dovedi fără 
importanţă în altul. De exemplu, conştientizarea faptului că tu şi cu mine sîntem similari prin aceea că 
amindoi provenim din Bristol, Marea Britanic poate fi o informatie importantă ca impuls pentru 
continuarea unei discuţii la începutul unei relaţii, dar nu va constitui în sine un motiv important pentru o 
căsătorie. La fel, influenţa anumitor tipuri de similitudine poate fi simțită cel mai bine în unele tipuri de 
relaţii mai degrabă decît în altele. Ar fi surprinzător dacă perechile de prieteni de acelaşi sex de la serviciu, 
de exemplu, nu ar avea nevoie de similitudine în anumite atitudini cu privire la organizaţiile comerciale, 
dar s-ar putea foarte bine să fie neimportant dacă ei aparțin aceleiaşi rase, dacă au aceeaşi orientare sexuală 
sau acelaşi stil de a iubi. De cealaltă parte, pentru ca un cuplu să reuşească, este important să existe o 
anumită similitudine în ceea ce priveşte credinţele şi valorile asupra vieţii sexuale, în timp ce atitudinile cu 
privire la organizaţii pot să fie, uneori, cu totul ignorate. 

Utilizarea imprecisă a termenilor. A cui similitudine ? O a doua utilizare imprecisă a termenului 
similitudine reiese din cercetările anterioare, care tindeau să considere similitudinea anumitor credinţe, 
atitudini sau trăsături ale personalităţii specifice fără a le integra în contextele sociale organizate mai largi, 
în care aceste concepte operează (Day, 1961; Izard, 1963). Prin contrast, Monsour (1994) ia în considerare 
modurile în care schemele per-ceptuale influenţează percepţia similitudinilor şi afectează evaluarea lor. El 
argumentează faptul că schema generală a unui individ pentru un anumit tip de relaţie (cum ar fi o 
prietenie) ar putea încuraja acea persoană să vadă anumite tipuri de diferenţe ca fiind elemente sănătoase 
sau stimulante ale relaţiei. Altfel spus, similitudinea, la fel ca informarea, îşi procură o parte din semni- 
ficatie din contextul în care se găseşte, în acelaşi fel, alti autori (de exemplu, Sillars, 1985 ; White, 1985) au 
afirmat că cercetătorii trebuie să fie atenţi în restrîngerea argumentului lor la referenti specifici masurati în 


activitatea lor, deoarece unele elemente ale similitudinii perceptuale sînt multidimensionale 

(Bochner et al., 1982), iar acele efecte de transfer ale similitudinii măsurate într-un mod nu pot fi asumate 
pentru o altă măsurare, mai ales în momente diferite din cadrul unei relaţii (Duck, 1977). 

în al doilea rind, similitudinea şi disimilitudinea pot coexista între doi oameni, făcînd afirmaţia că ei „sînt 
similari" mult prea repede şi fără a avea calificarea necesară pentru domeniul de experienţă şi pentru un 
context temporal (Duck, 1977; Sillars, 1985; White, 1985). De cealaltă parte, oamenii abordează deseori 
tensiunea dintre similitudinile şi disimilitudinile coexistente într-un mod destul de adecvat, recunoscînd 
faptul că două persoane, chiar intime, nu vor fi întotdeauna de acord în privinţa tuturor lucrurilor (Wood er 
al., 1994) sau a fiecărui aspect al unui subiect complex, asupra căruia ele sînt, în general, de acord. Cred că 
este important să diferentiem tipurile şi gradele de similitudine, nu numai în ceea ce priveşte anumite 
subiecte, în general, ci şi în cadrul acelor subiecte (de exemplu, noi am putea fi de acord că războiul este un 
lucru rău, dar nu şi în ceea ce priveşte modurile în care ar putea fi evitat). De cealaltă parte, oamenii au 
tendinţa să se entuziasmeze, fie că e vorba de oameni obişnuiţi care abia încep să-şi creeze o relaţie, fie de 
cercetători ştiinţifici care studiază oamenii obişnuiţi (sau ambele categorii). Decât să spunem „Noi sîntem 
similari în sens strict numai pentru că venim din Bristol, Marea Britanic, şi ne place brinza", spunem numai 
„O, noi sîntem la fel". Dacă noi, în calitate de cercetători, ne permitem să testăm similitudinea în cîteva 
domenii cognitive limitate (de exemplu, cîţiva factori într-un test de personalitate; Izard, 1963) şi apoi să 
scriem cu uşurinţă despre doi oameni că ,, sint similari din punct de vedere cognitiv", ca şi cum ei ar fi 


mereu frați siamezi din punct de vedere cognitiv, ne lăsăm prinşi de fiecare dată în aceeaşi capcană. Am 
mers prea departe cu generalizarea pe baza unui singur exemplu (sau a cîtorva exemple) de similitudine. 

De ce să ne preocupam de aceste distincții ? în viata reală, distinctiile de mai sus sînt importante din 
punct de vedere social. Similitudinea într-un domeniu nu implică în mod necesar similitudine în alte 
domenii şi oricine ştie acest adevăr, deşi în aparenţă toţi speră altceva. Mulţi parteneri plini de speranţă 
descoperă pînă la urmă, spre disperarea şi dezamăgirea lor, pe măsură ce îşi dezvoltă relaţia de-a lungul 
timpului, că anumite afinități psihologice descoperite în primele conversații dispar (Sunnafrank, 1991, 
1992). în egală măsură, astfel de similitudini curente nu pot fi generalizate la similitudini mai largi de 
semnificaţii, care sînt relevante pentru abordarea relaţiei, deşi primele ar putea fi suficiente (Duck şi 
Allison, 1978). 

Desigur că este posibil ca o persoană să lanseze afirmaţii care să sugereze asemănarea sau diferenţierea faţă 
de un ascultător într-un domeniu, dar nu în toate. Este, de asemenea, posibil ca un ascultător să deducă 
dintr-o afirmaţie similitudinea, deşi ea nu a fost afirmată în mod direct. Acest proces deductiv este, de 
multe ori, trecut cu vederea în lucrările tradiţionale despre similitudine din psihologia socială şi studiul 
comunicării (Duck şi Barnes, 1992), în care persoanele sînt prezentate, în mod tipic, prin afirmaţii lipsite de 
ambiguitate despre scalele atitudinilor sau profilurile personalităţii. Cu toate acestea, în viaţa reală, subiecţii 
(a) ar putea să nu sesizeze aceleaşi tipuri de similitudini ca acelea care le sînt prezentate selectiv în 
experimente; (b) ar putea să nu atribuie similitudinilor aceleaşi semnificaţii ca acelea la care se aşteaptă 
cercetătorii, şi, astfel, (c) ar putea trece în mod idiosincrasie dincolo de aceste similitudini în formarea 
impresiilor şi reacţiilor (Aronson şi Worchel, 1966). Cercetări mai vechi şi mai moderne arată că indivizii 
insistă într-adevăr în autodepăşire şi în perceperea sau presupunerea similitudinii între ei atunci cînd 
observatorul obiectiv pur şi simplu nu o poate vedea (de exemplu, Acitelli etal., 1993; Crohan, 1992; 
Levinger şi Breedlove, 1966; Sillars, 1985). 

O observaţie subtilă şi interesantă este că existenţa unui singur exemplu de similitudine exterior unei relaţii 
sugerează cu uşurinţă, unei persoane cu spirit de observaţie, creşterea probabilității existenţei altor elemente 
comune, interne relaţiei. Similitudinea duce la extinderi promiscue. Oamenii observă o similitudine 
psihologică specifică şi, de aici, este foarte probabil să facă tot felul de presupuneri pline de speranţă, 
privind faptul că aceasta va duce la o relaţie bună (Monsour, 1994). Agenţiile matrimoniale profită de pe 
urma acestei speranţe umane nechibzuite şi, pînă la urmă, acea speranţă este tocmai presupunerea 
fundamentală din spatele credinţei că „reacţiile chimice" dintre două persoane (este vorba despre 
combinaţia potrivită de similitudini şi caracteristici ale personalităţii) reprezintă baza pentru o bună relaţie - 
ca şi cum comportamentul de după prima combinare a „substanţelor chimice" nu ar avea nici un efect 
(Duck şi Sants, 1983). Persoanele care publică anunţuri matrimoniale se folosesc, de asemenea, de această 
tendinţă prezumtivă şi utilizează cuvinte sugestive precum „suplu", ,,placut" sau „amator de teatru şi 
muzică", nu numai cu funcţie descriptivă, ci şi sub formă de idei pentru a proiecta anumite imagini în 
intelectele cititorilor (,,extindere", iarăşi!) şi pentru a ajunge astfel la nişte relaţii satisfăcătoare. Cartea de 
fata a arătat deja că un astfel de salt înainte este un proces natural de extindere care conferă descoperirii 
iniţiale sau presupunerii similitudini cîte ceva din forţa sa socială. 

Plurivalenta sistemelor de semnificaţii 

Kelly (1955, 1969b, 1970) a sugerat faptul că similitudinea semnificatiilor este singura care contează în 
definirea similitudinii psihologice, şi nu similitudinea credințelor, atitudinilor şi aşa mai departe. Kelly 
(1970, p. 20), revenind asupra afirmației anterioare din cartea sa din 1955, a exprimat acest lucru astfel: „în 
măsura în care o persoană utilizează o interpretare a unei experienţe, care este similară celei folosite de o 
altă persoană, procesele sale sînt similare din punct de vedere psihologic cu cele ale primei persoane [în 
ceea ce priveşte experienţa respectiva]". Similitudinea psihologică nu depinde numai de faptul că doi 
oameni se comportă similar, spun aceleaşi cuvinte sau trăiesc aceleaşi experienţe, aici, cu sensul experiență 


= evenimente (Duck, 1982a; Duck şi Condra, 1989). Totodată, ea nu înseamnă doar susţinerea aceloraşi 
atitudini şi valori, dacă astfel de sustineri sînt considerate ca reprezentînd esentialul. Similitudinea 
psihologică constă mai curînd în modul în care doi oameni interpretează similar evenimentele, dîndu-le o 
semnificaţie personală complet organizată (adică experiență = interpretare subiectivă). Astfel de 
interpretări pot fi rareori înţelese numai din enunturi singulare sau din anumite comportamente, ci, mai 
degrabă, din organizarea semnificatiilor şi contextelor personale mai largi în care apar aceste 
comportamente şi enunturi singulare, înţelegerea unei astfel de organizări şi profunzimi necesită timp şi 
acţiune socială între partenerii relationali. 

La fel cum enunturile pot avea diferite forme, o persoană poate fi descrisă la mai multe niveluri. De 
exemplu, eu pot să consider că o persoană este simultan înaltă, atractivă din punct de vedere fizic, 
inteligentă, anxioasă, copleşită de amintiri din copilărie, ocolită de succes, fumătoare, conservatoare, un 
bun părinte, irascibilă, antialcoolică, foarte amuzantă, pot să cred că este foarte putin probabil ca ea să 
susțină un anumit subiect X într-o şedinţă şi să o consider o persoană de care îmi place mai mult acum decît 
înainte, în diferite ocazii vor apărea în prim-plan diferite elemente; de exemplu, „irascibil" şi „foarte puţin 
probabil să susţină subiectul X într-o şedinţă" vor ieşi la suprafaţă cînd particip, cu persoana respectivă, la 
şedinţe tensionate, dar „bun părinte" şi „foarte amuzantă" vor apărea mai degrabă acasă la ea, la o petrecere 
cu prietenii, în alte situaţii, conflictele aparent „logice" între unele dintre aceste trăsături vor constitui o 
problemă pentru mine, ele putind reprezenta contextul meu pentru perceperea schimbării acestei persoane 
(de exemplu, «inteligenta" şi „fumătoare" ar putea intra în prim-plan atunci cînd conversaţia “re ca subiect 
sănătatea), în alte situaţii, aceste „conflicte logice" (după cum 118 RELAȚIILE INTERPERSONALE. A GÎNDI, 

le vad eu) ar putea să nu aibă nici o forță psihologică, putînd coexista liniştit undeva în mintea mea (de 
exemplu, atunci cînd mă aflu în concediu cu alţi prieteni). Astfel, diferitele aspecte ale celuilalt, diferitele 
elemente ale similitudinilor şi disimilirudinilor noastre şi diferitele ponderi atribuite acestor similitudini şi 
disimilitudini în diverse contexte vor juca un rol esenţial de-a lungul timpului în înfăptuirea vieților noastre 
sociale. 

Sistemul de semnificaţii specifice unei persoane poate fi astfel înţeles la mai multe niveluri de organizare 
psihică (de exemplu, în grupuri de ,,atitudini", de valori sau stiluri globale de comportament, sau chiar 
diferite subsisteme de interpretări personale [Hinkle, 1970] - o problemă recent reiterată de Neimeyer şi 
Mitchell, 1988). Aşadar, similitudinea psihologică dintre persoane poate fi, de asemenea, estimată şi 
stabilită, fie simultan, fie secvențial, la diferite niveluri ale organizării psihice. Fiindcă aşa stau lucrurile, 
atît studiile de cercetare, cît şi explorarea din viaţa reală a „similitudinii psihologice" globale în sine devine 
mai puţin importantă decît explorarea similitudinii la mai multe niveluri ale organizării psihice (Duck, 1973 
; Duck şi Craig, 1978 ; Neimeyer şi Mitchell, 1988 ; Neimeyer şi Neimeyer, 1985). Doi oameni pot fi 
similari la un anumit nivel al organizării personalităţii (de exemplu, prin faptul că amindoi sînt extravertiti), 
fără să fie similari, de fapt, în ceea ce priveşte fiecare credinţă, preferinţă, valoare sau subsistem al 
organizării personalităţii la alte niveluri în parte (Acitelli et al., 1993 ; Duck, 1973). în abordarea reală a 
vieţii sociale, natura complexă şi tendinţa spre ierarhizare le vor pune întotdeauna partenerilor probleme de 
perfecţionare a comprehensiunii. Este posibil ca problemele delicate ale similitudinii să conteze mai mult 
decît comparabilitatea globală (Duck şi Craig, 1978). Acest lucru este posibil mai ales atunci cînd se ajunge 
la rezolvarea unei relații complet operaţionale pline de comportamente specifice, ritualuri concentrate şi 
activităţi specifice. 

Similitudinea nu are un caracter simplu sau absolut, iar efectele sale, cu atît mai puţin. Sistemele de 
semnificaţii sînt prezentate la diferite niveluri de organizare, în diferite ocazii, sau prin diferite mijloace de 
expresie în diferite interacțiuni. Prin urmare, cineva poate percepe deodată similitudinea (sau distanța) fata 
de altcineva, în desfăşurarea normală a unei relaţii, într-un anumit moment şi loc, cu privire la un anumit tip 
de trăsătură, chiar dacă ea nu a fost presupusă anterior. Astfel, interpretarea semnificației, înţelegerii, 
similitudinii sau consubstantialitatii cu celălalt este un proces care reprezintă o parte a activităţii continue 
de relationare, aflată în perpetuă desfăşurare şi schimbare. Similitudinea psihologică poate fi astfel privită 


mai degrabă ca un proces continuu şi activ de interpretare decît ca o simplă stare. Similitudinea 

le dă indivizilor o sarcină continuă - activitatea nesfîrşită de interpretare a modurilor evolutive în care o altă 
persoană înţelege lumea, în comparaţie cu propriul mod evolutiv de a vedea lumea. 
Similitudinea ca subiect de cercetare 


Dată fiind discuţia anterioară, este foarte important modul în care similitudinea este evaluată în cercetarea 
care încearcă clarificarea rolului său în cadrul relationarii. La început, acest lucru pare a nu fi deloc o 
problemă teoretică, ci doar una metodologică. De fapt, avem de-a face cu o problemă teoretică (Duck, 
1977). Dacă cercetătorul crede că similitudinea are un anumit efect, indiferent dacă cele două persoane 
percep şi sînt conştiente de acest lucru, atunci metoda utilizată pentru evaluarea similitudinii ,,inaccesibile" 
va trebui să fie foarte fină (de exemplu, similitudinea modelelor de reacţie sau a rezultatelor finale la un test 
de personalitate, a tendinţelor inconstiente, a structurii personalității măsurate prin metode statistice 
complexe sau printr-un model computerizat). Dacă, de cealaltă parte, cercetătorul crede că similitudinea 
punct cu punct în ceea ce priveşte anumite probleme specifice este lucrul care va conta, probabil, cel mai 
mult în desfăşurarea relaţiilor de zi cu zi, atunci metoda cea mai potrivită este compararea răspunsurilor la 
întrebări specifice sau utilizarea testelor specifice pentru anumite atitudini. Există o diferenţă socială 
subtilă, dar importantă, în „teoriuţe" (Capitolul 1), dintre o măsurare a similitudinii care ar putea la fel de 
A să fie la fel de introvertită ca persoana B) şi o măsurare care este prea complexă pentru a fi accesibilă în 
viaţa de zi cu zi (de exemplu, o măsurare bazată pe un set specific de întrebări care sînt utilizate pentru a 
crea 18 dimensiuni ale personalităţii, care sînt apoi prelucrate printr-o procedură statistică într-o 
diferenţiere a scorurilor totale; Hogan şi Mankin, 1970). Capitolul de faţă recomandă referirea la o 
reprezentare implicită a măsurării proceselor sociale de „interpretare a semnificației", ori de cite ori 
observatorii decid asupra contribuţiei acelei măsurări pentru înţelegerea de către noi a similitudinii în 
relaţii. 

„Similitudinea" sau „disimilitudinea" nu reprezintă un fel de entitate abstractă care pluteşte eteric prin 
interacţiunile sociale, ci un proces inter-personal real. O dată ce o privim în acest mod, (di)similitudinea 
capătă importanță nu în sine, ci numai şi mai ales atunci cînd partenerii presupun, realizează sau stabilesc 
faptul că ea există între ei doi. în primul rînd, o dată percepută, (di)similitudinea poate fi discutată între cei 

sine - iar acest lucru îi adaugă un alt nivel de semnificaţie, desprins din experienţa împărtăşirii, a discutării 
punctelor de apropiere sau de distantare. Din această cauză, este mai probabil ca forţa psihologică a 
„similitudinii" să apară din recunoaşterea ideii de împărtăşire mai degrabă decît din existenţa sa ,,pura" 
nerecunoscută într-un anumit moment al măsurării. De aceea, trebuie să ne concentrăm nu numai asupra 
modului în care oamenii folosesc similitudinea pentru a deduce semnificaţii, ci şi asupra motivului pentru 
care ei discută despre acest lucru sau îl descoperă în discuţii de-a lungul timpului şi, pornind de aici, 
interpretează mai departe semnificaţiile. Altfel spus, trebuie să explorăm modul în care similitudinea este 
(1) un fundament pentru relaţii şi totodată (2) înfăptuită şi construită de oameni în timpul unei relaţii, pe 
măsură ce încearcă să se înţeleagă reciproc. 


Un mod în care funcţionează: similitudinea ca instrument retoric 

în urmă cu circa 2 000 de ani, oratorul roman Marcus Tullius Cicero afirma că similitudinea este unul 
dintre marele ,,loci" sau ,,locuri" de discuţie, pe baza căruia se pot construi pledoarii pentru a-i convinge pe 
alţii. Similitudinea dintre lucruri sau concepte este, în sine, convingătoare: existenţa similitudinii ne 
convinge să tratăm un lucru la fel ca pe un altul pe care îl privim ca fiind similar cu primul. Cicero afirma 
că similitudinea funcţionează prin „metode naturale intrinsece". Prin intrinsec, el voia să spună că 
similitudinea este un instrument convingător inerent materialului în sine (deosebit, de exemplu, de o 
mărturie depusă de o autoritate din afară). Similitudinea sugerează unui intelect atent un mod facil de a 
sesiza un al doilea set de circumstanţe prin intermediul unei înţelegeri de bază. Similitudinea, ca şi 
metafora, îi împinge pe ascultători spre acele aspecte ale celor două cazuri care nu sînt neapărat identice, 
dar care pot fi văzute ca aflate într-o anumită relaţie evocatoare şi utilă. Dacă oratorul îşi îndeplineşte bine 
sarcina, atunci audiența va fi influenţată, in mod inexorabil, de cadrele de referinţă asigurate de vorbitor. 

în acelaşi mod, şi similitudinea dintre două intelecte este convingătoare. Similitudinea reprezintă una dintre 
căile cele mai directe spre comunicarea între două persoane, dar, în acelaşi timp, le stimulează deductiile şi 
extinderile (similitudine presupusă), oferindu-le o bază pentru discursurile lor. O similitudine între două 
persoane sugerează imediat - dar numai sugerează - un sistem 

extins şi organizat de alte similitudini pe care cele două persoane ar putea să le exploreze în mod util în 
conversațiile viitoare, în cadrul activităţii nesfirşite de relationare. 

Cu toate acestea, persuasiunea initial captivantă a similitudinii este, după caz, numai incipient-sugestivă. 
Fiecare exemplu de similitudine cognitivă invită la o explorare mai amplă, punîndu-i totodată pe oameni, în 


cadrul vieţii normale, în faţa unei dileme. Un exemplu specific de similitudine a unor anumite experiențe = 
evenimente oferă un ghid sigur pentru înţelegerea altei persoane numai atunci cînd este contextualizat în 
cadrul altor informaţii cu privire la sistemul de semnificaţii în care este încadrat (de exemplu, informaţii cu 
privire la alte concepte asociate, la comportamentul anterior sau informaţii despre „motive"). De exemplu, 
chiar şi linguşitorii pot părea similari cu o anumită persoana-tinta la început, dar ei nu sînt neapărat similari 
cu adevărat. De aceea, în viata reală, un ascultător trebuie cîteodată să facă apel la întreg arsenalul de 
tehnici ale unui detectiv pentru a intui structura de semnificaţii care stă la baza celor afirmate de vorbitor. O 
astfel de muncă de detectiv, abilităţile la care diferă de la un individ la altul şi aşa mai departe sînt adesea 
ignorate în cercetarea efectelor similitudini, deşi presupunerile, în general, au fost studiate de Hewes şi 
Planalp (1982). Cu toate acestea, partenerii fac eforturi să parcurgă acest drum anevoios deoarece, o dată 
stabilită în circumstanţe corecte, similitudinea psihologică oferă o validare a propriei viziuni asupra lumii 
(Byrne, 1971; Monsour, 1994). 

Similitudinea ca percepţie constructivă 

Trebuie să remarcăm, de asemenea, faptul că, în realizarea de judecăţi sau interpretări asupra similitudinii 
dintre sine şi celălalt, indivizii pot să realizeze acest lucru cu un anumit grad de inventivitate. De exemplu, 
oamenii îşi pot construi viziuni total nepotrivite despre rolurile, intenţiile şi comportamentul altora şi pot 
acţiona în cadrul interacțiunilor sociale pe baza acelor reprezentări greşite. După cum au arătat Duck er al. 
(1994), persoanele singure îşi construiesc scheme cognitive pentru interacţiune, care, într-un fel, reprezintă 
greşit realitățile interacțiunii, cel puţin după părerea altor observatori, în acelaşi fel, un individ ar putea 
aprecia eronat similitudinea dintre sine şi celălalt, actionind totodată în baza acestei aprecieri. Cu toate 
acestea, punctele importante sînt: (1) oricît de „corecte" sau ,,incorecte" ar fi judecatile unei persoane, ele 
sînt totuşi cele utilizate ca bază pentru acţiunile sociale; şi (2) astfel de presupuneri încurajează interesul 
pentru continuarea relaţiei cu cealaltă persoană, cu scopul 122 RELAȚIILE INTERPERSONALE. A GÎNDI, A 

de a diversifica şi contextualiza cunoaşterea ei. Astfel, eu ofer o reinterpretare a efectelor similitudinii 
percepute (Levinger şi Breedlove, 1966) şi a efectului de fals consens (Ross, 1977) atunci cînd se aplică 
relaţiilor în care unul presupune că celălalt este mai asemănător cu sine decît se întîmplă în realitate. 
Efectul de fals consens este explicat, de obicei, ca fiind o încercare a sinelui de a se asigura de veridicitatea 
propriilor opinii (McFarland şi Miller, 1990). Eu ofer o explicaţie diferită, şi anume că este util din punct de 
vedere social ca oamenii să pornească presupuneri temporare de ,,identificare" şi „consubstanţialitate" 
(Capitolul 3) deoarece acestea susţin explorările conversationale şi astfel dobindesc forță socială. 

Din aceeaşi cauză, diferenţele în recunoaşterea similitudinii psihologice ar putea avea o altfel de forţă 
socială: dacă, de exemplu, o persoană recunoaşte similitudinea, iar alta nu, atunci ele se situeaza la niveluri 
diferite de înţelegere reciprocă şi acea diferenţă le afectează în mod inegal. Dacă ambele persoane simt că 
(di)similitudinea există, dar una dintre ele interpretează semnificaţia acesteia pentru apropierea sau viitorul 
relaţiei diferit de cealaltă, atunci acest lucru afectează, din nou, relaţia din punct de vedere social. De 
exemplu, dacă una dintre persoane realizează că cealaltă nu tratează relaţia cu egală seriozitate există trei 
rezultate sociale posibile: (1) ruperea relaţiei, aceasta fiind considerată o pierdere de timp, (2) încercarea de 
a convinge cealaltă persoană să privească relaţia la fel de serios ca prima, (3) cedarea şi transformarea 
relaţiei într-una mai puţin serioasă. De fapt, mai există şi o a patra posibilitate. Dacă o persoană 
conştientizează deodată, în urma unui anumit cuvînt sau comportament, că celălalt priveşte, într-adevăr, 
relaţia ca fiind la fel de importantă, rezultatul social va fi o afirmaţie definitorie pentru relaţie sau o 
declaraţie puternică de asumare a responsabilitatii în privinţa relaţiei. 

Astfel, existenţa „similitudinii" dintre două intelecte, chiar dacă o astfel de similitudine ar fi o stare 
permanentă, nu este importantă în sine, ca stare psihologică. Ea este importantă din punct de vedere social 
prin consecinţele sale, deoarece oferă partenerilor şansa de a se identifica, a discuta şi a explora relaţia 
dintre intelectele lor şi poate, în acelaşi timp, de a dezvolta organizarea relaţiei lor în termenii 
comportamentului şi rolurilor lor. „A fi similar" şi „a şti sau a crede că sînt similari" sînt două fenomene 
sociale diferite pentru parteneri. Credinţa că un lucru este împărtăşit este un important catalizator pentru 
efectele sociale. Cunoaşterea acestui lucru este contextualizată de timp, este accesată în discuţie şi 
influenţează forma relaţiei care decurge din ea. { 

Astfel, ar trebui să fim atenţi atunci cînd presupunem că similitudinea | este un simplu concept care i-ar 
ajuta pe parteneri să-şi înţeleagă reciproc 

intelectele. Similitudinea ajută; dar ea trebuie totodată plasată în contextul altor procese sociale şi activităţi 
relationale, cum ar fi, mai ales, discuţia. 

Discutia şi detectarea similitudinii 

Deoarece descoperirea şi înţelegerea sistemelor de semnificaţii specifice celuilalt constituie un proces în 
continuă desfăşurare, el încurajează, în mod necesar, discuţia şi interacţiunea. Deşi similitudinea 
psihologică, în sine şi prin natura ei, stimulează probabil discuţia, importanţa relationala a similitudinii 
psihologice devine clar vizibilă numai atunci cînd este privită în contextul altor procese sociale pe care le- 
am subliniat: „extinderea", deductia, variabi-litatea experienţei de viata, discuţia şi semnificaţia. Atunci 
cînd oamenii discută unul cu altul, ei vorbesc despre game mai largi de valori şi elaborează gradul în care ei 
împărtăşesc arii mai largi de semnificaţii personale (Monsour, 1994). Conversatia are capacitatea de a 
conferi un context informaţiei, de a clarifica ambiguitatea, de a rezolva dileme şi de a plasa subiectele într- 
un cadru de management şi negociere relationale. Din nefericire, discuţia este rareori lipsită de ambiguitate. 
De exemplu, „ironia" presupune faptul că un mesaj este ascultat de două audienţe diferite sau în două 
moduri diferite, unul dintre moduri semnificînd ceva relativ direct, iar celălalt ceva mai subtil decît primul 
(Booth, 1974). „Metafora" presupune faptul că semnificaţia literală a cuvîntului sau a propoziției este 
aplicată şi altui caz, în afara celui literal. „Sarcasmul" presupune că ascultătorul deduce, de obicei din 
comportamentul non-verbal însoțitor, că valorile de suprafaţă ale cuvintelor vorbitorului sînt, de fapt, 
negate (Zaidel şi Mehrabian, 1969). Există o listă cuprinzătoare de astfel de procedee artistice, cunoscute 
retorilor sub denumirea generală de tropi. Fiecare dintre aceştia ilustrează faptul că semnificaţia socială nu 
poate fi dedusă din simpla analizare inteligentă a cuvintelor în sine, ci numai prin considerarea modului lui 
social de utilizare în contexte conversationale şi relationale şi dintr-o anumită capacitate de înţelegere a 
fiecare dintre ei depinde, pentru o înţelegere completă, de capacitatea ascultătorului de a înţelege ceea ce nu 
este exprimat în acele circumstanţe şi, astfel, de a pricepe semnificaţia vorbitorului în acel context. De 
exemplu, ironia are efect numai dacă audiența apreciază că prin aceleaşi cuvinte se pot transmite două 
semnificaţii diferite, în funcţie de poziţia adoptată. 

Variabilitatea şi semnificaţiile multiple în comportament şi discuţie nu reprezintă probleme teoretice, 

implicaţi într-o relaţie, în abordarea reală a vietii, ele oferă partenerilor o sarcină de monitorizare mai mult 
sau mai puţin continuă şi, de obicei, de nivel redus, înainte ca fiecare persoană să poată, de fiecare dată, să 
reacționeze în mod potrivit la cealaltă, în măsura în care o persoană este similară celeilalte, în anumite 
aspecte, prima persoană îşi măreşte propria înţelegere a celeilalte persoane în acel domeniu, iar nivelurile 
crescute de similitudine duc la mărirea sferei relaţiei. Cu cit există mai multe niveluri de similitudine între 
două persoane, cu atît sînt mai mari probabilitatea înţelegerii reciproce în diferite domenii de experienţă şi 
capacitatea ascultătorului de a umple golurile în cunoştinţă de cauză, cu scopul de a „juca un rol social” 
eficient. Cu cît modul în care cineva interpretează diferitele niveluri ale intelectului celeilalte persoane este 
mai adecvat, cu atît este relaţia mai diferențiată, iar comunicarea devine mai uşoară (Capitolul 3). 

Deşi similitudinea se bazează pe un set comun de semnificaţii fundamentale pentru jucărea rolurilor'sociale 
de bază cu alti oameni, ea nu se limitează la atît. înțelegerile mai complexe, rolurile şi relaţiile sociale mai 
bine diferenţiate sînt create prin intermediul proceselor seriale de extindere şi testare şi al progresiilor prin 
interpretările diferitelor aspecte ale intelectului celeilalte persoane. 


De ce contează: similitudinea dintre intelecte ca exemplu al procesului social de 


interpretare a semnificației 

Secţiunea de faţă începe prin reordonarea subiectelor de mai sus pentru a descrie parcurgerea diferitelor 
niveluri de similitudine ca fiind un proces social funcţional, care ne dezvăluie cîte ceva despre dezvoltarea 
relaţiei ca interpretare serială a sistemului de semnificaţii specifice celuilalt. 

Similitudinea în context social 

Berger (1993) susţinea faptul că întrepătrunderea semnificatiilor - sau similitudinea comprehensiunii - se 
produce de cele mai multe ori accidental, nefiind neapărat înfăptuită prin interacţiune reciprocă. Are 
perfectă dreptate, în primul rînd, indivizii pot fi ,,similari" din motive cit se poate de numeroase, între ele 


numărîndu-se şi efectele apartenenţei la o anumită cultură şi la 

sistemul său lingvistic, care cresc probabilitatea ca oamenii să interpreteze multe lucruri în moduri similare. 
De exemplu, doi vorbitori nativi ai aceleiaşi limbi vor desemna prin termenul „scaune" unul şi acelaşi lucru 


şi vor reflecta la el în virtutea acestei înţelegeri comune. Doi academicieni vor valoriza, probabil, libertatea 
academică, viata intelectuală şi educaţia (şi se vor gîndi la „scaune" într-un mod cel putin diferit). Berger 
are dreptate pînă aici. Cu toate acestea, este important de văzut cum poate fi abordarea sa extinsă şi 
dezvoltată. 

Berger accentuează esențialmente tipurile de afinități, pe care primii cercetători în domeniile sociologic şi 
demografic (de exemplu, Kerckhoff, 1974) le-au analizat pentru a demonstra că asocierea se realizează pe 
baza potrivirii de caracter. Cercetarea clasică (Lewis şi Spanier, 1973) a arătat că cine se aseamănă din 
punctul de vedere al educaţiei, rasei, nivelului socio-eco-nomic etc. se adună, iar o astfel de „homogamie" - 
adică tendinţa de a lua în căsătorie pe cineva asemănător - este cel mai bun mod de a prevedea stabilitatea 
conjugală. Cu toate acestea, în cadrul unor astfel de asocieri largi de clasă, indivizii tind să realizeze selecţii 
personale pe baza altor criterii decît al potrivirii de caracter (Duck, 1985). Astfel, „cîmpul de dezirabili", 
după cum a fost numit uneori (aceia pe care oamenii i-ar alege sau prefera), este conţinut în cadrul 
„cîmpului de disponibili" sau al „cîmpului de eligibili” (aceia care constituie întreaga gama de alegeri 
accesibile sau potrivite), cel dintii fiind mai redus decît cel din urmă. Metaforic vorbind, dacă am fi nevoiţi 
să alegem un singur fel de mîncare pentru a supravieţui, am opta pentru acela care ne place cel mai mult. 
Berger are dreptate atunci cînd argumentează faptul că majoritatea situaţiilor de comunalitate apar fortuit. 
Argumentul meu este totuşi că majoritatea cazurilor importante de relații personale (şi anume cazurile care 
încurajează comprehensiunea structurii de fond a organizării sistemului de semnificaţii specifice unei alte 
persoane) sînt acelea create de cele două parti implicate în procesul social. O parte a comunalitatii reiese 
accidental din apartenenţa comună la o cultură lingvistică, o altă parte din imaginaţia limitată inerentă 
existenţei umane, o alta din apartenenţa la o comunitate culturală care ne oferă cîteva moduri prefabricate 
de a privi lucrurile ca un beneficiu al respectivei apartenente. Aceste aspecte sînt utile ca bază pentru o 
relaţie socială. Cu toate acestea, formele importante de înţelegere psihologică care constituie fundamentul 
relaţiilor interpersonale merg mai departe de aceste aspecte şi se bazează pe nivelurile de fond ale 
interpretării psihologice, spre care ne vom îndrepta acum atenţia. 126 RELAȚIILE INTERPERSONALE. A 

Un model de interpretare serială a semnificației 

Pînă acum, am făcut două tipuri de distincţii: una, ca mai sus, deosebeşte similitudinea din cadrul anumitor 
subiecte specifice (după cum a fost măsurată în mod tradițional şi implicit în unele studii de evaluare a 
gradului de similitudine a unor anumite atitudini sau caracteristici ale personalităţii) de similitudinea 
structurii organizafionale de semnificaţii. Am prezentat-o pe cea de-a doua ca fiind un concept de ordin 
mai înalt, cu o legătură mai mare cu noţiunea de înţelegere, sau cu noţiunile pe care le-am discutat în 
Capitolul 3, în legătură cu înţelegerea Celuilalt în propriii săi termeni. Cea de-a doua distincţie se referă la 
natura şi centrul subiectului discutat: în timp ce o parte a cercetării s-a concentrat asupra similitudinii 
subiectelor şi problemelor exterioare relaţiei (de exemplu, atitudini cu privire la muncă sau politică; Byrne, 
1971), alte lucrări au privit similitudinea dintre comportamentul sau procesul de cognitie despre relaţia 
însăşi (Acitelli et al., 1993). Totuşi, alte lucrări (Ickes şi Turner, 1983) au privit similitudinea, capacitatea 
de a citi gîndurile celuilalt şi sentimentele cu privire la anumite interacțiuni continue (spre deosebire de 
atitudinile generale, cu privire la relaţie în ansamblu). 

Acum vreau să împletesc aceste puncte de distincţie în țesătura argumentului, într-un mod diferit, prin 
indicarea naturii unora dintre transformările care apar simultan, pe măsură ce partenerii îşi construiesc şi îşi 
dezvoltă relaţia. A înțelege nivelurile mai adînci ale psihologiei unei persoane înseamnă totodată a primi 
acces la informaţii mai intime (Altman şi Taylor, 1973) şi a aprecia o parte din structura gîndirii acelei 
persoane (altfel cum ar putea nivelurile să fie descrise ca ,, mai adinci" ?). Totuşi, este de asemenea 
important să recunoaştem că partenerii se îndreaptă fiecare spre o comprehensiune mai adîncă a sistemului 
celuilalt de semnificaţii, trecînd totodată de la subiectele exterioare relaţiei la cele interioare. Importanţa 
căderii de acord în ceea ce priveşte relaţia în sine creşte din ce în ce mai mult, simultan cu procesul prin 
care partenerii ajung la o înţelegere reciprocă mai bună a sistemului de semnificaţii specifice celuilalt. 
Pentru a dezvolta acest punct mai mult şi pentru a sublinia multitudinea de roluri pe care similitudinea (ca 
exemplu al relaţiei cognitive) le joacă în cadrul procesului, trebuie acum să organizez aceste lucruri într-o 
structură care să arate ce vreau să spun cu privire la transformarea din centru, empatie şi înţelegerea pe care 
o implică cele de mai sus. 

Putem distinge comunalitatea de alti termeni similari, cum ar fi reciprocitatea, echivalenta şi împărtăşirea. 


Forma fundamentală a similitudinii este 

comunalitatea de experienţă = evenimente, denumită de către Katovich şi Couch (1992) „istoric comun", în 
acest caz, cele două persoane au trăit în trecut evenimente identice, fie că era vorba despre lucruri precum 
faptul că fiecare dintre ele a avut copii, a împlinit 30 de ani, a pescuit în Montana, a vizitat Europa, a votat 
cu democraţii sau a cumpărat exclusiv produse care nu conţin CFC. Persoanele nu au exprimat aceste 
comunalitati decît atunci cînd au declarat sau au crezut/constientizat că ele există. Cu toate acestea, o astfel 
de împărtăşire presupune alte două procese sociale : procesul de declarare şi procesul de evaluare. 
Declararea (sau autodezvăluirea) expune experienţa sau atitudinea comună, creînd astfel un trecut comun 
(Katovich şi Couch, 1992), în sensul că acum ambele persoane au luat parte împreună la aceeaşi conver- 
satie (despre trecutul lor comun). Reciprocitatea este o realizare comună referitoare la faptul că ambele 
persoane deţin comunalitatile de bază care au fost discutate în acea conversaţie. Reciprocitatea permite 
totodată transferul bidirecțional de sentimente şi gînduri cu privire la subiectul comun, prin interpretarea 
cadrelor de referinţă comune (Genero er al., 1992). 

Evaluarea este estimarea pe care o face fiecare persoană referitor la subiectul comun. Astfel, reciprocitatea 
ar putea conduce mai departe la o reinterpretare a unuia de către celălalt prin dezvăluirea faptului că 
persoanele au o echivalență fundamentală de valori care se referă la acele comunalitati şi le încorporează. 
Pe scurt, nu numai că li s-au întîmplat aceleaşi lucruri, dar au şi apreciat în mod echivalent experienţele = 
evenimentele. Echivalenta în sine poate indica atunci faptul că persoanele împărtăşesc aceeaşi 
comprehensiune cu privire la alte domenii de semnificaţie necorelate, în cadrul cărora ei interpretează, 
înţeleg şi apreciază aceste echivalente. 

Figura 4.1 reprezintă aceste elemente diferite ale similitudinii sub forma unui tabel ANOVA clasic 
2x2, notînd, pur şi simplu, diferenţa dintre elemente prin intermediul celor două dimensiuni, de declarare şi 
evaluare. Dimensiunea evaluativă distinge faptul că similitudinea, după cum este tratată normal în discuţiile 
de cercetare, implica, de fapt, atît faptele comune, cit şi evaluarea comună a acestor fapte. Simpla existenţă 
a comunalitatii este o formă de similitudine, dar evaluările noastre cu privire la acea experienţă aduc o nouă 
dimensiune posibilă a similitudinii noastre. De asemenea, dimensiunea declarării distinge faptul că două 
persoane ar putea avea în comun evenimente din trecutul lor (comunalitate), lucru pe care ar putea să îl ştie 
sau nu. După cum a indicat capitolul de fata, atît declararea, cit şi evaluarea reprezintă completări 
importante ale simplului fapt de comunalitate. 

Nedeclarat 


i omunalitatea xperienta ; : 
Neevaluativ| C de experien Reciprocitate 
= evenimente 
Evaluativ Echivalenta evaluării Semnificațiile împărtăşite 


Figura 4.1. Patru componente ale ,, similitudinii" 


NOTĂ: Dimensiunea declarării distinge faptul că două persoane ar putea avea evenimente comune în trecutul lor 
(comunalitate) şi ar putea să ştie acest lucru sau nu. Dimensiunea evaluativa distinge faptul că „similitudinea" 
interpretată normal implică atît faptele comune, cit şi evaluarea comună a acestor fapte. 


Să considerăm acum nu numai diferenţele conceptuale dintre aceşti termeni, ci şi locul 
lor în procesul social de interpretare serială a importanţei lor (figura 4.2). Similitudinea 
(ca exemplu de punct focal al unui asemenea proces) este interpretată şi reinterpretată serial, 
într-un proces care recunoaşte comuna-litatea originală şi se dezvoltă din ea spre un 
model al semnificației sale. Figura 4.2 reprezintă procesul de mai sus în termeni 
temporali, în care comunalitatea precedă reciprocitatea, reciprocitatea precedă echivalenta, 
iar echivalenta precedă împărtăşirea, în figura 4.2 sînt reprezentate schematic 
interpretările dezvoltate progresiv ale celor doi parteneri despre fiecare în parte, cu 
privire la subiectul X. în comunalitate, cele două persoane, A şi B, se referă la subiectul 
X independent una de cealaltă, în reciprocitate, ele observă, acum, că acelaşi subiect se 
află în experienţa fiecăreia dintre ele (experienţă = evenimente), în echivalență, ambele 
persoane înţeleg modul în care ele evaluează X (experienţă = interpretare subiectivă), în 
impartasire, ele vad nu numai modul în care evaluează X, ci şi alte cîteva subiecte, 
evenimente şi experienţe care contextualizează evaluarea lui X de către ele (adică, ele deţin 
o organizare comună pentru semnificaţiile din jurul subiectului X). 


Una dintre caracteristicile modelului din figura 4.2 este că el poate fi aplicat atît pentru 
subiecte interioare relaţiei, cît şi exterioare acesteia, în ierarhia lucrurilor care au cea 
mai mare importanţă, aş sugera faptul că împărtăşirea semnificatiilor cu privire la relație 
este o realizare extraordinară, cu efecte profunde asupra transformării continue a relației. 
Astfel, nu trebuie să considerăm că figura descrie un singur proces, ci procesul general 
care continuă în diferite puncte focale de-a lungul întregii activități nesfirşite a 
relationarii. Figura 4.2 ar putea fi interpretată totodată şi cu privire la disimilitudine 
şi diferenţă; ea reprezintă un model de interpretare progresivă a relaţiei dintre experienţa, 
gîndirea şi semnificaţiile sinelui, pe de o parte, şi ale celuilalt, de cealaltă parte. 


ai es evaluării (D) împărtăşirea semnificatiilor 


Figura 4.2. Un model general al interpretării seriale a semnificației 


NOTĂ : în figura 4.2 sînt reprezentate schematic interpretările dezvoltate progresiv şi reciproc de ambii parteneri, în 
legătură cu subiectul X. în comunalitate, cele două persoane, A şi B, se referă la subiectul X, dar fac acest lucru 
independent de celălalt, în reciprocitate, ele ştiu acum că acelaşi subiect face parte din experienţa fiecăreia dintre ele 
(experienţă = evenimente), în echivalentă, ambele văd cum evaluează ele X (experienţă = interpretare subiectivă), în 
împărtăşire, ele văd cum evaluează nu numai X, ci şi alte subiecte, evenimente şi experienţe care contextualizează 
evaluarea lui X de către ele (adică, ele au o organizare comună pentru semnificaţiile din jurul subiectului X). Figura 

nu ar trebui considerată ca ilustrare numai pentru rolul similitudinii în semnificaţie, ci, mai degrabă, ca descriere a 

procesului general care continuă cu diferite puncte focale de-a lungul activităţii nesfirşite de relationare, folosind 

„similitudinea" drept un exemplu spatial convenabil. 

Modelul din figura 4.2 plasează, astfel, (di)similitudinea în contextul de negociere 
socială a interpretării de semnificaţii. El oferă o imagine a rolului social al interpretării de 
semnificaţii, care decurge din similitudine (sau din 

orice altceva) şi nu o priveşte ca fiind o relaţie mentală absolută, globală sau nediferentiata dintre doi 
oameni. De asemenea, începem să realizăm importanţa luării în considerare a perspectivei din care privim 
existenţa (di)similitudinii. Pentru cineva din afară (de exemplu, un cercetător), declararea existenţei ei 
înseamnă garantarea unei relaţii psihologice (adică, simpla comunalitate), care este, de fapt, un proces 
diferit de cazul în care partenerii interpretează faptul că acea comunalitate există şi încearcă să se descurce 
cu implicaţiile acelei interpretări. O astfel de diferenţă este pierdută în măsurările similitudinii psihologice, 
care minimalizează implicit sau direct credinţele reciproce ale persoanelor despre conținuturile lor psihice, 
ca fiind distincte de compararea conţinuturilor în sine. 

Reprezentarea din figura 4.2 sugerează, astfel, un proces care modelează schimbările din relaţia persoanei 
A cu persoana B, pe măsură ce acestea parcurg diferitele niveluri de interpretare a semnificatiilor unui 


subiect pentru fiecare dintre ele. Din argumentatia Capitolului 3, putem deduce că interpretarea de 
extindere şi transformare de către parteneri cu privire la sistemul de semnificaţii al celuilalt va afecta şi 
transforma, pe rînd, modurile în care ei reacţionează la celălalt şi interacționează cu el (adică, în termenii 
utilizaţi de Kelly şi menţionaţi în Capitolul 3, transformarea interpretărilor semnificatiilor celuilalt va afecta 
şi transforma rolurile sociale pe care le joacă unul cu celălalt). Astfel, cercetarea asupra semnificației 
sociale complete a similitudinii ca împărtăşire va necesita, în viitor, răspunsuri la patru întrebări separate, 
şi nu numai la prima dintre ele : (1) „Similitudinea" estimabilă obiectiv este localizată în juxtapunerea 
caracteristicilor obiective ale celor două persoane (adică, comunalitatea) ? (2) Ştiu ambele persoane că 
elementul comun există în istoria celuilalt (reciprocitate) (care este un stadiu al cunoaşterii ,,loca'lizat" în 
interiorul intelectelor persoanelor, ca rezultat al dezvăluirii comunalităţii) ? (3) Ştie fiecare persoană cum 
evaluează cealaltă fenomenul (echivalență) (un stadiu de cunoaştere localizat la nivelul metaperspectivelor 
asupra sistemului de gîndire al celeilalte persoane şi localizat, de asemenea, în presupunerile conţinute în 
discuţiile lor) ? (4) Ştie fiecare persoană care este cadrul mental din care reiese comunalitatea şi în care 
aceasta este organizată (semnificaţii împărtăşite) ? 

Similitudinea ca forţă relationala 

Modelul prezentat mai sus este unul general, cu privire la interpretarea semnificatiilor, iar similitudinea 
constituie unul dintre exemple. Disimilitudinea provoacă, probabil, multe din aceste procese de deducție, 
discuţie şi negociere 

a transformării relationale şi, în mod sigur, conferă semnificaţie şi dă naştere la o ajustare relationala 
necesară. Atit similitudinea, cit şi disimilitudinea pot mări comprehensiunea faţă de sistemul de semnificaţii 
specifice celuilalt. Revizuind discuţia precedentă, este necesar să ne reamintim două dintre punctele ei, unul 
dintre ele fiind o reluare a Capitolului 3, iar celălalt, o distincţie făcută mai devreme care trebuie atent 
reanalizată în privinţa efectelor (di)similitudinii asupra relaţiilor. Mai întîi, Capitolul 3 a stabilit importanţa 
considerării asimetriilor posibile în comprehensiunile celor doi parteneri cu privire la celălalt şi la orice 
altceva. Cei doi parteneri într-o relaţie se pot înţelege reciproc în grade diferite sau, în contextul de faţă, pot 
presupune ori percepe similitudinea într-o măsură diferită. De fapt, o astfel de asimetrie se poate constitui 
într-o forță relationala, dacă acceptăm nu numai faptul că presupunerile cu privire la (di)similitudine pot fi 
explorate în moduri diferite, care să provoace discuţia, ci şi că este posibil ca persoana care vede un 
potenţial mai mare în relaţie să o încurajeze şi pe cealaltă să îl exploreze. 

Cel de-al doilea punct se referă la faptul că discuţia de pînă acum s-a axat, în general, pe (di)similitudinea 
experienţei cu privire la lucruri exterioare relaţiei şi, în majoritatea cazurilor, anterior creaţiei acesteia. Este 
la fel de important să luăm în considerare modul în care cei doi parteneri privesc (şi înţeleg reciproc 
modurile de a privi) evenimentele, comportamentele şi sentimentele din cadrul relaţiei. 

în anumite privinţe, credinţele pe care le au persoanele cu privire la relaţiile lor contează mult mai mult 
decît realităţile obiectiv determinabile. Monsour, Betty şi Kurzweil (1993) au descoperit că acordul 
perceput şi înţelegerea percepută exercită o influenţă mai mare asupra afecțiunii decît acordul şi înțelegerea 
reale, în plus, Monsour et al., confirmînd o demonstraţie a lui Sillars (1985), au descoperit că persoanele îşi 
folosesc propriile atitudini ca bază pentru a prezice atitudinile partenerilor. Astfel, o realitate împărtăşită 
este partial extrapolată de la sistemul de gîndire al unei persoane, mai degrabă decît de la adevărata relaţie 
dintre propriul intelect şi cel al celeilalte persoane. Cu toate acestea, atunci cînd credinţele pe care le au doi 
prieteni încep să se asemene mai mult decît ar fi din întîmplare (Blankenship et al, 1984), este posibil ca 
asimilarea unor noi elemente în sistemele de credinţe ale fiecăruia să se realizeze cu uşurinţă, în acelaşi fel, 
presupunerea că o persoană este similară cu o alta ar putea conduce la acţiuni sociale stimulate de dorinţa 
pentru o descoperire completă şi dezvăluiri reciproce care ar dezvolta relaţia. De exemplu, Sprecher (1987) 
a descoperit că credinţele unui cuplu cu privire la volumul de informaţii date şi primite în cadrul 
dezvăluirilor sînt importante 132 RELAȚIILE INTERPERSONALE. A GÎNDI, A SIMȚI, A INTER ACȚIONA 

pentru a prezice viitorul relaţiei pe termen lung. Totuşi, era vorba despre percepțiile gradelor de dezvăluire 
a partenerilor, care erau asociate cu afecțiunea. Această argumentatie sugerează, în esenţă, faptul că, din 
nefericire, elementele principale ale discuţiilor purtate la nivel empiric despre efectele similitudinii asupra 
relaţiilor prezintă eronat o problemă importantă. Ei se concentrează asupra nivelului psihologic individual 
de analiză, prin urmărirea reacției evaluative a unei persoane la sugestii de similitudine. Un element scăpat 
din vedere în majoritatea lucrărilor de cercetare îl reprezintă consecinţele sociale mterindividuale ale 
similitudinii. Aceste consecinţe sînt create de recunoaşterea existenţei similitudinii şi de aprecierea sau 
dezvoltarea importanţei ei. Pentru a folosi această noţiune, este nevoie de trecerea la alte aspecte ale 


similitudinii, discutate anterior. Realizînd acest lucru, trecem la nivelul imediat superior al analizei, unde 
nu urmărim nici „similitudinea obiectivă", nici credinţele unei persoane despre similitudine, ci credinţele 
unei persoane despre structurile mentale ale celeilalte, în termenii utilizaţi de Laing, Philipson şi Lee 
(1966), în acest moment nu avem de-a face cu perspective directe, ci cu metaperspective: „perspective 
asupra perspectivelor" sau opiniile lui A despre ceea ce B gîndeşte sau ştie. Lucrarea lui Ickes (Ickes, 
Robertson, Tooke, şi Teng, 1986) asupra preciziei emfatice este importantă pentru analiza noastră. Ickes a 
explorat capacităţile partenerilor de a se ,,citi" reciproc în interacţiunile sociale. Din punctul de vedere al 
perspectivei de fata, această capacitate este o componentă importantă a interpretării de semnificaţii, care 
reprezintă puntea de legătură dintre factorii exteriori şi cei adînc interiorizati ai relaţiei. 

Similitudinea, semnificaţia şi acțiunea socială 

Din majoritatea discuţiilor asupra similitudinii presupuse şi percepţiei interpersonale (care este rareori 
mfe/personală; mai curînd, este vorba de percepţia „asupra persoanelor" ; Ickes şi Gonzales) se omite 
considerarea lucrurilor pe care oamenii le fac în legătură cu acestea. Acest capitol a subliniat faptul că 
utilizarea discuţiei este o sursă majoră, dar nu unica, de informaţie care exprimă recunoaşterea relaţiei 
dintre două intelecte. Am pus accentul pe discuţie deoarece presupun, în mod explicit, că astfel de recu- 
noaşteri în sine au consecinţe sociale asupra relaţiilor interpersonale tocmai din cauză că oamenii vorbesc 
despre ele. în aceeaşi manieră, Acitelli (1988, 1993) a introdus termenul de conştiinţa relației pentru a 
defini „gîndirea unei persoane cu privire la modelele de interacţiune, comparatiile sau contrastele dintre el 


sau ea şi celălalt partener din relaţie" (Acitelli, 1993, p. 151), ea 

concentrindu-se puternic asupra rolului discuţiei despre relaţii, ca fiind o manifestare comportamentală a 
acestei conştiinţe (Acitelli, 1988). Lucrarea lui Acitelli cu privire la discuţie reprezintă un pas important în 
direcţia concentrării asupra elementelor pe care eu le-am numit inferioare. Astfel, ea a deschis drumul în 
ceea ce priveşte un element crucial al unui proces social ignorat anterior, oferind deci posibilitatea realizării 
unei legături dintre gîndurile unui intelect despre o relaţie şi rezultatele relationale obţinute prin acţiunea 
socială de comunicare. Lucrarea lui Acitelli s-a concentrat, pînă acum, asupra discuţiei despre relaţie, spre 
deosebire de discuţia din cadrul contextului unei relaţii, după cum am realizat argumentatia pînă în acest 
punct (vezi si Ickes er al., 1988). Cu toate acestea, lucrarea ei se îndreaptă şi spre explorarea identitatilor 
individuale ale celor doi parteneri relationali, aşa cum sînt reflectate într-o astfel de conştiinţă şi indicate în 
discuţia relationala. Propunerile de fata sînt construite pe această bază şi presupun că o astfel de lucrare 
oferă puntea de legătură între analiza individuală şi analiza diadică. Discutia despre similitudine este locul 
în care similitudinea se desprinde de starea de obiect perceptual individual şi devine o acţiune socială şi 
relationala, bazată pe reciprocitate şi interacţiune construită în comun. 


Rezumat şi concluzii 

Acest capitol a prezentat cinci moduri diferite în care similitudinea şi similitudinea presupusă influențează 
relaţiile: (1) Similitudinea produce ,,consubstantialitatea" persuasivă, despre care a scris Burke (vezi 
Capitolul 3), ajutîndu-i, de asemenea, pe parteneri să se familiarizeze unul cu altul. (2) Similitudinea dintre 
propriul sistem şi un altul, în oricare privinţă, oferă o înţelegere punctuală de bază a celeilalte persoane. (3) 
Similitudinea la un anumit nivel oferă un motiv pentru deducție şi extindere la alte niveluri ale organizării 
cognitive ale celeilalte persoane, extinzînd, astfel, propria capacitate de a interpreta sistemul de semnificaţii 
al celeilalte persoane. (4) Similitudinea oferă o validare implicită pentru propriul mod de gîndire. (5) 
Similitudinea iniţiază procesul social de discurs şi comparare care conduce la interdependenta, intimitate 
sau apropiere în relaţii. 

Similitudinea psihologică se bazează pe interpretarea şi analiza comună a unei game de evenimente, şi nu 
numai pe sprijinul comun al valorilor individuale specifice sau pe deținerea de experienţe ,,similare". Ea 


implică nu numai o similitudine a judecăților particulare asupra unor probleme specifice, ci o 


134 RELAȚIILE INTERPERSONALE. A GINDI, A SIMȚI. A INTERACTIONA 

organizare similară a diferitelor elemente ale semnificației. Indivizii pot fi similari în anumite domenii 
psihologice, fără a fi şi în altele. Secretul (atît pentru actorii sociali comportamentali, cît şi pentru 
cercetători) este de a identifica nu numai modurile specifice, ci şi cele general valabile în care două 


persoane sînt „similare din punct de vedere psihologic". Similitudinea psihologică este esențialmente un 
concept organizational, iar sarcina partenerilor relationali este de a înţelege reciproc organizarea 
intelectelor lor, precum şi conținuturile lor specifice în domenii punctuale particulare. 

Oamenii prezintă tendinţa de a fi convinşi de similitudine. Ei realizează totodată extinderea de la un 
exemplu la alte situaţii, astfel încît o problemă socială pentru actorii sociali este aceea de a stabili realitatea, 
gradul şi semnificaţia diferitelor niveluri posibile ale similitudinii psihologice dintre ei. Acest capitol 
argumentează faptul ca similitudinea psihologică nu este atît o stare dintre două intelecte, cit un proces 
continuu ajustat. Similitudinea variază inevitabil de-a lungul diferitelor subiecte exterioare relaţiei, al 
experienţelor din cadrul fluxului continuu al interacțiunii şi al abordării sau evaluării relaţiei ca întreg. 
Trebuie realizată distincţia dintre aceste niveluri de comparaţie a gîndirii şi evaluării dintre doi oameni. 
Capitolul a prezentat un model de Interpretare Serială a Semnificatiei, care a dus apoi la distincţia dintre 
comunalitate, reciprocitate, echivalență si împărtăşire. El a arătat totodată modul în care similitudinea 
percepută diferă de cea presupusă, ambele fiind totuşi funcţionale pentru relaţii. Concluzia finală este că 
discuţia oferă arena principală, în care nivelul individual de analiză a similitudinii psihologice devine o 
problemă diadică, iar partenerii stabilesc, transformă şi construiesc relaţia psihologică dintre sistemele lor 
de semnificaţii. 

Temele stabilite în acest capitol ne conduc, acum, către o analiză mai amplă a discuţiei prin prisma 
descoperirii semnificatiilor. 


O anexă de afirmaţii formale 

Unele dintre argumentele capitolului de mai sus pot fi reprezentate în următoarele afirmaţii formale. 
Similitudine: Două persoane sînt similare, una fata de cealaltă, în măsura în care ele construiesc segmentari similare 
ale „ experienţelor” particulare si le caracterizează prin semnificaţii similare. După cum am argumentat în capitolul de 
faţă şi în cel anterior, similitudinea psihologică este fundamentată 

pe interpretarea similară a experienţei (experienţă = interpretare subiectivă), şi nu pe similitudinea experienţei în 
sine (experienţă = evenimente). 

Forta relationala : Comunalitatile de experienţă presupun forță relationald atunci cînd aceasta este recunoscută 
şi acceptată, de obicei, în discuţie. După cum a arătat acest capitol, simpla existenţă a comunalitatii nu are nici o 
forţă relationala, pînă în momentul in care ea este constientizata sub forma reciprocitatii, echivalentei sau 
semnificației împărtăşite. 

Transformarea relationala: Schimbările, în cadrul relaţiilor, se bazează direct sau indirect pe schimbările din 
cadrul interpretării sistemului de semnificaţii al altei persoane. Acest corolar propune ideea că schimbările 
relationale sînt legate de schimbări în înţelegerea unei alte persoane, indiferent dacă cineva reuşeşte să 
interpreteze mai mult din sistemul de semnificaţii personale specifice celuilalt sau reuşeşte să înțeleagă, mai bine 
şi în amanuntime, o anumită parte a acestuia. 

Consubstanţialitate: Semnificațiile împărtăşite/negociate pot fi adaptate sau asimilate de către indivizi, 
diade sau grupuri, prin intermediul discuţiei. Prin conştientizarea discuţiei despre sistemele de semnificaţii ale 
fiecăruia, partenerii facilitează dezvoltarea consubstantialitatii (Capitolul 3) şi generează oportunităţi vizind 
transformarea relaţiei. 


5 


Acţiunea socială de relationare Discutia şi semnificaţia 


Ce se întîmplă atunci cînd oamenii discută, cînd o persoană numeşte un lucru sau spune o propoziţie despre ceva }i alta 
persoană înţelege ? 

W. Percy (1975, p. 14, sublinierea noastră) 

SINOPSIS 

Interpretarea sistemului de semnificaţii specifice unei alte persoane, mai ales în ceea ce priveşte problemele interioare 
relaţiei, are implicaţii asupra acţiunii sociale, în particular, cei doi parteneri într-o relaţie încep să discute interpretările 
lor asupra relaţiei şi comportamentelor din interiorul ei. Din acest motiv, precum şi din altele prezentate în capitolul de 
fata, informaţiile, credinţa în similitudine şi interpretarea sistemului de semnificaţii personale specifice celeilalte 
persoane nu sînt nici absolute, nici pur şi simplu cumulative : acestea transformă şi modifică relaţiile noastre cu ceilalţi, 
pe măsură ce indivizii se interpretează reciproc, în mod serial. Informaţiile, similitudinea şi cunoştinţele sînt, de 
asemenea, actuale şi variabile, pe măsură ce evenimentele şi conversațiile se dezvoltă şi se desfăşoară. Capitolul de fata 
explorează dilemele sociale şi relevanta relationala a acestor probleme ale variabilitatii, pe măsură ce persoanele 
încearcă să-şi împărtăşească semnificaţiile în contextul interpretărilor alternative asupra lor şi a relaţiei stabilite între ei. 
Acest capitol ilustrează rolul discuţiei zilnice în acceptarea interpretărilor alternative, în oferirea unei baze pentru 


negocierea semnificatiilor şi în abordarea formei relaţiei. Capitolul oferă, de asemenea, un model compozit de 
semnificaţii sociale ca mod de comprehensiune a unora dintre aceste procese în relaţii. 

Să fie oare dezvoltarea relației numai un proces (sau o dorință) de descoperire reciprocă a sinelui în 
profunzimi informaţionale din ce în ce mai mari ? Da şi nu. Desigur că noi aflăm mai multe despre 


partenerii relationali pe măsură ce relaţia evoluează, dar aceasta este o afirmaţie corelativă! în afară de asta, 

Capitolul 4 a adăugat noţiunile privitoare la faptul că informaţiile pot ™ ,,exterioare" sau ,,interioare" 
relaţiei, neputind fi, în nici unul dintre cazuri! inerte. Relaţiile implică interpretare, deducție şi transformare 
într-un procegi social amplu care implică discuţia. Reprezentarea întregului proces de rela-l tionare, pe 
măsură ce un receptor adună din ce în ce mai multă informaţie | înseamnă a acorda prea puţină atenţie 
rolului dialogului în exprimarea infor-' matiei, modificării acestor expresii, transformării faptelor în 
concordanţă cu scopurile vorbitorului, precum şi interpretării semnificatiilor împărtăşite de către 
ascultători. 

Abordările tradiţionale presupun că semnificaţia informaţiei este absolută: informaţia nu este privită ca 
exprimabila în diferite forme în funcţie de principiile dialogice, şi nici ca putind constitui subiectul unor 
interpretări variabile de către ascultător, în anumite moduri dificil de anticipat de către vorbitor sau 
cercetător, în esenţă, astfel de opinii presupun că nu pot exista două interpretări 'corecte şi viabile ale 
aceleiaşi informaţii. Trebuie să recunoaştem acum importanţa relațională a interpretărilor alternative 
(Capitolul 2), cu implicatia că doi observatori pot avea două opinii legitim alternative asupra „unui 
eveniment" (inclusiv asupra unui eveniment relational - din moment ce este greu de separat acea clasă 
particulară de evenimente din perspectiva receptorului). 

Doi oameni implicaţi într-o relaţie au foarte adesea opinii diferite asupra lucrurilor (atît exterioare, cît şi 
interioare), iar acest fapt indică o dilemă pentru partenerii relationali şi cercetători în egală măsură. Pentru 
partenerii relationali, acest fapt ridică problema rezolvării sau acceptării diferențelor. Pentru cercetătorii şi 
teoreticienii domeniului, recunoaşterea faptului că oricînd vor fi posibile şi legitime două opinii asupra 
fenomenelor relationale este un pas critic, pe care trebuie să-l facă (Duck, 1990). Aceasta este o problema 
care se află chiar în centrul înţelegerii oamenilor de ştiinţă cu privire la natura relaţiilor. Oamenii de ştiinţă 
care afirmă că ar trebui să adunăm date de la ambii parteneri într-o relaţie ca un mod de a ne forma o opinie 
clară şi corectă cu privire la ce se întîmplă într-o relaţie (de exemplu, Noller şi Guthrie, 1992) tind să 
perpetueze greşeala absolutistă referitoare la natura informaţiilor relationale. Mai întîi, noi trebuie să 
cunoaştem interpretarea teoretică dată oricărei discrepanțe dintre opiniile celor doi parteneri (Duck, 1990). 
Pînă nu teoretizăm modurile în care discrepantele conferă informaţii cu privire la caracterul unei relaţii, nu 
putem cîştiga nimic prin culegerea de seturi de date de la ambii parteneri. 

Culegerea de date de la ambii membri ai unei diade este utilă atunci şi numai atunci cînd este precedată de 
un model clar de comunicare care 

rticulează consecinţele sociale ale faptului că partenerii relationali observă faptul că sînt diferiţi. In viata 
reală este aproape indisputabil faptul ca divergentele, disimilitudinile şi discrepantele vor conduce fie în 
mod direct la discuţia despre acea problemă, fie la discutarea problemei indirect prin intermediul unui 
exemplu de comportament care iese în evidență. Aşadar, acest capitol se concentrează asupra naturii 
transformatoare a comunicării în relaţii şi a modurilor în care natura discuţiei în sine indică faptul că 
semnificaţia relationala (adică interioară), la fel ca similitudinea, este un concept multilateral, nesfirşit şi 
proteic. Semnificaţia are componente deschise disputei în discuţia de zi cu zi, iar aceste componente pot fi 
percepute şi detectate în mod diferit de către partenerii relationali - chiar în relaţiile apropiate - mai ales de- 
a lungul timpului. Astfel, interpretarea semnificației este o problemă analitică şi socială continua pentru 
partenerii într-o relaţie şi trebuie caracterizată ştiinţific ca un proces social extins, şi nu ca o simplă 
revelaţie. 

Unele opinii asupra interpretării semnificației în viata relationala 

Unde poate fi ,,localizata" împărtăşirea (similitudinea, intimitatea sau semnificaţia) (Cupach, 1991)? în 
comportamentul observabil al unei persoane, în intelectul persoanei, în interiorul diadei sau undeva între 
oameni ? Concentrîndu-ne asupra discuţiei (sau asupra dilemelor semantice practice cu care se confruntă 
oamenii care relationeaza), putem aborda această problemă, prin extinderea discuţiei anterioare cu privire la 
similitudine şi interpretarea ei serială. (Reamintesc faptul că folosesc similitudinea ca un exemplu la 
îndemmă, şi nu ca fiind singurul aspect posibil al acestor procese.) în analizele tradiţionale ale conceptelor 
relationale precum intimitatea, apropierea sau similitudinea, se presupune că aceste concepte sînt localizate 


sau fixate în lumea reală. Cu toate acestea, Acitelli şi Duck (1987) s-au întrebat dacă intimitatea, de 
exemplu, este cel mai bine localizată ca fiind o caracteristică stabilă a oamenilor, o caracteristică pe termen 
lung a relaţiilor, în general, sau o trăsătură tranzitorie a interacțiunilor. Reis şi Shaver (1988) oferă un 
model de proces care descrie intimitatea ca fiind, de asemenea, mai curînd un produs al interacțiunii, decît 
o proprietate inerentă localizată în oameni sau relaţii. La fel, Capitolul 4 

l. W.R. Cupach (comunicare personală, aprilie 1991). întrebare după o discuție purtată la Normal, Illinois : Unde 

este localizată împărtăşirea? 

a sugerat faptul că (di)similitudinea nu este o stare pur psihologică, ci reiese dintr-un proces care reprezintă 
un stimul pentru acţiunea socială şi comunicativă în cadrul relaţiilor. Astfel, localizarea împărtăşirii şi a 
celorlalte nu poate fi determinată fără a ţine cont de rolul discuţiei şi de forţa sa în producerea 
semnificatiilor relationale în privinţa problemelor interioare relaţiei. 

Capitolul de fata analizează gradul în care diferite semnificaţii ale acţiunilor sociale sînt localizate „între 
oameni”, în sensul pe care îl precizez în continuare. Mead a propus faptul că semnificaţia unei acţiuni într- 
un cadru social reiese partial din reacţia pe care o are ascultatorul fata de vorbitor. „Actul sau reacţia de 
adaptare a celui de-al doilea organism conferă gestului primului organism semnificaţia pe care o are" 
(Mead, 1934/1967, p. 78). în ceea ce priveşte două persoane, negocierea conversationala este partial 
structurată de reacţiile persoanei care vorbeşte ulterior. Acest lucru înseamnă că reacţia ascultătorului meu 
conferă comentariilor mele o semnificaţie socială (pe lîngă cea alocată de mine). De asemenea, reacția mea 
la răspunsul său încadrează semnificaţia celor spuse mie, adăugind totodată cîte ceva afirmațiilor mele 
anterioare: răspunsul celuilalt construieşte semnificaţia pentru ambii parteneri (Shotter, 1987). Noi doi 
putem negocia o astfel de semnificaţie fie prin rămînerea în interiorul cadrelor de semnificaţie disponibile, 
fie prin crearea unora noi, asupra cărora cădem împreună de acord. Este esenţial ca un vorbitor să mă poată 
convinge întotdeauna că comentariile sale semnifică altceva decît ceea ce consider eu că semnifică. Mai 
mult, faptul că eu le consider într-un fel, şi nu în altul poate fie să continue neobservat fluxul conversatiei 
de-a lungul uneia dintre căile sale posibile, fie să dea naştere unei schimbări sau întreruperi. De exemplu, 
reacţia mea (sau reacţia aşteptată de la mine) ar putea da naştere unei explicaţii, unei scuze, unei 
încurcături, unui afront, unei noi analize sau unei transformări în ceea ce priveşte implicaţiile relaţiei. De 
exemplu, un seducător faimos a fost auzit odată spunînd femeii care îl însoțea ceva care suna destul de 
ambiguu. Mai tîrziu, cînd a fost întrebat dacă a cerut-o în căsătorie pe respectiva femeie, el a răspuns: „Ei 
bine, dacă ar fi luat-o ca pe o cerere în căsătorie, asta ar fi fost, iar următoarele mele cuvinte ar fi urmat 
acest curs. Dar ea nu a considerat-o aşa, deci nu a fost - şi noi am continuat discutînd despre altceva”. 

în întâlnirile cotidiene de rutină, realitatea unei relaţii derivă din negocierea diadică. Reacţiile fata de 
cealaltă persoană (iar în timpul unei relaţii de durată, reacţiile reciproce obişnuite ale celor două persoane 
de-a lungul timpului) ajung să definească şi să modeleze semnificaţiile relationale ale interacțiunilor şi 
actelor sociale (Harris şi Sadeghi, 1987; Masheter şi Harris, 1986). 

O acţiune adaugă mereu o anumită doză de ambiguitate relationala, raminind incomplet definită pînă cînd 
precizat în Capitolul 2). Astfel, jocul nu este atât de serios deoarece - şi atunci cînd - cele două persoane 
consideră zeflemeaua jucăuşă a fiecăruia ca atare, şi nu ca un atac serios sau malitios la persoană. 

Dacă distingem procesele sociale de interpretare a semnificației în modul serial descris în Capitolul 4, 
atunci aceste puncte devin importante din acelaşi motiv. Atât similitudinea, cit şi semnificaţia sînt create 
deopotrivă din acţiunile individuale sau recunoaşterile personale ale indivizilor în prelucrarea privată de 
informaţie şi din acţiunile sociale şi acceptările sociale de parteneri, în cadrul reacţiilor lor 
comportamentale deschise unul fata de celălalt, în mod normal, ne-am aştepta ca unele cunoştinţe 
referitoare la gradul de adecvare a diferitelor forme de reacţii interactive să se bazeze preponderent pe 
experienţa şi interpretarea reciprocă anterioară a partenerilor, la fel cum interpretarea comportamentului 
celuilalt este influenţată de experienţa persoanei în privinţa relaţiei (Ickes, 1993). Astfel, cu cît cineva il 
înţelege mai bine pe celălalt, cu atît poate afla mai multe cu privire la intelectul persoanei şi la gama de 
acţiuni sociale pe care acea persoană le consideră acceptabile. Pe rînd, fiecare îşi poate modifica stilul de 
comportament pentru a putea reacţiona adecvat fata de celălalt, în cadrul interacțiunilor extinse ale unei 
relaţii (vezi Capitolul 3). De exemplu, o parte din semnalele de atenţionare cu privire la gamele adecvate de 
comportament se produc în timpul unei conversații şi pe măsură ce stările şi sentimentele partenerilor sînt 
afectate de interacţiune. Adecvarea nu poate fi definită în totalitate prin lucrurile care pot fi spuse despre 
parteneri înaintea desfăşurării conversaţiei. 


Poziţia de mai sus indică o problemă importantă care se află în spatele celor afirmate pînă aici. Unele opinii 
asupra interpretării semnificației privesc acest proces ca fiind descoperirea unor componente ale unei 
realităţi preexistente, iar altele, ca fiind un produs creativ dintr-un anumit lucru realizat de către receptori. 
Ceea ce ne permite să îmbinăm aceste opinii în mod constructiv este atenţia acordată acţiunii sociale a 
discuţiei. 
Opinii realiste şi relativiste asupra fenomenelor relationale 
O poziţie realistă tratează semnificaţia ca pe un dat, fiind în măsură să se concentreze (de obicei, în mod 
implicit) asupra semnificatiilor generale pe care actele, comportamentele şi indivizii înşişi le manifesta într- 
o cultură. 

m. 

De exemplu, după cum am arătat în Capitolul 2, faptul că an." comportamente sînt 
recompensate şi altele nu este considerat ca fiind un dat î cadrul discuţiilor despre relaţii bazate pe 
teoria schimbului, în mod si,,,, unii oameni de ştiinţă au încercat să stabilească ,,semnificatia" 
relatării», despre neglijenţă (Schonbach, 1992), a problemelor de comunicare în relaţii! profunde 
(Vangelisti, 1992), a stilurilor de ataşament (Feeney şi Noller, sau a intimitatii (Waring, Tillman, 
Frelick, Russell şi Weisz, 1980). 
Semnificaţia este generală sau personală ? Alţi cercetători au căutat modurile caracteristice în care 
oamenii, în general, interpretează semnificaţia prototipici a elementelor relaţiei. Davis şi Todd (1985), 
de exemplu, au discutat formulările paradigmelor de caz pentru termeni precum prietenie, expunînd 
minuţios componentele care sînt esenţiale înainte ca oamenii să aplice eticheta de „prietenie" unei 
relaţii - astfel de componente sînt încrederea, spontaneitatea, plăcerea sau intimitatea. Lucrarea lui 
Fehr (1993) asupra prototipurilor dragostei încearcă să anticipeze clasificarea generală a sentimentelor 
şi comportamentului de către diferite grupuri de indivizi. Fehr a examinat modul în care indiviza 
recunosc anumite trăsături generale ale relațiilor de dragoste, pe baza cărora ei disting dragostea de 
alte tipuri de relaţii. Andersen (1993) a explorat, de asemenea, schemele sociale pe care oamenii, în 
general, le folosesc pentru a exemplifica şi defini elementele-cheie ale relaţiilor, astfel încît acestea să 
poată fi clasificate şi diferenţiate cu certitudine. El a indicat faptul că schemele nu sînt deloc simple, 
implicînd atît componente complexe derivate din valorile personale şi culturale, cît şi alte cîteva baze 
de cunoştinţe. 
Lucrarea îşi dovedeşte utilitatea prin stabilirea unei ierarhii în cadrul fondului comun de cunoştinţe 
sociale, cu ajutorul cărora fiecare individ decide o abordare sau alta a unei relaţii (de exemplu, în 
privinţa deciziilor în legătură cu tipurile de relaţii în care se va implica). O astfel de cercetare clarifică, 
de asemenea, faptul că sentimentele şi comportamentele din relaţie nu sînt simple invenţii individuale 
bazate pe idiosincrasie, ci reflectă sau derivă în mod invariabil din definiţii culturale acceptate de 
comun acord. 
Pe de altă parte, o astfel de analiză nu stabileşte cu precizie semnificaţiile şi ponderile specifice 
alocate unor astfel de componente, în măsură să diferentieze întru cîtva un membru al unei relaţii (sau 
al unui grup cultural) de altul (Duck, 1985). Totodată, o astfel de analiză nu poate identifica acele 
elemente care ne-ar ajuta să înţelegem de ce două persoane apartinind aceleiaşi culturi abordează şi îşi 
concretizează relaţia în propriul lor mod bazat pe idiosincrasie (Baxter, 1992a). în fine, o astfel de 

anumite elemente ale unei scheme sau prototip ar fi privilegiate în anumite 'nteractiuni, iar altele nu. 
De exemplu, de ce, în cazul prieteniei, loialitatea este elogiată în anumite medii discursive/retorice, în 
timp ce în altele este pretuita realizarea de servicii altruiste, iar în alte circumstanţe retorice este 
esenţială intimitatea exprimată deschis ? 

Modelul realist stă totodată la. baza unor cercetări psihosociale asupra comportamentelor interactive, 
cum ar fi autodezvăluirea în relaţii. Cercetarea porneşte de la ipoteza conform căreia, în general, 
semnificaţia autodezvăluirii poate fi evaluată şi aplicată oricărui set de circumstanţe. Davis şi Sloan 
(1974), de exemplu, au realizat o gradare a intimitatii inerente afirmațiilor, de la non-intim („Cum 
reactionez la laude şi critici la adresa mea") la foarte intim (de exemplu, subiecte referitoare la sex, 
ruşine sau vină, cum ar fi „Sentimentele mele cu privire la problema mea sexuală"). Această lucrare 


afirmă că intimitatea termenilor ar fi aceeaşi pentru aproximativ toţi oamenii în aproximativ toate 
cazurile şi circumstanţele, într-adevăr, lucrarea este deseori evocată de cercetătorii care utilizează 
astfel de clasificări ca măsuri stabilite ale intimitatii afirmațiilor în relaţii sau ca bază pentru tipologiile 
comportamentului relational (de exemplu, Hewstone, 1992). Pornind de la această ipoteză, gradarile 
intimitatii subiectelor sau tipologiile comportamentului intim sînt folosite pentru a opera cu intimitatea 
în studiile empirice asupra unor subiecţi diferiţi de cei initial chestionati. Putem, de asemenea, să ne 
creăm o imagine asupra modurilor în care intimitatea subiectelor progresează pe măsură ce relaţiile în 
sine progresează în intimitate (Davis, 1978). 

n. Cu toate acestea, intimitatea (şi semnificaţia) afirmațiilor depinde în mare măsură de 
situaţia în care sînt enunțate şi de audienta căreia îi sînt adresate (Ginsburg, 1988 ; 
Montgomery, 1984). De exemplu, afirmaţiile despre practicile sexuale nu sînt întotdeauna 
intime din punct de vedere relational. Ele pot fi jenante sau incomode din punct de vedere 
personal, dar atunci cînd sînt enunțate unui medic nu au nimic în comun cu intimitatea 
relationala in sens obişnuit. De asemenea, afirmaţiile despre vină sau ruşine nu sînt intime 
din punct de vedere relational, deşi ele pot fi foarte dificile, sub aspect personal, atunci 
cînd sînt enunțate unui avocat care se pregăteşte să apere persoana respectivă într-un 
proces. Astfel, căutarea şi presupunerea unui nivel absolut de intimitate inerentă unor 
afirmaţii date este numai parţial utilă (Duck, 1992a, pp. 79-80). Semnificaţia absolută, 
compusă pe baze culturale, poate fi de cel mai mare ajutor atunci cînd este folosită exact în 
acele situaţii limitate non-intime, în care oamenii se întîlnesc pentru prima dată şi au puţine 
cunoştinţe personale despre celălalt, în astfel de circumstanţe, oamenii se bazează 

într-adevăr pe scenarii culturale, nu personale, astfel încît ei au o idee despre cea mai potrivită gamă de 
subiecte de discuţie (Argyle şi Henderson, 1984) -gamă care poate varia de la o cultură la alta (Althen, 
1993). într-adevăr, căutarea unei semnificaţii absolute a termenilor îşi dovedeşte din plin utilitatea în 
diferite momente stereotipice, cum ar fi intilnirile dintre doi străini, sau în anumite medii impersonale, care 
exercită o influenţă directă nesemnificativă asupra proceselor de dezvoltare reală de mai tîrziu a relaţiilor 
interpersonale. Probabil că semnificaţiile absolute nu au aproape nimic în comun cu practicile şi 
comportamentele relationale construite individual şi care apar în relaţiile descrise uneori ca fiind 
„apropiate". 

Trebuie să fim precauti atunci cînd acordăm întîietate mediilor culturale de semnificaţie în detrimentul 
semnificatiilor interpretate din punct de vedere diadic, în cadrul relaţiei, în anumite ocazii sau instante ale 
experienţei. Ambele, şi nu separat, sînt relevante pentru înţelegerea activităţii relationale. Semnificațiile de 
esenţă, centrale din punct de vedere cultural, trebuie să fie, de asemenea, localizate în contextele particulare 
diadic, personal şi cultural în care au fost adoptate. Căutînd numai acea esenţă a semnificației care este 
general aplicabilă, putem justifica în cel mai bun caz generalitatile, la fel cum un buletin meteorologic 
poate face previziuni bune pentru mai multe regiuni, dar incorecte pentru un anumit oraş din acea arie. 
Nereusind sa justificăm importanţa pe care un cuvînt, lucru, propoziţie, enunţ, act, eveniment sau persoană 
o poate avea în cadrul sistemului de semnificaţii personale specifice unui individ într-un context temporal, 
personal sau fizic particular, ignoram forţa simbolică pe care aceste entităţi o au pentru unul sau pentru 
ambii parteneri. De exemplu, de-a lungul timpului am adunat majoritatea albumelor înregistrate de 
compozitorul englez Ralph Vaughan Williams. Fantezia pe o temă de Thomas Tallis a fost prima sa piesă 
muzicală care mi-a plăcut peste măsură vreme de mai mulţi ani şi pe care am ascultat-o de multe ori în 
fundal în timp ce scriam. Printr-o coincidenţă, aceeaşi melodie se difuza la radio atunci cînd mă îndreptam 
cu maşina spre aeroport, imediat după ce aflasem de moartea tatălui meu. Acest lucru a conferit piesei un 
plus de simbolism, iar acum, de cîte ori o ascult, mă gîndesc la tatăl meu. Sînt absolut sigur că fiecare 
cititor poate să vină cu exemplele sale de mirosuri, locuri, sunete, lucruri, subiecte şi aşa mai departe care 
degajă o forţă simbolică la fel de evocatoare şi care ar putea influenţa comportamentul, gîndurile şi 
sentimentele fata de persoane sau relaţii. 


Tocmai această importanţă simbolică a semnificatiilor personale le face esenţiale, atît din punct de vedere 

atrage atenţia asupra lor. Partenerii creează simboluri cu privire la relaţie, care sînt semnificative din punct 
de vedere personal (cf. discuţia idiomului şi a metaforelor personale din Capitolul 1). Partenerii ajung, în 
timp, să înţeleagă simbolurile importante pentru celălalt şi modul în care acestea sînt importante. Cînd 
simbolurile sînt împărtăşite de către cei doi parteneri într-o relaţie, anumite forme ale cuvintelor sau 
gesturilor capătă semnificaţii personale în cadrul diadei (Baxter, 1987). Mai mult, cunoaşterea faptului că 
semnificaţia este împărtăşită de parteneri măreşte (sau justifică) puterea sa de evocare şi celebrare a relaţiei, 
în acest sens, semnificaţiile se află şi în oameni, nu numai în cuvinte şi lucruri. Astfel, a presupune o 
valoare absolută a intimitatii anumitor cuvinte sau valori de schimb, de exemplu, înseamnă a nu reuşi să 
recunoaştem importanţa personală a forţei de modificare a culturii cuplului în realizarea uniunii dintre două 
persoane în cadrul relaţiilor interpersonale (Wood, 1982). 

Unde e semnificaţia ? Un alt aspect al abordării strict realiste trebuie luat în considerare pentru a putea 
observa mai bine contribuţia sa în explicarea comportamentului specific în relaţii, într-o astfel de abordare, 
semnificaţia lucrurilor este considerată inerentă lor. Observatorii recunosc, expun, relevă şi descoperă 
semnificaţii. Această poziţie realistă derivă, în fond, din filosofia platonică, care presupune că lucrurile îşi 
procură semnificaţia din faptul că fac parte totodată din esenţa Lucrului Ideal, în calitate de caz particular 
(astfel, un scaun este un scaun pentru că face parte din ,,mobila"). Această opinie presupune că esența 
lucrurilor rezidă în ele înseşi, în timp ce unele viziuni mai recente (precum teoria relativistă) remarcă 
activitatea actorului sau observatorului. 

O poziţie relativistă presupune că semnificaţia se află, într'o anumită măsură, în mintea privitorului, nefiind 
inerentă obiectelor privite. Conform acestei opinii, un lucru înseamnă ce înseamnă pentru că observatorul 
crede acest lucru - şi acţionează în consecinţă într-un anumit mod. Cu toate acestea, datorită apartenenţei la 
o societate şi la un sistem lingvistic, cit şi datorită experienţei socializării, aproape toţi oamenii vor cădea 
de acord asupra semnificației centrale a mai multor termeni. Cu toate acestea, un astfel de acord reprezintă 
mai degrabă o lege empirică decît una naturală, iar existenţa dezacordurilor asupra clasificării şi 
interpretării fenomenelor este justificată. Persoanele pot să-şi schimbe opiniile asupra definiţiilor fie în 
urma unui moft, precum moda (cum s-a întîmplat în anii '60, cînd pletele erau un apanaj al modernităţii, 

ani înainte, simbolizau convenţia şi traditionalismul), fie ca rezultat al unei demonstraţii satisfăcătoare de 
inconsecventa cu alte percepții anterioare (aşa cum termenii pedeapsă crudă şi neobişnuită, pornografie 
sau obscenitate sînt interpretati diferit, în funcţie de judecătorii Curţii Supreme, la un moment dat), în acest 
sens, relatările celor doi parteneri într-o relaţie vor fi în mod natural diferite, conferind veridicitate 
afirmației că ei se află, de fapt, în relaţii diferite (Duck, 1990; Duck şi Sants, 1983). Deşi situaţia externa 
(scena sau actul discutate în Capitolul 3) ar putea fi, într-un fel, diferită pentru fiecare dintre cei doi 
participanţi (experienţă = evenimente), reprezentările lor interne (agent) cu privire la aceste acte sau scene 
pot fi foarte diferite (experienţă = interpretare). După cum am remarcat deja, cercetarea confirmă faptul că 
interacțiunile sînt punctate diferit de participanţi diferiţi; fiecare persoană remarcînd ca importante diferite 
elemente sau căutînd motivele unei reacţii în direcţii diferite (Duck er al., 1991, 1994; Gottman, 1979). Cu 
toate acestea, exemplul următor este oferit de faptul că un observator poate puncta sau interpreta lucrurile 
în mod diferit, în funcţie de gradul de cunoaştere a celeilalte persoane. De exemplu, cînd o persoană 
înţelege natura generală a sistemului de simboluri al celeilalte persoane, ea poate distinge şi localiza, în 
legătură cu sistemul, orice aspecte neobişnuite ale acestuia realizate în anumite momente (de exemplu, „De 
obicei este foarte manierat, dar, atunci cînd e obosit, ca acum, devine foarte nepoliticos cu cei pe care îi 
crede proşti”). Pe măsură ce o relaţie se dezvoltă, creşte posibilitatea ca atribuirea semnificatiilor (mai 
degrabă decît a cauzelor) să poată fi, de asemenea, modificată de cunoştinţele ascultătorului/observatorului 
cu privire la constituţia psihologică personală a actorului (Capitolul 4). Trebuie numai să presupunem că o 
persoană poate fi simultan conştientă de semnificaţia culturală generală a termenilor, precum şi de modurile 
individualiste în care un partener utilizează astfel de termeni, pentru a vedea că ascultătorii trebuie să ia o 
decizie atunci cînd ascultă un vorbitor. Date fiind diferitele niveluri de cunoştinţe personale despre un 
vorbitor, este posibil ca o propoziţie să aibă o anumită semnificaţie obişnuită (în sensul conţinutului 
cultural), dar să poată fi totodată interpretată diferit de către observatori diferiți (în sensul sistemelor de 


semnificaţii personale). Această observaţie subliniază punctul anterior cu privire la faptul că, deşi în atenţia 
noastră se află discuţia, ea apare în contextul unui grup de alte sugestii pentru semnificaţii în desfăşurarea 
normală a vieții relationale. 

Detectarea proceselor de semnificaţie 

în studiul relaţiilor, cercetătorii pot afla mai multe detalii interesante întrebînd „Care este semnificaţia 
obişnuită/tipică a unui anumit comportament, caracteristică sau act?" şi „Cum se dezvoltă împărtăşirea 
semnificatiilor personale între doi oameni care se cunosc personal ? Cum se concretizează semnificaţia 
între două persoane care încep să se cunoasca?". Aceste întrebări nu ne conduc către informatie, ci către 
cunoaştere (adică spre multitudinea organizată în care informaţiile singulare sînt corelate şi înţelese), în 
esenţă, întrebarea adițională ne concentrează atenţia din nou asupra unui proces de interpretare serială 
bazată pe noţiunea că semnificaţia este, de fapt, un compus alcătuit din mai multe surse şi procese. Cu toate 
acestea, ea ne îndepărtează de alte descoperiri seriale sau modele de insertie socială (Altman şi Taylor, 
1973) prin sublinierea variabilitatii unei astfel de descoperiri în contextul dialogic şi temporal. Această 
abordare accentuează contribuţia dinspre receptor, ţinta revelată şi contextul temporal. 

Interpretarea serială de semnificaţie poate fi văzută acum ca avînd trei elemente esenţiale: (a) componenta 
conținut se referă la semnificaţia general acceptată a cuvintelor într-o cultură; (b) componenta individ se 
referă la modificările uzuale aduse de vorbitor/ascultător codurilor culturale şi la adaptările individuale ale 
formelor expresiilor culturale; şi (c) componenta context se referă la modificările realizate, în anumite 
circumstanţe relationale, de către un vorbitor individual cu privire la codurile uzuale sau culturale (c/. 
Montgomery, 1988). 

o. Este important să clarificăm faptul că preocupările mele nu vizează modurile în care oricare dintre 
aceste trei elemente contribuie la transferul semnificației, ci împărtăşirea semnificației, în sensul descris în 
Capitolul 4. Modelul vertical de comunicare care stă la baza metaforei de transfer sugerează că 
interacţiunea este o „conductă" între două intelecte, iar gîndul sau semnificaţia circulă într-un mod simplist 
de la un intelect la celălalt. Această abordare a fost combătută cu succes de către Berger (1993) şi nu mai 
este acceptată pe scară largă. Modelul ,,conductei" este corect numai dacă receptorul mesajului nu este o 
fiinţă cu capacitate de interpretare, care să poată ataşa semnificaţii personale lucrurilor pe care le aude, ci 
un receptor pasiv care depozitează pur Şi simplu semnificaţiile altora în interiorul rezervoarelor sale de 
înmagazinare mentală. O astfel de opinie pasivă despre ascultători nu ia în considerare nici procesele lor 
psihologice, nici istoricul celor doi parteneri într-o relaţie (Stinson şi Ickes, 1992), devalorizind, de fapt, 
influenţa discuţiei în procesele sociale şi respingînd chiar aceste procese ca atare. 

în schimb, propunerea mea indică faptul că, în viata de zi cu zi, descompunerea semnificației apare sub 
formă serială în acelaşi mod în care cineva ar descompune variaţia, într-o analiză a variaţiei (ANOV A) prin 
atribuirea de elemente sau componente unor surse şi procese sau interacțiunii dintre ele. Semnificaţia 
completă a unui enunţ este compusă dintr-o combinaţie de diferite soluţii, în funcţie de alegerea cuiva de a 
adopta un punct de vedere sau altul (sau de a lua în considerare forţa de contribuţie a unei persoane sau 
alta), aşa cum, în analiza statistică, putem decide să adoptăm una dintre variabile ca dependentă şi o alta 
drept criteriu. 

Semnificaţia este fundamentată central pe semnificaţia tipică medie - creată sau derivată din caracteristicile 
populaţiei în ansamblu (în acest caz, cultura). Semnificaţia este, cu toate acestea, schimbată sau modificată 
de contribuţia celor doi indivizi, de contextul relational pentru interacţiunea unuia cu celălalt; şi de 
interpretările comune produse, înţelese şi înfăptuite între ei. Această opinie presupune, de asemenea, că 
natura comunicării dintre oameni depinde de măsura în care fiecare dintre ei interpretează sistemul de 
semnificaţii specifice celuilalt, analizînd semnificaţia specifică creată în anumite circumstanţe pe baza 
acelei interpretări. Remarcati, din nou, că urmăresc interpretarea socială şi serială a semnificației (în special 
în ceea ce priveşte semnificaţiile interioare relaţiei, în sensul descris în Capitolul 4), precum şi modurile în 
care un ascultător poate să facă trecerea de la o componentă la alta cu o mai mare uşurinţă pe măsură ce 
relaţia evoluează, iar ascultătorul îşi dezvoltă, de asemenea, o capacitate mai mare de a interpreta mai bine 
agentul (c/. Capitolul 3). 


Componenta confinat a semnificației sociale reprezintă, în linii mari, un nucleu aprobat care poate fi 
verificat prin prisma punctelor de referinţă culturală, aşa cum se pot găsi intr-un dicţionar, sau prin importul 
sistemului de comunicare non-verbală, care este, de asemenea, înţeles prin intermediul culturii (Ginsburg, 
1988; Keeley şi Hart, 1994). Regulile culturale care se aplică semnificației şi exprimării ideilor sînt astfel 
potrivite şi eficiente şi în ceea ce priveşte semnificaţia unei persoane (de exemplu, Argyle şi Henderson, 
1984, discuţia despre regulile relaţiilor). 

Componenta individ are două elemente care se susţin reciproc: componenta vorbitor şi componenta 
ascultător. Componenta vorbitor se bazează pe caracteristicile individuale ale personalităţii vorbitorului 
(maniera tipică de receptare a contextelor comunicative), stilul vorbitorului (modul în care persoana 
transmite mesaje în general), intenţia persoanei (în anumite ocazii, cum ar fi în lucrările despre analiza 

Delia, 1982), poziţia socială a vorbitorului (sex, clasă socială, apartenenţă etnică etc.; Allan, 1993; Wood, 
1993a), gradul cunoştinţelor vorbitorului despre sistemul de semnificaţii specifice ascultătorului şi 
acomodarea la acest sistem (ca atunci cînd vorbesc cu băiatul meu, folosind sintagme specifice vîrstei lui), 
precum şi conştiinţa vorbitorului cu privire la cele de mai sus. Componenta ascultător reprezintă o 
reflectare a aceloraşi lucruri enumerate pentru vorbitor: caracteristicile individuale ale personalităţii 
ascultătorului, atribuirile realizate de ascultător în privinţa intentiilor vorbitorului, gradul de cunoaştere de 
către ascultător a sistemului de semnificaţii specifice vorbitorului - ca modificator al mesajelor şi scopurilor 
comunicative -, precum şi conştiinţa ascultătorului cu privire la cele de mai sus. Atit în componenta 
vorbitor, cît şi în componenta ascultător, variațiile personale de utilizare (derivate dintr-un stil personal 
general sau din acomodări momentane la circumstanţe) se bazează, esențialmente, pe nucleul de 
semnificaţii sociale, dar ele modifică totodată interpretarea acelor semnificaţii. Un stil este un cadru 
generalizat care circumscrie maniera în care un anumit individ face fata, in mod tipic, anumitor tipuri de 
experienţe şi reprezintă astfel un indiciu asupra organizării semnificatiilor personale. Astfel, lucrările care 
se ocupă de stilul de comunicare al vorbitorului (Norton, 1983) sau de adaptarea mesajelor la audienţă 
(McLaughlin, 1984) ilustrează partial elementele vorbitor/ascultător din formula de semnificaţie ANOVA, 
la fel ca lucrările psihologice asupra limbajului în context social (Giles şi Coupland, 1991). 

în fine, componenta context subsumează şi transcende semnificaţiile sociale împărtăşite conţinute de 
cuvinte. Ea reiese din ambientul relaţiei, locul/mediul şi din contextul interacțiunilor trecute sau cultura 
relaţiei, care ajută la clarificarea, pentru parteneri, a faptului că conţinutul cultural general sau stilul 
personal nu asigură punctul de sprijin exclusiv sau principal într-un enunţ dat (Hopper et al., 1981; Stinson 
şi Ickes, 1992). Astfel de modificări interpretative ale nucleului de semnificaţii sociale se bazează pe 
interpretările reciproce anterioare ale partenerilor care permit unui receptor să interpreteze acţiunile sau 
cuvintele plasate central în cadrul cunoştinţelor personale despre celălalt (Shotter, 1992). O astfel de 
modificare necesită, de asemenea, capacitatea de a recunoaşte că orice afirmaţie atipică deplasează şi neagă 
simultan răspunsul obişnuit sau aşteptat. 

p. O astfel de descompunere a diferitelor influenţe asupra interpretării semnificatiilor relationale ar 
trebui să ne permită să investigăm nu numai enunturi specifice în context, ci şi modurile în care un partener 
relational află mai multe despre celălalt în cadrul interpretării seriale a semnificatiilor şi organizării 

acestora. Această abordare poate fi reprezentată printr-o analiză tip ANOVA a proceselor seriale de 
dezvoltare a relationarii. Astfel am putea separa con-tributiile diferitelor elemente la soluţia finală a 
problemelor semnificației Deşi sînt de părere că cercetătorii pot face acest lucru (iar propunerea are într- 
adevăr, unele puncte comune cu modelul relaţiilor sociale al lui Kenny, 1988, care se concentrează pe 
contribuţiile unor persoane diferite), cred că ar fi foarte interesant să vedem modurile în care partenerii 
relationali procedează pentru a se înţelege reciproc prin discuţia zilnică. 
în circumstanţele în care partenerii nu se cunosc personal, o mai mare contribuţie la interpretarea de 
ansamblu ar reieşi din conţinut şi context. De cealaltă parte, componentele individ (vorbitor şi ascultător) ar 
conta mai mult dacă părţile ar şti mai multe una despre cealaltă. Ca un exemplu pentru efectele relative ale 
diferitelor tipuri de semnificaţii de-a lungul procesului de adaptare a persoanelor la noi forme de relaţii cu 
celălalt - căsătoria ca fiind diferită de logodnă, de exemplu (un alt mod în care două persoane se cunosc în 
context) - Crohan (1992) evidenţiază faptul că cercetarea anterioară considera important ca perechile să 
aibă un limbaj comun, mai ales în ceea ce priveşte judecarea evenimentelor şi proceselor interioare relaţiei. 


Dezvoltarea realităţii relationale împărtăşite este probabil cel mai important proces în acomodare şi în 
satisfacția relationala (Berger şi Kellner, 1964). Cu toate acestea, lucrarea lui Crohan arată că: 
„similitudinea credințelor în sine nu este atît de importantă pentru fericirea conjugala în primul an de 
căsătorie, pe cît de important este ca atît soţul, cît şi soţia să deţină anumite [presupuneri generale] despre... 
conflict. [...] Folosirea semnelor discrepantei maschează diferente importante în conţinutul [si semni- 
ficatiile] credințelor [faţă de persoanele implicate]" (Crohan, 1992, p. 99). 

Această observaţie confirmă ideea că interpretarea realității împărtăşite este mai importantă decît 
similitudinea în sine, iar de aici reiese faptul că formele similitudinii nu sînt echivalente. 

Astfel, semnificaţia completă a comportamentului lui A poate fi diferită pentru persoana A şi pentru 
persoana B, fie în linii mari, fie în nuanţe fine, deşi ei participă la aceeaşi întîlnire fizică. Capacitatea lor de 
a împărtăşi semnificaţia ar depinde de gradul în care fiecare dintre ei înţelege sistemul de semnificaţii 
specifice celuilalt şi poate utiliza discuţia ca mijloc pentru a decodifica intenţia celuilalt. 

Persuasiunea, semnificaţia şi discuţia zilnică 

Discuţia ca exemplu al semnificației personale a unei relaţii 

Discuţia ca întreg este o acţiune, nu numai o zugrăvire şi o descriere de imagini. Ea realizează mai mult 
decît redarea atitudinilor şi a autodezvăluirilor personale, ea demonstrează şi structurează modurile noastre 
de gîndire, ilus-trînd definiţia noastră despre noi şi credinţele care ne caracterizează. După cum a remarcat 
foarte elegant Shotter, „în tot ce spun, pretind sinceritate, justiţie, adevăr, frumuseţe şi aşa mai departe - o 
pretenţie care va prilejui şi un răspuns" (Shotter, 1992, p. 29). Mai mult, chiar şi discuţia zilnică dezvăluie 
opiniile vorbitorului asupra relaţiei dintre vorbitor şi ascultător (Conville, 1975). De exemplu, ea indică, în 
mod subtil, simpatia, răceala, superioritatea, ostilitatea şi teama (Duck, 1992a). Astfel de presupuneri 
implicite despre sine, partener şi relaţia dintre ei au fost studiate la nivelul comportamentelor ,,imediate", 
care indică apropierea sau includerea (Mehrabian, 1971) în alte moduri, mai complexe (Duck, 1992a; Giles 
şi Coupland, 1991). Cartea de fata a respins ideea că discuţia este un simplu canal inert pentru transmiterea 
de informaţii brute de la o persoană la alta. 

Atunci cînd ne concentrăm în mod specific asupra discuţiei în relaţii (spre deosebire de limbaj ca 
organizare gramaticală abstractă), putem vedea mai multe moduri în care ea descoperă nu numai 
semnificaţia unui vorbitor în general, ci, mai ales, atitudinile fata de alţii, inclusiv partenerul relational 
(Watzlawick er al., 1967). Discutia arată şi opiniile receptorilor asupra altor indivizi în general, nu numai 
prin conținuturile sale, ci şi prin stilul ei, nu numai prin ceea ce se spune, dar şi prin ceea ce se omite (Daly, 
Vangelisti şi Daughton, 1987). Mai mult, atunci cînd discutăm cu alţi oameni în mulțimea de acte de rutină 
zilnică, monotone, plictisitoare ale existenţei noastre relationale, acţionăm tot într-o lume simbolică care 
reprezintă, în mare, o creaţie a limbajului pe care îl folosim pentru a desemna nouă şi altora lucrurile. 
Discuţia zilnică nu este numai un mediu neutru sau un simplu act expresiv, ci şi un organizator al lumilor 
relationale în moduri care le susţin, le menţin şi le perpetuează (Duck, 1994c). într-adevăr, discuţia are 
consecinţe care fac posibile, în primul rînd, anumite tipuri de experienţe relationale (de exemplu, 
argumentele verbale). 

Discuţia zilnică în relaţii apare, desigur, între doi oameni care au, fiecare, o identitate şi o istorie (poate cele 


două persoane au chiar o istorie comună de 

152 RELAȚIILE INTERPERSONALE. A GINDI, A SIMȚI, A INTERACTIONA 
ACȚIUNEA SOCIALĂ DE RELATIONARE 

153 


diadă relationala), însă fiecare parte a discuţiei este formată şi formează, la rîndul ei, anumite influenţe, 
după cum a arătat Bakhtin (1981, 1984). Discuţia continuă totodată să proiecteze acele identități şi istorii şi 
să extindă realitatea la următoarea întîlnire, prezentînd, astfel, o viziune retorică sau o imagine a celeilalte 
persoane şi a relaţiei şi oferind viziunile sale în moduri diferite în diferite momente de timp (Potter şi 
Wetherell, 1987). 

Discutia zilnică este totodată un proces social activ şi continuu care constituie viziuni ale mai multor lucruri 
decît se pare la început - inclusiv relaţia dintre vorbitor şi ascultător (Watzlawick et al., 1967) şi 
cunoştinţele vorbitorului despre ceea ce ştie partenerul. Realizînd acest lucru, discuţia alimentează multe 
declaraţii şi reclame cu privire la opiniile asupra relaţiilor, opinii care structurează experienţa vorbitorului şi 
a ascultătorului ca indivizi şi membri ai relaţiei lor. Discutia oferă, de asemenea, material pentru 


de trecere dincolo de acestea, pe măsură ce relaţia evoluează. 


în discuţia zilnică expunerea la informaţii vaste este posibilă oricînd. Uitaţi-vă cîte lucruri se pot discuta: 
(1) modurile în care fiecare partener împarte fluxul de experienţă, care poate fi un mod personal şi 
individualist de a realiza acest lucru (şi care trebuie deci explicat celeilalte persoane); 

(2) deciziile pe care fiecare partener le ia în descrierea şi anticiparea fluxului de experienţă (care probabil 
că merită abordate într-o conversaţie relationala); 

(3) modurile în care fiecare partener construieşte şi reconstruieşte memoria experienţei (care poate fi 
estimată de alţii numai dacă vorbesc despre ea); 

(4) dorinţa de a realiza o interpretare funcţională a evenimentelor (inclusiv una care este 
validata/impartasita prin discuţia cu alţii), (5) rolul imaginaţiei pentru anticiparea viitorului sau memoriei 
pentru revederea trecutului (din moment ce experienţa nu este limitată la ceea ce se întîmplă pe moment, ci 
la modurile în care cineva se poate gîndi la ea sau poate vorbi despre alte momente decît prezentul); (6) o 
reprezentare retorică a opiniilor cuiva asupra experienţei in forme care pot fi auzite şi acceptate de alții. 
Discutia nu este numai transmiterea de informaţii sau un act expresiv, ci reprezintă totodată un 
comportament social şi retoric decisiv într-un context relational (Duck si Pond, 1989). 

Discutia zilnică oferă, poate mai mult decît s-ar crede, nenumărate oportunități pentru revelare şi 
autodezvăluire (desigur), dar şi pentru realizarea unui lucru profund şi important din punct de vedere 
relational. O remarcă a unui partener îi poate transmite celuilalt o imagine fulgerătoare şi intensă asupra 
unei dureri sau a unui triumf, dar ea ar putea descrie cu uşurinţă experienţa lor 

de a fi ei înşişi şi de a fi într-o relaţie, în momentul în care un ascultător aşteaptă atent semnele structurii de 
semnificaţii prin care poate fi exprimată o remarcă. La fel, discuţia zilnică este o practică a interacțiunilor 
sociale prin care oamenii devin conştienţi, în cadrul experienţei efemere, de semnificaţiile profunde pe care 
un partener într-o relaţie, valoare sau expresie lingvistică le are cu privire la ei sau la relaţia în sine 
(Stromberg, comunicare personală, 21 septembrie 1993). Astfel de experienţe de revelații sau epifanii 
subite contribuie la fixarea şi/sau trasarea unei căi a relaţiei sau a sinelui. De cîte ori nu am avut o 
străfulgerare bruscă datorată unei revelații care a schimbat modurile noastre de a privi un anumit lucru, dar 
care a folosit drept pretext o remarcă întîmplătoare făcută de o altă persoană - remarca jucînd rolul de 
catalizator, în sensul reformulării unui anumit aspect sau a unei relaţii într-un mod pe care nu l-am crezut 
posibil înainte ? Aceste tipuri de revelații transformationale reprezintă adevăratele puncte de cotitură a 
relaţiilor, persoanelor şi identitatilor (Stromberg, 1985; comunicare personală, 21 septembrie 1993). Astfel 
de puncte de cotitură apar în discuţia zilnică în relaţii, pe măsură ce persoanele ,,tranzactioneaza" viziuni 
retorice şi negociază cu privire la relaţia lor. 

Discutia ca bază pentru negocierea semnificației 

Deşi discuţia produce efecte colaterale strict relationale, ea oferă în acelaşi timp informaţii şi conferă forță 
acţiunilor sociale menţionate în capitolele anterioare, fiind totodată o bază fundamentală pentru organizarea 
semnificatiilor în relaţii. Acest lucru include influenţele directe ale discuţiei (de exemplu, cînd oamenii se 
invită la intilniri, formulează cereri în căsătorie, rezolvă dispute sau discută despre relaţie - Acitelli, 1993 ; 
Baxter şi Wilmot, 1985), precum şi modurile în care discuţia pe orice subiect furnizează mesaje incidentale, 
care permit deductii sau interpretări relevante pentru relaţii. Wood (1982, 1993b) consideră discuţia ca fiind 
vehiculul principal pentru comportamentul relational. Ea subliniază rolul discuţiei zilnice, neoficiale, mai 
ales al discuţiei concentrate asupra memoriei (tuturor lucrurilor, nu numai a relației). Ea argumentează 
faptul că: 

„cultura relationala reiese din comunicare şi capătă o influenţă centrală crescîndă asupra modurilor fiecărui 
partener de cunoaştere, existenţă şi acţionare în relaţia cu celălalt şi cu lumea înconjurătoare. Comunicarea 
constituie şi modifică relaţiile interumane în moduri care nu sînt recunoscute de lucrările care privesc 
comunicarea ca fiind un simplu transfer de informaţii faptice sau ca fiind ceva esențialmente instrumental în 
transmiterea factorilor psihici de la A la B. Prin 154 RELAȚIILE INTERPERSONALE. A GÎNDI, A SIMȚI, A 

discuţie persoanele se definesc pe sine şi relaţia lor, şi tot prin discuţie definițiile o dată acceptate sînt 
revizuite de-a lungul vieţii relaţiei" (Wood, 1982, p. 75). 

Wood (1993b) a argumentat recent faptul că deplasarea accentului de la discuţia experimentală (proces) la 
cea semnificativă (eveniment) este un mod de a trece cu vederea maniera în care discuţia cotidiană 
compune şi susține toate tipurile de relaţii, cum ar fi relaţia părinte-copil, cea de prietenie sau cea de 
muncă. Duck (1990, p. 24) a afirmat, de asemenea, că multe „evenimente ale relaţiei sînt percepute nu într- 
un mod direct, ci în moduri mediate prin memorie, rememorare, dialog şi conversaţie". 

Discuţia oferă deci persoanelor care interacționează şansa de a construi împreună semnificaţiile. Desigur că 
procesul de elaborare a unei înţelegeri comune urmează procesele discutate anterior, funcţionează 


dependent de ele şi are o însemnătate mai mare (Capitolul 4). El se bazează pe prelucrarea serială a 
informaţiei de către individ. El cuprinde mai multe elemente, unul dintre acestea fiind interpretarea 
explicită a comentariilor unei alte persoane. Un altul este crearea unui cod idiomatic personal, care este 
asimilat de parteneri. Alt element se referă la negocierea explicită a acordului (semnificaţie împărtăşită) cu 
privire la exercitarea comportamentului în relaţie. Punctul de plecare al oricărui acord comun trebuie să fie 
sistemul individual de semnificaţii pe care fiecare persoană îl aduce într-o relaţie şi interacţiunea ulterioară 
dintre acesta şi sistemul adus de Celălalt. Partenerii pot realiza, la început, comparații între Sine şi Celălalt 
numai din perspectiva iniţială pe care le-o furnizează statutul de receptori individuali (Capitolul 3), dar, în 
relaţii, ei încep să înţeleagă gradul in care percepțiile lor individuale se întrepătrund sau se pot potenta 
reciproc. 

Procesele de interpretare reciprocă a întrepătrunderii mentale sînt ample şi complexe, determinînd relaţiile 
în sine să fie, de asemenea, procese extinse şi complexe. Aceste procese implică mai mult decît clarificarea 
semnificatiilor celorlalţi şi prelucrarea lor în cadrele propriei înțelegeri, in viata reală, cooperarea, 
comportamentele negociate şi comprehensiunea nu sînt nişte simple abstractiuni despre care cercetătorii 
obişnuiesc să scrie, ci acţiuni obţinute prin interacţiune şi discuţie (Berger şi Kellner, 1964). Mai mult, 
astfel de acţiuni au ca rezultat produse (idei, semnificaţii, valori) care, deşi împărtăşite, sînt totodată 
încorporate separat în cadrele cognitive ale indivizilor, astfel încît aceste cadre sînt modificate (Shotter, 
1992). Astfel, a vorbi despre interpretarea comună a semnificației înseamnă a continua observarea unui 
proces care acţionează atît la nivel individual, cit si diadic. Acest proces îşi găseşte expresia atît în discuţia 
zilnică, cît şi în rutina relaţiei şi a vieţii indivizilor ca atare. 

Partenerii de conversaţie analizează şi negociază simultan cel puţin trei tipuri de semnificaţii: (a) cea care a 
fost asamblata de doi indivizi separați, înainte de întîlnirea lor, ca o opinie asupra lumii interpretată 
personal şi adusă separat în relaţie (sistemele de semnificaţii personale ale celor doi indivizi); (b) cea care 
este interpretată de două persoane într-o relaţie pe măsură ce se ascultă una pe cealaltă (de exemplu, 
interpretările lor cu privire la cealaltă persoană şi a experienţei ei, interpretarea lor cu privire la semnificaţia 
celeilalte) ; (c) cea dezvoltată de-a lungul timpului de către două persoane împreună, pe măsură ce ele 
negociază şi îşi împărtăşesc semnificaţiile individuale originale şi revizuite. Acest ultim tip de negociere 
este esențialmente un proces prin care persoanele acceptă în sistemul lor de semnificaţii personale 
interpretările care au fost elaborate împreună, şi nu separat. Astfel, persoanele ştiu inevitabil că împărtăşesc 
aceste semnificaţii. 

Prin negocierea iniţială a semnificatiilor individuale, partenerii realizează negocieri cu semnificaţii sau 
tranzacţii simbolice. Aceste afaceri funcţionează prin negocierea modurilor lor originale şi distincte de a 
privi viaţa (de exemplu, semnificaţiile pe care ei le construiesc între ei pentru a fi utilizate numai în 
interiorul acelei relaţii, cum ar fi expresiile idiomatice personale pe care le-am menţionat în Capitolul 1). 
Această ultimă interpretare nu trebuie numai acceptată de amîndoi, ci şi asimilată, apoi, prin transformarea 
sistemului psihic şi a cadrului de semnificaţii ale fiecărui individ. Cu toate acestea, originea interpretării 
comune este diada şi dezvoltarea în cadrul ei a unor noi moduri de a privi lucrurile, ca rezultat al discuţiilor. 
Un astfel de proces însoţeşte operarea metaforelor (Capitolul 1): două domenii diferite de semnificaţii sau 
de moduri de a caracteriza evenimentele sînt alăturate, iar legătura evocă un nou mod de a conceptualiza un 
domeniu sau altul. 

Discutia ca indicator al trăsăturilor relaţiei 

Cum acţionează pentru parteneri discuţia, pe lîngă contribuţiile ei menţionate anterior, ca indicator al 
tipului de relaţie în care aceştia se află ? Voi dezvolta în continuare cîteva dintre observaţiile lui Burke 
(Capitolul 3) şi voi argumenta faptul că discuţia creează un sentiment de consubstantialitate şi identificare 
(un sentiment de „acord" sau „unitate de perspectivă"), nu în ceea ce priveşte lucrurile exterioare, ci cele 
interioare. Mai multe trăsături simbolice ale discuţiei indică partenerilor faptul că ei împărtăşesc o opinie 
asupra relaţiei şi se identifică unul cu celălalt în acest sens. Utilizînd acest cadru, putem începe prin a 
analiza modurile în care discuţia zilnică ajută la separarea diferitelor 156 RELAȚIILE INTERPERSONALE. A 

niveluri de semnificaţie, permite cercetătorilor să pună întrebări vechi în moduri noi sau să se întrebe cu 
privire la unele aspecte noi. Chiar dacă ne-am concentra numai asupra conţinutului discuţiei zilnice, se pot 
spune multe lucruri în ceea ce priveşte importanţa sa retorică şi practică sau psihologică pentru indivizii 
implicaţi în relaţii. De exemplu, dacă oamenii realizează schimburi în cadrul interacțiunilor sociale, după 


cum presupun teoreticienii de obicei, atunci cum realizează, de fapt, acest lucru în discuţii ? Cum/cînd se 
produce schimbul direct şi cum/cînd este el semnalizat ? Ce supozitii culturale, relationale şi personale sînt 
introduse în discuţia de negociere şi cum apare negocierea prin mijloace indirecte precum glumele şi 
tachinarea? Alegerea cuvintelor are vreun impact asupra modului în care un schimb este tranzactional sau 
interpretat şi/sau modifică ea imaginile asupra celor ce se întîmplă în cadrul tranzacţiei ? Pe scurt, tipul de 
discuţie afectează cumva modul în care tranzacţia este realizată, mai presus de alte comportamente de 
schimb ? Generează discuţia noţiuni diferite cu privire la puterea de schimb prin stilul ei sau prin trăsăturile 
dkecte care au fost studiate ? Dacă oamenii preţuiesc responsabilitatea în relaţie, după cum presupun 
majoritatea teoreticienilor, atunci cum exprimă ei acest lucru în discuţii ? Nu mă refer numai la „Ce spun 
oamenii că este responsabilitatea în relaţie?" şi nici la „Cum îi comunică cineva unui partener, în mod 
direct, că îşi asumă responsabilitatea în relaţia respectiva?", în schimb, vreau să spun „Ce semnale conţine, 
poate neintentionat, discuţia zilnică, în măsură să confere mesaje simbolice cu privire la responsabilitatea în 
relaţie ? ". De exemplu, orice referire la un viitor împreună - chiar şi unul mundan - sugerează, implicit, un 
anumit nivel de asumare a responsabilităţi în relaţie (Spencer, 1994). 

Lăsînd la o parte ceea ce spun oamenii cercetătorilor despre natura intimitatii în relaţii în abstract (Waring 
et al., 1980), ce îşi spun unul altuia pentru a transmite acest mesaj, fie simbolic, fie direct în interacțiunile 
sociale ale discuţiei zilnice? Ce se întîmplă atunci cu discuţia şi puterea, discuţia şi dragostea, discuţia şi 
ataşamentul, discuţia şi detaşarea de relaţie? Cînd oamenii discută, deşi nu spun direct că sînt atasati sau 
îndrăgostiţi, sau că deţin puterea, există anumite fațete ale discuţiei lor care sugerează, în mod necesar, 
aceste idei (Cody şi McLaughlin, 1985 ; Giles si Coupland, 1991; McLaughlin, 1984). Cum funcţionează 
aceste concepte în cadrul discuţiei, cum sînt ele aduse la viaţă prin intermediul ei ? Nu în mod întîmplător 
abordez aici relatările despre putere (Holtzworth-Munroe, 1992), dragoste (Hendrick şi Hendrick, 1993), 
detaşarea de relaţie (Cody, Kersten, Braaten şi Dickson, 1992) sau ataşament (Collins şi Read, 1990). De 
asemenea, interesul meu se 

îndreaptă spre mecanismele şi trăsăturile lingvistice şi discursive care caracterizează sau simbolizează 
executarea reală a acestor activităţi sociale. Chiar dacă se spune că ele pot fi înfăptuite fără aportul 
discuţiei, chiar se pot înfăptui, în mod normal, astfel? întotdeauna vom găsi raţiuni în măsură să susţină 
atitudini de genul celor abordate în unele rapoarte de cercetare care se concentrează mai curînd asupra 
selecției strategiei, decît asupra înfăptuirii strategiei sau nici măcar nu menţionează felul în care efectele 
sociale aşteptate au fost obţinute în mod real sau mediate de conversaţie. 

Alte aspecte ale discuţiei indică, de asemenea, interpretarea semnificatiilor sau simbolurilor comune, de 
vreme ce oamenii nu vorbesc numai prin conţinut, ci distribuie ,,cantitatile" de discuţie pe care le produc în 
relaţii (Duck, 1987b). Acest lucru înseamnă că ei discută cu diferite persoane în ,,cantitati" diferite, şi, de 
asemenea, despre diferite conţinuturi de subiecte. Anumitor membri ai reţelei li se vorbeşte des, altora 
rareori - iar această opţiune semnifică ceva în termeni relationali. Variabilitatea în discuţie defineşte 
anumite caracteristici cu privire la natura relaţiei dintre membri. Cit se discută cu diferiţi membri ai reţelei 
? ; este acest fapt acelaşi lucru cu cantitatea de interacţiune care este estimată, de obicei, în mod abstract în 
rapoartele activităţii de reţea (Milardo, 1992)? ,,Cantitatea" de discuţie cu membrii reţelei este o măsură 
bună a implicării reciproce (dacă se poate vorbi despre implicare ca fiind ceva diferit) sau nu ? Este vreo 
diferenţă dacă discuţia se produce faţă în faţă, la telefon, prin poşta electronică şi ce modificări aduc aceste 
variante experienţei unei relaţii ? întrebaţi pe oricine a fost implicat într-o relaţie la distanţă! Contează 
momentul în care discut cu un anumit membru al reţelei (de exemplu, aflăm ceva important despre o relaţie 
dacă ştim că discuţia în interiorul ei se produce, în mod tipic, numai la Crăciun [Werner er al., 1993])? Se 
schimbă cumva distribuţia discuţiei atunci cînd se schimbă relaţiile? Adică discută oamenii mai mult cu 
ceilalți membri ai reţelei atunci cînd simt schimbarea în diada lor primară, aşa cum Milardo, Johnson şi 
Huston (1983) au arătat că persoanele din relaţiile romantice în dezvoltare petrec mai puţin timp cu 
membrii reţelei, pe măsură ce se implică mai mult în relaţia cu partenerul ? Baxter şi Widenmann (1993) au 
indicat, ca exemplu, faptul că oamenii analizează foarte atent posibilitatea de a dezvălui reţelelor lor 
implicarea într-o relaţie romantică cu un nou partener, înainte ca relaţia să se stabilizeze. Oare oamenii au 
tendinţa de a discuta cu alţii, de a cere sfaturi, de exemplu, atunci cînd relaţia lor primară este în impas, şi 
este posibil ca patternurile de distribuţie a discuţiei în cadrul reţelei să adauge ceva util la cunoştinţele cuiva 

reţeaua mai largă ar putea însemna că acea persoană întîmpină dificultăţi în relația primară [Duck, 1985])? 


Există, de asemenea, anumite elemente simbolice ale discuţiei care trebuie analizate de cercetătorii 
relaţiilor (Davis, 1973), cum ar fi tonul sau temperamentul discuţiei şi uşurinţa cu care partenerii într-o 
relaţie pot comunica pe parcursul diferitelor stadii ale relaţiei. Alte aspecte de structură şi interpretare a 
discuţiei, cum ar fi prezentarea, în cadrul ei, de atitudini, statut şi putere faţă de un partener de conversaţie, 
demonstrarea acomodării relationale cu cealaltă persoană (Giles şi Coupland, 1991) au de asemenea 
relevanţă în afirmaţiile moderatoare cu privire la efectele directe (asupra relaţiilor) ale realizărilor 
discursive ale dezvăluirii, schimbului, intimitatii, asumarea responsabilitatii sau puterii. 

Toate aceste consideraţii pun cercetătorilor relaţiilor anumite întrebări. Care sînt modurile în care discuţia 
construieşte şi încorporează intenţia individuală şi semnificaţia individuală (sau chiar sistemele de credinţe 
diadice şi conţinutul şi stilul conversational diadic), în aceeaşi măsură în care construieşte relaţiile? Cu 
toate acestea, există şi alte motive (pe care eu le consider mai importante) pentru care studiul discuţiei este 
o sursă imediată de revelații valoroase asupra conducerii şi tranzacţiei reale de semnificaţii în relaţii, o dată 
ce ne concentrăm nu numai pe conţinutul sau distribuţia discuţiei, ci şi pe motivele pentru care oamenii 
discută şi pe ceea ce se întîmplă, la nivel simbolic sau psihologic, cînd fac acest lucru. Chiar şi într-o 
conversaţie banală, infor-mală, cu prietenii, discuţia construieşte versiuni ale evenimentelor şi oamenilor şi 
relevă celorlalţi modul vorbitorului de abordare a vieţii. Confruntată cu viziunea retorică a celuilalt asupra 
unui lucru, persoana în cauză este capabilă de a recunoaşte (di)similitudinea acesteia fata de propria viziune 
sau de a sesiza diferenţele. Acest proces de recunoaştere şi capacitatea de a descrie viziunea celuilalt asupra 
lumii reprezintă esenţa comprehensiunii semnificației, (într-adevăr, înţelegerea sistemului de semnificaţii 
specifice celuilalt este o experienţă puternică, chiar dacă receptorul nu-l cunoaşte sau nu interacționează cu 
el. în aceasta rezidă, probabil, o parte din popularitatea şi atractivitatea telenovelelor - în care personajele 
par să-şi petreacă toată ziua discutînd despre relaţii, fără a munci, fără a face nimic altceva!) 

Astfel, persoanele simbolizează relaţiile lor cu alti oameni în numeroase moduri distincte prin discuţie. 
Acest fapt ajută fiecare persoană (şi i-ar putea ajuta şi pe cercetători) să descopere lucruri utile şi 
importante despre partener, despre viziunea acestuia şi despre atitudinile partenerilor unul fata de celălalt. 
Discuţia oferă indicii cu privire la modul in care celălalt construieşte relaţia şi, 

mai important, cu privire la cadrele de comprehensiune în interiorul cărora celălalt realizează acest lucru. 
Discutia ca realizator de semnificaţii împărtăşite 

La un alt nivel, putem vedea că discuţia este folosită de asemenea pentru a compara şi construi 
semnificaţiile împărtăşite într-o relaţie. Istoriile relationale împărtăşite şi povestirile despre originea relaţiei 
(prima întîlnire) sînt construite între două persoane şi cuprind unitatea relaţiei într-un mod simbolic 
(Johnson, 1982). Astfel de povestiri sînt deseori greşit tratate ca fiind simple „mărturii faptice" ale 
evenimentelor (Surra, 1987) din trecutul relaţiei, şi nu (re)inter-pretari sociale şi relationale importante, 
care servesc unor scopuri constructive importante pentru partenerii relationali, după cum argumentez eu 
aici. De exemplu, subiectele alese ca fiind trăsăturile esenţiale ale unei istorii sînt selectate pentru a 
prezenta o viziune retorică asupra relaţiei şi pentru a o caracteriza într-unul din diferitele moduri posibile, 
ce urmează a fi negociate între parteneri. „Povestirile despre origine" prezintă un oarecare interes nu numai 
pentru relaţii în sine, ci şi prin prisma lucrurilor pe care le spun cu privire la procesele de interpretare 
relationala. Acestea trebuie să fie construite unitar de cele două persoane şi, după cum au arătat Duck şi 
Mieii (1986), ele pot fi diferite, în funcţie de situaţie. Astfel, două persoane care initial ar putea să-şi 
amintească prima întîlnire în moduri total diferite ar putea ajunge în timp la un acord cu privire la o 
versiune care împărtăşeşte şi transformă totodată elemente din ambele povestiri originare, fără a fi o copie 
exactă a vreuneia dintre ele sau o însumare plină de şabloane a celor două. Sînt convins că crearea comună 
a unei povestiri despre origine este, de fapt, o parte din crearea relaţiei şi reprezintă o realizare care serveşte 
funcţiei de a celebra, şi nu de a povesti, pur şi simplu, crearea relaţiei. Povestirile despre origine încep să 
apară şi să fie acceptate de ambii parteneri ca fiind o parte din procesul de realizare a relaţiei, şi nu 
demonstrează numai cum a început ea. La fel, amintirile pot fi un mod sigur de a discuta starea relaţiei, care 
este altfel un subiect tabu (Baxter şi Wilmot, 1985), sau un subiect considerat insistent, obraznic sau 
precipitat (Perri Druen, comunicare personală, aprilie 1993). 

Pe măsură ce evoluează, relaţia dobindeste un caracter multiplu şi diferențiat, ceea ce înseamnă că 
partenerii au mai multe dovezi despre trăsături atît pozitive, cît şi negative, putîndu-se concentra asupra 
uneia dintre ele în circumstanţele adecvate - aşa cum sugerează teoreticienii discursului (Potter şi 
Wetherell, 1987). Astfel, nu este nimic surprinzător în faptul că oamenii tind 160 RELAȚIILE 

să accentueze partea negativă a partenerilor atunci cînd părăsesc o relaţie, la fel cum accentuează partea 
pozitivă, atunci cînd relaţia merge bine. Acest lucru ilustrează faptul că evenimentele unei relaţii se află în 
intelectele partenerilor într-o relaţie şi se pot (şi chiar aşa se întîmplă!) schimba (Berger şi Kellner, 1964). 
Povestirile despre aceste fapte scot în evidenţă trăsături pe care partenerii doresc ca la un moment retoric 
dat să le elogieze sau să le denigreze în relaţia în sine. 

Discuita şi memoria în relaţii 

în fine, discuţia reprezintă semnificaţia pentru diade prin tendinţa sa de a include trimiteri la trecut, la 
viitor, ca şi la prezent. Harvey şi colegii săi (Harvey et al., 1992) au ilustrat acest fenomen cu acuratețe, în 
alti termeni teoretici, în lucrările lor despre relatări. Ei au sugerat faptul că o consecinţă a relatării este 
ajungerea la o identitate transformată, care dă posibilitatea cuiva să îşi continue viata după un eveniment 
tragic sau traumatizant, din care a învăţat ceva folositor pentru viitor, în mod similar, reflectînd la relaţiile 
terminate, se pot aborda relaţiile viitoare în moduri diferite (Harvey et al., 1992) sau, în cazul unui 
observator din afară, poate constitui o lecţie de comportament fata de celălalt după terminarea unei relaţii 
(Duck, 1982b). 

Relatările istoriei unor relaţii şi ale finalurilor lor îşi dovedesc utilitatea în numeroase privinţe, drept 
consolare sau motivaţie pentru terminarea unei relaţii (Duck, 1982b). Ca şi alte istorii ale relaţiei, astfel de 
istorii nu sînt întotdeauna povestite la fel, ci sînt modificate, în mod caracteristic, în concordanță cu 
circumstanţele vorbitorului. Weber (1983) a arătat că persoanele din relaţii destrămate relatează la sfîrşitul 
relaţiei, de obicei, sentimente negative, lucru deloc surprinzător, interesant din punct de vedere psihologic, 
avînd în vedere implicaţiile sale. Metts, Cupach şi Bejlovec (1989) au evidenţiat diferitele tonuri în 
relatările despre relaţiile romantice sfîrşite, în funcţie de tipul de relaţie între parteneri înainte de relația 
romantică. Redefinirea unei relaţii romantice sfirsite preia un ton mai pozitiv dacă cei doi au fost prieteni 
înainte de a deveni amanți. Cu alte cuvinte, capacitatea partenerilor de a construi o temă de simpatie 
continuă atunci cînd există o istorie identificabilă a unei prietenii anterioare. Partenerii exclamă, pur şi 
simplu, că încă se mai simpatizează reciproc ca persoane, dar că nu le plăcea forma relaţiei ca amanți. 
Observațiile de mai sus despre forţa simbolică a istoriilor relaţiilor reflectă observaţia mai largă făcută de 
unii specialişti în istoriografie care au arătat că nici o istorie sau (auto)biografie nu poate fi o simplă 
înregistrare obiectivă a 

unor fapte neutre, în schimb, orice istorie este o povestire despre o cultură, organizaţie sau persoană 
încadrată într-un mod care selectează faptele şi le relatează în termeni pe care cultura, organizaţia sau 
persoana îi consideră potriviti (Burkitt, 1991) (iar unii comentatori continuă aceasta idee, spunînd că ea 
este, de obicei, relatată în termenii pe care forţa dominantă în cultură îi face pe oameni să-i folosească; 
Lacan, 1977). Istoriile despre relaţii nu sînt neapărat neutre sau obiective, ci întruchipează ceva din 
modurile în care partenerii se autopercep şi, mai mult, despre modurile în care vor să se vadă pe ei înşişi în 
relaţii unul cu celălalt sau să interpreteze trecutul şi relaţia lor. Relatările despre relaţii sau despre 
experienţele de discuţii permit partenerilor să concilieze relatările diferite sau permite o aliniere funcţională 
mai bună a celor două individualitati aflate în relaţie (Berger şi Kellner, 1964). 

Edwards şi Middleton (1988) au remarcat că memoria comună poate fi utilizată pentru a „localiza" o 
persoană (cel mai des, un copil) într-un sistem familial. Lucrarea acestor autori exemplifică diferite 
modalităţi de utilizare a memoriilor comune; printre altele, albumele de fotografii ale familiei îl ajută pe 
copil să dobindeasca un sentiment al propriei identități şi al istoriei celorlalţi, al trecutului său (chiar în 
legătură cu membrii familiei). Aceasta este o metodă extrem de incitantă, dar în nici un caz unică, prin care 
persoanele creează memoria relationala prin conversaţie. 

în fine, pe măsură ce cuplurile discută şi utilizează memoria, ele îşi organizează implicit relaţia (şi prin 
aceasta creează semnificaţii în cadrul ei) şi astfel îşi organizează implicit rolurile şi puterea. Conceptul 
de.,,memorie negociata" vizat de Wegner, Raymond si Erber (1990) demonstrează că cuplurile aranjează 
lucrurile în aşa fel încît unul dintre ei să stocheze anumite tipuri de amintiri (de exemplu, adresele 
cunoştinţelor), iar celălalt să-şi amintească celelalte lucruri (de exemplu, cum se ajunge cu maşina la casele 
cunoştinţelor). Astfel, unul dintre parteneri îl va solicita mai degrabă pe celălalt pentru anumite informaţii, 
decît să le reţină el personal - şi invers. Wegner aseamănă acest lucru cu modul în care un computer 
,solicita" diferite directoare pentru anumite informaţii conţinute de acestea, în acest sens, managementul 
memoriei în cadrul relaţiei este negociat între parteneri prin discuţie, deşi este similar şi cu o diviziune a 
muncii de memorare sau cu o memorie disjunctivă (adică este organizată într-un mod de non-suprapunere). 
Ar fi interesant să adăugăm acestei noțiuni de memorie în relaţii unele dintre analizele retorice pe care 
specialiştii în comunicare le aplică altor elemente organizaționale ale discursului. De exemplu, multe 
lucrări analizează managementul puterii prin aspectele de control retoric sau social ale scrierii istoriei 

(Althusser, 1971). O extindere a unor astfel de idei ar permite cercetătorilor să descopere implicaţiile 
funcţionale ale organizării sarcinilor memoriei pentru relaţii. Această organizare nu este chiar atît de neutră 
pe cit se poate deduce din analiza lui Wegner. Aproape că am putea pune pariu că persoana care deţine 
puterea va face în aşa fel încît să reţină lucrurile cele mai puternice. Astfel, memoria negociată are 
implicaţii sociale reale şi neexplorate pînă acum pentru organizarea celorlalte comportamente ale 
partenerilor relationali. 

în toate cazurile de mai sus, memoria este negociată prin discuţie, deşi are implicaţii importante asupra 
organizării relationale, în moduri dintre cele mai subtile, atunci cînd cei doi parteneri evocă sau îşi 
construiesc amintiri comune, ei se angajează în persuasiunea descrisă de Burke cu privire la ei şi la alţii. 
Viziunea lui Burke asupra persuasiunii este, astfel, consecventă liniei trasate mai sus şi are, de asemenea, 
implicaţii suplimentare care descriu un rol al persuasiunii în relaţii prin intermediul discuţiei zilnice. 
Studiul memoriei în relaţii este important deoarece reprezintă un loc unde şi un mijloc prin care partenerii 
îşi construiesc istoria acceptată de comun acord a relaţiei din multitudinea de posibile opinii asupra 
relaţiilor care se află la indemina celor doi parteneri (şi care, desigur, rămîn la indemina lor chiar şi după o 
astfel de acţiune comună). Altfel spus, construirea socială a memoriei reprezintă o ocazie uimitoare în care 
amintirile comune sînt realizate şi rafinate sau revizuite continuu, nu numai reascultate la un casetofon 
diadic relational. Ea reprezintă un loc în care semnificaţiile evenimentelor şi comportamentelor (şi 
oamenilor) sînt împărtăşite de doi indivizi prin mijloace retorice sau persuasive'care implică o prezentare a 
unei viziuni recunoscute şi acceptate de cealaltă persoană. 


Rezumat şi concluzii 

Capitolul 5 a introdus ideea conform căreia, în cadrul intilnirilor, diferite semnificaţii ne stau la dispoziţie 
pentru a ne construi cu ajutorul lor o imagine asupra intelectului şi structurii celuilalt. Pentru finalul acestei 
argumentatii, ne-am concentrat asupra discuţiei ca mecanism pentru negocierea relationala a 
semnificatiilor. Capitolul a continuat să dezvolte noţiunea de interpretare serială a semnificației, conturată 
în Capitolul 4, prin indicarea modului în care astfel de niveluri diferite de semnificaţie pot fi construite în 
discuţie. Am oferit un model de descompunere a semnificației, care încearcă să coreleze diferite surse de 

prin indicarea modului în care discuţia joacă diferite roluri în fiecare dintre ele. Capitolul a explorat, de 
asemenea, rolul discuţiei zilnice în descoperirea diferitelor aspecte ale semnificației şi a propus unele 
contribuţii ale discuţiei în cazul construirii relationale de informaţii şi interpretării relationale de semni- 
ficatii. Ne-am referit pe larg la faptul că discuţia, fiind un comportament diadic public, nu numai că scoate 
în evidenţă semnificaţiile personale ataşate relaţiei (putînd astfel semnala unui partener sentimentele unei 
persoane cu privire la relaţie), ci şi generează semnificaţii relationale construite în comun care indică şi 
simbolizează relaţia. Am arătat, în fine, multiplele contribuţii active diferite ale discuţiei zilnice pentru 
inițiativa relaţiei, inclusiv rememorările despre relaţie şi povestirile despre originea şi istoria ei, prin 
organizarea şi construirea simbolică a relaţiei. Argumentatia se încheie cu precizarea că relaţiile sînt 
constituite şi materializate în discuţie. Au fost prezentate multiplele roluri ale discuţiei în interpretarea 
serială a semnificatiilor şi în crearea modelelor sistemelor de semnificaţii specifice partenerilor. A fost, de 
asemenea, arătat modul în care discuţia oferă unei persoane şansele de a-şi prezenta propriul sistem de 
semnificaţii personale altor oameni. 


O anexă de afirmaţii formale 

Comunicare relationala: Comunicarea relationala este comunicarea bazată pe actul de interpretare a unor 
domenii specifice sau arii generale ale semnificației împărtăşite sau personale si poate fi realizată verbal sau 
non-verbal. Capitolul a argumentat faptul că reprezentarea unei relaţii apare în discuţia pe care o poartă 
partenerii, iar comunicarea într-o relaţie se bazează pe actul de înţelegere sau interpretare, într-un mod general 
sau particular, a sistemului de semnificații specifice partenerului. 

Efecte relationale: Semnificațiile persoanelor pentru actele relationale reprezintă catalizatori pentru schimbare 
sau stabilitate şi pot fi, la rindul lor, interpretate în cadrul relaţiei de către ambii parteneri. După cum am arătat 
în repetate rînduri în acest capitol şi în cele anterioare, semnificaţia pe care o persoană o acordă unui lucru 
acţionează ca un catalizator pentru schimbare sau reinterpretare a relaţiilor. După cum am indicat în corolarul de 
meta-interpretare reflexivă (Capitolul 2), oamenii pot interpreta/reflecta/discuta/ reconsidera gîndurile cu privire 
la o relaţie sau o persoană. Cu toate acestea, acest corolar merge mai departe şi indică faptul că partenerii pot 


reflecta sau discuta împreună interpretările reciproce ale relaţiei sau ale celuilalt. 

O astfel de discuţie deschisă despre interpretări este o activitate mai curînd relationala decît personală şi are 
efecte preponderent relationale, nu numai personale. Comunicarea relationala poate deranja, modifica, 
invalida, rafina, consolida sau susţine anumite moduri de interpretare a experienţei, fie personale, fie 
relationale. 

Valoare relationala: Valoarea relationala a semnificației personale a unei persoane depinde de 
capacitatea partenerului de a o interpreta. Un element al sistemului de semnificaţii specifice unei persoane 
nu prezintă forță relationala decît dacă partenerul este capabil de a-l interpreta şi a-l înţelege într-un 
anumit mod, de obicei, în moduri clarificate prin conversaţie. Cu toate acestea, acest lucru nu presupune 
faptul că partenerul trebuie în mod necesar să interpreteze sistemul în acelaşi mod ca şi persoana respectivă. 
Amintiţi-vă de noţiunea de asimetrie relationala prezentată anterior in carte. 

Semnificație relationala : Negocierea semnificatiilor diadice şi relationale are loc prin intermediul 
efectelor relationale, valorii relationale şi comunicării relationale. Altfel spus, discutarea deschisă a 
interpretării domeniilor de semnificaţie ale celor doi parteneri pune bazele pentru împărtăşirea semnifi- 
catiilor în cadrul relaţiei pentru ca să-şi poată asuma un rol atît în cadrul relaţiei, cit şi la nivel individual. 


Semnificațiile şi cercetarea 


Sociologia cunoaşterii trebuie să se intereseze nu numai de marile universuri ale semnificației pe care istoria ni le oferă spre 
inspectare, ci şi de multitudinea de mici ateliere în care indivizii lucrează la construirea şi întreţinerea acestor universuri. 
Berger şi Kellner (1964, p. 24) 


care noi trebuie să alegem. 

Shotter (1992, p. 12) 

SINOPSIS 

Acest capitol aplică analiza anterioară unor domenii de subiecte în cercetarea relaţiilor şi arată cum pot fi 
abordate în mod diferit utilizînd drept concept de bază interpretarea semnificatiilor. 

Din reformularea unora dintre întrebările şi concluziile cercetării asupra relaţiilor, reiese o provocare 
majoră: Ce importanţă are dacă noi con-ceptualizăm sau nu relaţiile în modurile propuse aici? Mentionand 
această provocare, voi indica modurile în care unele implicaţii în acest domeniu reprezintă probleme 
generale de cadru, şi nu ipoteze specifice; astfel de ipoteze sînt tratate mai direct în afirmaţiile formale de la 
sfîrşitul unora dintre capitolele anterioare. Aceste afirmaţii creează un sistem unitar, care reprezintă baza 
reflectiilor capitolului de fata, iar aici mă voi ocupa de unele dintre implicaţiile mai largi ale ariilor 
specifice acestui domeniu. 

în prezent, teoriile noastre funcţionează, de fapt, într-un cadru foarte restrîns de contexte, respectiv acelea 
care favorizează în mod explicit principiile teoretice testate aici prin decontextualizarea gîndurilor 

practice şi discuţia de zi cu zi. Cred că ne putem plasa căutarea teoretică într-o serie de coordonate 
triunghiulare, iar sarcina, în cadrul acestora. Un grup de coordonate este, desigur, abordarea de rutină 
zilnică a tuturor lucrurilor care compun experienţa cotidiană a realităţii relaţiilor. Un al doilea set de 
coordonate este reprezentat de efortul general de a crea semnificaţii care caracterizează viaţa umană, aşa 
cum este ea trăită, în mijlocul unei incertitudini cronice. Un al treilea set de coordonate îl constituie 
clarificarea rolurilor discuţiei în realizarea primelor două. 


Procese şi semnificaţii 

Actualul stadiu al cercetării asupra relaţiilor sociale şi interpersonale este satisfăcător şi nesatisfăcător 
deopotrivă (Duck, 1994b). Este interesant că ultimii 10-15 ani de investigaţii ne-au îndepărtat de acele 
sugestii unidirectionale cu privire la faptul că atracţia interpersonală ar fi tema predominantă, conducindu- 
ne, în mod inexorabil, către plasarea întregului accent pe procesele relationarii. De fapt, acest progres se 
datorează mai puţin descoperirilor ştiinţifice spontane şi izolate de noi idei şi mai mult schimbărilor sociale 
şi organizaționale care au creat un nou domeniu, conferindu-i o coerenţă concretă, cum ar fi serii de 
conferinţe, o publicaţie periodică de specialitate, Journal of Social and Personal Relationships, şi 
organizaţiile sale, precum International Network on Personal Relationships. Aceste creaţii organizaționale 
au expus oamenilor de ştiinţă dintr-o anumită disciplină temele, presupunerile, poziţiile şi stilurile altor 
discipline şi i-au condus spre moduri mai cuprinzătoare de gîndire despre relaţiile interpersonale. Acesta 
este, în sine, o măsură bună a faptului că organizarea creează semnificații din mai multe interpretări 
alternative: ,,extinderea" şi „împărtăşirea semnificatiilor" sînt utile! 

Cu toate acestea, este încă evident că cercetarea asupra relaţiilor se preocupă esențialmente (şi deseori 
implicit) de aceleaşi probleme ca şi lucrările de început, acum considerate desuete, asupra atracției 
interpersonale: alegerea iniţială a partenerilor. Dacă ne concentrăm exclusiv asupra alegerii iniţiale, 


omitem, în mod natural, acţiunile sociale care au relevanţă cînd abordarea din viaţa reală a relaţiilor este 
centrul activităţilor oamenilor. Concentrindu-ne asupra atracției, reducem posibilitatea dialogică ca tocmai 
trăsătura care ne atrage în primul rînd la o persoană să ne obsedeze mai apoi (Felmlee, 1993): ceea ce azi ni 
se pare interesant ar putea deveni de netolerat mîine; ceea ce azi este excentric, într-un mod cît se poate de 
fermecător, ar putea deveni o iritare 

jenanta mîine; ceea ce ne intrigă şi ne stimulează azi poate fi privit mîine ca insuportabil şi straniu. 
Următorii cîţiva ani ne vor conduce spre o apreciere mai profundă a dinamicii relaţiilor. Caracteristicile 
preexistente ale indivizilor, condiţiile contextuale sau individuale care duc la primele întâlniri pline de 
speranţă şi optimism ne vor suscita mai puţin interes. Trebuie să continuăm să ne dezvoltăm înţelegerea cu 
privire la atracţia iniţială, dar, în acelaşi timp, să acordăm o atenţie mai mare manierei în care atracţia este 
exprimată şi abordată în discuţie. De exemplu, trebuie să urmărim problemele de management şi procesuale 
care circumscriu „consolidarea" relaţiei de la prima întîlnire pînă la a doua şi care, în mod surprinzător, 
constituie o omisiune importantă în cadrul cercetării asupra atracției (Sprecher şi Duck, în presă). Cum 
negociază oamenii activitatea de transformare a primei intilniri într-o a doua întîlnire ? Ce spun ei ? Care 
sînt strategiile utilizate ? Care sînt sugestiile principale ? Cum este folosită discuţia ? Cum se realizează 
acest lucru ? Trebuie să trecem dincolo de relatările despre dezvoltarea relaţiei care depăşesc mecanismele 
acestor procese. 

Altă problemă a dinamicii dezvoltă o predictie anterioară (Duck, 1988, p. 85) cu privire la faptul că textele 
despre relaţii vor renunţa curînd cu generozitate la ponderea acordată atracției iniţiale şi vor umple, în 
schimb, paginile cu discuţii despre managementul şi întreţinerea relaţiei (vezi Canary şi Stafford, 1994; 
Dindia şi Canary, 1993). Noua versiune va aborda transformarea relaţiilor de la o întâlnire la alta - prin 
semnificaţii şi discuţie. Nu vom face acest lucru în maniera depăşită şi plictisitoare în care privim 
dezvoltarea relaţiei drept progresie prin stadii reale sau imaginare, în schimb, vom analiza mecanismele 
conversationale interioare şi procesele diadice de memorie prin care apar metamorfozele şi transfigurările 
relationale de semnificaţii (Honeycutt, 1993). Care sînt schimbările care apar în interiorul relaţiilor, astfel 
încît le transformă din relaţii infonnale în relaţii apropiate (Conville, 1988)? Planalp şi Benson (1992) şi 
Planalp (1993) au urmărit diferenţele în discuţiile purtate în cercul cunoştinţelor şi prietenilor, în timp ce 
Planalp şi Garvin-Doxas (1994) au propus o abordare a schimbărilor dinamice de la un statut al relaţiei la 
altul. Aceste idei trebuie continuate. De fapt, vom începe să ne întrebăm cum aduc acrobatiile individuale şi 
diadice la viaţă o relaţie şi apoi vom rafina, redefini şi modifica în mod constant elementele definitorii ale 
unei relaţii, astfel încît ea devine pînă la urmă recognoscibilă ca un tip aparte. 

împreună cu aceste probleme dinamice contrariante despre discuţie, trebuie să ne întrebăm ce simt 
partenerii unul pentru celălalt şi cum se schimbă ei de-a 168 RELAȚIILE INTERPERSONALE. A GÎNDI, A 

lungul evoluţiei relaţiei (adică în ce mod relaţia transformă şi reconstruieşte individualitatea lor). De 
exemplu, Spencer (1994) a explorat utilizarea auto-dezvăluirii în dezvoltarea identitatilor adolescenților şi a 
demonstrat modul în care subiectele şi stilurile de conversaţie modifică relaţia dintre adolescent şi părinte. 
Ele oferă, de asemenea, oportunităţi pentru studii similare despre putere şi control, autonomie şi 
interdependenta. Studiile similare despre conversațiile altor tipuri de diade relationale ar clarifica unele 
efecte, considerate în prezent misterioase, ale puterii în dinamica actuală a relaţiilor reale. 

Mai mult, toate studiile despre relaţii trebuie să fie plasate cu mai multă hotarire în cadrul contextelor 
sociale care circumscriu relationarea diadică (Allan, 1993 ; Duck, 1993a, 1993b). Am dat dovadă de 
neglijenţă şi letargie în eforturile noastre de a înţelege modul în care influenţele externe canalizeaza 
comportamentele relationale (Baxter, 1993a; Klein şi Milardo, 1993 ; Wood, 1993a) - de exemplu, modul 
în care reacţiile celorlalţi la circumstanţele personale ale cuiva afectează relaţiile, ca atunci cînd sîntem 
afectaţi de o boală sau de şomaj, cînd sîntem descoperiţi că avem o aventură, cînd ne îndrăgostim şi ne 
întrebăm dacă să le dezvăluim şi altora aceste lucruri (Baxter şi Widenmann, 1993). Astfel de sarcini sînt 
mult mai complexe decît provocările pe care le-am stabilit pînă acum ca alcătuind domeniul nostru, şi vor 
necesita mult timp şi energie pentru a fi realizate, dar ele reprezintă, de asemenea, demersuri necesare, dată 
fiind aspiraţia noastră de a înţelege cum funcţionează relaţiile. 

Altă linie de dezvoltare ar fi aceea de a rezolva aspectele nesatisfăcătoare ale stării actuale, caracterizate de 
un simplism atrăgător în privinţa încercărilor de a aborda problemele relationale, în ansamblu, astfel de 
eforturi sînt concentrate pe un nivel individual (sau pretins ca atare) de analiză şi respingere, ca nefiind 
problematice, nu numai discuţia dintre cei doi parteneri, ci şi aspectele mai largi ale activităţii relationale. 


Cercetarea asupra asumării responsabilităţi în relaţii, intimitate sau dragoste este deseori interesată numai 
de ceea ce simte o persoană cu privire la aceste lucruri, nu şi de modul în care fiecare dintre aceste subiecte 
este construit şi constituit în discuţie. Cercetarea asupra achiziţiei şi schemelor de informaţii relationale sau 
UOM (unităţi de organizare mnezică;, Honeycutt, 1993) este interesată de modurile în care un individ 
organizează sau colectează informaţiile, şi nu de modurile în care informaţia este abordată şi utilizată de doi 
oameni în conversațiile din cadrul relaţiilor. Cercetarea asupra atribuirii în relaţii se concentrează invariabil 
pe modurile în care o persoană gîndeşte despre cealaltă, mai degrabă decît cum comunică -sau cad de acord 
- cei doi cu privire la atribuţiile lor. Desigur că aceste lucruri f sînt importante şi că trebuie neapărat 


investigate (Fletcher şi Fitness, 1993), 

dar, în acelaşi timp, extinse şi contextualizate prin verificarea modului în care ele sînt realizate în practică. 
Nu este suficient să adunăm date de la două persoane dintr-un cuplu (din motivele prezentate în capitolele 
anterioare); în schimb şi în plus, trebuie să explorăm modurile în care oamenii verifică şi abordează faptul 
că interpretările alternative legitime la prima vedere cu privire la evenimente pot coexista. 

Să analizăm, acum, cîteva exemple concrete ale modului în care cercetarea existentă poate fi dezvoltată 
pentru a urma aceste puncte. 


Noi tendinţe pentru vechi teorii: 


o altfel de analiză a subiectelor familiare 

Această secțiune reanalizează unele subiecte bine cunoscute şi le conferă o reinterpretare în noii termeni 
propuşi, ca exemple ale împărtăşirii de simboluri şi semnificaţii care apar în discuţie. Realizînd acest lucru, 
eu ofer un răspuns la întrebarea: „Ce aduce în plus punctul de vedere argumentat?". Secţiunea care urmează 
aduce în prim-plan anumite probleme generale ale acestui domeniu, în totalitatea sa, în aceiaşi termeni. 
împărtăşirea şi schimbul 

în lucrarea noastră, metafora, alte moduri de a împărtăşi semnificaţiile şi schimbul au fost propuse ca 
exemple ale caracteristicilor personale umane de bază care creează sociabilitatea, dar şi ale tendinței de 
extindere şi de „a trece dincolo de dat". Caracterul lor comun este extinderea şi încorporarea inerenta a 
diferitelor tipuri de perspective simultane. Expunerea poziţiilor alternative implicite în aceste activităţi ne 
ajută să înțelegem mai bine legătura lor cu semnificaţiile personale şi relaţiile. Ea reinterpretează totodată 
forţele motrice fundamentale, prin afirmarea caracterului esenţial al tendinței umane de a genera 
semnificaţii şi de a le plasa în contextul discuţiei cu ceilalți. 

Argumentatia de fata a plasat importanţa relativă a activităţilor umane şi a consecinţelor lor relationale pe 
semnificaţiile personale şi interpretarea de semnificaţii în cadrul discuţiei, în acest context, am precizat deja 
faptul că propriul sistem de semnificaţii specifice unei persoane este ceea ce determină ca o recompensă să 
fie îmbucurătoare, oricare ar fi opinia general acceptată cu privire la recompensă. Deoarece oamenii sînt 
socializati în cadrul culturilor care le indică, în mare parte, ce este îmbucurător, se întîmplă ca în multe 170 

cazuri indivizii să cadă de acord asupra gradului de recompensare sau asupra costului anumitor lucruri. 
Oricum, aceste lucruri acceptate de comun acord reprezintă linii călăuzitoare, şi nu comandamente, iar 
lucrurile semnificative din punct de vedere personal sînt cele mai importante pentru relaţiile inter- 
personale. Semnificațiile acceptate de comun acord sînt, mai degrabă, numai un prim nivel brut de 
semnificaţii care poate fi împărtăşit cu un străin - un strat de semnificaţii care poate să contribuie la nivelul 
general de predicții probabilistice cu privire la succesul relational. Studiile viitoare, care includ estimări ale 
schimburilor, ar trebui să încorporeze unele evaluări contemporane ale semnificatiilor personale, aşa cum 
au fost ele descompuse în Capitolul 5, şi ar trebui să înceapă să exploreze straturile complete ale acestor 
semnificaţii, de-a lungul dezvoltării relaţiilor. Dacă teoriile despre schimb sînt adevărate, atunci ele ar 
trebui să poată funcţiona cu mai multă putere atunci cînd semnificaţia generală este ascunsă de 
semnificaţiile personale mai bogate din interiorul recompenselor simbolice. 

Schimburile îşi iau o parte din puterea lor din caracterul simbolic care le este conferit de parteneri. Pe 
măsură ce relaţiile se dezvoltă şi capătă din ce în ce mai multă importanţă construită personal şi diadic, 
simbolismul specific al unor acte particulare devine mai complex sau mai stratificat în cadrul diadei în 
context. De exemplu, Baxter (1987) a relatat că un chestionat deţinea un fluier de bambus la care nu putea 
cînta. Prietenul său nu numai că putea să cînte la el, dar putea să-l invirta pe un singur deget! Persoana a 
declarat că fluierul a devenit un indicator important în cadrul relaţiei, deoarece semnifica încrederea atunci 
cînd prima persoană i 1-a împrumutat celei de-a doua, care i 1-a înapoiat fără să-i fie cerut. Fluierul în sine 
era neimportant şi de mică valoare, dar actul de împrumutare şi restituire a devenit important din punct de 


vedere relational. Mai mult, Montgomery (1988) a remarcat că indivizii progresează de la semnificaţii 
împărtăşite cultural la semnificaţii unice şi particulare. Acest ultim efect diferenţiază relaţiile dezvoltate de 
cele în curs de dezvoltare. De exemplu, Baxter (1987) a raportat că membrii unuia dintre cuplurile ei 
pretindeau, din cînd în cînd, că sînt cîini şi îşi aminteau unul altuia acest lucru, în manieră non-verbală, cînd 
se aflau în grupuri mai mari, ca un mod de a semnala unicitatea relaţiei lor şi de a-i exclude pe alții. 

Una dintre implicaţii este aceea că valoarea schimburilor specifice pentru o diadă dezvoltată nu poate fi 
prevăzută cu uşurinţă pe baza semnificatiilor culturale comune. Importanţa personală a actelor şi lucrurilor 
tinde să devieze de la valorile acceptate de comun acord sau în cultură pentru aceste lucruri şi persoanele să 


devină astfel mai puţin previzibile în privinţa comportamentului 
SEMNIFICATIILE ŞI CERCETAREA 
171 


din relaţie, pe măsură ce relaţia însăşi evoluează. O analiză generală a recompenselor şi costurilor este 
foarte utilă în cazul predictiei reacţiilor străinilor unul la celălalt, sau în acele cazuri în care partenerilor 
apropiaţi li se cere să analizeze lucruri nefamiliare sau contexte relationale depersonalizate, cum ar fi 
reacţiile lor la scenarii imaginare (si deci nesemnificative din punct de vedere personal). 

Tot semnificaţiile personale cu privire la recompense diferenţiază relaţiile comune de relaţiile de schimb 
(Mills şi Clark, 1982), şi nu intervalul de timp de-a lungul căruia este calculat echilibrul de schimb, nici 
tipul obiectiv de relaţii luate în considerare. Desigur, în cercetările anterioare, problema tipului de relaţie a 
fost confundată cu natura diferită a semnificatiilor personale, care apare, evident, pe măsură ce relaţiile se 
transformă (nu numai se mişcă) de la o formă la alta. în al doilea rînd, schimburile de recompense şi costuri 
indică valorile, semnificaţiile şi priorităţile unei persoane la un nivel general, în aceeaşi măsură în care 
indică schimbul specific de necesităţi, cum ar fi dragostea şi informaţiile. O persoană realizează acest 
schimb în ceea ce priveşte dragostea, deoarece dragostea are importanţă din punct de vedere personal, în 
acel moment, sau răspunde la informaţii cu bani, pentru că asta înseamnă schimbul pentru el sau ea în 
circumstanţele respective. Contribuţia unei persoane la un schimb nu este prefigurată, dar, în practică, ea 
poate ajuta la definirea naturii schimbului. O reacţie la schimb declară modul în care schimbul şi reacţia 
sînt construite în intelectul acelei persoane, şi totodată modul în care relaţia este prezentată altora. De 
exemplu, a reacţiona la un cadou plătindu-i contravaloarea înseamnă că cel care 1-a facut a cumpărat acel 
lucru în interesul tău; a reacţiona cu mulţumiri exagerate înseamnă a indica faptul că a fost cumpărat în 
semn de respect. Din moment ce analiza punctului de vedere în privinţa semnificatiilor unei persoane nu 
este niciodată separată operaţional, în cercetare, de analiza schimburilor la care participă acea persoană, 
confuzia dintre intelectul persoanei şi faptele obiective nu a fost nici ea separabilă anterior - adică 
cercetarea a presupus că toţi vor privi schimbul în acelaşi mod, iar această presupunere elimină şansa de a 
defini schimburile prin prisma semnificatiilor lor pentru participanţi, în al treilea rînd, schimburile 
ilustrează implicit modurile de extindere a unei forme relationale în viitor, prin faptul că indică cel mai 
probabil tip de semnificaţie relationala pe care o persoană o va avea pentru alta în viitor (comparati cu 
propunerile făcute de Huesmann şi Levinger, 1976, care au analizat proiecţiile de schimb în viitor). De 
exemplu, a refuza plata contravalorii unei cumpărături făcute în interesul altcuiva înseamnă schimbarea 

serviciu la una de prietenie şi, de asemenea, a obliga, incidental, cealaltă persoană să răspundă în aceeaşi 
formă cu o altă ocazie. 

Ca un alt exemplu al diferenţei induse de o concentrare asupra semnificatiilor, să analizăm afirmaţia făcută 
de teoreticienii schimburilor (de exemplu, Levinger, 1979) cu privire la faptul că relaţiile se destramă sau 
sînt periclitate atunci cînd apare un partener relational alternativ atractiv, în ciuda sentimentelor de 
familiaritate, mai există un concept implicit care trebuie să fie importat pentru ca afirmaţia să poată 
funcţiona, iar acesta aduce o reinter-pretare de-a lungul aceloraşi coordonate propuse de mine aici. O 
alternativă există cu adevărat atunci cînd cineva o constientizeaza ca atare şi permite acest lucru. 
Alternativele nu pot fi numite fără a cunoaşte semnificaţia lor din punctul de vedere al persoanei. 
Semnificaţia unei alternative se schimbă astfel în mod necesar înainte de a deveni disponibilă ca 
alternativă. Lumea este populată de parteneri alternativi în sens obiectiv. Noi nu îi vedem ca alternative şi 
nici nu îi tratăm ca fiind disponibili decît atunci cînd sîntem nemulțumiți de ce avem (adică atunci cînd 
semnificaţia participării într-o relaţie alternativă se schimbă pentru noi). Disponibilitatea unei alternative 
este aşadar un lucru pur subiectiv, şi nu unul obiectiv, care poate fi definit în termeni absoluţi, în limbajul 
argumentatiei anterioare, disponibilitatea unei alternative este creată de o mutație anterioară în cadrul 
semnificatiilor personale. 


Astfel, orice schimb real de bunuri, servicii sau obiecte etc. este totodată un schimb de simboluri, metafore 
sau semnificaţii, în sensul că schimbul de bunuri etc. semnifică ceva anume pentru cei care îl realizează. De 
exemplu, fiecare obiect de schimb are o semnificaţie implicită în cultură în general (astfel, schimbul de 
cadouri cu ocazia zilei de naştere este la fel de justificat în Statele Unite, pe cit de justificat este schimbul 
de scoici în Insulele Trobriand, dar o simplă transpozitie a contextelor culturale ar face fiecare cadou să 
pară nepotrivit şi ridicol). 

Cu toate acestea, în cultura fiecărei relaţii, schimburile sînt, de asemenea, simbolice. Deşi schimburile în 
privinţa dragostei sînt probabil acceptate în egală măsură în majoritatea diadelor apropiate, forma exactă a 
schimbului (la fel ca şi activitatea particulară care este considerată un exemplu de afecţiune) depinde, 
probabil, de modurile în care partenerii interpretează actele şi comportamentele specifice. De exemplu, 
gestul unei persoane de a-i aduce partenerului micul dejun în pat poate fi privit ca sublim, într-o relaţie, şi 
enervant, în alta, în care actul ar putea să evoce conotaţii nedorite cu privire la cine ar trebui să îşi asume, în 
mod normal, rolul de a face munca de rutină a preparării mîncării. La fel, cineva ar putea să-i aducă 
partenerului micul 

dejun în pat într-un mod care implică faptul că primitorul este o persoană leneşă, care aşteaptă să fie mereu 
servită. Astfel, semnificaţia simbolică a unui schimb este mai profundă şi diferită de schimbul în sine. 
Cuantificînd numai schimbul obiectiv (adică studiind numai semnificaţiile culturale comune pentru o 
resursă, mai degrabă decît semnificația sa personală pentru participanţi), cercetătorii pierd din vedere alte 
elemente ale semnificației explorate în procesele sociale de decompozitie a semnificației, schitate in 
Capitolul 5. Actele de schimb implică, în mod necesar, ceva din interpretarea lui A cu privire la B (şi a lui 
B despre A) şi sînt prezumtiv luate ca semne ale acestui fapt în cel puţin trei moduri: (1) de către B în 
cadrul său de gîndire (ce gîndeşte B personal că A are de gînd să facă şi ce înseamnă acest act pentru B); 
(2) de către A în cadrul său de gîndire (ce crede A că are A de gînd, ce înseamnă acest act pentru A şi ce 
crede A că el înseamnă pentru B); şi (3) de către orice observator din exterior în cadrul său de gîndire (ceea 
ce cred persoanele din exterior, care nu au cunoştinţe din interiorul relaţiei, că se întîmplă şi ce înseamnă 
aceasta pentru ei) (de obicei, acesta este punctul de vedere privilegiat în lucrările sociale ştiinţifice, în 
detrimentul celorlalte două). Numai cînd (1) şi (2) se potrivesc (şi se recunoaşte că se potrivesc ca rezultat 
al proceselor descrise în Capitolul 4), actul are caracter de simbol relational, definit şi înţeles în colaborare. 
Schimbul este deci nu numai transfer de bunuri şi servicii, ci şi utilizarea de simboluri şi semnificaţii prin 
intermediul unor lucruri precum bunurile şi serviciile, în măsura în care orice studiu reduce schimburile la 
acte brute (şi deci la semnificaţii comune, medii, culturale, mai degrabă decît personale), el ignoră 
dimensiunea personală. Astfel, dezbaterea dintre teoria schimbului strict şi teoria schimbului comun (Mills 
şi Clark, 1982) este esențialmente greşit plasată, deoarece ia insuficient în considerare semnificaţiile 
diferite care sînt ataşate relaţiilor de schimb pure cu străinii şi celor comune cu prietenii. Cele două 
categorii sînt interpretate diferit (sau li se conferă semnificaţii diferite de către parteneri) a priori şi, astfel, 
tipurile de semnificaţii şi de relaţie sînt mereu confundate în cercetare. 

în timp ce căutăm să contextualizăm astfel rezultatele specifice ale interacțiunii în contextele lor simbolic, 
social şi cultural (Montgomery, 1988), trebuie să luăm în considerare şi rolul deciziei în asigurarea 
contextului. Cînd merg la supermarket (sau la supermarketul vieții), eu nu schimb numai bani pentru 
bunuri, ci eu aleg aceste bunuri, chibzuiesc în privinţa acestor decizii, îmi revizuiesc necesităţile, analizez 
opţiunile disponibile, actionez sau reactionez pe baza impulsurilor, şi nu ca răspuns la un calcul anterior. 

asemenea, să discut aceste decizii împreună cu Joanna, din moment ce nevoile noastre erau diferite cînd ea 
era însărcinată cu cel de-al doilea copil al nostru (care s-a dovedit a fi Gabriel, am făcut, fără succes, 
încercări disperate de a termina această carte înainte de a apărea el). Acest context al deciziilor este 
important şi formulează semnificaţia deciziilor, la fel cum formulează şi schimburile în cadrul relaţiilor 
interpersonale. Oamenii decid să pună accent pe anumite tipuri de schimb, ca rezultat al semnificatiilor pe 
care ei le atribuie schimbului în contextul altor decizii care ar putea fi făcute în locul lor: Schimburile nu 
sînt absolute, nici abstracte. Prin efectuarea lor în contextul altor decizii, oamenii iau în considerare dilema 
schimburilor în termeni personali, nu numai în termenii cadrului comun mai larg (Billig, 1987). 

Conform acestei propuneri, o relaţie nu este niciodată construită numai de diferitele niveluri de schimb - cu 
excepţia situaţiilor în care semnificaţiile acestor schimburi sînt universale şi nu personale - chiar dacă 
diferitele tipuri de resurse pot fi diferenţiate şi aranjate în relaţiile ordinale (Foa şi Foa, 1974). Diferenţa în 
ceea ce priveşte nivelul şi tipul obiectelor de schimb reiese din semnificaţiile simbolice care le sînt ataşate 


prin modul in care sînt privite în cadrul contextelor social, relational şi individual ale înfăptuirilor lor (vezi 
Capitolele | şi 2). Schimbările în forma relaţiei sînt făcute prin realizarea serială a faptului că diferite 
niveluri ale schimbului trebuie garantate - adică printr-o transformare anterioară a semnificației schimbului 
(vezi Capitolul 4). Similar, interdependenta relationala nu este creată numai prin interacţiunea patternurilor, 
ci, mai ales, prin credinţele şi atitudinile mentale ale acelor patternuri. (într-adevăr, interpretarea 
patternurilor este, în sine, un act mental -cf. Capitolul 2.) De aici reiese că măsurarea semnificatiilor 
personale ataşate schimbului şi interdependentei în circumstanţe specifice ar trebui să poată prezice mai 
mult despre rezultatele relaţiei decît simpla analiză a existenţei şi a tipului de schimb şi interdependenta în 
sine, dacă acea analiză se bazează numai pe semnificaţia generală a schimbului şi interdependente1, în acest 
mod, actele relationale au impact asupra relaţiei nu numai in mod direct sau într-un anumit mod matematic 
sau ştiinţific determinat din perspectiva unui observator. Mai degrabă, ele acţionează numai prin 
intermediul interpretării fiecărui receptor cu privire la forţa lor relationala, în relaţiile de zi cu zi, 
interpretarea unui receptor este, de obicei, transformată prin discuţie. 

Din această perspectivă, dezvoltarea relaţiilor nu ţine pur şi simplu de acumularea unei cantităţi vaste de 
informaţii despre cineva (Altman şi l&ylor, 1973) şi nici reducerea incertitudinii (Berger şi Bradac, 1982), 

sînt, în mod indisputabil, procese importante. Informaţiile vor avea efect numai atunci cînd pot schimba 
metaperspectiva unei persoane asupra unei relaţii sau partener, putînd astfel afecta comportamentul social 
al unei persoane fata de o alta. Dacă discuţia adaugă informaţii faptice fără a schimba totodată capacitatea 
receptorului de a structura şi organiza o opinie despre cealaltă persoană, atunci nu va avea probabil nici un 
efect care să modifice experienţa de relaţie. Pînă la urmă, reinterpretarea este o reorganizare a 
semnificatiilor. 

Autodezvaluirea 

Am afirmat destul de multe lucruri despre autodezvăluire pe parcursul acestei cărţi, astfel că ar trebui să fie 
cît se poate de limpede motivul în virtutea căruia nutresc convingerea că semnificaţia dezvăluirii nu este 
neapărat aceeaşi pentru vorbitor şi ascultător, după cum s-a presupus de prea multe ori. Poate datorită 
conştiinţei implicite a acestui fapt, persoanele care doresc să facă o dezvăluire urmează pregătiri strategice 
pentru manipularea contextului, astfel încît răspunsul ascultătorului devine oarecum mai previzibil. Micii şi 
Duck (1986) au arătat că oamenii, în întîlnirile reale, ajung cu încetul la dezvăluirea unor subiecte intime 
testînd mai întîi terenul, prin menţionarea subiectului într-un mod glumet sau lunecos, pentru a vedea 
reacţia generală a ascultătorului la subiectul general. Dacă răspunsul este sigur (adică dacă se pare că 
ascultătorul nu este ostil la acel subiect), atunci vorbitorul va face afirmaţia de autodezvăluire despre acel 
subiect. Astfel, riscul intimitatii, deseori discutat în rapoartele de cercetare asupra autodezvăluirii şi privit 
cîteodată ca oferind autodezvăluirii semnificaţia şi forţa sa intimă, este, de fapt, redus strategic dinainte, 
prin manipularea semnificației situaţiei în care dezvăluirea este pe cale să fie făcută. 

Mai mult, Mieii (1984) a remarcat că alte semnificaţii pot fi construite pentru afirmaţii cu caracter aparent 
de autodezvăluire. Aceasta poate fi utilizată cu scopul de a-i interoga pe ceilalți! Mieii a argumentat faptul 
că oamenii sînt conştienţi de existenţa unei norme de reciprocitate cu privire la dezvăluire şi că, dacă o 
persoană ni se dezvăluie, implicit, sîntem nevoiţi să răspundem cu aceeaşi monedă. Dată fiind o astfel de 
cunoaştere, atunci este posibil să punem întrebări unei alte persoane într-o manieră foarte subtilă. Micii a 
arătat că vorbitorii şi-ar declara propria experienţă cu privire la un subiect, pentru ca apoi să se retragă şi să 
aştepte ca ascultătorul să simtă presiunea unei norme de a răspunde cu aceeaşi monedă, dezvăluind, la 

Similar, Spencer (1993) a arătat că autodezvăluirea are alte semnificaţii, mai complexe decît acelea 
presupuse de cercetători, în multe circumstanţe, mai ales în relaţiile mentor- sau părinte-copil, dezvăluirea 
are deseori un scop educativ. Ea nu este intenţionată pentru a dezvălui ascultătorului ceva din viaţa 
personală a vorbitorului, nici pentru a mări intimitatea relationala în aceeaşi măsură, cît pentru a oferi un 
ghid bazat pe experienţa vorbitorului. De exemplu, Spencer (1993) a observat faptul că părinţii adresează 
adolescenților afirmaţii de genul: „Cînd eram de vîrsta ta, eram şi eu foarte timid, dar am reuşit să trec peste 
asta prin...". 

în aceste cazuri, semnificaţia actului dezvăluirii este oarecum similară strategiilor de consiliere utilizate de 
profesori (Glidewell, Tucker, Todt şi Cox, 1982). în studiul din urmă, profesorii fără experienţă au relatat 
problemele cu care s-au confruntat, dar nu au cerut direct sfaturi despre cum să le rezolve. Profesorii cu 
experienţă nu au răspuns prin a da sfaturi ca atare, ci, în schimb, au povestit situaţii în care ei au rezolvat 


probleme similare. Astfel, dezvăluirea ambelor situaţii problematice şi a soluţiilor posibile a fost abordată 
indirect, fără ca una dintre părți să se facă de rîs printr-o solicitare directă a ajutorului sau printr-o 
recunoaştere directă a poziţiei inferioare, aceea de sfătuit. Aceste exemple sugerează, din nou, faptul că 
semnificaţia unei situaţii este un ghid pentru interpretarea şi înțelegerea lucrurilor pe care oamenii le fac în 
acea situaţie, mai mult decît este valoarea absolută a comportamentului în sine. în discursurile zilnice, 
revelarea sentimentelor unui vorbitor poate fi un fapt indirect pentru autodezvăluire în sensul tradiţional. 
Natura dezvăluirii îşi ia semnificaţia din scopurile vorbitorului în acea întîlnire şi din răspunsurile 
ascultătorului la acea semnificaţie. 

în fine, în viaţa de zi cu zi, afirmaţiile care ar fi considerate dezvăluiri ar putea fi folosite, de fapt, pentru a 
împărtăşi experienţe vaste mai curînd decît un conţinut literal şi specific. De exemplu, soţia mea Joanna mi- 
a povestit recent despre un prieten pe care 1-a avut în adolescenţă şi despre unele lucruri neconvenţionale 
pe care le făceau împreună, în cadrul conversatiei, Joanna a dezvăluit mai multe amintiri şi sentimente cu 
privire la acel prieten. Mi-era clar, cu toate acestea, că aceste detalii era esențialmente irelevante pentru 
scopurile ei. Scopul ei în descrierea lor era de a-mi prezenta importanţa acelui prieten în formarea opiniei ei 
despre sine ca adolescentă şi asta era, de fapt, de dezvăluit. Experiența completă - nu detaliile sau 
sentimentele specifice -reprezenta esenţa actului de dezvăluire care avea semnificaţie pentru ca şi pentru 
mine. 

în toate exemplele de mai sus, unele luate din cercetare, altele din viaţă, există dovada că un enunţ poate fi 


desemnat ca fiind o adevărată autodezvăluire 

în sensul presupus în cercetare numai după o examinare atentă a contextelor relationale şi de interacțiune in 
care apare. Semnificaţia literală a unui enunţ în sine este deci mai puţin importantă pentru cercetarea asupra 
relaţiilor decît semnificaţia şi importanţa socială a faptului enunțat. Acest lucru poate fi determinat numai 
după o analiză atentă a semnificației interpersonale pe care o are pentru relaţie, şi nu doar din importanţa 
personală sau semnificaţia literală a afirmației. Astfel de contexte sînt oferite de diferite tipuri de compo- 
nente, discutate în Capitolul 5. 

Dragostea şi stilurile de ataşament 

Multitudinea de lucrări despre atitudinile dragostei (de exemplu, Hendrick şi Hendrick, 1986) relevă acelaşi 
proces general discutat mai sus. Preferind un stil de abordare a dragostei sau un anumit stil într-un anumit 
moment, subiecţii atribuie esențialmente semnificaţii în moduri sistematice ghidate de sistemul lor de 
semnificaţii personale. De exemplu, dacă oamenii sînt îndrăgostiţi, au tendinţa de a vedea lucrurile în roz 
(Hendrick şi Hendrick, 1988). 

Cu toate acestea, atunci cînd subiecţilor li se cere să dea răspunsuri cu privire la dragoste în circumstanţele 
structurate ale unui studiu, ei au tendinţa de a raporta experienţa sub o formă oarecum diferită de cea în 
care fac relatări nestructurate. Hendrick şi Hendrick (1993) au propus faptul că structurile diferite 
reprezintă parţial o funcţie a situaţiei retorice în care subiecţii se găsesc în cele două cazuri. Extinzînd 
această observaţie, Duck (1991, 1992a) a precizat faptul că raporturile despre tipurile de dragoste simţite în 
aceeaşi relaţie pot fi modificate de natura situaţiei retorice în care se află cel care face raportul. Cuplurile 
aflate în viltorile pasiunii vor raporta, probabil, atitudini de dragoste erotică oricărui investigator care are 
curajul şi răutatea să îi întrerupă. Cuplurile care discută o cerere în căsătorie vor raporta, cel mai probabil, 
sentimente pragmatice cu privire la dragostea lor. Cu alte cuvinte, situaţia retorică pentru evocarea 
gîndurilor despre dragoste îi va ajuta pe cei chestionati să se concentreze asupra unor constituenți ai întregii 
experienţe complexe într-un set de circumstanţe, şi asupra altora, în alt set de circumstanţe. De asemenea, 
Duck (1986, 1992a) a sugerat faptul că, aşa cum relaţiile amantilor se dezvoltă de la un început impetuos şi 
erotic spre un parteneriat organizat pe viaţă, tot astfel partenerii îşi vor schimba profilurile atitudinilor lor 
despre dragoste într-un mod care reflectă schimbarea în semnificaţiile relaţiei ca întreg - şi, de aici, în 
privinţa oportunității anumitor tipuri de afirmaţii despre ea. 

O altă ipoteză este aceea că expresia atitudinilor unei persoane faţă de dragoste poate fi asemănată cu 
decompozitia ANOVA de semnificaţie din Capitolul 5: ea este compusă de un element referitor la sex (de 


exemplu, există rezultate cu privire la diferenţele sexuale; Hendrick, Hendrick, Foote şi Slapion-Foote, 
1984), de un element stilistic personal (aşa cum poate fi găsit în studiile despre stilurile caracteristice ale 
persoanelor; Hendrick şi Hendrick, 1986), de diferite elemente situationale locale, după cum am specificat 
mai sus, precum şi de elementul situational mai larg oferit interpretarea unei persoane cu privire la cursul 
posibil al relaţiei. 

O altă abordare a relaţiilor romantice, pornind de la ataşament (Hazan şi Shaver, 1987) poate fi analizată în 
aceleaşi moduri. Stilul de ataşament, ca orice stil de comportament, este esențialmente un sistem organizat 
de semnificaţii legate de organizarea memoriei şi coerenţa discursului sau a intelectului. Un stil se 
caracterizează prin indicarea anumitor tipuri de elemente ale experienţei sau oamenilor ca fundamentale şi 
apoi organizarea semnificatiilor specifice ataşate acestor elemente şi relaţii fundamentale, mai ales a 
acelora care se ocupă de figurile centrale din viaţa perceptuală timpurie (Duck, în presă - a). Stilul 
reprezintă extrapolarea făcută de o persoană de la experienţe trecute, prin sisteme de semnificaţii personale 
organizate, la aşteptări pentru acțiuni viitoare. El poate fi conceptualizat ca un model functional al 
experienţei unei persoane la dispoziţia altora, în anumite tipuri de circumstanţe care reflectă circumstanţele 
care au dat naştere patternului (Bowlby, 1988). Altfel spus, un model functional de relaţii -este pur şi 
simplu o extindere sau o proiecţie în formele relaţiilor viitoare pe baza semnificatiilor subiective şi 
personale ataşate experienţei anterioare, într-un fel, acest proces de generalizare este indicat de orice 
utilizare a termenului stil. Un stil reprezintă o anumită concordanţă detectată de un receptor, fie că e vorba 
despre sine, fie despre un alt observator. Dacă stilurile de ataşament (Hazan şi Shaver, 1987), de pildă, se 
bazează pe modele funcționale ale relaţiilor (Bowlby, 1988), ele pot fi exemple ale unei percepții ale 
trecutului realizate după un pattern con-ducînd la moduri, bazate pe pattern, de a anticipa viitorul (relaţiile 
adulţilor cu alţii). Acest lucru nu înseamnă, de fapt, că oamenii au numai un model funcţional al relaţiilor, 
ci că ei.au un model functional (Duck, 1993c). Receptorii aplică modelul în viețile lor relationale reale, iar 
modelul contextualizează informaţiile pe care ei le primesc de la partenerii relationali. Ataşamentul este 
astfel un exemplu şi subgrup al tendinței generale a oamenilor de a conferi semnificaţii lucrurilor în sine şi 
de a reacţiona la semnificaţiile care le sînt evocate în circumstanţe similare (sau extinse), după cum am 
discutat anterior. 

Chiar şi stilul poate varia pe măsură ce evenimentele sînt interpretate, dar este mai probabil ca noţiunea de 
stil să fie ataşată de o concordanţă a experienţei perceptuale care formulează modurile persoanei de a-şi 
aminti sau a răspunde la evenimente - adică modurile de a le conferi semnificaţii personale. 

Elementul important reprezentat în stilul de ataşament este semnificaţia generată de sine prin tratarea 
persoanei la dispoziţia altora. Se spune deseori că o astfel de semnificaţie este cuprinsă în interiorul 
sistemului cuiva la o vîrstă fragedă, continuînd apoi să exercite un efect important asupra vieţii ulterioare, 
deşi nu e vorba de un efect determinist, în circumstanţe care au legătură cu tratarea altora sau de către alţii 
(Bartholomew, 1993). Avînd deja un pattern dezvoltat, noi tindem să privim anumite tipuri de oameni în 
anumite moduri, avem tendinţa de a încorpora informaţii noi într-un mod care reflectă biasul ipotezei, 
reflectînd, astfel, altor oameni, semnificaţia pe care noi credem că o detinem. Astfel, în acest mod, teoria 
ataşamentului poate fi pusă în legătură cu cercetarea timpurie cu privire la formarea impresiilor şi percepţia 
persoanelor. Abordarea prezentă este mai largă decît teoria ataşamentului, deoarece priveşte procesele de 
ataşament ca parte a semnificatiilor personale in general şi deci se adresează unei game mai largi de 
probleme în relaţii. Cu alte * cuvinte, existenţa stilurilor de ataşament exemplifică tendinţa mai răspîndită a 
oamenilor de a ataşa semnificaţii, din punct de vedere stilistic, tuturor tipurilor de domenii ale experienţei. 
Abordarea mea poate, de asemenea, să justifice efectele experienţelor anterioare în privinţa relaţiilor, altele 
decît cele părinte--copil sau cele romantice, fără a contrazice afirmaţiile făcute de Bowlby. De exemplu, 
Dunn (1992) a dezvoltat interesanta observaţie că fraţii învaţă lecţii importante cu privire la valoarea lor 
pentru alţii atît din experienţe directe, cît şi indirecte. Observînd cum părinţii îi tratează pe fraţii lor, copiii 
pot căpăta o imagine despre valoarea lor comparativă pentru alti oameni, despre cine este favorizat şi dacă 
primesc toţi un tratament egal. Ei pot dobîndi cunoştinţe indirecte cu privire la experienţe sociale precum 
împărtăşirea, egalitatea, cooperarea şi concurenţa. Aceste experienţe pot avea sau nu relevanţă pentru 
relaţiile romantice adulte ulterioare, dar pot, desigur, să fie relevante pentru alte tipuri de relaţii, în care nu 
este implicat nici un element romantic. De exemplu, Socha (1991) a arătat că unul dintre modurile în care 
copiii învaţă să fie ascultători este prin observarea acestui lucru la părinţi. Altfel spus, o structură de 
semnificaţii cu privire la ascultare este pusă la indemina copiilor de către părinţi şi poate fi asimilată in 
general, prin efectele expunerii (Zajonc, 1980). La fel cum se întîmplă şi cu alte percepții şi experienţe, 


informaţiile sosite sînt asimilate în cadrul perspectivei receptorului, pe care totuşi o transformă, sau o 
confirmă pe cea deja operativă. 

Pe scurt, susţin faptul că experienţele de dezvoltare operează prin activitatea propriului sistem de 
semnificaţii specifice unui copil, care este, în parte, compus din propriile percepții ale copilului, precum şi 
din asimilările, realizate de către copil, datorate interpretării experienţei oferite de alţii, întregul formează 
sistemul de semnificaţii propriu al copilului. Acesta este cel care afectează relaţiile ulterioare de toate 
tipurile, iar principiile expuse de lucrarea de faţă asupra ataşamentului sînt în concordanţă cu propunerile 
mele prezente. Desigur că sistemul de semnificaţii al copilului se dezvoltă parţial prin limbaj şi parţial prin 
relaţiile cu alti oameni (Fogel, 1993). Astfel, pentru a mă întoarce la consideratiile pe care le-am utilizat în 
Capitolele 2 şi 3, este de neconceput ca, de-a lungul întregii copilării timpurii sau a copilăriei propriu-zise, 
copilul să nu fie expus unor comportamente variabile de către fiecare părinte (Care părinte este vreodată 
consecvent pentru, să spunem, 10 ani la rînd de viata reală?) şi, de asemenea, la diferenţele dinte cei doi 
părinţi (Duck, 1994a). Nu aceste inconsecvente în sine (şi, de fapt, nici altele) vor conduce la un anumit stil 
de ataşament, ci concluzia, oricare ar fi aceasta, pe care un copil o trage pentru sine în urma acestor 
variabilitati şi concordante receptate în relaţie. Similar, de-a lungul copilăriei, nu se poate ca un copil să 
retina o opinie atît de unitară şi utilă cu privire la sine şi figurile sale de ataşament, astfel încît semnificaţia 
sinelui şi a acelor figuri să rămînă invariabilă. Cercetătorii ataşamentului ar trebui, cu siguranţă, să caute 
modurile în care copiii reprezintă acest ataşament în discuţii în diferite momente şi la diferite vîrste, 
modurile în care figurile de ataşament discută cu ei şi modurile în care astfel de lucruri sînt reflectate în 
semnificaţiile pe care copiii le recunosc pentru ataşament, sine şi figurile de ataşament - aşa cum 
cercetătorii au explorat deja opiniile inconsecvente ale copiilor cu privire la natura prieteniei în decursul 
copilăriei (Duck, 1993b). 

O privire în viitor: subiecte pentru cercetare 

O dată ce analizăm serios importanţa studierii modului de manifestare şi abordare a discuţiei - prin definire, 
concentrare şi extindere - şi a semnificatiilor în relaţii, sîntem conduşi spre considerarea subiectelor 
relationale practice care, din punct de vedere istoric, au prezentat prea putin interes pentru oamenii de 
ştiinţă (Wood, 1993b): probleme, agitatii şi lovituri ale căror semnificaţii trebuie construite în moduri care 
să permită rezultate practice, cum ar fi continuarea sau destrămarea relaţiei. Dacă relaţia continuă în ciuda 
unor 

astfel de probleme, actiunea sociala trebuie sa fie abordata creativ pentru a redirectiona relatia in jurul 
obstacolelor, dar dacă blocajul este de netrecut, atunci cel putin unul dintre parteneri trebuie să facă ceva 
pentru a lăsa relaţia să moară, chiar dacă acest lucru înseamnă ignorarea conştientă a relaţiei. 

Relaţiile şi viaţa reală 

Teoreticienii trebuie deci să încorporeze partea întunecoasă într-o relaţie de-a lungul părţii luminoase, 
recunoscînd în acelaşi timp că aceşti termeni şi această dihotomie sînt, de fapt, mult mai simple (Duck, 
19444). Am sugerat că analiza semnificatiilor personale oferă o astfel de forţă integrantă care uneşte din 
nou partea luminoasă cu cea întunecoasă. Deoarece interacţiunea dintre ,,luminos" şi ,,intunecos" 
construieşte semnificaţia unei relaţii (iar elementul pozitiv şi cel negativ, izolate, nu pot realiza acest lucru), 
semnificaţia unui act individual pozitiv sau negativ este derivată nu numai din generarea de recompense sau 
costuri, ci din poziţia pe care o ocupă în patternul de activitate, în realitate, relaţiile noastre nu cuprind 
numai o luminozitate veselă şi recompense pline de satisfacţii, ci şi (uneori simultan) durere şi suferinţe 
ocazionale. Nu este nimic ciudat sau nemaipomenit de original în această observaţie; ştim cu toţii acest 
lucru, dar în teorie ne purtăm ca şi cum nu am şti. în realitate, oamenii îşi petrec o mare parte a timpului 
abordind, definind şi încercînd să înţeleagă atît plăcerile, cit şi durerile relationale - şi fac acest lucru destul 
de des prin discuţia care nu tine neapărat de presupunerea că relaţia este pe cale de a se sfirsi. La fel, 
persoanele care relationeaza fac mai mult decît numai să ofere recompense şi să impună costuri: ele 
încearcă să găsească o cale de a le face fata într-un mod semnificativ. Costurile nu sînt numai cognitive sau 
emoţionale, detinind şi costurile adiţionale ale propriului lor management, astfel încît analiza unui cost 
devine un regres infinit. 

Descrierea deseori maniacală a relaţiilor ca fiind raiuri lirice de fericire absolută (Argyle, 1987) sau centre 
paradisiace de apropiere şi mulţumire (Kelley, 1983) pur şi simplu nu ne spune nimic mai mult decît o parte 
-probabil nu mai mult de jumătate - dintr-o imagine mult mai complexă. Trebuie să explicăm mai multe 
probleme, cum ar fi practica reală a complexi-tatilor interminabile ale relaţionării, viata reală, neidealizata a 


relaţiilor, precum şi menţinerea relaţiei prin discuţia zilnică. Acest lucru trebuie realizat într-un mod care 
justifică cu generozitate şi realist acţiunile semnificative ale vieţii zilnice, înainte ca noi să începem să ne 
felicităm prematur (şi cu mult prea multă căldură) pentru că ştiinţa relaţiilor este pe cale să dea naştere 

unei noi Ere de Aur. De exemplu, la cea mai neagră extremă a axei părţii întunecoase, consecinţele practicii 
relationale sînt chiar şi mai acute. Oamenii trebuie să se şi descurce cu duşmanii lor, nu numai să fie 
conştienţi de ei. Trebuie să desfacem ceea ce fac ei, să ridicăm un scut pentru a contracara comentariile lor, 
să neutralizăm grenadele lor interpersonale, să împiedicăm tirurile lor publice ostile şi să planificăm 
executarea unor raiduri de răzbunare (Wiseman, 1989, în presă). Un duşman nu este o simplă sursă de 
evaluare negativă, nici o fantomă cognitivă care ne acţionează butoanele emoţionale; el reprezintă o 
provocare vie la adresa propriului nostru sistem de semnificaţii personale şi la managementul identităţii 
noastre. Este, mai departe, o provocare la care oamenii trebuie să reacționeze. 

Cupach şi Spitzberg (1994) au demonstrat că o mare parte din latura întunecoasă a relaţiilor a fost ignorată 
în teoriile non-clinice recente ale relationarii (c/. Gottman, 1991). Acest fapt este interesant în sine, dar este, 
de asemenea, important deoarece partea luminoasă există şi în practică, iar acestea necesită o abordare atît 
separată, cît şi împreună (Duck, 1994d). Relaţiile cuprind, inevitabil, iritări din cauza partenerilor, 
obligaţiile care decurg din legături (Wiseman, 1986), precum şi cite ceva din pura rea-vointa de care dau 
dovadă oamenii pentru a se încurca unul pe altul, pentru că noi „rănim întotdeauna persoana pe care o 
iubim". Este relativ uşor să aducem liste lungi de aspecte relationale negative care sînt mult prea rar 
studiate şi aproape niciodată încorporate în teorii într-un mod substanţial sau integrant (de exemplu, 
răzbunarea, tachinarea, cicăleala; Duck, 1994d; Duck şi Wood, în presă; Wood şi Duck, 1994). Totuşi, 
partea întunecoasă constituie nu numai un set semnificativ de experienţe relationale pentru oameni, ci şi un 
set de activităţi relationale care reies în timpul lucrului constant cu alte activităţi relationale. De exemplu, 
frecuşul zilnic, conflictele minore, sarcinile de loialitate şi ajutorul dat altora sînt exemple banale care se 
pot întîmpla în orice moment în viata obişnuită (sau exemple ale modurilor în care ceea ce este „luminos" 
în Momentul | poate părea „întunecos" în Momentul 2). Aceste probleme nu cauzează neapărat sfîrşitul 
relaţiei: ele sînt sîmburii care apar împreună cu strugurii, dar şi ele trebuie abordate. La cealaltă extremă, 
duşmanii, ura, regretul pentru interacţiunile sau discuţiile din relaţie, dezamăgirea produsă de partener sau 
de scopurile relaţiei, trădarea, sabotajul relational, cicălelile, răutatea în relationare, dezamăgirile, dorul 
pentru anumite persoane (o componentă a singurătăţii ?), toate sînt experienţe pe care oamenii le trăiesc in 
relaţii. 

Astfel de subiecte nu devin mai puţin importante doar datorită faptului că cercetătorii academici nu le 
studiază aproape deloc (deşi, desigur, multi clinicieni o fac). S-ar putea să descoperim că aceste lucruri pot 
fi pur şi simplu justificate prin prisma teoriilor existente, dar, din moment ce nu au fost cercetate în mod 
sistematic, nu putem avea vreo siguranţă, şi nici încredere în acest sens. Pare mai plauzibil ca astfel de fapte 
relationale întunecoase să fie greu de explicat prin teoriile existente, aşa cum sînt multe dintre cele 
luminoase, tocmai pentru că existenţa lor vine în întîmpinarea unuia dintre argumentele majore ale acestei 
cărţi: astfel de fapte nu există numai în interiorul intelectului, ci şi în practica vieţii de zi cu zi. De aceea, 
aceste aspecte ale relaţionării prezintă probleme organizaționale şi de abordare, deoarece oamenii şi 
obligaţiile relationale nu sînt doar nişte ciudate fantasme cognitive individualiste, fără nici o legătură cu 
viaţa reală. Toate relaţiile au obligaţii şi datorii care apar o dată cu ele, fiind parte a naturii lor: de exemplu, 
o persoană renunţă la o anumită autonomie şi independenţă pentru a deveni membru al oricărei relaţii 
(Baxter, 1993a). Astfel de sacrificii pentru o relaţie îmbracă multe forme, dar nu duc la destrămarea relaţiei; 
ele conduc la o necesitate de abordare şi continuare a relaţiei - o distincţie care depinde de semnificaţiile 
atribuite obligaţiei şi costului in context relational. De exemplu, obligaţiile sau costurile pot necesita ca o 
persoană să-şi organizeze diferit timpul, să renunţe la o activitate plăcută pentru a-şi ajuta un prieten sau să 
depună efort pentru a-şi ajuta partenerul. Chiar şi în cazul părinţilor şi copiilor, există multe forme de 
obligaţie care structurează relaţia şi echilibrează recompensele evidente, dar nu conduc la întreruperea 
legăturii (Stafford şi Byers, 1993 ; Stein, 1993) - tocmai din cauza semnificației legăturii. 

Am putea fi tentaţi să explorăm astfel de fenomene prin prisma recompenselor şi costurilor. Cu toate 
acestea, existenţa costurilor în cadrul unei relaţii care continuă totuşi să ridice probleme importante, 
nerezolvabile exclusiv prin prisma nivelurilor de comparaţie, dacă, într-adevăr, cultura acelei persoane este 
una în care întreaga idee a relaţiilor bazată pe costuri şi recompense are un anumit sens (aşa cum nu se 
întîmpla în Orient, de exemplu; Yum, 1988). Desigur că acea persoană nici nu are dreptul şi nici nu poate 


exercita o decizie cii privire la raminerea într-o astfel de relaţie, după cum reiese din echilibrarea de costuri 
şi recompense (Rusbult şi Buunk, 1993). Nici efectul unui astfel de cost al satisfactiei nu prezintă prea mult 
interes, din moment ce este posibil ca satisfacția să nu fie legată de continuarea unui număr de relaţii (de 


exemplu, părinte-copil, serviciu sau relaţiile cu vecinii). Adevărata problemă nu se 184 RELAȚIILE 
INTERPERSONALE. A GÎNDI, A SIMȚI, A INTERACTIONA 


referă la rezultatele relationale ca produs al costurilor şi recompenselor, ci mai curînd la procesul de 
management al relației căreia persoana în cauză simte că îi aparţine. Cum gîndesc şi discută oamenii într-o 
relaţie despre lucrurile considerate costuri, insatisfactii etc., în moduri care, totuşi, permit participarea 
continuă la relaţie ? 

Conflictele interpersonale oferă un exemplu sugestiv. Conflictele sînt deseori tolerate deoarece sînt privite 
drept consecinţe inevitabile ale relaţiilor, dar ele pot oferi şi un bun exemplu pentru cazul în care 

cercetării efectelor sale relationale. Hocker şi Wilmot (1989) au remarcat faptul că clasificarea, de către 
cercetători, a comunicărilor în categorii stilistice (cum ar fi stilurile de conflict) este deseori privită ca 
încadrare într-o categorie absolută. Cu toate acestea, stilul de conflict este cu adevărat dependent de poziţia 
observatorului, nefiind un stil invariabil al personalităţii, ci dependent de situaţii. Totuşi, instrumentele de 
măsură cad, de prea multe ori, în capcane despre care am discutat anterior, în care ele presupun o 
concordanţă general valabilă în cadrul tuturor contextelor, relaţiilor şi situaţiilor conflictuale, precum şi în 
situaţiile conflictuale particulare. 

înainte de a înţelege un conflict, trebuie să cunoaştem semnificaţiile comportamentelor care duc la 
conflicte, precum şi la conflictul în sine din cadrul relaţiei (Cloven şi Roloff, 1993 ; Witteman, 1988). Din 
aceste motive, trebuie să ne concentrăm asupra patternurilor de comunicare şi comportament care, în 
situaţii normale, aduc individul în faţa unui conflict în anumite circumstanţe şi relaţii, şi nu în altele. Astfel 
de patternuri indică modul în care persoana defineşte semnificaţia comportamentelor particulare în situaţii 
particulare şi în relaţii cu anumite persoane - iar transformarea acelor semnificaţii în cadrul dinamicii 
situationale (care explică totodată de ce un anumit conflict este benefic pentru o relaţie şi duce la o 
rezolvare satisfăcătoare a problemelor, fiind considerat constructiv, în cazul în care este argumentativ şi 
dialogat; Hocker si Wilmot, 1989). Mai mult, atunci cînd cineva utilizează abordarea de mai sus pentru a 
analiza semnificaţia unui conflict pentru persoanele implicate, pare plauzibil ca un element major să fie 
reprezentat de diminuarea propriei opinii despre viaţă, care este prezentată prin provocarea realizată de o 
altă persoană. Dacă această ipoteză se dovedeşte corectă, concentrarea asupra conţinutului literal al 
schimburilor conflictuale va necesita o atenţie suplimentară asupra semnificatiilor personale ale partenerilor 
cu privire la conflict. Dar, din nou, ar trebui să privim efectele negative ale conflictului, provocate nu de 
evenimente, ci de semnificaţiile evenimentelor pentru acea persoană. 

Abordarea diverselor relaţii 

De asemenea, există multe relaţii involuntare, cu care oamenii se întîlnesc zilnic, avînd o influenţă 
nesemnificativă asupra existenţei sau asupra rezultatelor calculelor recompensă-cost (Stafford şi Byers, 
1993). De exemplu, relaţiile cu socrii, relaţiile cu părinţii în vîrstă, relaţiile cu colegii de serviciu etc. au 
foarte putin din libertatea de decizie a selectiilor romantice din anii studenţiei, care reprezintă sursa cea mai 
frecventă de date despre aşa-numitele relaţii apropiate. Poate fi vorba despre o decizie de a pune copilul 
într-un tomberon de gunoi, de a o muta pe bunica la un azil de bătrîni sau de a te sinucide, dar astfel de 
decizii au un alt tip de semnificaţie decît acelea în care o studentă este pusă să decidă între o siluetă cu fese 
mari şi una cu fese mici într-un experiment cu privire la atracţia interpersonală (Beck, Ward-Hull şi 
McLear, 1976). Relaţiile în care cineva are de luat decizii considerabile şi în mod continuu cu privire la 
apartenenţa sa diferă de acelea în care libertatea de mişcare a cuiva este influenţată de pericole personale, 
norme familiale, sărăcie cronică sau aşteptări culturale (Duck, 1993a). în ultimul caz, problema se referă la 
managementul practic al relaţiei şi al identităţii unei persoane, şi nu la existenţa continuă a relaţiei. 

într-un mod similar, este de asemenea posibil să enumerăm tipurile de relaţii evidente în viaţa normală, care 
au proprietăți care prezintă provocări similare teoriilor existente. Problema apare atunci cînd astfel de teorii 
se bazează numai pe analiza recompenselor şi costurilor sau atunci cînd ele presupun liniaritatea creşterii în 
privinţa asumării responsabilitatii de-a lungul timpului, privite ca simple probleme de calcul cognitiv (Duck 
şi Wood, în presă; Wood şi Duck, în presă). Similitudinile şi diferenţele dintre abordarea relaţiilor 
heterosexuale şi a celor homosexuale, de exemplu, au fost cercetate superficial. Studiul relaţiilor dintre 
homosexuali şi ale celor dintre lesbiene va necesita, aproape sigur, o analiză a forţelor şi contextelor 


sociale, cum ar fi rolurile, normele şi aşteptările care nu sînt aproape niciodată încorporate în explicaţiile 
cognitive pur sociale ale celorlalte tipuri de relaţii (Allan, 1993). Totuşi, de ce nu analizează cercetătorii 
relevanta forţelor şi contextelor sociale pentru toate tipurile de relaţii ? Toate relaţiile sînt abordate pe 
fundalul unor astfel de roluri, norme şi ghiduri sociale (Duck, 1993b). A concentra cercetarea numai asupra 
proceselor cognitive înseamnă a rata ocazia de a conferi acestora ponderea necesară şi potrivită. 

De asemenea, s-a acordat prea puţină atenţie abordării reale a relaţiilor în cazul grupurilor care se confruntă 

deoarece teoreticienii presupun că astfel de impedimente concrete, cum ar fi handicapul fizic, tulburările 
fiziologice sau chiar transformările sociale ale familiilor destrămate pot fi explicate prin aceleaşi calcule 
cognitive ale schimbului şi raportului recompensă/cost (c/. Lyons, în presă). Se poate ca aceste dileme 
comportamentale reale să fie explicate în aceiaşi termeni ca şi activităţile cognitive şi deseori imaginative 
ale studenţilor ? Este în regulă să-i rogi pe studenţi să se gîndească la relaţii sau să-şi imagineze cum ar 
reacţiona dacă s-ar preface că ar fi ei înşişi divortati, minoritari sau handicapati avînd relaţii pe termen lung 
la vîrsta de 50 de ani. Dacă oamenii de ştiinţă se bazează totuşi pe astfel de surse, atunci ei şi cititorii lor 
trebuie să preceadă afirmaţiile despre rezultatele obţinute cu restricţii cu adevărat umile şi dificil de 
realizat. O astfel de precizie ne va obliga să nu mai privim toate relaţiile ca fiind produse calculate ale 
aritmeticii atitudinale şi cognitive şi să remarcăm că toate relaţiile sînt activităţi realizate în întregime în 
cadrul vieților zilnice contextualizate, care, pentru unii oameni, au uşi adevărate, toalete reale, restringeri 
substanţiale, greutăţi interpersonale, comportamente de răspuns stereotipice, reacţii comportamentale la 
stigmate şi realităţi normate care pur şi simplu nu sînt reductibile la o aritmetică cognitivă obiectivă. 
Constringerile relationale ale sărăciei nu sînt numai produse ale algoritmilor cognitivi: ele sînt vizibile şi 
marchează persoanele afectate. 

Un alt exemplu sugestiv este faptul că lucrările despre relaţiile în cadrul populațiilor minoritare reprezintă 
numai cîteva puncte de reper pe harta incompletă a cîmpului de cercetare. Totuşi, modelele obişnuite, care 
reprezintă relaţiile ca fiind aproape în întregime rezultatul activităţilor psihice interne ale indivizilor, 
trebuie să fie comparate cu cîteva fapte sociale. Relaţiile între membrii unor populaţii minoritare într-o 
cultură majoritară trebuie să facă față mai multor restricţii sociale şi efecte sociale ale diferenţei care par să 
distingă abordarea reală a acestor relaţii de cea a relaţiilor studiate îndeaproape şi să o facă mai incitantă 
(Gaines, în presă). Puținele lucrări de cercetare disponibile în privinţa acestor subiecte clarifică faptul că 
există constringeri sociale asupra comportamentului în aceste relaţii şi atrag atenţia asupra faptului”ă rolul 
forțelor sociale în abordarea intimitatii este prea des ignorat în modelele bazate exclusiv pe dinamica 
psihică individuală, în plus, deoarece această dinamică psihică reflectă patternuri, stiluri familiale şi 
procese de identitate derivate din cultura albă, heterosexuală, a clasei de mijloc (Wood şi Duck, în presă), 
este posibil ca ea să nu poată justifica diadele din cadrul unei structuri familiale extinse organizate pe linii 
matriarhale, aşa cum se întîmplă deseori în familiile afro-americane. Teoriile presupun deseori o structură 

practicată aşa cum se presupune (de exemplu, teoriile referitoare la diferenţele de putere în cadrul 
cuplurilor nu discută cazurile familiilor cu un singur părinte sau faptul că un copil ar fi putut avea o 
experienţă diferită în privinţa structurii de putere în familie, înainte ca părinţii să divorțeze, iar familia să 
devină una vitregă; Coleman şi Ganong, în presă). Cu toate acestea, astfel de probleme nu sînt singulare şi 
nu se aplică numai la anumite tipuri de relaţii, deşi ar putea fi diferite în grad. Toate relaţiile au astfel de 
contexte privind abordarea lor; o mai bună înţelegere a acestora reprezintă pur şi simplu un lucru care 
trebuie atât să fie realizat, cit şi teoretizat (Duck, 1993a; Klein şi Milardo, 1993 ; Milardo şi Wellman, 
1992). 


O ultimă semnificaţie personală 

Trebuie să recunosc că există un anumit caracter circular al logicii în această carte. Pe măsură ce fiecare 
capitol s-a desfăşurat, a fost uneori necesar să revedem anumite concepte anterioare dintr-un unghi diferit, 
să expunem şi să evaluăm alte fațete ale conceptului deja explorat, dar i-am avertizat pe cititori că va fi ca o 
excursie cu maşina! într-o anumită măsură, acest caracter circular în sine demonstrează că relaţiile nu sînt 
nişte dezvoltări liniare, după cum considerăm noi, şi că „secţionarea" fenomenelor în vederea unei expli- 
catii presupune totdeauna sectionarea dintr-un anumit unghi, lăsînd alte abordări neexplorate, în privinţa 
altor aspecte, caracterul circular subliniază din punct de vedere stilistic o observaţie pe care am dorit să o 
transmit de-a lungul acestei cărţi: orice descriere, orice teorie şi orice metodă conţine o anumită 


perspectivă, iar această perspectivă este o componentă importantă a modului în care ,,arata" lucrurile, 
inclusiv relațiile şi cărțile. 

De multe ori am fost uimit de concordantele şi de întrepătrunderile constructive dintre diferite poziţii ale 
psihologiei, ştiinţei comunicării, sociologiei şi alte domenii ale cercetării relationale. Aceste legături mi se 
par mai interesante decît diferenţele şi cred că indică stilurile generale ale reacţiilor umane la experienţă, 
care pot fi unificate într-o formulare generală. Pe măsură ce am înaintat, am încercat să prezint anumite 
patternuri fundamentale, extrase din literaturile diferitelor discipline. 

Acest lucru nu înseamnă că pledez pentru o Şcoală a Unităţii Universale. Cred, mai degrabă, că procesele 
de căutare umană se manifestă în diferite locuri în moduri diferite, caracterizîndu-se totodată printr-o 

disciplină sau un cercetător descoperă o semnificaţie într-un loc şi într-un anumit mod, şi altul/alta în alt 
mod, ambii realizează acelaşi lucru: ei construiesc semnificaţia în interiorul unui cadru general în care sînt 
organizate mai multe parti ale semnificației. De asemenea, cititorii care definesc semnificaţia unei cărți 
realizează esențialmente acelaşi lucru ca şi celelalte fiinţe umane care scriu cărţi şi fac ştiinţă si tin 
conferinţe. Fiecare interpretează lumea într-un mod care concordă cu sistemele sale preexistente de 
organizare a semnificatiilor. Fiecare încearcă, de asemenea, să realizeze extinderea de la propria sa 
semnificaţie la cea a celuilalt şi astfel să construiască recunoasterile, acceptarile şi realizările semnificației 
împărtăşite care reprezintă baza relaţiilor, socializării şi a societăţii. Relaţiile în sine şi natura relaţiilor sînt 
profund marcate de gradul în care o persoană poate interpreta mentalitatea celeilalte -care reprezintă 
punctul de unde am plecat. 

în mod întîmplător, Ben şi cu mine am trecut azi prin ritualul nostru obişnuit de indicare şi pauze. Dar, 
după ce s-a gîndit cîteva momente, el a arătat spre degetul meu şi a spus „Lu...". Cred că sîntem pe drumul 
cel bun... 

Acum, ascultătorule, visul meu ti 1-atn spus tie. 

Vezi dacă poţi să mi-l tălmăceşti mie. 

Dă cortina la o parte; prin vălul meu să priveşti; 

întoarce-mi metafora; să nu gresesti 

Acolo (dacă îl cauţi bine) aşa un lucru se găseşte 

Care-i de ajutor oricărei minți oneste*. 

Din Călătoria pelerinului de Bunyan (folosită, de asemenea, ca ultima naraţiune într-o lucrare ilustrată muzical de 
Ralph Vaughan Williams, cu titlul „Un episod din Bunyan"). 

